
I 

Sfânta Liturghie - Taina Tainelor 

Creştinismul este viată 

Creştinismul nu este o ideologie, un sistem de idei la care putem sau nu să aderăm, ci viată, 
viata cea adevărată în comuniune cu izvorul vieţii, Dumnezeu, pe care omul a pierdut-o 
datorită păcatului originar. Prin întruparea, moartea, învierea si înălţarea Sa la cer 
Mântuitorul lisus Hristos a restaurat firea umană si ne-a eliberat de sub stăpânirea păcatului si 
a morţii dăruindu-ne viata veşnică a împărăţiei cerurilor. Fiecare dintre noi am primit acest 
dar al vieţii veşnice în botezul nostru când "ne-am îngropat cu El, în moarte, prin botez, 
pentru ca, precum Hristos a înviat din morţi prin slava Tatălui asa să umblăm si noi întru 
înnoirea vietii"(Rom. 6, 4). 

Slujbele Bisericii reprezintă împărtăşirea concretă de viata cea nouă în Hristos 

Biserica este împărăţia lui Dumnezeu pe pământ iar slujbele reprezintă intrarea noastră în 
această împărăţie, trăirea si împărtăşirea concretă de viata cea nouă în Hristos, de 
dreptatea, pacea si bucuria în Duhul Sfânt ce caracterizează împărăţia lui Dumnezeu (Rom. 
14, 17). Cultul Bisericii ne poartă în lumea prezentei directe a lui Dumnezeu făcându-ne 
părtaşi bucuriei învierii. Creştinismul este, pentru aceasta, o religie liturgică, o religie în care 
pe primul plan este cultul, trăirea liturgică a vieţii celei noi în comuniune cu Dumnezeu. 
Biserica este, în primul rând, o comunitate rugătoare, slăvitoare. înţelegem astfel de ce 
Biserica noastră se numeşte ortodoxă: este Biserica ce aduce dreaptă slăvire (orthos - doxa) 
lui Dumnezeu si, ca urmare, are credinţa dreaptă fiind Biserica cea adevărată. 

Sfânta Liturghie - unirea tuturor în Biserică si intrarea Bisericii în împărăsia lui Dumnezeu 

Centrul cultului ortodox este Sfânta Liturghie, slujba în care se realizează, prin excelentă, 
intrarea noastră în împărăţie, mai precis unirea tuturor în Biserică si intrarea Bisericii în 
împărăţia lui Dumnezeu. Toate celelalte slujbe sunt o pregătire pentru Liturghie si îsi găsesc 
împlinirea în ea. Sfântul Dionisie Areopagitul numeşte Sfânta Liturghie Taina Tainelor 
deoarece ea încununează tot ceea ce s-a dat prin celelalte slujbe si uneşte cel mai deplin pe 
fiecare credincios si pe toţi în Dumnezeul cel Unul si infinit în iubire desăvârşind comuniunea 
cu Dumnezeu. 

Taina mântuirii si Tainele Bisericii 

Astăzi vorbind despre Taină avem tendinţa de a ne gândi numai la cele Şapte Taine sau 
sacramente ale Bisericii (Botezul, Mirungerea, Euharistia, Spovedania, Cununia, Hirotonia, 
Maslul). Dar până în secolul al Xlll-lea Biserica Ortodoxă nu a fixat precis numărul Tainelor, 
Părinţii preferând să se refere la Taina mântuirii în sens general si la aspectele acesteia, la 
Taina unică a Bisericii în care Dumnezeu îsi împărtăşeşte viata Sa dumnezeiască omenirii, 
răscumpărând omul din păcat si din moarte si revărsând asupra omului slava nemuririi. 
Această Taină se concretizează în lucrările specifice ale Bisericii în care Hristos însuşi se oferă 
si se împărtăşeşte printr-un ritual de sfinţire săvârşit de slujitorii bisericeşti în si prin puterea 
Duhului Sfânt. 



Sfânta Liturghie este Taina Tainelor 

Punctul culminant al acestor lucrări este Sfânta Liturghie, Taina Tainelor, Taina actualizării 
lucrării mântuitoare a lui Hristos si a unirii depline cu El, Taina împlinirii Bisericii ca Trup al lui 
Hristos si a intrării ei în împărăţia lui Dumnezeu. La Sfânta Liturghie Duhul Sfânt introduce 
realitatea eshatologică a împărăţiei în istorie schimbând istoricitatea liniară în prezentă. 
Trecutul si viitorul sunt astfel unite într-o realitate unică si indivizibilă realizându-se o sinteză 
a istoricului si eshatologicului. 

Sfânta Liturghie - Taina lui Hristos 

Sfânta Liturghie este o anamneză, o pomenire a faptelor mântuitoare ale lui Dumnezeu 
începând de la creaţie si, în primul rând, a lucrării mântuitoare a lui Hristos. Dar această 
pomenire nu este o simplă comemorare ci o actualizare a evenimentelor. în Liturghie are loc o 
epifanie si dezvăluire crescândă a prezentei lui Hristos Cel întrupat, Răstignit, înviat si înălţat 
dar si ca Cel va să vină. Liturghia este "Evanghelia mereu actualizată". 

Sfânta Liturghie - Taina Bisericii 

în Liturghie Hristos e prezent în mijlocul Bisericii Sale, a adunării credincioşilor. Nu îl întâlnim 
ca inşi singuratici ci ca mădulare ale trupului Său adunate laolaltă sporind neîncetat 
comuniunea cu El si între noi printr-un urcuş spiritual continuu al nostru spre trepte tot mai 
înalte de comuniune duhovnicească cu Hristos si, în Hristos, cu Sfânta Treime. In Liturghie 
Biserica primeşte darul unităţii "de sus", în Hristos, împlinindu-se ca Trup al lui Hristos. 
Fiecare comunitate locală realizează astfel si revelează Biserica întreagă, evenimentul noului 
mod de viată care constituie mântuirea, participarea omului la viata veşnică. în acelaşi timp 
Liturghia este slujită în comuniune cu întreaga Biserică universală si în numele întregii Biserici 
pomenindu-se atât cei aflaţi departe cât si cei adormiţi ca mădulare ale aceluiaşi Trup al lui 
Hristos, realizându-se astfel o unitate în timp si spaţiu. 

Fiecare credincios trebuie să înţeleagă Sfânta Liturghie 

Viata creştină autentică nu poate fi concepută în afara Sfintei Liturghii care ocupă locul 
central în Biserică si în viata oricărui creştin care îsi ia în serios demnitatea de mădular al 
Trupului lui Hristos. Dar pentru a putea participa deplin la Liturghie si nu numai a asista este 
foarte important ca fiecare credincios să înţeleagă semnificaţia ei. Ca urmare, în cadrul 
acestei rubrici vă vom oferi o explicare sistematică a acestei slujbe esenţiale a Bisericii care 
este Sfânta Liturghie. 



Câteva repere istorice: 
Liturghia în primele trei secole 

Sfânta Liturghie este un organism spiritual viu, în continuă evoluţie, si nu o relicvă a 

istoriei 

Mulţi creştini ortodocşi cred că Sfânta Liturghie a fost de la început asa cum o cunosc ei 
astăzi. Dar, cu toate că în ultimele secole Liturghia nu a cunoscut schimbări semnificative, 
aceasta nu înseamnă că forma ei de azi este fixă si neschimbabilă. Sfânta Liturghie este un 
organism spiritual viu, în continuă evoluţie si nu o relicvă a istoriei. în decursul veacurilor ea 
a evoluat de la simplitatea originară la bogăţia de azi. Dar această evoluţie nu a însemnat o 
îndepărtare de la adevăr, asa cum încearcă să argumenteze unii eterodocsi, ci o creştere 
firească, expresie a lucrării Duhului Sfânt în Biserică, o dezvoltare a elementelor esenţiale pe 
care le găsim de la început în structura Liturghiei. 

Sfânta Liturghie a fost întemeiată de Mântuitorul lisus Hristos la Cina cea de Taină 

Sfânta Liturghie a fost întemeiată de Mântuitorul lisus Hristos la Cina cea de Taină când "a 
luat pâinea si, binecuvântând, a frânt si a dat ucenicilor săi zicând: Luaţi mâncaţi acesta este 
trupul Meu. Si luând paharul si mulţumind le-a dat zicând: Beţi dintru acesta toţi, Că acesta 
este Sângele Meu, al Legii celei noi, care pentru mulţi se varsă spre iertarea păcatelor" (Mt. 
26, 26-28). Sfinţii Evanghelisti Marcu si Luca precum si Sfântul Pavel precizează că 
Mântuitorul a lăsat Bisericii porunca expresă de a oficia Sfânta Liturghie: "Să faceţi aceasta 
întru pomenirea Mea" (Mc. 14, 22-24; Le. 22, 19-20, I Cor. 11, 22-25). 

Liturghia apostolică era mult mai simplă, însă cuprindea elementele esenţiale care se vor 

păstra până astăzi 

După pogorârea Duhului Sfânt, primii creştini, urmând porunca Mântuitorului, "stăruiau în 
învăţătura apostolilor si în împărtăşire, în frângerea pâinii si în rugăciuni" (FA 2,42) adică în 
slujirea Sfintei Liturghii care, încă de la început, a fost centrul vieţii Bisericii, Taina 
actualizării lucrării mântuitoare a lui Hristos si a unirii depline cu El. 

Deşi în Noul Testament nu avem o descriere amănunţită a Liturghiei pe care o săvârşeau 
Sfinţii Apostoli si urmaşii lor, putem totuşi ca, în lumina informaţiilor patristice ulterioare, 
pornind de la citatul de mai sus (FA II, 42) si de la alte texte nou-testamentare, să 
reconstituim structura acesteia. Remarcăm faptul că slujba era mult mai simplă însă 
cuprindea elementele esenţiale care se vor păstra până azi si anume: 

♦ adunarea în Biserică - (vezi I Cor XI, 18) 

♦ "învăţătura apostolilor"- lecturi si predici (vezi si I Tes V,27; Col IV, 1 6; FA XX, 7,11; I Tim 

IV, 13; I Cor XVI, 26) având în centru împărtăşirea cu Dumnezeu Cuvântul prin cuvânt. Această 
parte se va dezvolta în Liturghia Cuvântului sau a catehumenilor. 

♦ "frângerea pâinii si rugăciuni" - este ceea ce se va numi, mai târziu, Liturghia Euharistică 
sau a credincioşilor. 

Se făceau rugăciuni pentru diferite categorii de credincioşi (I Tim 11,1). 
Probabil creştinii îsi dădeau si sărutarea păcii dacă "sărutarea sfântă" pomenită de Sfântul 
Pavel (Rom 16,16; I Cor 16,20; II Cor 13,12; I Tes 5,26) este o aluzie la acest act liturgic. 
Frângerea pâinii era înţeleasă ca o actualizare, prin lucrarea Duhului Sfânt, a Cinei celei de 
Taină. Ca urmare se împlineau actele principale făcute de Hristos la această Cină: 

♦ "a luat" - aducerea darurilor de pâine si vin (I Cor. XI, 23 -26); 



♦ "a binecuvântat" - rugăciunile de mulţumire si sfinţire a darurilor (I Cor. XIV, 16) rostite cu 
voce tare de întâistătătorul adunării euharistice la care credincioşii răspund cu Amin 
exprimându-si astfel adeziunea; 

♦ "a frânt" - frângerea propriu-zisă a pâinii prefăcută în Trupul lui Hristos; 

♦ "a dat" - împărtăşirea generală cu Trupul si Sângele Domnului. 

Prima descriere a Liturghiei Bisericii primare datează de la jumătatea sec. al ll-lea d.H. 
sută de ani mai târziu, la mijlocul sec. II după Hristos, Sfântul Iustin Martirul si Filozoful ne dă 
cea mai amănunţită descriere a Liturghiei din primele trei secole: 

"în asa-zisa zi a soarelui (duminica n.n.), se face adunarea tuturor celor ce trăiesc la oraşe 
sau la sate si se citesc memoriile apostolilor (Evangheliile n.n.) sau scrierile profeţilor 
(Vechiul Testament n.n.), câtă vreme îngăduie timpul. Apoi, după ce cititorul încetează, 
întâistătătorul (episcopul sau preotul n.n.) tine un cuvânt prin care sfătuieşte si îndeamnă la 
imitarea acestor frumoase învăţături. Apoi, ne ridicăm în picioare toţi laolaltă si înălţăm 
rugăciuni; după care, încetând noi rugăciunea, [ne îmbrăţişăm unii pe alţii cu sărutarea păcii 
- vezi cap. 65 - si] se aduce pâine si vin si apă, iar întâistătătorul înaltă deopotrivă rugăciuni 
si mulţumiri, cât poate mai multe, la care poporul răspunde într-un singur glas, rostind Amin. 

Si se dă fiecăruia să se împărtăşească din cele ce au fost consfinţite prin euharistie, iar celor 
care nu sunt de fată li se trimite euharistia acasă, prin diaconi." 

Structura Liturghiei Bisericii primare, sugerată doar de textele nou-testamentare, este expusă 
acum cu claritate si anume: 

♦ Adunarea în Biserică; 

♦ Liturghia Cuvântului (catehumenilor) 

♦ Lecturi din Noul si Vechiul Testament 

♦ Omilia (explicarea textelor citite) 

♦ Liturghia euharistică (credincioşilor) 

♦ Rugăciunea generală pentru Biserică si lume 

♦ Sărutarea păcii 

♦ aducerea darurilor de pâine si vin ("a luat") 

♦ rugăciunea de sfinţire - anaforaua ("a binecuvântat") rostită cu voce tare de 
întâistătător la care credincioşii răspund cu Amin exprimându-si adeziunea 

♦ frângerea pâinii ("a frânt") 

♦ împărtăşirea tuturor ("a dat"). 

Dezvoltarea Liturghiei a dus la apariţia diverselor tradiţii liturgice 

Această formă originară a Liturghiei se va dezvolta treptat deoarece, în cadrul schemei de 
mai sus, liturghisitorii aveau o mare libertate de improvizaţie în ceea ce priveşte formularea 
rugăciunilor, stabilirea lecturilor biblice, introducerea unor imne religioase etc. Cu timpul s- 
au precizat anumite idei principale care trebuiau abordate, într-o anumită ordine, în cadrul 
rugăciunilor, s-au generalizat anumite anaforale liturgice (rugăciunea centrală a Sfintei 
Liturghii) alcătuite de personalităţi marcante ale vieţii bisericeşti si, mai apoi, în diverse 
regiuni, s-au stabilit chiar formule fixe ale slujbei individualizându-se tradiţii liturgice. între 
acestea s-au impus cele specifice principalelor centre creştine: Ierusalim, Antiohia, Cezareea 
Capadociei, Alexandria, Roma. 



în sec. IV-V Sfinţii loan Gură de Aur si Vasile cel Mare alcătuiesc, pe baza tradiţiilor vechi, 
Liturghiile care le poartă numele, folosite până azi de Biserica Ortodoxă 

Anul 313 marchează încetarea persecuţiilor împotriva creştinilor si începutul unei epoci de 
mare înflorire în istoria Bisericii. în această perioadă are loc o unificare a ritualurilor liturgice 
marcată de alcătuirea, pe baza tradiţiilor vechi, de către Sfinţii loan Gură de Aur si Vasile cel 
Mare a Liturghiilor care le poartă numele, folosite până azi de Biserica Ortodoxă. Forma si 
evoluţia acestor Liturghii numite Liturghii bizantine le vom analiza în numărul următor. 



Câteva repere istorice: 

Liturghiile bizantine 

Ritul bizantin este ritul liturgic propriu Bisericii Ortodoxe 

Ca o expresie a lucrării Duhului Sfânt în Biserică, forma originară a Liturghiei a evoluat de-a 
lungul secolelor. Factori cum sunt contribuţia personală a marilor liturgisti si ierarhi, adaptări 
locale, accentuarea anumitor amănunte etc, au dus, în diferite regiuni, la conturarea unor 
variante în slujirea Sfintei Liturghii. Aceste variante s-au individualizat treptat în rituri 
liturgice, adică în forme particulare, distincte, de actualizare a jertfei Mântuitorului în 
Liturghie. 

Dacă în primele trei secole au fost dominante riturile liturgice specifice principalelor centre 
creştine de atunci (Ierusalim, Antiohia, Cezareea Capadociei, Alexandria, Roma), începând cu 
sec. IV dH, odată cu creşterea importantei Constantinopolului, s-a conturat si s-a impus ritul 
liturgic constantinopolitan sau bizantin. Ritul bizantin a devenit ritul liturgic propriu Bisericii 
Ortodoxe. 

Liturghiile ritului bizantin 

Liturghiile ritului bizantin au fost alcătuite de Sfinţii Vasile cel Mare si loan Gură de Aur. Asa 
numita "Liturghie a darurilor mai înainte sfinţite", pusă sub numele Sfântului Grigore Dialogul, 
nu este de fapt o Liturghie deoarece în cadrul ei nu se aduce Sfânta Jertfă si nu se sfinţesc 
darurile. Ea este un ritual solemn de împărtăşire cu Sfintele Taine sfinţite la una din 
Liturghiile propriu-zise. 

Sfântul Vasile cel Mare (379), Arhiepiscop al Cezareei Capadociei, mare teolog si păstor al 
Bisericii, a redactat pe baza tradiţiei capadociene o Liturghie care a fost adoptată si la 
Constantinopol. Vechimea si autenticitatea acestei Liturghii este confirmată de numeroase 
mărturii. 

La sfârşitul sec. IV si începutul sec. V dH. a ajuns Arhiepiscop al Constantinopolului Sfântul 
loan Gură de Aur, originar din Antiohia. El a redactat o Liturghie, în tradiţie antiohiană, care îi 
va purta numele. Lipsa unor mărturii la contemporanii, istoricii, biografii si panegeristii 
acestui Sfânt Părinte cu privire la alcătuirea Liturghiei a făcut ca autenticitatea acesteia să 
fie contestată. Dar s-a demonstrat că rugăciunile sacerdotale ale Liturghiei, inclusiv 
anaforaua liturgică, aparţin Sfântului loan Gură de Aur care, preluând o tradiţie mai veche, le 
reformulează cu propriile sale cuvinte. 

Până in sec. X Liturghia Sfântului Vasile cel Mare era Liturghia slujită în mod curent în Biserica 
Ortodoxă fapt dovedit de aşezarea ei în manuscrise, până în sec. X, înaintea Liturghiei 
Sfântului loan Gură de Aur. 

în prezent Liturghia Sfântului Vasile cel Mare se slujeşte numai de zece ori pe an si anume: 

♦ în ziua Sfântului Vasile cel Mare (1 ianuarie); 

♦ în primele cinci duminici din Postul Mare; 

♦ în Joia Mare si Sâmbăta Mare; 

♦ în ajunul Crăciunului si Bobotezei; dacă aceste ajunuri cad sâmbăta sau duminica atunci în 



ziua ajunului se săvârşeşte Liturghia Sfântului loan Gură de Aur, iar în ziua praznicului 
Liturghia Sfântului Vasile cel Mare. 

Deosebirile principale dintre Liturghia Sfântului Vasile cel Mare si cea a Sfântului loan Gură de 
Aur constau în conţinutul rugăciunilor rostite de preot si, mai ales, al rugăciunii centrale prin 
care se aduce Sfânta Jertfă numită anaforaua liturgică. Rânduiala lor însă este aproape 
identică. 

Structura originară a Liturghiilor bizantine 

La momentul redactării lor cele două Liturghii erau mult mai simple decât astăzi având 
următoarea structură: 

Adunarea în Biserică a credincioşilor si intrarea episcopului si a preoţilor 

Liturghia Cuvântului (catehumenilor) 

♦ lecturi din Vechiul si Noul Testament; 

♦ omilia (explicarea textelor citite); 

♦ rugăciuni pentru catehumeni si trimiterea acestora din biserică; 



Liturghia euharistică (credincioşilor) 

♦ ectenia mare; 

♦ rugăciuni pentru credincioşi; 

♦ sărutarea păcii; 

♦ aducerea darurilor de pâine si vin; 

♦ rugăciunea punerii înainte; 

♦ anaforaua liturgică rostită cu voce tare si fără întrerupere de către protos; 

♦ frângerea pâinii; 

♦ împărtăşirea tuturor primind Sfântul Trup al Domnului în mână si bând Sfântul Sânge din 
potir; 

♦ rugăciunea amvonului. 

Evoluţia Liturghiilor bizantine 

începând cu secolul V cele două Liturghii vor evolua concomitent astfel încât schimbările 
produse vor fi identice pentru amândouă. Această evoluţie va consta în principal în 
dezvoltarea punctelor cărora, în schema primară, le corespund acţiuni fără cuvinte: 

♦ intrarea în biserică; 

♦ sărutarea păcii; 

♦ frângerea si împărtăşirea. 

Să urmărim pe scurt evoluţia Liturghiilor bizantine de-a lungul timpului: 

♦ sec. V: se introduce Trisaghionul (Sfinte Dumnezeule...), începe dezvoltarea ritualului 
Intrării Mari, apare obiceiul citirii în taină a anaforalei liturgice pe fondul creşterii 
importanţei imnelor cântate; 

♦ sec. VI: se introduce rostirea Crezului si cântarea Heruvicului; 

♦ sec. VII: începe dezvoltarea ritualului Proscomidiei, se introduce împărtăşirea laicilor cu 
linguriţa, se renunţă la citirea textelor din Vechiul Testament, ectenia mare se mută înainte 
de Trisaghion, se generalizează citirea în taină a anaforalei; 

♦ sec. VIII: se introduce ectenia întreită, antifoanele cuprinzând psalmii 91, 92, 94, imnul 
Unule Născut, se adaugă otpustul; 



♦ sec. X: se introduce Axionul; 

♦ sec XI: se adaugă Binecuvântarea mare, rugăciunea de dinainte de Evanghelie rostită cu 
voce tare, sărutul păcii se restrânge la clerul din altar; 

♦ sec. XII: ectenia mare este mutată după Binecuvântarea mare; 

♦ sec XIV: la antifoanele duminicale se folosesc psalmii tipici si Fericirile. 

Patriarhul Filotei alcătuieşte o Diataxă fixând rânduiala Liturghiei, 
în perioada următoare Liturghiile bizantine nu au mai cunoscut schimbări majore, fapt 
favorizat si de apariţia ediţiilor tipărite ale Liturghierului. Cu toate acestea evoluţia Liturghiei 
nu a încetat deoarece, asa cum arătam în articolul precedent, Liturghia este un organism viu 
si nu o relicvă a istoriei. 



IV 

Liturghia darurilor mai înainte sfinţite 

Slujba cunoscută sub numele de Liturghia darurilor mai înainte sfinţite este de fapt un ritual 
de împărtăşanie dezvoltat prin îmbinarea vecerniei cu unele elemente ale Sfintei Liturghii. Cu 
toate că nu se aduce jertfa cea fără de sânge si nu se sfinţesc darurile de pâine si vin, ea 
poartă denumirea de Liturghie deoarece în cadrul ei are loc împărtăşirea cu Sfintele Taine. 

Slujbă specifică Postului Mare 

în prezent Liturghia darurilor mai înainte sfinţite este o slujbă specifică Postului Mare 
putându-se săvârşi în zilele de peste săptămână (de luni până vineri) cu excepţia zilelor 
aliturgice, a sărbătorii Buneivestiri si a Joii si Sâmbetei Mari. 

Apariţia si dezvoltarea acestei slujbe a avut loc în contextul interzicerii de către Biserică a 
săvârşirii Liturghiei propriu-zise în zilele de rând din Postul Mare. Această interdicţie vine să 
exprime incompatibilitatea dintre atmosfera de tristeţe, de absentă a Mirelui, specifică 
zilelor de rând din Postul Mare si caracterul festiv si luminos al Sfintei Liturghii, ca sărbătoare 
a venirii Mirelui Hristosîn mijlocul Bisericii Sale. 

Ritual de împărtăşire cu Sfintele Taine 

Sfânta Liturghie este centrul vieţii noastre în Hristos având ca punct culminant unirea cu 
Hristos prin împărtăşirea cu Sfintele Taine. Dar împărtăşirea cu Trupul si Sângele Domnului nu 
este numai plinirea ostenelilor si ţinta spre care năzuim ci este si ajutorul divin pe care îl 
primim în nevointa noastră duhovnicească si care ne ajută să aspirăm către o comuniune 
desăvârşită în ziua cea neînserată a împărăţiei lui Dumnezeu. De aceea Biserica a rânduit un 
ritual de împărtăşire si în zilele de rând din Postul Mare. 

Postul ascetic si postul total 

Postul mare este o perioadă de mare nevointa sufletească si trupească în care se îmbină cele 
două feluri de postire: postul ascetic si postul total. Postul ascetic reprezintă abţinerea de la 
anumite mâncăruri si băuturi si reducerea substanţială a regimului alimentar în vederea 
eliberării de sub stăpânirea poftelor trupului. Postul total sau ajunarea este renunţarea totală 
la mâncare si băutură pe o durată scurtă de timp (o zi sau două) fiind expresia stării de 
pregătire si aşteptare. în acest sens ajunarea face parte întotdeauna din pregătirea pentru 
unirea cu Hristos în Sfânta împărtăşanie. 

în Postul Mare, în zilele de peste săptămână, Biserica îndeamnă la ajunare până seara. De 
aceea ritualul de împărtăşanie din aceste zile a fost legat de vecernie, slujba care marchează 
încetarea ajunării. Acest ritual, destul de simplu la început, a fost înconjurat treptat de o 
solemnitate tot mai mare adăugându-i-se câteva elemente din rânduiala Sfintei Liturghii. 
Astfel s-a ajuns la constituirea Liturghiei darurilor mai înainte sfinţite care a devenit unul din 
momentele de vârf ale Postului Mare prin frumuseţea sa deosebită si solemnitatea sa. 
Atribuită Sfântului Grigore Dialogul, această slujbă nu a fost alcătuită de un singur autor ci 
este opera colectivă si anonimă a Bisericii întregi. 



împărtăşania de seară 

întreaga rânduială a Liturghiei darurilor mai înainte sfinţite, în care cântări de mare 
frumuseţe se împletesc cu ritualuri impresionante si rugăciuni de mare profunzime, creează 
ambianta necesară întâlnirii si împărtăşirii cu Hristos după o zi de pregătire si aşteptare. Din 
păcate, ca o concesie făcută celor care nu pot sau nu vor să ajuneze precum si prin analogie 
cu Liturghiile propriu-zise, s-a răspândit destul de mult practica slujirii Liturghiei darurilor 
mai înainte sfinţite dimineaţa. 

Dar împărtăşirea de seară la Liturghia darurilor mai înainte sfinţite după o zi de ajunare 
descoperă adevăratul sens al postirii si al vieţii creştine, în totalitatea ei, ca pregătire si 
aşteptare a împărăţiei lui Dumnezeu. Ostenelile duhovniceşti si fizice din timpul zilei sunt 
luminate de aşteptarea primirii Trupului si Sângelui Domnului, toate ocupaţiile obişnuite, 
gesturile, cuvintele, gândurile, capătă o importantă deosebită în lumina viitoarei întâlniri cu 
Hristos. Timpul este resimţit în mod acut ca o aşteptare a lui Hristos. Ziua de ajunare 
încununată cu împărtăşirea de seară devine astfel o imagine a vieţii creştine ca pregătire si 
aşteptare a "serii acestei lumi". Bucuria si slava acestei împărăţii putem să o pregustăm încă 
de acum tocmai pentru a dori si mai mult comuniunea harică desăvârşită cu Dumnezeu si a 
putea duce la bun sfârşit "lupta cea bună" si a deveni "biruitori asupra păcatului". 

Concluzii 

♦ Liturghia darurilor mai înainte sfinţite este un ritual de împărtăşire alcătuit din raţiuni 
foarte practice si anume pentru a face posibilă împărtăşirea credincioşilor în zilele de peste 
săptămână. Ca urmare, atunci când nici un credincios nu se împărtăşeşte slujba îsi pierde 
sensul transformându-se în spectacol. 

♦ întreaga rânduială si logica alcătuirii Liturghiei darurilor mai înainte sfinţite o arată ca pe o 
slujbă de seară, ora cea mai potrivită pentru săvârşirea ei fiind ora vecerniei. 

Adunarea în Biserică 

Biserica este adunarea celor chemaţi de Dumnezeu, mai precis adunarea celor ce răspund 
chemării lui Dumnezeu la mântuire, la viată veşnică. Aceştia formează Trupul lui Hristos, 
umanitatea răscumpărată si renăscută prin Botez în care Hristos S-a sălăşluit si care, prin 
lucrarea Sfântului Duh, fiinţează, după chipul lui Dumnezeu, în comuniune de iubire. 

Adunare, Liturghie, Biserică 

Sfânta Liturghie, Taina lui Hristos si Taina Bisericii, descoperă adunarea credincioşilor ca fiind 
Biserică, Trupul lui Hristos. Prin "a se aduna în Biserică" (I Corinteni 11, 18), Sfântul Pavel 
înţelege alcătuirea unei adunări a membrilor Bisericii dintr-o anumită zonă cu scopul de a 
releva Biserica prin slujirea Sfintei Liturghii. Liturghia ne uneşte în Biserică făcându-ne părtaşi 
împărăţiei lui Dumnezeu, este manifestarea si realizarea Bisericii. 

Strânsa legătură între adunare, Liturghie si Biserică este mărturisită de întreaga tradiţie a 
Bisericii primare, descoperind sensul autentic al trăirii creştine. Liturghia nici nu poate fi 
săvârşită numai de către preot, în absenta credincioşilor. Din păcate, de-a lungul secolelor, 
această conştiinţă în mare măsură s-a pierdut astfel încât mulţi nu mai înţeleg faptul că 
adunarea credincioşilor împreună cu clericii în locaşul bisericii este o condiţie esenţială 
pentru săvârşirea Sfintei Liturghii, slujba care face ca Biserica "să fie". 

împreuna slujire a clerului si credincioşilor 

Liturghia ne uneşte pe toţi în slujirea lui Dumnezeu, este o împreună-slujire a clerului si a 
credincioşilor. în slujbă alternează dialogurile dintre preot si credincioşi în care preotul îl 
reprezintă pe Hristos, cu rugăciunile în care preotul devine purtătorul de cuvânt al 
comunităţii în fata lui Dumnezeu, credincioşii întărind cererile prin răspunsul "Doamne 
miluieste" si exprimându-si totala adeziune prin cuvântul "Amin". Fiecare îsi are rolul său unic 
în slujire si lipsa sa de la slujbă este resimţită, conştient sau inconştient, de întreaga Biserică. 
De asemenea, asa cum prezenta preotului este necesară încă de la începutul slujbei, si 
prezenta con-slujitorilor săi (credincioşii) este necesară tot de atunci. 

Spectatori la Liturghie 

Nu putem să nu remarcăm, cu durere, că mulţi creştini ortodocşi nu au conştiinţa împreunei 
slujiri si merg la biserică pentru a se ruga în mod individual. Ei vin întâmplător la slujbe si în 
diferite momente ale acestora, considerând că participarea la Liturghie este o opţiune care 
tine strict de trăirea lor individuală. De altfel, o astfel de prezenţă în biserică nu o putem 
numi participare la slujbă (care înseamnă slujire) ci, cel mult, asistare. Putem identifica 
câteva cauze care au dus la această situaţie: 

♦ monopolizarea cântării de către cântăreţ sau cor îi îndepărtează pe credincioşi de o 
modalitate importantă de a-si manifesta împreuna slujire si îi transformă în spectatori; 

♦ rostirea în taină de către preot a majorităţii rugăciunilor, care sunt spuse în numele 
întregii comunităţi si au un important conţinut catehetic, poate da impresia că fiecare se 
poate ruga în mod individual pentru propriile lui necesităţi, numai preotul având obligaţia de 
a zice rugăciunile Liturghiei; de asemenea sensul slujbei rămâne ascuns pentru mulţi; 

♦ lipsa catehizării duce la neînţelegerea slujbei care devine astfel plictisitoare. 

Să învăţăm de la primii creştini 

Primii creştini, care aveau o puternică conştiinţă a împreunei slujiri, se adunau în locaşul 
bisericii înainte de sosirea clerului. De asemenea, cel ce, fără un motiv serios, nu lua parte 
trei duminici la rând la Sfânta Liturghie era înlăturat din Biserică, ca unul ce se separă singur 
de unitatea organică a Trupului lui Hristos ce se descoperă în această slujbă. Cei care, din 
motive serioase, nu participau la Liturghie, nu se separau de Biserică trimitându-li-se Sfânta 
împărtăşanie acasă. 

Pentru ca Sfânta Liturghie să fie cu adevărat intrarea noastră în împărăţia lui Dumnezeu, nu 
putem rămâne spectatori ci trebuie să învăţăm de la primii creştini să participăm la Liturghie. 
Participare înseamnă slujire iar un prim act al acestei slujiri este adunarea în Biserică. 

Concluzii 

Sfânta Liturghie descoperă adunarea credincioşilor ca Biserică si împreună-slujitori ai lui 
Dumnezeu. Ca urmare întreaga comunitate (cu excepţia celor care au motive binecuvântate 
pentru a lipsi) trebuie "să se adune în Biserică" participând (si nu asistând) în fiecare duminică 
si în sărbători la întreaga Liturghie, încă de la începutul acesteia. 

Preoţii au datoria de a-i conştientiza pe toţi credincioşii de vocaţia lor de slujitori ai Sfintei 
Liturghii si, pe de altă parte, de a se strădui să îndepărteze cauzele care îi fac pe aceştia să 
se complacă în postura de spectatori. 

VI 

Aducerea darurilor 

Buna cuviinţă ne îndeamnă ca, atunci când mergem la cineva, să nu ne ducem cu mâna goală 
ci cu un dar. Darul, când este făcut cu inima curată, ne reprezintă, poartă în el ceva din noi, 
si ne ajută să ne deschidem către cel căruia îl dăruim. Primind în schimbul unui dar un alt dar, 
făcut cu aceeaşi sinceritate, se realizează cu adevărat comuniunea dintre cei care dăruiesc. 

Darurile noastre la Sfânta Liturghie sunt pâinea si vinul 

Sfânta Liturghie reprezintă întâlnirea noastră cu Dumnezeu. De aceea este firesc ca, 
adunându-ne în Biserică, să-l aducem lui Dumnezeu darurile noastre pentru ca, apoi, în cadrul 
Sfintei Liturghii, să primim, la rândul nostru, de la Dumnezeu o mulţime de daruri, culminând 
cu însuşi Trupul si Sângele Lui, si să intrăm astfel în comuniune deplină cu El. Darurile noastre 
la Sfânta Liturghie sunt pâinea si vinul, după cum ne-a învăţat însuşi Mântuitorul lisus Hristos 
la Cina cea de Taină (Matei 26, 26-29). 

Pâinea si vinul ne simbolizează viata 

Pâinea si vinul au o semnificaţie adâncă. Ele sunt alimente esenţiale, proprii omului. Sunt 
proprii omului deoarece nu sunt luate ca atare din natură, ci obţinerea lor necesită un efort 
special de prelucrare. Sunt alimente esenţiale pentru că ne întreţin si ne bucură viata 
biologică si, de aceea, ca imagine a întregii hrane, ne si simbolizează viata. Aşadar, aducând 
pâine si vin la Sfânta Liturghie noi aducem si îi dăruim lui Dumnezeu propria noastră viată, ne 
dăruim pe noi înşine si aceasta este cel mai preţios dar pe care-l putem face. "Vrei să afli, 
spune Fericitul Augustin, ce anume ai putea să oferi lui Dumnezeu pentru tine?: oferă-te pe 
tine însuti. Căci ce cere de la tine Domnul dacă nu pe tine însuti? Pentru că în toată creaţia 
de pe pământ n-a făcut nimic mai bun decât pe tine". Sfântul Nicolae Cabasila subliniază că 
viata noastră este cel mai potrivit dar pe care-l putem face la Sfânta Liturghie, pentru că 
darul ce-l primim în schimb este tot viată. îi dăm lui Hristos pâinea si vinul menite să se 
prefacă în trupul nostru pământesc ca să ne întoarcă pâinea si vinul prefăcute în Trupul si 
Sângele Lui. în schimbul vieţii vremelnice noi dobândim viata veşnică, însuşi Trupul si Sângele 
Mântuitorului. 

Prin actul nostru de dăruire recunoaştem că viata cea adevărată este la Dumnezeu. 

Pâinea, ca imagine a întregii hrane, nu are viată în sine, pentru că Dumnezeu, si nu caloriile, 
este principiul vieţii. In lumea căzută diavolul a reuşit însă să acrediteze ideea că omul 
trăieşte numai cu pâine "făcând această minciună un adevăr de la sine înţeles care nu mai 
poate fi pus în discuţie, fundamentul întregii noastre viziuni asupra lumii, al ştiinţei, 
medicinii si poate chiar al religiei". Aceasta este, de altfel, prima dintre ispitele pe care 
diavolul o adresează lui lisus, în pustiu (Mc. 4,3, Le. 4,3). Dar Mântuitorul dărâmă această 
amăgire a diavolului încă de la începutul propovăduirii Sale, arătând că: " Nu numai cu pâine 
va trăi omul ci cu tot cuvântul care iese din gura lui Dumnezeu " (Mt. 4,4; Le. 4,4). Iar 
Cuvântul lui Dumnezeu este Logosul divin, Fiul lui Dumnezeu. Hrana în sine este moartă si 
pentru cine crede că aceasta este sursa vieţii si o primeşte separat de Dumnezeu, mâncarea 
este de fapt o comuniune cu moartea. 

Aşadar, Dumnezeu este sursa vieţii si, de aceea, pâinea cea adevărată "care se pogoară din 
cer si dă viată lumii" (In 6,33) este însuşi Hristos. El însuşi se numeşte pe sine "Pâinea vieţii" 
(In 6,35) pentru că este Cel ce ne tine în viată si ne dăruieşte viata cea adevărată. "Dumnezeu 

ne-a dat viata veşnică si această viată este în Fiul Său" (I In V, 1 1 ) . Rugăciunea punerii înainte 
din rânduiala Proscomidiei exprimă acelaşi adevăr când îl numeşte pe Hristos: "pâinea cea 
cerească, hrana a toată lumea". Pâinea firească este, de fapt, numai o imagine a Pâinii Vieţii, 
a lui Hristos care este hrana cea adevărată ce ne tine în viată. Dependenta noastră de pâinea 
firească ne descoperă faptul că nu avem viaţa prin noi înşine, ci o primim din afară, ajutându- 
ne astfel să ne înţelegem propria condiţie. Si dacă, asa cum am arătat, diavolul încearcă să 
ne facă să credem că pâinea firească este cea care ne dă viaţă, Hristos ne descoperă că 
Pâinea Vieţii este El însuşi. Chiar mai mult "El de aceea S-a întrupat ca să ni se dea ca pâine 
cerească prin Trupul Său, ca pâine văzută, mijlocitoare a celei nevăzute ". 

Pâinea si vinul reprezintă întreaga creaţie 

Pâinea si vinul aduse la Sfânta Liturghie reprezintă, în acelaşi timp, întreaga creaţie pe care 
omul a primit-o de la Dumnezeu în dar ca "hrană" ce îi asigură subzistenta trupească si pe 
care l-o întoarce lui Dumnezeu, cu mulţumire, după o lucrare de împlinire a omului prin 
aceste elemente si asupra lor. Omul îsi împlineşte astfel demnitatea sa originară de preot al 
creaţiei. "Definiţia principală, fundamentală, a omului este aceea de preot. El stă în centrul 
lumii si o uneşte în actul său de binecuvântare a lui Dumnezeu. Si împlinind lumea cu această 
euharistie el îsi transformă viata pe care a primit-o de la lume în viată în Dumnezeu, în 
comuniune cu El". Păcătuind, omul a încetat să-si îndeplinească această menire închizându-se 
în lume si îndepărtându-se de Dumnezeu, Hristos a restaurat firea umană si, implicit viata 
euharistică pe care omul este chemat să o trăiască. în Hristos creaţia redevine un mijloc de 
comuniune cu Dumnezeu prin primirea ei de la Dumnezeu si prin oferirea ei lui Dumnezeu sub 
forma darurilor de pâine si vin care înglobează si "sudoarea" omului, activitatea lui 
transformatoare asupra creaţiei. Această oferire se face în Hristos, în cadrul Sfintei Liturghii, 
pentru că Hristos, prin jertfa sa, a oferit lui Dumnezeu tot ce se putea oferi. 

Pâinea si vinul sunt un simbol al unirii credincioşilor în Biserică 

Sfânta Liturghie este slujba în care credincioşii se afirmă ca persoane unite în Biserică. Ca 
urmare darurile de pâine si vin au si o semnificaţie eclesială. Atât pâinea cât si vinul, fiind 
rezultatul unirii boabelor de grâu măcinate, respectiv al boabelor de struguri stoarse, sunt un 
simbol al unirii credincioşilor în Biserică. Acest aspect este scos în evidenţă de rugăciunea 
euharistică cuprinsă într-una din primele scrieri creştine Didahia celor 12 Apostoli (anii 50-70 
d.Hr.): "După cum această pâine frântă era împrăştiată pe munţi si fiind adunată a ajuns una, 
tot asa să se adune Biserica Ta de la marginile lumii în împărăţia Ta". Sfântul loan Gură de Aur 
comentează în acelaşi sens: "După cum pâinea, deşi alcătuită din multe boabe, este, totuşi, 
astfel unită încât boabele (de grâu) nu apar niciodată, ci, cu toate că sunt ele însele, 
deosebirea dintre ele nu se vede din cauza unirii lor, tot asa ne unim si noi unii cu alţii si toţi 
cu Hristos". Pâinea si vinul fiind deci un simbol al Bisericii, aducerea lor la Sfânta Liturghie 
reprezintă, în acelaşi timp, o jertfă adusă de Biserică si o jertfire a Bisericii însăşi. 

Să revenim la practica normală 

Am încercat să surprindem în cele de mai sus semnificaţia darurilor si a oferirii lor în cadrul 
Sfintei Liturghii. Aducerea lor la altar de către fiecare credincios reprezintă primul act al 
participării efective a fiecăruia la Sfânta Liturghie. Acest lucru era foarte bine înţeles si 
împlinit de primii creştini. "In conştiinţa, în trăirea si practica Bisericii primare, jertfa 
euharistică se aducea nu numai din partea tuturor si pentru toţi ci se aducea de către toţi si, 
deci, baza si condiţia ei este aducerea de către fiecare a darului său, a jertfei sale". De aceea 
cei lipsiţi de orice mijloace aduceau apă pentru a putea participa si ei la această jertfă. Pe de 
altă parte, darurile celor opriţi de la împărtăşanie pentru păcate grave nu erau primite. 

în zilele noastre, din păcate, această conştiinţă s-a estompat. S-a răspândit în schimb obiceiul 
aducerii darurilor doar în situaţii deosebite, de multe ori însă cu o percepţie de-a dreptul 
magică asupra acestui act. 

Dar experienţa ne dovedeşte că revenirea la practica normală, ca fiecare să-si aducă darul 
său la fiecare Liturghie la care participă, este posibilă. Preotului îi revine un rol esenţial ca, 
prin predici si cateheze, să-i ajute pe credincioşi să ajungă la o înţelegere justă a 
semnificaţiei aducerii la altar a darurilor de pâine si vin si să-i îndemne continuu spre 
aceasta. 

VII 

Prescura 

Primul act prin care se împlineşte participarea fiecărui creştin la Sfânta Liturghie este 
aducerea darurilor de pâine si vin la altar. Acest act al aducerii, ţinând de esenţa Liturghiei, a 
fost prezent întotdeauna, însă forma concretă a darurilor a variat în decursul secolelor. 

La început era pâine obişnuită 

în Biserica primară la Sfânta Liturghie se utilizau pâini dospite dintre cele folosite în mod 
curent în alimentaţie. Era necesar să se sfinţească mai multe pâini întregi deoarece, după 
cum se ştie, cei ce participau la Sfânta Liturghie se si împărtăşeau, primind cu toţii, clerici si 
laici, Sfântul Trup în mână si sorbind Sfântul Sânge din Potir. Ca urmare darul credincioşilor 
consta în pâine obişnuită, din uzul curent. Pâinile care nu se foloseau la Sfânta Jertfă erau 
destinate ajutorării săracilor. 

Din sec. VIII întâlnim prescura. Cu timpul, numărul celor ce se împărtăşeau a scăzut. Pe de 
altă parte, datorită abuzurilor si profanărilor la care se putea ajunge prin primirea în mână a 
Sfântului Trup al Domnului, s-a introdus, în secolul VII d.H., împărtăşirea laicilor cu linguriţa, 
de către preot, cu Sfintele Taine în cantităţi, fireşte, mai mici. Toate acestea au făcut ca si 
cantitatea de pâine necesară la Proscomidie să scadă. S-a ajuns astfel ca pentru Sfânta Jertfă 
să fie suficientă o singură pâine, iar mai apoi numai o parte din pâine. Această pâine a 
început să aibă o formă si o mărime specială, după sec. VIII fiind desemnată cu denumirea de 
prescură. Totuşi, până astăzi, în caz de lipsă a prescurilor, se poate folosi pâine obişnuită pe 
care preotul va însemna cu copia semnul crucii în locul pecetii. 

Pecetea 

Un element care distinge prescura de pâinea obişnuită este pecetea cu care este însemnată 
prescura. Prima menţiune a ei o întâlnim într-o rânduială a Proscomidiei alcătuită în sec. X-XI 
pentru episcopul Paul din Galipoli, dar probabil că se folosea încă dinainte. Pecetea este 
alcătuită dintr-o cruce cu însemnarea "lisus (IS) Hristos (HR) învinge (NIKA - în limba greacă)". 
Pecetea se aplică cu ajutorul unui obiect numit pistornic sau pristolnic făcut din lemn, mai rar 
din piatră, bronz, lut, mase plastice sau alte materiale. Forma si numărul pecetilor aplicate 
diferă. Există pristolnice care, pe lângă pecete, cuprind si formele miridelor. 

Simbolismul formei 

Dacă mărimea prescurii este determinată de motive de ordin practic, forma îi este dată de 
simbolismul ei: rotundă pentru dumnezeirea fără început si sfârşit si pentru rotunjimea 
pământului, cu trei cornuri pentru Sfânta Treime, cu patru cornuri în forma de cruce, cu cinci 
cornuri amintind cele cinci pâini înmulţite de Mântuitorul în pustie. 

Prescura cu patru cornuri în formă de cruce, obişnuită la noi în tară, este recomandată de 
către Sfântul Simeon al Tesalonicului "pentru că si Dumnezeu s-a făcut om cu totul desăvârşit 
alcătuit din suflet si din cele patru stihii, pentru că si lumea este din patru părţi, si Cuvântul 
acesta al lui Dumnezeu este Trupul care L-a luat Hristos". De asemenea fiecare corn al 
prescurii, prin forma sa rotundă, simbolizează dumnezeirea fără început si fără sfârşit. în 
ultimul timp, în special la oraşe, s-au răspândit prescurile rotunde mici, cu o singură pecete. 

De obicei, indiferent de formă, prescurile se fac din două straturi suprapuse simbolizând cele 
două firi ala Mântuitorului. 

Condiţii de calitate 

întotdeauna lui Dumnezeu trebuie să-i dăm ce avem mai bun. Cu atât mai mult când este 
vorba de darurile care se vor preface în Trupul si Sângele Mântuitorului. De aceea Liturghierul 
prevede anumite cerinţe de calitate în ceea ce priveşte prescurile: să fie făcute din făină 
albă de grâu curat, nu prea veche si nealterată, să fie preparate cu apă naturală, potrivit de 
sărate, dospite, bine coapte si nealterate, cu gust firesc. De asemenea vinul trebuie să fie din 
struguri, curat, cu gust si miros firesc, neotetit. Culoarea vinului este indiferentă. 

Cine poate face prescuri? 

în ultimul timp s-a răspândit concepţia că prescurile nu pot fi făcute de femeile care trăiesc o 
viată conjugală normală cu bărbaţii lor. Această concepţie nu are însă nici o bază în tradiţia 
Bisericii. Nu există nici un canon care să prevadă acest lucru, cu atât mai mult cu cât, mult 
timp, la Liturghie se folosea pâine din uzul comun. 

Probabil la originea acestei concepţii stă interdicţia pentru cei ce au săvârşit păcate grave si 
sunt opriţi de la împărtăşanie de a-si aduce darul la altar. Dar a considera legăturile trupeşti 
ale soţilor cununaţi canonic drept păcat este în contradicţie cu Scriptura si cu întreaga 
învăţătură a Bisericii. Sfântul Pavel arătă clar că patul nuntii este nespurcat (Evrei 13, 4) iar 
Canonul 4 Gangra îi osândeşte pe cei care ezită să primească Sfânta împărtăşanie de la 
clericii căsătoriţi. Ori, dacă un preot căsătorit, având o viată conjugală normală, poate sluji 
Sfânta Liturghie cu vrednicie, de ce soţia acestuia nu ar putea face prescurile pentru slujbă? 
Sau de ce o femeie căsătorită canonic, care se poate împărtăşi, nu ar putea face prescuri? 

Pe de altă parte este evident faptul că cei care se complac în păcate grave, care îi 
îndepărtează de la împărtăşanie, nu numai că nu pot să facă prescuri ci, până când nu se 
pocăiesc, nu le pot aduce la altar nici pe cele făcute de alţii. 

Ca urmare pot face prescuri cei care, străduindu-se să ducă o viată curată, potrivit poruncilor 
lui Hristos, pot si să-si aducă darul la altar. 

Concluzie 

Revenirea, în zilele noastre, la practica normală a aducerii darurilor la altar de către 
credincioşi este posibilă si din punct de vedere al materiei darurilor, lată câteva modalităţi 
practice prin care se poate realiza acest lucru: 

♦ Credincioşii, în special cei de la sate, pot fi îndemnaţi să facă prescuri acasă pe care să le 
aducă apoi la biserică; 

♦ Preotul poate rândui ca anumite credincioase, eventual prin rotaţie, să facă prescuri 
pentru întreaga comunitate si să fie puse în vânzare la pangar; 

♦ în cazul în care nu există posibilitatea de a se face prescuri credincioşii pot fi îndemnaţi să 
aducă la altar pâine obişnuită care, la fel ca în epoca primară, să fie utilizată apoi pentru 
ajutorarea săracilor. 



17 



Dacă nu se poate aduce vin, este bine să se aducă măcar prescură (sau pâine obişnuită) 

însoţită de lumânare ca simbol al jertfei si de un pomelnic cu cei care se doreşte a fi 

pomeniţi. 

Important este ca aducerea darurilor să devină o regulă pentru fiecare Liturghie si nu numai 

pentru cazuri excepţionale. 

VIII 

Vinul liturgic 

Potrivit dicţionarului, vinul este băutura alcoolică obţinută prin fermentarea mustului de 
struguri. Termenul de vin se aplică si unor băuturi făcute din alte fructe, legume sau ierburi, 
dar, utilizat singur, se referă doar la cel produs din struguri. în acest sens îl vom folosi în cele 
ce urmează. 

în Vechiul Testament vinul este privit ca un aliment de bază 

Cunoscut încă din vechime, prima menţiune documentară a vinului o întâlnim în Vechiul 
Testament, la Facere 9, 20-21, unde se arată că, după potop, Noe a sădit vie si a băut vin. 

Dar al lui Dumnezeu menit să veselească inima omului (Ps. 103, 15), vinul ocupa un loc 
important în viata de zi cu zi a evreilor fiind înţeles ca o necesitate a vieţii si nu ca un lux. 
Era o parte necesară si a celei mai simple mese (Jud. 19, 19; I Regi 16, 20; Is. 55, 1), o 
provizie indispensabilă a unei cetăţi (II Par. 11, 11), consumat de oameni de toate clasele 
sociale si de toate vârstele (Plâng. 2:12; Zah. 9:17). Abundenta vinului era considerată o 
expresie a binecuvântării lui Dumnezeu (Fac. 27, 28; Deut. 7, 13; Amos 9, 14) iar deosebita 
abundentă o expresie a epocii mesianice (Amos 9,13; loil 3, 18; Zah. 9, 17). în acelaşi timp 
abuzul de vin si beţia sunt condamnate cu tărie (Pilde 20, 1; 23, 20 - 35). 

Vechiul Testament asociază vinul cu pâinea ca alimente de bază (Fac. 27, 28; Deut. 7, 13; 33, 
28; loil 2, 19) simbolizând întreaga hrană a omului. Acest simbolism îsi va găsi cea mai înaltă 
expresie la Cina cea de Taină când Mântuitorul lisus Hristos, instituind Sfânta Liturghie, le va 
preface în Trupul si Sângele Lui îndemnându-ne să aducem pâinea si vinul ca daruri ale 
noastre la Sfânta Liturghie săvârşită întru pomenirea Sa. 

Datorită importantei care i se acorda, vinul era utilizat si în cultul iudaic ca libaţie care 
însoţea jertfele zilnice de dimineaţa si seara (Ieşire 29, 40 - 41), pârga din roadele 
pământului adusă Domnului (Lev. 23, 13) precum si felurite alte jertfe (Num. 15, 5, 7, 10). 

Vinul Cinei celei de Taină a fost roşu, dulce, amestecat cu apă 

Deşi Legea nu impunea folosirea vinului la sărbătorirea Pastelui iudaic, în epoca post- 
babiloniană s-a generalizat utilizarea lui ca o "tradiţie de la cei bătrâni". Cunoaştem până azi 
aceste "tradiţii din bătrâni" deoarece, în secolul al ll-lea după Hristos, rabinii evrei le-au 
codificat în cartea numită Mitna. Aflăm astfel că pe parcursul mesei rituale iudaice de Paşti 
capul familiei binecuvintează , folosind anumite formule rituale (berakoth), pîinea si patru 
pahare de vin pe care le împarte apoi celorlalţi. 

La mesele rituale se folosea un vin special, obţinut prin stoarcerea uşoară (fără a zdrobi 
sâmburii) a strugurilor potrivit principiului "cu cât sunt strugurii storsi mai puţin, cu atât vinul 
este mai bun". Cel mai apreciat vin era obţinut din mustul scurs prin greutatea proprie a 
strugurilor zdrobiţi. Vinul ritual era aşadar un vin curat, neamestecat cu nimic altceva. 

în ceea ce priveşte culoarea vinului, la masa pascală era utilizat vinul roşu care, de altfel, era 
vinul cel mai răspândit, în antichitate, în Palestina ca si în Grecia. serie de afirmaţii 
incidentale din Vechiul Testament cum ar fi "nu te uita la vin cum este el de roşu" (Pilde 23, 
31) sau expresia "sânge de strugure" (Fac. 49, 11; Deut. 32, 14) folosită pentru vin confirmă 
preponderenţa vinului roşu. 

în vechime vinul era băut neamestecat cu apă, dar, în perioada elenistică, sub influenta 
grecească, se generalizează consumul vinului diluat cu apă. Cartea Mitna priveşte ca de la 
sine înţeles utilizarea în cult a vinului amestecat cu apă iar rabinul Eleazer chiar interzice 
rostirea binecuvântărilor asupra vinului nediluat. Se pare că dilutia era destul de mare adică 
1/3 sau 1 vin dar aceasta în condiţiile unui vin tare si probabil dulce, în condiţiile unui climat 
cald cum este în Palestina. 

La Cina cea de Taină Mântuitorul lisus Hristos a urmat ritualul unei mese pascale făcând 
gesturile tradiţionale ale capului de familie evreu dar dându-le un înţeles cu totul nou 
identificând pâinea cu Trupul Său si vinul cu Sângele Său pe care îl va vărsa pe Cruce pentru 
Mântuirea lumii. El a binecuvântat vinul ritual iudaic din struguri (fermentat), roşu, dulce, 
amestecat cu apă. 

în Biserica primară se folosea vinul roşu 

Sfânta Liturghie fiind o actualizare a Cinei celei de Taină, Biserica a căutat să utilizeze acelaşi 
tip de vin pe care l-a folosit si Mântuitorul. Ca urmare, de la început, a fost preferat pentru 
Sfânta Liturghie vinul curat, roşu si dulce, care se amesteca cu apă în timpul pregătirii 
darurilor. La argumentul istoric pentru folosirea vinului roşu la Liturghie se adaugă cel 
simbolic în sensul că acest vin este un simbol mult mai potrivit pentru sângele Mântuitorului. 

Biserica romano-catolică a optat pentru vinul alb 

Problema culorii vinului pentru Sfânta Liturghie a început să se pună în Apusul romano-catolic 
începând cu secolul al Xlll-lea când mai multe sinoade locale se pronunţă fie în favoarea 
vinului roşu fie a celui alb. în cele din urmă susţinătorii vinului alb reuşesc să-si impună 
părerea ajungându-se aproape la generalizarea utilizării vinului alb la Liturghia catolică. 
Argumentele aduse împotriva vinului roşu sunt de ordin practic: uşurinţa mai mare de 
falsificare a vinului roşu, greutatea de a păstra curate vesmintele liturgice, densitatea vinului 
roşu în anumite regiuni etc. 

Biserica Ortodoxă a păstrat tradiţia utilizării vinului roşu 

Deşi Biserica Ortodoxă nu s-a pronunţat oficial în privinţa culorii vinului euharistie, în general 
s-a păstrat tradiţia utilizării vinului roşu. 

Totuşi, în anumite zone, sub influenta romano-catolică, s-a ajuns să se creadă că numai vinul 
alb poate fi folosit la Sfânta Liturghie. Dar, după cum am văzut mai sus, deşi culoarea vinului 
nu este esenţială, argumentul istoric si simbolic ne îndeamnă spre folosirea, atunci când este 
posibil, a vinului roşu. 

Vinul liturgic trebuie să fie curat 

Liturghierul, la capitolul Povătuiri, arată că însuşirea esenţială a vinului liturgic este ca acesta 
să fie curat, adică să fie din struguri, să aibă gust si miros firesc, să fie neotetit si 
neamestecat cu nici un fel de alte băuturi. Povătuirile din Liturghier, fiind alcătuite în secolul 
al XVIII-lea, nu vorbesc în mod expres despre anumite substanţe cum ar fi zahărul dar se 
subînţelege că nu este permis amestecul lor în vin. 

în prezent producerea industrială a vinului presupune tratarea acestuia cu anumite substanţe 
chimice cum ar fi dioxidul de sulf (pentru a opri acţiunea altor organisme în afara drojdiei 
care produce fermentarea vinului) si agenţii de limpezire. De asemenea viile sunt stropite cu 
diverse pesticide pentru prevenirea bolilor. 

Bineînţeles că ar fi preferabil ca vinul liturgic să fie ecologic, obţinut fără folosirea 
substanţelor chimice si a pesticidelor. Dar, deoarece un astfel de vin este foarte greu de 
obţinut si verificat, credem că si vinurile obţinute în condiţiile de mai sus pot fi utilizate la 
Sfânta Liturghie. 

Vinul dulce este preferabil 

în ceea ce priveşte gustul vinului este preferabil ca acesta să fie dulce din cel puţin două 
motive: unul simbolic si altul practic. 

Cel simbolic constă în simţirea concretă, la primirea Sfintei împărtăşanii, prin intermediul 
gustului, a adevărului cuvântului psalmistului: "Gustaţi si vedeţi că bun este Domnul" (Ps. 33, 
8). 

Cel de-al doilea, legat de primul, îi priveşte pe copii, care pot fi împărtăşiţi mult mai uşor si 
aşteaptă cu multă bucurie momentul împărtăşaniei atunci când se foloseşte vin dulce. Se 
evită astfel situaţiile neplăcute în care copiii refuză împărtăşania sau chiar o scuipă când simt 
gustul acru al vinului utilizat la Sfânta Jertfă. 

Ce vin liturgic folosim? 

în concluzie, fără a exclude folosirea altui tip de vin (cu condiţia să fie curat) cel mai potrivit 
pentru Sfânta Liturghie este cel roşu si dulce. 

Ne putem întreba unde găsim un astfel de vin. în alte Biserici Ortodoxe (cum ar fi cea greacă 
sau cea rusă) s-a generalizat folosirea unor vinuri roşii speciale, curate, foarte dulci si tari. 
Astfel sunt vinurile greceşti Roussos si Mavrodafni, cu specificaţia "nama". în Basarabia se 
produce un vin cu o calitate asemănătoare celor greceşti numit Kagor cu specificaţia 
"pastoral". Acest din urmă vin este mai uşor de procurat si mai ieftin decăt cele greceşti însă 
este destul de mare riscul ca el să fie falsificat. De aceea este preferabil să fie achiziţionat 
direct de la Mitropolia Moldovei din Chişinău. De asemenea se poate folosi vinul evreiesc 
Cârmei cu specificaţia "for Passover" destinat mesei rituale de Paşti. Asemenea acestora sunt 
si alte vinuri. Un avantaj al lor este si acela că, fiind foarte tari, proporţia îndeobşte 
recunoscută la amestecarea cu apă (2/3 vin, 1/3 apă) poate fi inversată (1/3 vin, 2/3 apă) 
fără a se schimba firea vinului în apă. 

în cazul în care nu putem găsi aceste vinuri speciale se pot folosi si unele vinuri româneşti 
cum ar fi soiul autohton "Busuioacă de Bohotin" (produs la Huşi) care, deşi nu are dulceaţa si 
tăria vinurilor de mai sus, împlineşte totuşi condiţiile de calitate pentru a fi folosit la Sfânta 
Liturghie. De asemenea poate fi folosit si vinul obţinut artizanal, în gospodărie, cu condiţia să 
fie curat. 

Ar fi de preferat, totuşi, ca centrele eparhiale să pună la dispoziţia preoţilor, la preturi 
rezonabile, vinuri liturgice roşii, dulci, care să îmbine motivele istorice si simbolice cu 
avantajele practice ale folosirii lor. 

IX 
Proscomidia 

înainte de începutul propriu-zis al Sfintei Liturghii, în altar, la adăpost de privirile 
credincioşilor, preotul, singur sau împreună cu diaconul, săvârşeşte un ritual care are aspectul 
unei slujbe aparte având o formulă de binecuvântare si una de încheiere. Este vorba de 
Proscomidie care nu este însă o slujbă de sine stătătoare ci o parte integrantă si 
indispensabilă a Sfintei Liturghii. 

Ce este Proscomidia? 

Proscomidia, în esenţa ei, constă în punerea înainte a darurilor pentru jertfa liturgică, însăşi 
denumirea de Proscomidie venind de la cuvântul grecesc proskomizw care înseamnă a pune 
înainte, a aduce, a oferi, a face dar. Mai precis slujba Proscomidiei constă în alegerea, 
pregătirea si afierosirea de către preot a darurilor de pâine si vin aduse de credincioşi la 
altar. Astfel darurile sunt ridicate la calitatea de Cinstite Daruri, gata pentru a fi sfinţite si 
prefăcute în Trupul si Sângele Domnului în cadrul Sfintei Liturghii 

Până în secolul VII ritualul Proscomidiei era mult mai simplu 

Proscomidia a constituit întotdeauna o parte a Sfintei Liturghii. Dar în primele secole creştine 
ritualul ei era mult mai simplu, evoluând ulterior până la forma de azi. în esenţă consta în 
primirea de către diaconi a darurilor de pâine si vin aduse de credincioşi si alegerea celor 
menite pentru jertfă urmând ca episcopul sau preotul să le binecuvinteze. 

Locul primirii darurilor era o încăpere numită proscomidiar sau schevofilachion. Această 
încăpere era situată în latura de nord a altarului , iniţial fiind distinctă de biserică. 

în ceea ce priveşte timpul săvârşirii si rânduiala Proscomidiei nu avem descrieri precise din 
această perioadă. opinie larg răspândită si însuşită de numeroşi liturgisti afirmă că ritualul 
primirii si pregătirii darurilor pentru Sfânta Jertfă avea loc, în primele veacuri, la începutul 
Liturghiei credincioşilor. După plecarea catehumenilor credincioşii prezentau diaconilor 
darurile lor de pâine si vin. Diaconii strângeau darurile la proscomidiar, le alegeau pe cele 
necesare pentru Sfânta Jertfă si le aduceau apoi la altar punându-le pe Sfânta Masă. Aici 
episcopul sau preotul le afierosea ca daruri de jertfă printr-o rugăciune specială. Deplasarea 
Proscomidiei la începutul Liturghiei catehumenilor s-a făcut, potrivit acestei opinii, în sec. VI- 
VII ca urmare, pe de o parte, a slăbirii si dispariţiei disciplinei catehumenilor si, pe de altă 
parte, a dezvoltării crescânde a ritualului Proscomidiei. 

O altă opinie, mai nouă susţine că Proscomidia s-a aflat întotdeauna la începutul Liturghiei. 
Se aduce ca argument faptul că aşezarea Proscomidiei la începutul Sfintei Liturghii este 
specifică tuturor Liturghiilor orientale pe când pregătirea darurilor înainte de anafora este 
specifică Liturghiilor latine. Cel puţin în regiunea Siriei de vest (Antiohia) există dovada 
faptului că credincioşii aduceau încă de la începutul Sfintei Liturghii darurile însoţite de 
pomelnice. Potrivit acestei opinii în primele veacuri credincioşii veneau la începutul Sfintei 
Liturghii aducând daruri de pâine si vin însoţite de pomelnice cu numele lor pe care le 
încredinţau diaconilor aflaţi în schevofilachion. Diaconii alegeau si pregăteau darurile pentru 
Sfânta Jertfă. Episcopul sau preotul protos venind la slujbă intra mai întâi în schevofilachion 
si binecuvânta darurile iar apoi intra în biserică si începea Sfânta Liturghie. La începutul 
Liturghiei catehumenilor darurile erau aduse de către diaconi la altar. 

Ritualul de azi al Proscomidiei se dezvoltă între secolele VII-XIV 

Evoluţia Proscomidiei după secolul VII reflectă schimbarea care a intervenit în atitudinea fată 
de Sfânta Liturghie si în înţelegerea acesteia, si anume scăderea numărului celor ce se 
împărtăşeau si accentuarea sensului ei mistico-simbolic. 

Mai întâi a intervenit necesitatea practică a tăierii prescurii destinată Sfintei Jertfe deoarece, 
în condiţiile introducerii împărtăşaniei credincioşilor cu linguriţa si a reducerii numărului 
celor care se împărtăşeau, era suficientă doar o parte din prescură si nu una întreagă cum era 
până atunci. Ca urmare primul ritual nou pe care îl putem constata la Proscomidie este 
ritualul scoaterii si pregătirii agnetului. Potrivit comentariului liturgic al patriarhului Gherman 
I al Constantinopolului, în sec. VIII Proscomidia consta din următoarele acte: preotul sau 
diaconul tăia cu copia Agnetul (nimic zicând), îl punea pe disc, turna vin si apă în potir, iar 
preotul rostea rugăciunea punerii înainte: "Dumnezeule, Dumnezeul nostru..." peste ele, 
învelea si tămâia. 

Dezvoltarea Proscomidiei a fost determinată în primul rând de accentuarea sensului ei 

tipico-simbolic 

Dintr-o simplă pregătire a darurilor în vederea Sfintei Jertfe, Proscomidia devine tot mai mult 
o reprezentare simbolică pe de o parte a naşterii si jertfei Mântuitorului si, pe de altă parte, 
a Bisericii. 

Simbolismul jertfei este întărit de rostirea la tăierea agnetului, începând cu secolul al IX-lea, 
a cuvintelor profetice ale prorocului Isaia cu privire la jertfa lui Hristos. 

Dacă până atunci diaconii au avut un rol important în pregătirea darurilor având dreptul chiar 
să taie Sfântul Agnet si să toarne vinul si apa în potir (rugăciunea de afierosire a darurilor 
fiind rostită însă de preot sau episcop) accentuarea caracterului simbolic de jertfă al 
Proscomidiei a făcut ca diaconul să apară tot mai nepotrivit pentru săvârşirea acesteia 
deoarece dreptul de a jertfi îl are numai preotul. Ca urmare rolul diaconului se reduce 
treptat până la interzicerea completă, în secolul al XVII-lea, a dreptului de a proscomidia. 

în secolul al IX-lea apare si, mai apoi, ia o mare dezvoltare ritualul scoaterii miridelor. în 
Biserica primară participarea credincioşilor la Sfânta Jertfă consta în împărtăşirea cu Trupul si 
Sângele Domnului. în condiţiile în care împărtăşania a devenit tot mai rară s-a simţit nevoia 
unei participări mai intime la Sfânta Jertfă. Astfel apare practica scoaterii miridelor pentru 
credincioşi ca o substituire a împărtăşaniei. Venind la slujbă, credincioşii aduceau câte o 
prescură pentru fiecare nume de pomenit, din care se scotea o miridă. Cu timpul s-a îngăduit 
să fie adusă o prescură pentru mai multe nume. 

Din secolul al Xl-lea avem primele menţiuni despre scoaterea miridelor în cinstea Maicii 
Domnului si a sfinţilor ca expresie a simbolismului eclesial al Proscomidiei. Ritualul miridelor 
se va dezvolta foarte mult în secolele următoare ajungându-se chiar la exagerări si la 
diferente importante de la o regiune la alta în principal în legătură cu sfinţii pomeniţi 
impunându-se intervenţia autorităţii bisericeşti. 

Ca urmare, în secolul al XlV-lea, patriarhul Filotei al Constantinopolului redactează o Diataxă 
(rânduială) liturgică (tradusă în acelaşi secol în slavă si răspândită în Biserica bulgară, sârbă, 
română si rusă) în care sistematizează si fixează rânduială Proscomidiei eliminând exagerările 
si reuşind să stabilească ordinea în acest domeniu. 

Note: 

♦ Alexander Schmemann, Euharistia. Taina împărăţiei, editura Anastasia, f.a., p. 108. 

♦ Rugăciunea din timpul cântării heruvimice în Liturghier, Bucureşti, 2000, p.148 

♦ Părintele Galeriu, Jertfă si răscumpărare, ed. Harisma, p. 172. 

♦ Pr. Prof . Dr. Dumitru Stăniloaie, Spiritualitate si comuniune în Liturghia ortodoxă, Craiova, 
1986, p. 11 8. 

♦ Nicolae Cabasila, Tâlcuirea Dumnezeieştii Liturghii, cap. VIII 

♦ Sfântul Gherman al Constantinopolului, Nicolae Cabasila 

♦ Sfântul Ciprian, Epistola LXIII, 13 către Caecilius. 
Simeon al Tesalonicului 

♦ vezi si în continuare, pentru simbolismul Naşterii Domnului, tâlcuirile Sfintei Liturghii 
având ca autori pe Sfântul Gherman al Constantinopolului, Teodor de Andida, Simeon al 
Tesalonicului. 



24 



Semnificaţia Proscomidiei (I) 

Proscomidia, constând în pregătirea darurilor pentru jertfa euharistică, este o necesitate 
practică. Dar ea are si o profundă semnificaţie pe care vom încerca să o desluşim în cele ce 
urmează. 

Unirea jertfelor individuale în jertfa Bisericii care este împărtăşire din jertfa lui Hristos 

Aducerea darului de pâine si vin la altar de către fiecare credincios este primul act al 
participării efective la slujbă si, în acelaşi timp, una din condiţiile împlinirii depline a 
caracterului de împreună slujire a clerului si a credincioşilor la Sfânta Liturghie. Darul adus la 
altar este o jertfă a iubirii prin care credinciosul se dăruieşte pe sine însuşi si întreaga creaţie 
lui Dumnezeu. Pe de altă parte, Sfânta Liturghie este slujba în care Biserica aduce jertfa 
iubirii si a unităţii. "Dar jertfa aceasta, care ne este dată si poruncită nouă a o aduce si în 
aducerea căreia Biserica se împlineşte pe sine ca fiind viata lui Hristos în noi si a noastră în 
El, nu este "alta" fată de aceea unică, atotcuprinzătoare si care nu se repetă pe care Hristos a 
adus-o o singură dată (Evr 9,28)". 

Semnificaţia principală a Proscomidiei constă tocmai în unirea jertfelor individuale ale 
credincioşilor, concretizate în darurile de pâine si vin, în jertfa Bisericii si recunoaşterea 
acestei jertfe ca fiind împărtăşire din jertfa lui Hristos. 

întreaga iconomie a mântuirii este transpusă condensat si tainic 

Dezvoltarea, în decursul timpului, a sensurilor simbolice ale Proscomidiei a făcut ca întreaga 
iconomie a mântuirii să fie transpusă condensat si tainic în ritualul ei: întruparea 
Mântuitorului si Jertfa Lui, proorocită încă din Vechiul Testament, care se împlineşte în 
înviere aducând astfel Răscumpărarea neamului omenesc rezidit în Hristos si unit în Trupul Lui 
- Biserica. Hristos ni se descoperă în mijlocul Bisericii în stare de jertfă si, în acelaşi timp, ca 
"hrană a toată lumea" adică dăruire din iubire spre împărtăşire. El este dăruirea de sine 
deplină făcută totodată Tatălui si nouă. Hristos ne uneşte în Biserică făcându-ne părtaşi 
jertfei Sale pentru că El este "Cel ce aduce si Cel ce se aduce" arhiereul si jertfa noastră 
desăvârşită. 

întrupare, Jertfă si Răscumpărare 

Mântuirea noastră s-a realizat prin jertfa lui Hristos care "în opera Sa răscumpărătoare ne 
recapitulează, ne readună mai întâi în Sine, începând din întrupare, ne sfinţeşte firea, 
coborând în adâncimile ei până la extrema chenoză în iad, si, astfel recapitulaţi si sfinţiţi în 
El, se oferă si ne oferă Tatălui ca jertfă si omagiu suprem, primind prin El si pentru noi o nouă 
consacrare a făpturii noastre: învierea". Actele fundamentale ale operei răscumpărătoare a 
lui Hristos sunt întruparea, asumarea firii umane, si Jertfa legată indisolubil de înviere. 

Ritualul Proscomidiei este o aducere-aminte a acestor acte prin simbolismul Naşterii si Jertfei 
Mântuitorului pe care îl cuprinde. 

Simbolismul Jertfei Mântuitorului 

Tema centrală a Proscomidiei este jertfa unică, atotcuprinzătoare si mântuitoare a lui Hristos 
în care este cuprinsă întreaga Biserică. încă de la începutul Proscomidiei preotul rosteşte 
troparul Vinerei Mari si însemnează cu semnul Sfintei Cruci prescura din care va fi tăiat 
agnetul. Pomenirea lui Hristos o facem astfel amintind jertfa lui răscumpărătoare de pe cruce 
care ne-a adus nemurirea. 

Versetele din proorocia lui Isaia (Is. 3,7-8) rostite de preot în timpul tăierii agnetului arată că 
jertfa Mântuitorului împlineşte proorociile Vechiului Testament despre venirea lui Hristos. 
Aceste versete ne pun în fată imaginea Mielului lui Dumnezeu "Cel ce ridică păcatul lumii" 
jertfindu-se de bunăvoie "pentru viata si mântuirea lumii". "Aceasta e măreţia uluitoare a lui 
Dumnezeu descoperită în Hristos: Dumnezeu se face Miel de jertfă fără să se plângă, Miel 
care-si stăpâneşte durerea cu puterea blândetei capabilă să îmblânzească pe oamenii ispitiţi 
la ceartă, la ură, la proteste si la plâns". înţelepciunea judecăţii Sale înalte S-a arătat în 
smerenia Lui iar neamul Lui este necunoscut pentru că, fiind Dumnezeu, este mai presus de 
cuvânt, iar în El e cuprins întregul lui neam ceresc si omenesc. 

Tăind cruciş agnetul, preotul întipăreşte crucea în pâine arătând felul morţii Mântuitorului , 
scoţând astfel în evidentă starea de jertfă a Mielului lui Dumnezeu înjunghiat de la 
întemeierea lumii (Apoc. 13,8). Din coasta Mântuitorului împuns cu suliţa pe cruce a curs 
preascumpul lui sânge si apa preacurată care vor da viată lumii prin spălarea de păcate cu 
baia Botezului si adăparea noastră cu băutura nemuririi. De aceea preotul repetă descrierea 
acestui eveniment asa cum este relatat de Sfântul Evanghelist loan (In. 19, 34-35) si toarnă 
vin si apă în Sfântul Potir. Amestecarea vinului cu apa simbolizează unirea Domnului cu 
credincioşii si, în acelaşi timp, unirea ipostatică a celor două naturi în persoana Mântuitorului. 

Comentariile bizantine ale Sfintei Liturghii extind simbolismul jertfei la obiectele folosite: 
Sfântul Disc închipuie năsălia pe care a fost aşezat Trupul Domnului după coborârea de pe 
cruce; copia - suliţa cu care a fost împunsă coasta Mântuitorului etc. în acelaşi timp 
proscomidiarul închipuie locul răstignirii. 

Simbolismul Naşterii Domnului 

Hristos, Mielul lui Dumnezeu înjunghiat de la întemeierea lumii (Apoc. 13,8) S-a întrupat 
pentru a se jertfi pentru noi după cum El însuşi arată că a venit "să slujească si să-Si dea viata 
răscumpărare pentru mulţi" (Mt. 20,28). Aşadar Crucea este implicată de întrupare. Sfinţi 
Părinţi ca Sfântul Irineu (sec. II) si Sfântul Efrem Şirul (sec. IV) văd, încă din primele secole, 
implicarea jertfei lui Hristos în Naşterea Lui. Privindu-L pe Hristos în întregimea Persoanei 
Sale realizate ca om, actele trecutului se concentrează în El înghiţind distantele temporale. 
Pentru aceasta Proscomidiei i se aplică si un simbolism al Naşterii Domnului: prescura din care 
este tăiat agnetul o închipuie pe Maica Domnului si, prin ea, pârga frământăturii firii umane, 
iar scoaterea agnetului simbolizează naşterea Mântuitorului arătând astfel că Hristos s-a făcut 
om desăvârşit luând firea umană în afară de păcat. 

Ca si în cazul jertfei, comentariile liturgice bizantine atribuie o încărcătură simbolică legată 
de Naşterea Mântuitorului, proscomidiarului si obiectelor folosite. Astfel proscomidiarul 
închipuie Bethleemul - locul naşterii, Sfântul Disc - ieslea, steluţa - steaua care s-a arătat 
magilor etc. 

Proprezenta lui Hristos în Cinstitele Daruri 

Deşi Cinstitele Daruri nu se prefac la Proscomidie în Trupul si Sângele Domnului, totuşi putem 
vorbi încă de acum de o anumită proprezenta a lui Hristos cel jertfit în ele, o prezentă printr- 

o anumită lucrare specială a Lui provocată de gândirea preotului la El în timpul ritualurilor 
care transpun iconomia mântuirii. 

♦ Alexander Schmemann, Euharistia. Taina împărăţiei, editura Anastasia, f.a., p. 108. 

♦ Rugăciunea din timpul cântării heruvimice în Liturghier, Bucureşti, 2000, p.148 

♦ Părintele Galeriu, Jertfă si răscumpărare, ed. Harisma, p. 172. 

♦ Pr. Prof . Dr. Dumitru Stăniloaie, Spiritualitate si comuniune în Liturghia ortodoxă, Craiova, 
1986, p. 118. 

♦ Nicolae Cabasila, Tâlcuirea Dumnezeieştii Liturghii, cap. VIII 

♦ Sfântul Gherman al Constantinopolului, Nicolae Cabasila Sfântul Ciprian, Epistola LXIII, 13 
către Caecilius. 

♦ Simeon al Tesalonicului 

♦ vezi si în continuare, pentru simbolismul Naşterii Domnului, tâlcuirile Sfintei Liturghii 
având ca autori pe Sfântul Gherman al Constantinopolului, Teodor de Andida, Simeon al 
Tesalonicului 

♦ vezi Pr. Prof. Dr. Dumitru Stăniloaie, op. cit., p. 110-111. 

XI 

Semnificaţia Proscomidiei (II) 

Am văzut în articolul precedent că semnificaţia principală a Proscomidiei constă în unirea 
jertfelor individuale ale credincioşilor, concretizate în darurile de pâine si vin, în jertfa 
Bisericii si recunoaşterea acestei jertfe, prin pregătirea agnetului, ca fiind împărtăşire din 
jertfa lui Hristos. Ca urmare, alături de tema jertfei Mântuitorului si în indisolubilă legătură 
cu aceasta, Proscomidia cuprinde în mod simbolic si tema Bisericii ca împlinire a lucrării 
mântuitoare a Fiului lui Dumnezeu. Astfel, aşezarea pe Sfântul Disc, în jurul agnetului, a 
miridelor (părticelelor) scoase în cinstea Maicii Domnului si a sfinţilor precum si spre 
pomenirea credincioşilor vii si adormiţi, ne dă o imagine intuitivă deosebit de relevantă a 
Bisericii - Trupul lui Hristos. 

"De fată a stat împărăteasa, de-a dreapta Ta" 

Mirida Maicii Domnului, mai mare decât celelalte miride, este aşezată în dreapta agnetului 
arătând înalta demnitate a Sfintei Fecioare potrivit cuvintelor psalmistului repetate de preot: 
"De fată a stat împărăteasa, de-a dreapta Ta, în haină aurită îmbrăcată si preaînfrumusetată" 
(Ps. 44,11). 

împărăteasa care stă de-a dreapta lui Dumnezeu este Maica Domnului căci ea L-a născut în 
chip de negrăit pe Hristos rămânând pururea Fecioară. Ea este cu adevărat Născătoare de 
Dumnezeu, este scara ce uneşte cerul cu pământul pe care lacov a văzut-o în vis (Fac. 28,12) 
pentru că din ea Dumnezeu a luat firea noastră umană. Acceptând să-L nască pe Hristos, 
Fecioara Măria S-a făcut primitoare din partea neamului omenesc a mântuirii pe care ne-a 
adus-o întruparea Domnului. Făcându-se vrednică de această naştere datorită curătiei si 
smereniei ei ea a fost sfinţită prin sălăsluirea Cuvântului devenind izvor de curăţie si 
nestricăciune. Ea este sfântă mai presus decât toţi sfinţii "mai cinstită decât heruvimii si mai 
slăvită fără de asemănare decât serafimii", ea este acoperitoarea, apărătoarea, mijlocitoarea 
si ajutătoarea credincioşilor. 

Maica Domnului îsi uneşte rugăciunile cu ale întregii Biserici 

Maica Domnului este făptura aflată în cea mai intimă comuniune cu Hristos înăltând 
rugăciunile creştinilor la tronul lui Dumnezeu si Fiul Său. Ca urmare mirida Maicii Domnului 
este aşezată de-a dreapta agnetului destinat prefacerii în trupul lui Hristos. Scoţând această 
mirida preotul se roagă ca, pentru rugăciunile ei, Dumnezeu să primească jertfa noastră în 
"jertfelnicul Său cel mai presus de ceruri". Agnetul neprefăcut este jertfa Bisericii. "De aceea 
preotul se roagă ca pentru rugăciunile Maicii Domnului să primească Hristos jertfa comunităţii 
în jertfelnicul Său cel mai presus de ceruri, pentru a o preface în jertfa Trupului Său care va 
include astfel în ea si jertfa comunităţii". 

Maica Domnului îsi uneşte astfel rugăciunile ei cu ale întregii Biserici pentru primirea jertfei 
în "jertfelnicul cel mai presus de ceruri", adică în înălţimea spirituală din fata Tatălui unde a 
intrat Hristos prin jertfa Sa si unde rămâne permanent prefăcând în acest trup jertfit si jertfa 
de pâine a comunităţii care se apropie si ea de această supremă înălţare unde se află El în 
stare de jertfă. 

Sfinţii sunt intimii lui Dumnezeu 

în stânga agnetului si la aceeaşi înălţime cu acesta se aşează miridele în cinstea celor nouă 
cete de sfinţi arătându-se că si ei se bucură de slava în care se află Domnul cel răstignit si 
înviat, dar nu se află în aceeaşi intimitate cu Hristos ca si Maica Sa. 

Sfinţenia constă în "procesul de transfigurare subiectivă a credinciosului prin participarea 
nemijlocită la viata în Hristos". Sfinţenia presupune jertfă interioară, participarea omului la 
propria lui mântuire prin eliberarea de patimi. Sfinţenia este un aspect indispensabil al 
actului mântuirii si, de aceea, chemarea la sfinţenie este adresată tuturor creştinilor. Sfinţii 
sunt aceia care au înţeles această chemare si în măsura în care si-au luat crucea răstignind în 
ei omul vechi, plin de patimi, păcate si necurătie, ei participă si la slava lui Hristos cel înviat. 
"Făcându-se părtaşi Patimii lui Hristos prin martiriu, asceză, lacrimi si practicarea virtuţilor 
evanghelice, sfinţii au învins moartea cu El. Ei sunt de acum vii în Dumnezeu pentru că Hristos 
S-a sălăşluit în ei". Sfinţii sunt intimii lui Dumnezeu, mădulare de cinste ale Trupului lui 
Hristos, Biserica. Pentru noi ei sunt un exemplu, o pildă vie a stării la care suntem meniţi să 
ajungem si, în acelaşi timp, un sprijin în lupta noastră pentru dobândirea sfinţeniei. 

Toţi sfinţii se unesc cu noi în rugăciune la Sfânta Liturghie 

La Proscomidie scoatem miride în cinstea sfinţilor mulţumind lui Dumnezeu pentru darurile 
hărăzite celor ce-i urmează în sfinţenie. Se scot miride în cinstea a nouă cete de sfinţi, 
arătând prin aceasta că sfinţenia este accesibilă tuturor categoriilor de credincioşi si, de 
asemenea, că toţi sfinţii se unesc cu noi în rugăciune la Sfânta Liturghie. Potrivit majorităţii 
Liturghierelor româneşti si slave cele nouă cete de sfinţii sunt: Sfântul loan Botezătorul, 
proorocii, apostolii, ierarhii, mucenicii si mucenitele, cuviosii si cuvioasele (monahii), doctorii 
fără de arginti (mari binefăcători), Sfinţii loachim si Ana împreună cu sfinţii zilei si cu toţi 
sfinţii si sfântul autor al Liturghiei (loan Gură de Aur sau Vasile cel Mare). în ceea ce priveşte 
sfinţii pomeniţi nominal în cadrul acestor cete există diferente de la o Biserică locală la alta, 
potrivit cinstei deosebite de care se bucură anumiţi sfinţi într-un loc sau altul. 

Problema pomenirii sfinţilor îngeri 

Principala deosebire constă însă în faptul că Liturghierele greceşti, manuscrise vechi precum 
si unele Liturghiere slave prevăd ca prima miridă să se scoată în cinstea Sfinţilor Mihail si 
Gavriil si a tuturor puterilor îngereşti, Sfântul loan Botezătorul fiind pomenit la a doua miridă, 
în ceata proorocilor. Liturghierul românesc din 1937 introduce si la noi această practică însă 
în ediţiile ulterioare se renunţă la ea. 

Problema pomenirii sfinţilor îngeri nu este de mică importantă în contextul simbolismului 
eclesiologic al Proscomidiei. Aşezarea miridei îngerilor în stânga agnetului împreună cu 
celelalte cete de sfinţi scoate în evidentă faptul că Biserica este "unirea a tot ce există", "eu- 
ul rugăciunii tuturor fiinţelor conştiente: pământeni, îngeri si sfinţi". Avem astfel pe Sfântul 
Disc imaginea Bisericii cereşti si pământeşti unită în rugăciune în Hristos. 

încercarea de a respinge pomenirea îngerilor pe motivul că aceştia nu ar fi mădulare ale 
Bisericii sau că nu s-ar fi împărtăşit de roadele jertfei lui Hristos nu este întemeiată. 

Sfântul Simeon al Tesalonicului justifică această practică arătând că îngerii "au fost slujitori ai 
misterului întrupării, sunt una cu noi si o Biserică suntem, ei doresc a se închina în fata 
Tainelor Bisericii luând si ei dintr-aceasta o sporire a slavei, ne sunt păzitori si mijlocitori fată 
de Dumnezeu". Părintele D. Stăniloaie susţine de asemenea că este potrivit a fi pomeniţi si 
sfinţii îngeri deoarece "toată Biserica din cer e slăvită în prefacerea euharistică [...]. într-un 

fel spiritual toţi cei din ceruri se împărtăşesc si mai mult de Hristos; prin Sfânta Liturghie se 
realizează o si mai mare unire a celor cereşti si a celor pământeşti". 

Având în vedere considerentele de mai sus credem că ar fi oportună revenirea la practica 
scoaterii primei miride în cinstea îngerilor. 



Unitatea Bisericii cereşti si a celei pământeşti în Hristos 

în concluzie putem spune că pomenirea Maicii Domnului si a sfinţilor la Proscomidie scoate în 
evidentă unitatea Bisericii cereşti si a celei pământeşti în Hristos precum si faptul că 
împărtăşirea credincioşilor de El în Euharistie si în orice Taină, nu se înfăptuieşte decât în 
prezenta rugătoare si plină de bucurie conştientă a întregii Biserici din ceruri. 

♦ Pr. Prof . Dr. Dumitru Stăniloae, Spiritualitate si comuniune în Liturghia ortodoxă, Craiova, 
1986, p. 122. 

♦ Pr. Prof. Dr. Ion Bria, Dicţionar de Teologie Ortodoxă, ediţia a ll-a, Bucureşti, 1994, p. 344. 

♦ Le Synaxaire. Vie des Santes de l'Eglise Ortodoxe, tome premiere, Thessalonique, 1987,p. 
17. 

♦ Pr. Prof. Dr. Dumitru Stăniloae, Teologia Dogmatică Ortodoxă, voi. 2, ediţia a ll-a, 
Bucureşti, 1997, p. 137 

♦ la Pr. Petre Vintilescu, Contribuţii la revizuirea Liturghierului român, Bucureşti, 1931, p. 
46. 

♦ Sfântul Simeon al Tesalonicului, Despre Liturghie, cap. 94, în Tractat asupra tuturor 
dogmelor credinţei noastre ortodoxe, Bucureşti, 1863, p.99. 

♦ Pr. D. Stăniloae, Spiritualitate si comuniune în Liturghia ortodoxă, p.124. 

XII 

Semnificaţia Proscomidiei (III) 

Biserica întreagă, Trupul tainic al lui Hristos, este prezentă în mod simbolic pe Sfântul Disc în 
urma săvârşirii Proscomidiei: în mijloc, prin agnet, Hristos însuşi, Lumina cea adevărată si 
Viata cea veşnică, iar prin miride Maica Lui de-a dreapta, sfinţii de-a stânga, iar dedesubt 
întreaga adunare a bine-credinciosilor. 

Miridele credincioşilor sunt aşezate sub agnet 

Credincioşii, atât cei vii cât si cei adormiţi, sunt reprezentaţi prin miridele aşezate sub agnet 
în stânga, respectiv dreapta acestuia. La acestea se adaugă cele trei miride speciale scoase 
pentru cler (episcopi, preoţi si diaconi), conducătorii tării si pentru ctitori. 

Mirida specială pentru ctitori precum si rugăciunile de pomenire generală a viilor si a morţilor, 
deşi sunt menţionate de Sfântul Simeon al Tesalonicului în secolul al XV-lea, în prezent sunt o 
particularitate a Liturghierelor româneşti unde le întâlnim începând de la jumătatea secolului 
al XlX-lea. Rugăciunea pentru vii este inspirată după cea de la Litie dar are analogii cu 
formularul de pomelnic de la sfârşitul Psaltirii si cu dipticele anaforalei Sfântului Vasile cel 
Mare. Rugăciunea pentru pomenirea morţilor este alcătuită după canoanele din sâmbetele 
morţilor (moşii de iarnă si de vară). Ambele rugăciuni, deşi de origine greacă, au ajuns la noi 
prin influenta practicii Bisericii Ortodoxe Ruse unde însoţeau anumite pomelnice. 

Scoaterea miridelor pentru credincioşi începe prin rostirea rugăciunilor de pomenire generală 
a viilor si a morţilor si continuă cu pomenirea lor nominală, pentru fiecare nume scotându-se 
câte o miridă din prescurile aduse împreună cu pomelnicul. în urma tuturor preotul scoate o 
miridă pentru el însuşi arătând prin aceasta că mântuirea sa depinde de cei pe care este 
rânduit să-i păstorească si să-i pomenească. 

Pomenirea credincioşilor reprezintă raportarea tuturor si a fiecăruia la jertfa lui Hristos 

Unii credincioşi au ajuns la o înţelegere a pomenirii la Proscomidie, ca un mijloc magic de 
rezolvare a problemelor curente al cărui efect este direct proporţional cu numărul prescurilor 
împărţite concomitent la diverse biserici. Astfel se solicită pomeniri pentru sănătate dar si 
pentru izbăvire de vrăjmaşi, pentru izbândă la proces, pentru găsirea unui loc de muncă, 
pentru obţinerea vizei de plecare în străinătate etc. Această înţelegere magică reprezintă 
însă o denaturare grosolană a sensului cultului creştin. 

Pomenirea de la Proscomidie, prin caracterul ei de jertfă, reprezintă "raportarea tuturor si a 
fiecăruia la jertfa lui Hristos, adunarea si rezidirea în jurul Agnetului a noii făpturi a lui 
Dumnezeu". Prin aducerea prescurii si a pomelnicului la altar noi ne aducem si ne predăm lui 
Dumnezeu "pe noi înşine si unii pe alţii si toată viata noastră". Biserica îi strânge astfel 
laolaltă, la fiecare Liturghie, pe toţi membrii ei din toate vremurile. Miridele exprimă 
participarea noastră la jertfa lui Hristos si intrarea în comuniune cu Maica Domnului, cu sfinţii 
si cu toată Biserica pământească, presupunând si asumarea personală a Crucii lui Hristos si 
urmarea Lui (Mt. 16, 24). Bucăţica de pâine scoasă pentru fiecare îl distinge de ceilalţi si, în 
acelaşi timp, îl apropie de Hristos si de ceilalţi. Hristos stă în centrul Bisericii în stare de 
jertfă si astfel o sfinţeşte si o înfăţişează sieşi ca Biserica mărită (Efes 5, 26-27). La fel si 
Biserica, fiecare mădular al trupului lui Hristos, îsi însuşeşte de aici starea de jertfă fată de 
Hristos si, prin Hristos, fată de semenii săi. 

Miridele se scot spre "pomenirea" de către Dumnezeu a fiecăruia căci "numai cei pomeniţi 
există plenar prin atenţia ce le-o acordă Dumnezeu si alţii dintre oameni. Cei pierduţi din 
atenţia tuturor si mai ales a lui Dumnezeu se scufundă într-un minus extrem de chinuitor al 
existentei". Pomenirea de către Dumnezeu înseamnă, în cele din urmă, nemurire si viată 
veşnică. 

Proscomidia ne descoperă, pe Sfântul Disc, taina Bisericii si imaginea lumii ce va să fie 

"Vedem pe însuşi lisus si întreagă Biserica Lui (...) Aceasta este taina cea mare. Dumnezeu 
între oameni si Dumnezeu în mijlocul dumnezeilor, care se îndumnezeiesc de la Cel ce după 
fire este Dumnezeu, Care S-a întrupat pentru dânşii. Aceasta este împărăţia ce va să fie si 
petrecerea vieţii celei veşnice: Dumnezeu cu noi, văzut si împărtăşit". 

Proscomidia ne pune în fată icoana ordinii divine restaurate în care Hristos, Dumnezeu Omul 
se află în stare de jertfă în mijlocul Bisericii sale, descoperindu-se astfel ca iubire dăruită si 
căreia Biserica îi răspunde, prin fiecare mădular al ei, prin iubire jertfelnică ce îsi trage 
puterea din jertfa lui Hristos. Egocentrismul, păcatul specific lumii căzute în care fiecare se 
vede pe sine ca un centru al existentei si care duce, în mod inevitabil, la separare si luptă, 
este înlăturat. Dar Hristos, prin jertfa sa unică si atotcuprinzătoare, a biruit moartea si S-a 
făcut pe sine început al învierii tuturor celor care îsi însuşesc, în Biserică, starea sa de jertfă. 
Proscomidia ne descoperă astfel vocaţia fundamentală a făpturii si anume vocaţia pascală, de 
trecere de la moarte la înviere. 

Pomenirile nominale se fac, în taină, la Proscomidie 

Este regretabil faptul că în multe parohii s-a ajuns, sub presiunea credincioşilor necatehizati, 
la mutarea pomenirilor nominale de la Proscomidie în cadrul unor ectenii speciale din Sfânta 
Liturghie. Acest din urmă act, pe lângă faptul că întrerupe în mod deranjant desfăşurarea 
Sfintei Liturghii si o prelungeşte nejustificat, afectează sensul Proscomidiei de adunare a 
tuturor în Biserică, în jurul Mielului jertfit, de includere a jertfei noastre în jertfa Lui si de 
împărtăşire a noastră din jertfa Lui unică si atotcuprinzătoare adusă Tatălui. Din fericire, 
pastorala la început de mileniu a I.P.S. Andrei, Arhiepiscopul Alba luliei, pune ordine în acest 
domeniu prin porunca expresă ca pomenirile să se facă la Proscomidie, în taină, si nu cu voce 
tare în timpul Sfintei Liturghii. 

Hristos în slavă acoperă nevăzut si conduce la mântuire lumea si sufletele noastre 

Ritualul acoperirii cinstitelor daruri îl arată pe Hristos, Mielul înjunghiat, care împărăteşte si 
descoperă în lume împărăţia lui Dumnezeu. Această împărăţie rămâne, însă, ascunsă celor 
care nu privesc cu ochii credinţei. 

Preotul, acoperind Sfântul Disc, rosteşte într-o notă de bucurie: "Domnul a împărătit, întru 
podoabă S-a îmbrăcat..." (Ps. XCII) iar acoperind Sfântul Potir zice: "Acoperit-a cerurile 
bunătatea Ta, Hristoase, si de lauda Ta este plin tot pământul" arătând că slava Lui este 
străvezie pentru ochii credinţei. Acoperind apoi Sfintele vase îi cerem lui Hristos să ne 
acopere cu acoperământul aripilor sale si să ne izbăvească de vrăjmaşi. Recunoaştem astfel 
că, în smerenia sa, Hristos se acoperă împreună cu noi pentru a ne apăra de vrăjmaşi si a ne 
tine lângă El. Apoi preotul îl binecuvintează pe Dumnezeu "cel ce a binevoit asa", cădind 
cinstitele daruri. 

Rugăciunea punerii înainte concentrează în sine temele dezvoltate în ritualurile 

anterioare ale Proscomidiei 

Proscomidia se încheie cu rostirea rugăciunii punerii înainte a darurilor care este, de altfel, 
partea cea mai veche a rânduielii. Recunoscând că Hristos, Domnul, Dumnezeul si Mântuitorul 
nostru, este "pâinea cea cerească, hrana a toată lumea", adică dăruire spre împărtăşire 
pentru a ne binecuvânta si sfinţi, îi cerem lui Dumnezeu să binecuvânteze jertfa noastră si să 
o primească în "jertfelnicul său cel mai presus de ceruri" adică să ne facă părtaşi jertfei unice 
si atotcuprinzătoare a lui Hristos. Cerându-i să ne facă părtaşi jertfei Mântuitorului, îl rugăm 
să-i pomenească "pe cei ce au adus si pe cei pentru care s-au adus" jertfa noastră adică să 
adune întreaga Biserică în jurul lui Hristos. 

Numai acum, când jertfa Bisericii a fost primită în jertfa Mântuitorului, poate să înceapă 
Sfânta Liturghie în care Hristos este "Cel ce aduce si Cel ce se aduce, Cel ce primeşte si Cel 
ce se împarte", jertfa deplină si Arhiereul desăvârşit. 

Note: 

♦ pentru amănunte vezi Pr. T. Popescu Urleni, Originea molitvei pentru morţi de la 
Proscomidie, în Mitropolia Olteniei, an XVI (1964), nr. 1-2, p. 18-23. 

♦ Alexander Schmemann, Euharistia, p.115. 

♦ Pr. Prof . Dr. Dumitru Stăniloae, Spiritualitate si comuniune în Liturghia ortodoxă, Craiova, 
1986, p. 127 

♦ Sfântul Simeon al Tesalonicului, Despre Liturghie, cap. 94, în Tractat asupra tuturor 
dogmelor credinţei noastre ortodoxe, Bucureşti, 1863, p. 101 

♦ Pr. Prof. Constantin Galeriu, Mărturisirea dreptei credinţe prin Sfânta Liturghie, în 
Ortodoxia, an XXXIII(1981), nr. 1, p. 30 

♦ Părintele Galeriu, Jertfă si Răscumpărare, p. 235. 

Cu dragoste si cu durere pentru mântuirea poporului lui Dumnezeu, în Credinţa străbună, an 
XI (2000), nr. 1 (178), p. 1 



33 



XIII 

Binecuvântarea mare 

Liturghia propriu-zisă, ca împreună slujire a preotului si credincioşilor, debutează cu 
binecuvântarea solemnă a împărăţiei Sfintei Treimi, mărturisire a faptului că Sfânta Liturghie 
reprezintă intrarea Bisericii în împărăţia lui Dumnezeu. 

Dumnezeu - Cuvântul ne vorbeşte si apoi ni se oferă ca hrană 

Proscomidia fiind un ritual pregătitor săvârşit în taină de preot, Liturghia, asa cum se 
descoperă ea credincioşilor, este alcătuită din două părţi care au o structură paralelă si sunt 
indisolubil legate: Liturghia Cuvântului (a catehumenilor) si Liturghia Euharistică (a 
credincioşilor). Fiul si Cuvântul lui Dumnezeu convoacă, vorbeşte, se istoriseşte si, în cele din 
urmă, se oferă pe Sine ca hrană. 

La Liturghia Cuvântului, în timpul căreia în centrul Sfintei Mese se află Sfânta Evanghelie, 
Dumnezeu Cuvântul ne vorbeşte si ni se împărtăşeşte prin cuvânt: citirile din Sfânta Scriptură, 
predica, rugăciunea si cântarea căci "cel ce ascultă cuvântul Meu si crede în cel ce m-a trimis 
pe Mine are viată veşnică" (loan 5, 24) iar "cuvintele Mele duh sunt si viată" (loan 6, 23). 

La Liturghia Euharistică în centrul Sfintei Mese se află Potirul euharistie descoperindu-ne 
sensul principal al acesteia de împărtăşire cu Dumnezeu Cuvântul întrupat, cu însuşi Trupul si 
Sângele Lui, căci "Cuvântul S-a făcut trup" (loan 1, 14) si "dacă nu veţi mânca Trupul Fiului 
Omului si nu veţi bea Sângele Lui, nu veţi avea viată în voi" (loan 6, 53). 

Liturghia Cuvântului se împlineşte în Liturghia Euharistică, cele două părţi ale Sfintei Liturghii 
realizând numai împreună întâlnirea deplină cu Hristos cel înviat si intrarea Bisericii în 
împărăţia lui Dumnezeu. 

Liturghia debutează prin slăvirea împărăţiei Sfintei Treimi 

Sfânta Liturghie începe prin rostirea de către preot a binecuvântării mari: "Binecuvântată este 
împărăţia Tatălui si a Fiului si a Sfântului Duh, acum si pururea si în vecii vecilor". în limbaj 
liturgic "a binecuvânta" înseamnă "a slăvi", "a lăuda". Liturghia debutează aşadar printr-o 
slăvire a împărăţiei Sfintei Treimi scoţând adunarea liturgică din condiţiile existentei căzute, 
din "lumea aceasta" si raportându-o la împărăţia lui Dumnezeu ("împărăţia Mea nu este din 
lumea aceasta" - loan 18, 36), împărăţie care vine ("Vie împărăţia Ta" ne rugăm în Tatăl nostru 
- Luca 11, 2) si a venit deja ("iată a ajuns la voi împărăţia lui Dumnezeu" - Luca 11, 20). 

Scopul Sfintei Liturghii este intrarea în împărăţia lui Dumnezeu 

După învăţătura Tradiţiei si a Scripturii, împărăţia lui Dumnezeu este cunoaşterea lui 
Dumnezeu, iubirea fată de El, unirea cu El si viata întru El. Este "dreptate si pace si bucurie în 
Duhul Sfânt" (Rom. 14, 17). Este împărăţia iubirii între Dumnezeu si noi si între noi înşine. A 
binecuvânta această împărăţie înseamnă a recunoaşte si a mărturisi că ea este valoarea 
supremă si ultimă si, ca urmare, a exprima dorinţa adunării liturgice de a intra în ea. Mai 
mult, binecuvântarea mare afirmă scopul Sfintei Liturghii ca fiind intrarea în împărăţia lui 
Dumnezeu. 

Binecuvântarea împărăţiei ne îndreaptă astfel atenţia, mintea si inima spre unicul lucru de 
trebuinţă, intrarea în împărăţie, relevând faptul că încă din viata aceasta este posibil a 
deveni părtasîmpărătiei lui Dumnezeu. Sfânta Liturghie prilejuieşte trăirea anticipată a 
împărăţiei cerurilor si prefigurarea ajungerii depline în ea. 

împărăţia lui Dumnezeu este extinderea iubirii Sfintei Treimi la noi 

Binecuvântarea mare este o mărturisire a Sfintei Treimi. "Prin întrupare oamenii au învăţat 
mai întâi că Dumnezeu este în trei feţe. Si cum Sfânta Liturghie este taina acestei întrupări a 
Domnului, la începutul ei se cuvine să fie pusă în lumină si să fie propovăduită Treimea". în 
acelaşi timp este o mărturisire că împărăţia lui Dumnezeu este împărăţia Sfintei Treimi, a 
Tatălui ceresc iubitor, a Fiului devenit prin întrupare Fratele cel mai iubitor al nostru si a 
Duhului Sfânt, curătitorul nostru de patimile care ne stăpânesc ca forme multiple ale 
egoismului. împărăţia lui Dumnezeu este extinderea iubirii Sfintei Treimi la noi, iubire căreia 
se cuvine să-i răspundem si noi cu iubirea noastră fată de Dumnezeu si între noi. Este o 
împărăţie a dragostei în care comuniunea celor ce fac parte din ea sporeşte continuu în 
Sfânta Liturghie pentru a ajunge desăvârşită în viata viitoare. 

Binecuvântarea este si o afirmare a veşniciei împărăţiei lui Dumnezeu: "Binecuvântată este 
împărăţia ... acum si pururea si în vecii vecilor". Se subliniază astfel caracterul eshatologic al 
Sfintei Liturghii, ieşirea din timpul "acestei lumi" si intrarea în dimensiunea veşniciei. 

împărăţia ni s-a deschis prin crucea Fiului lui Dumnezeu 

Binecuvântând împărăţia Treimică, preotul face semnul Sfintei Cruci cu Evanghelia deasupra 
antimisului. Evanghelia este "icoana" Cuvântului lui Dumnezeu, de aceea, prin însemnarea cu 
semnul Sfintei Cruci, se subliniază faptul că împărăţia ni s-a deschis prin si în Fiul si Cuvântul 
lui Dumnezeu care, luând firea umană, a biruit moartea prin cruce arătându-ne iubirea 
veşnică a lui Dumnezeu pentru noi si descoperindu-ne că nu putem intra în această împărăţie 
decât prin jertfă, asumându-ne crucea: "oricine voieşte să vină după Mine să se lepede de 
sine, să-si ia crucea si să-Mi urmeze Mie" (Marcu 8, 34). 

împărăţia lui Dumnezeu este nedespărţită de cruce, dar în ea nu intrăm ca indivizi ci ca 
persoane unite în Biserică. "Toată Sfânta Liturghie este mişcarea comunităţii în duhul de 
jertfă a lui Hristos spre unirea deplină cu Hristos cel jertfit si înviat si spre jertfirea reciprocă 
între ei din puterea jertfei Lui". Unirea comunităţii cu Hristos cel jertfit se face pentru a se 
aduce si ea împreună cu El jertfă Tatălui si astfel să se realizeze împărăţia Treimii în toate, 
împărtăşirea Bisericii din jertfa lui Hristos, exprimată simbolic de rânduiala Proscomidiei, se 
împlineşte astfel în cadrul Sfintei Liturghii. 

Puterea împărăţiei lui Dumnezeu constă în Duhul Sfânt 

Binecuvântarea împărăţiei lui Dumnezeu este o cerere ca ea să vină la noi si ca noi să fim 
înălţaţi la ea. Afirmăm astfel sensul profund al slujirii divine în general si al Sfintei Liturghii în 
special si anume "pregustarea" împărăţiei lui Dumnezeu care, deşi nevăzută "lumii acesteia", 
se află deja în mijlocul nostru (Luca 11, 20). Puterea acestei împărăţii constă în Duhul Sfânt 
prin care Dumnezeu vine în noi. Duhul Sfânt este Duhul libertăţii care ne arată fii liberi ai 
Tatălui ceresc (Romani 8, 15; II Corinteni 13, 17) si ne curăteste de toată întinăciunea 
păcatului dacă ne pocăim cu sinceritate. De aceea în împărăţia lui Dumnezeu toţi suntem 
împăraţi si fii ai Celui Preînalt, eliberaţi de egoism si uniţi în iubire jertfelnică. Perspectiva de 
a deveni părtaşi, în Duhul Sfânt, împărăţiei lui Dumnezeu si putinţa pregustării acesteia ne 
descoperă Sfânta Liturghie ca o sărbătoare adevărată, plină de lumină. 

"Amin"-ul este mărturisirea dorinţei de a fi părtaşi împărăţiei lui Dumnezeu 

"Amin"-ul rostit de comunitate ca răspuns la binecuvântare având sensul de "asa să fie", 
exprimă participarea plină de bucurie a tuturor celor prezenţi la Liturghie, la lucrarea sfântă 
care începe. Este o mărturisire a dorinţei credincioşilor de a fi părtaşi împărăţiei lui 
Dumnezeu si a încrederii că se vor învrednici de această bucurie. Dar "amin"-ul rostit ne si 
responsabilizează deoarece în împărăţia lui Dumnezeu nu intră nimic necurat sau întinat 
(Apocalipsa 21, 27; Efeseni 5, 5) si, ca urmare, cel ce vine la Liturghie se cuvine să-i aducă lui 
Dumnezeu pocăinţă pentru păcatele sale. 

Concluzie 

Binecuvântarea mare, deşi a fost introdusă în rânduiala Liturghiei abia în secolul al Xl-lea, a 
devenit un moment esenţial al acesteia, cu profunde implicaţii, pe care am încercat să le 
desluşim în cele de mai sus. Binecuvântarea marchează începutul Sfintei Liturghii si, de 
aceea, este foarte important ca, din acest moment, cu toţii, clerici si credincioşi, adunaţi în 
Biserică, fiecare la locul său, să înceteze orice altă activitate îndreptându-si întreaga atenţie 
spre participarea la Sfânta Liturghie care este, cu adevărat, intrarea noastră în împărăţia lui 
Dumnezeu. 

Note: 

♦ Paul Evdokimov, Rugăciunea în Biserica de Răsărit, laşi, 1996, p. 155 

♦ Pr. Prof. Dr. Petre Vintilescu, Liturghierul explicat, Bucureşti, 1998, p. 164 

♦ Alexandre Schmemann, Euharistia. Taina împărăţiei, Ed. Anastasia, p. 155 

♦ Nicolae Cabasila, Tâlcuirea Dumnezeieştii Liturghii, XII, Bucureşti, 1989, p. 43 

♦ Pr. Prof. Dr. Dumitru Stăniloae, Spiritualitate si comuniune în Liturghia Ortodoxă, Craiova, 
1986, p.134 

♦ Sfântul loan din Kronstadt, Liturghia: Cerul pe pământ, Sibiu, 1996, p. 146 

XIV 

Ectenia mare (I) 

Mărturisirea solemnă că Sfânta Liturghie este intrarea Bisericii în împărăţia lui Dumnezeu 
împlinită prin binecuvântarea mare este urmată de o succesiune de cereri cunoscute sub 
denumirea de ectenia mare. Provenind din limba greacă de la cuvântul ektenhs, o, h, care 
înseamnă întins, prelung, stăruitor, termenul de ectenie desemnează, în limbajul liturgic 
românesc, o rugăciune prelungită sub formă de îndemnuri stăruitoare la rugăciune adresate 
de preot sau diacon credincioşilor la care aceştia răspund invocând mila lui Dumnezeu, 
îndemnuri încheiate cu slăvirea lui Dumnezeu de către preot în numele tuturor. Prima ectenie 
a Sfintei Liturghii se numeşte mare comparativ cu ecteniile mici care reprezintă o prescurtare 
a ei. 

Ectenia mare este rugăciunea lui Hristos către Tatăl dăruită Bisericii 

Specifică începutului slujbelor, ectenia mare este o rugăciune atotcuprinzătoare care 
îmbrăţişează întreaga lume, este rugăciunea lui Hristos însuşi către Tatăl Său dăruită nouă, 
descoperind rugăciunea Bisericii ca "lucrare de obşte" (liturghie) în cuprinsul ei cosmic si 
universal. Ea ne scoate din particular si ne introduce în conştiinţa eclesială (bisericească) 
ajutându-ne să ne detaşăm de egoism potrivit poruncii lui Hristos: "să iubeşti pe aproapele 
tău ca pe tine însuti"(Matei 22, 39). Este împlinirea îndemnului Sfântului Pavel de a face 
"cereri, rugăciuni, mijlociri, mulţumiri pentru toţi oamenii"(l Timotei 2, 1) fără a fi o simplă 
rugăciune a unei grupări omeneşti ci rugăciunea lui Hristos însuşi căci "unul este Dumnezeu, 
unul este Mijlocitorul între Dumnezeu si oameni, omul Hristos lisus"(l Timotei 2, 5). Noi ne 
rugăm în Hristos si El, prin Duhul Său Sfânt se roagă în noi cei adunaţi în numele Lui: "si 
pentru că sunteţi fii, a trimis Dumnezeu pe Duhul Fiului Său în inimile noastre, care strigă: 
Avva, Părinte!"(Galateni 4, 6). 

Doamne miluieste! 

Toţi cei prezenţi în biserică participă la această rugăciune: preotul sau diaconul adresează 
succesiv credincioşilor îndemnurile spre rugăciune învătându-i astfel ce să ceară iar aceştia 
răspund înăltând spre Dumnezeu o scurtă dar profundă rugăciune: "Doamne miluieste!". Este o 
invocare a milei lui Dumnezeu făcută cu nădejdea dobândirii cererilor nu pentru meritele lor 
ci pentru milostivirea lui Dumnezeu. Nu este o "milogeală" nedemnă de om, cum afirma 
Nitzsche, căci Dumnezeu nu-si arată mila în gesturi de stăpân dispreţuitor ci în participarea la 
dimensiunile noastre, la durerea noastră, prin asumarea Crucii si în valoarea ce ne-o dă 
făcându-Se om ca noi în veci. Ceea ce cerem în primul rând, mereu si mereu, prin această 
rugăciune, este împărăţia lui Dumnezeu căci mila lui Dumnezeu înseamnă dăruirea împărăţiei 
Sale, unicul lucru de trebuinţă. 

Cu pace Domnului să ne rugăm este îndemnul de început care ne învaţă cum trebuie să ne 
rugăm si anume "în pace" (traducerea exactă a grecescului en eirhnh) întelegându-se prin 
aceasta pacea ca o stare a sufletului si nu ca ceva adăugat din exterior. Pacea sufletului nu 
poate să o aibă decât cel cu cugetul curat. "Unui cuget tulburat îi este absolut cu neputinţă să 
se apropie de Dumnezeu deoarece îl împiedică însăşi natura tulburării. Pe când pacea face 
totdeauna din mai mulţi unul, tulburarea dimpotrivă împarte pe unul singur în mai mulţi; cum 
am putea atunci să ne asemănăm lui Dumnezeu, Cel unul si simplu?". Numai pacea sufletului 
ne dă posibilitatea de a fi în pace unii cu alţii si de a ne unii astfel în rugăciune înaintea lui 
Dumnezeu. Dar temelia păcii adevărate este Crucea lui Hristos căci El a omorât prin Cruce 
vrăjmăşia din lăuntrul nostru si dintre noi "binevestind pace, vouă, celor de departe si pace 

celor de aproape"(Efeseni 2, 16-17). "El este pacea noastră"(Efeseni 2, 14). Aşadar pacea 
noastră este o pace "de sus", de la Dumnezeu, pe care o invocăm în prima cerere propriu-zisă 
a ecteniei mari: 

Pentru pacea de sus si pentru mântuirea sufletelor noastre, Domnului să ne rugăm! Pacea de 
sus este tocmai împărăţia lui Dumnezeu, dobândirea ei însemnând mântuirea sufletului (care, 
în limbaj biblic, exprimă omul în întregimea lui). Această cerere este o concretizare a 
îndemnului Mântuitorului de a căuta mai întâi împărăţia lui Dumnezeu si dreptatea lui (Matei 
6, 33) cu încrederea că toate celelalte pe care le vom cere în continuare se vor adăuga nouă. 
"Pacea de sus" este dreptatea lui Dumnezeu, rodul eliberării de patimi si al dobândirii Duhului 
Sfânt, este "pacea lui Dumnezeu care covârşeşte toată mintea"(Filipeni 4, 7) pe care Domnul a 
dat-o sfinţilor săi apostoli înainte de a se sui la Tatăl zicând: "Pace vă las vouă, pacea Mea o 
dau vouă, nu precum dă lumea vă dau Eu. Să nu se tulbure inima voastră, nici să se 
înfricoseze"(loan 14, 27). Dar noi nu cerem numai pentru noi "pacea de sus" ci ne rugăm în 
continuare: 

Pentru pacea a toată lumea ... - pacea lui Hristos să cuprindă întreaga lume, sălăsluindu-se în 
inimile tuturor, pentru ca toţi să se bucure de cunoaşterea împărăţiei lui Dumnezeu. 

Pentru bunăstarea sfintelor lui Dumnezeu Biserici ... - Biserica este una pentru că Adevărul 
este Unul si este Hristos iar Hristos are un singur Trup, o singură Mireasă. Credem si 
mărturisim că această unică Biserică este Biserica Ortodoxă care fiinţează în lume în chipul 
Bisericilor Ortodoxe locale. "Biserica locală ca entitate având un statut eclesiologic plenar 
este dioceza episcopală". Bisericile locale trebuie să se afle în comuniune deplină între ele. 
Această comuniune, pe lângă mărtirisirea aceleiaşi credinţe si existenta unor structuri care 
facilitează comuniunea, se manifestă în aceea că problemele si preocupările tuturor 
Bisericilor locale fac obiectul rugăciunilor si responsabilităţii active ale fiecărei Biserici locale 
în parte. în acest sens, în ectenia mare, ne rugăm ca Bisericile Ortodoxe locale să aibă starea 
cea bună înaintea lui Dumnezeu si a oamenilor mărturisindu-L pe Hristos si împărăţia Sa. 

Si pentru unirea tuturor, Domnului să ne rugăm! - Departe de a fi o rugăciune "ecumenică" 
pentru unirea diverselor confesiuni creştine (textul grecesc este clar în această privinţă), 
cererea se referă la unirea "fiilor lui Dumnezeu cei împrăstiati"(loan 11, 52) în Biserică pentru 
"ca toţi să fie una, după cum Tu, Părinte, întru Mine si Eu întru Tine, asa si aceştia în Noi sa 
fie una, ca lumea să creadă că Tu M-ai trimis"(loan 17, 21). 

Pentru sfântă biserica aceasta si pentru cei ce cu credinţă, cu evlavie si cu frică de Dumnezeu 
intră într-însa, Domnului să ne rugăm! - îndreptându-ne rugăciunea spre comunitatea 
concretă care se adună pentru slujirea Sfintei Liturghii în locaşul respectiv, această cerere ne 
îndeamnă si la un examen de conştiinţă punându-ne înainte condiţiile participării autentice la 
slujbă si anume credinţa vie, evlavia ca dreaptă aşezare înaintea lui Dumnezeu si frica lui 
Dumnezeu cea mântuitoare care este începutul a toată înţelepciunea (Psalmul 110, 10; Pilde 
1,7) 

Pentru Prea Fericitul Părintele nostru (N), Patriarhul Bisericii Ortodoxe Române [pentru 
(înalt-) Prea Sfinţitul (Arhi-) Episcopul (si Mitropolitul) nostru (N)], pentru cinstita preoţime si 
cea întru Hristos diaconime, pentru tot clerul si poporul, Domnului să ne rugăm! - Este 
rugăciunea pentru Biserica locală din care facem parte în care episcopul este elementul 
unificator în calitate de chip al lui Hristos înconjurat de preoţi, diaconi, clerul inferior si 
popor, alcătuind împreună Trupul lui Hristos. "Cu toţii urmaţi pe episcop după cum urmează 
lisus Hristos pe Tatăl, ne îndeamnă încă de la începutul secolului al ll-lea Sfântul Ignatie 
Teoforul, iar pe preoţi ca pe Apostoli; pe diaconi respectati-i ca pe porunca lui Dumnezeu" 
Episcopul este cel ce prezidează de drept orice adunare euharistică, în aceasta constând de 

fapt misiunea sa esenţială în Biserică, preotul fiind doar un împuternicit al său în parohie, 
dator să facă ascultare de ierarhul său. Pomenirea episcopului împreună cu clerul si cu tot 
poporul ne aduce aminte de acest lucru la fiecare Sfântă Liturghie, slujba în care 
comunitatea locală realizează si revelează Biserica în plenitudinea sa. 

Note: 

♦ Pr. Prof. Dr. Petre Vintilescu, Liturghierul explicat, Bucureşti, 1998, p. 165 ♦ Alexandre 
Schmemann, Euharistia. Taina împărăţiei, Ed. Anastasia, p. 89 

♦ Pr. Prof. Dr. Dumitru Stăniloae, Spiritualitate si comuniune în Liturghia Ortodoxă, Craiova, 
1986, p.161 

♦ Nicolae Cabasila, Tâlcuirea Dumnezeieştii Liturghii, XII, Bucureşti, 1989, p. 45 

♦ loannis Zizioulas, Fiinţa eclesială, Bucureşti, 1996, p.255 

♦ Epistola către smirneni, cap. VIII, 1 

XV 

Ectenia mare (II) 

Ectenia mare ne învaţă ierarhia creştină a valorilor îndemnându-ne să ne rugăm mai întâi 
pentru dobândirea împărăţiei lui Dumnezeu (pacea de sus si mântuirea sufletului) si pentru 
Biserică. Dar rugăciunea îmbrăţişează apoi viata întreagă ("toate celelalte" - Matei 6, 33), 
chiar si sub aspectele ei materiale, mărturisind prin aceasta că "toată darea cea bună si tot 
darul desăvârşit de sus este, pogorându-se de la Părintele luminilor" (lacov 1, 17). Astfel, în 
cea de a doua parte a ecteniei mari ne rugăm pentru condiţiile exterioare ale vieţii, ca 
acestea să ne permită o vieţuire duhovnicească. 

Pentru binecredinciosul popor român de pretutindeni, pentru cârmuitorii tării noastre, pentru 
mai marii oraşelor si ai satelor si pentru iubitoarea de Hristos oaste, Domnului să ne rugăm. 
"Creştinii locuiesc în lume dar nu sunt din lume", "se supun legilor rânduite de stat dar prin 
felul lor de viată biruiesc legile" se afirmă într-una din primele scrieri creştine. Ca locuitori în 
lume, de-a lungul întregii istorii, creştinii au căutat să împlinească îndemnul scripturistic de a 
se supune "înaltelor stăpâniri" (Romani 13, 1) chiar si în vremuri de prigoană, dând Cezarului 
ce-i al Cezarului (Matei 22, 21; Romani 13, 7), fără însă a face compromisuri dându-i 
Cezarului cele ce se cuvin lui Dumnezeu. în acest sens Biserica se roagă pentru conducători ca 
aceştia să asigure cadrul necesar desfăşurării lucrării ei mântuitoare, cu atât mai mult cu cât 
suntem datori să-i iubim si să ne rugăm pentru toţi oamenii, chiar si pentru vrăjmaşi. 

Rugăciunea pentru conducători este aşadar o parte firească a ecteniei mari, nedepinzând de 
vrednicia celor ce deţin puterea în stat. înţeleasă în mod greşit, mai ales de către cei din 
afara Bisericii, ca o formă de obedientă fată de autorităţi, rugăciunea pentru conducători a 
fost înlocuită, imediat după Revoluţia din decembrie 1989, cu rugăciunea pentru popor si 
armată. După câţiva ani de confuzie în acest domeniu, s-a reintrat în normalitate prin 
stabilirea de către Sfântul Sinod a actualei formule, similară celei folosite de Biserica Greacă, 
în care ne rugăm pentru popor, pentru conducătorii tării si cei locali si pentru armata care 
asigură păstrarea ordinii de drept si apărarea tării. 

Pentru sfânt locaşul acesta, tara aceasta, pentru toate oraşele si satele si pentru cei ce cu 
credinţă vieţuiesc într-însele, Domnului să ne rugăm. "Ce este sufletul în trup, aceea sunt 
creştinii în lume. Sufletul este răspândit în toate mădularele trupului, iar creştinii în toate 
oraşele lumii ... dar ei tin lumea". Precum sufletul dă viată trupului, rugăciunea Bisericii tine 
lumea. Cererea de mai sus este o expresie a rugăciunii Bisericii pentru întreaga lume si pentru 
toţi oamenii începând cu cei în mijlocul cărora trăim. Acest lucru este si mai evident în forma 
originară a acestei cereri, păstrată de Molitfelnic la rânduiala sfeştaniei, în care ne rugăm 
"pentru oraşul si tara aceasta (deoarece pentru locasne-am rugat mai înainte), pentru toate 
oraşele si satele si pentru cei ce cu credinţă vieţuiesc într-însele". 

Pentru bună-întocmirea văzduhului, pentru îmbelsugarea roadelor pământului si pentru 
vremuri paşnice, Domnului să ne rugăm. Alcătuită într-o vreme când îndeletnicirile oamenilor 
erau legate direct de starea vremii si de rodnicia pământului, este o cerere pentru condiţii 
prielnice ca să ne putem bucura de roadele muncii noastre. Prin aceasta recunoaştem 
necesitatea efortului propriu în asigurarea existentei ("dacă cineva nu vrea să lucreze, acela 
nici să nu mănânce" - I Tes. 3, 10), dar mărturisim în acelaşi timp că fără ajutorul lui 
Dumnezeu toată osteneala noastră este în zadar. în zilele noastre, când mulţi, orbiţi de 
progresul tehnologic, au ajuns să nu-si mai pună încrederea în Dumnezeu ci în tehnologie, 
această cerere ne îndreaptă mintea si inima spre Dumnezeu, singurul care poate da sens 
ostenelilor noastre dăruindu-ne ploi si soare la vreme potrivită, belşug de roade ("nici cel ce 

sădeşte nu e ceva, nici cel ce udă, ci numai Dumnezeu care face să crească" - I Cor. 3, 7) si 
pace în lume ca să ne putem bucura de aceste roade. 

Pentru cei ce călătoresc pe uscat, pe ape si prin aer, pentru cei bolnavi, pentru cei ce se 
ostenesc, pentru cei robiţi si pentru mântuirea lor, Domnului să ne rugăm. Ne rugăm acum 
pentru toţi cei care din binecuvântate pricini nu sunt împreună cu noi la Sfânta Liturghie dar 
care, aflaţi în situaţii deosebite, au în mod special nevoie de ajutorul lui Dumnezeu, 
împreună alcătuim Trupul lui Hristos si, de aceea, îi purtăm pe toţi în inima si în rugăciunile 
noastre potrivit îndemnului Sfântului Pavel: "Aduceti-vă aminte de cei închişi, ca si cum ati fi 
închişi cu ei; aduceti-vă aminte de cei ce îndură rele, întrucât si voi sunteţi în trup" (Evrei 13, 
3). 

în continuare Liturghierul românesc cuprinde precizarea că aici se pot adăuga cereri speciale. 
Totuşi, având în vedere caracterul de rugăciune atotcuprinzătoare pentru întreaga lume al 
ecteniei mari, credem că este preferabil a nu se adăuga decât, cel mult, cereri cu caracter 
general si în nici un caz pomeniri nominale. Cererile speciale sunt specifice ecteniei întreite, 
rugăciunea în care Biserica se apleacă spre trebuinţele deosebite ale fiecăruia. 

Pentru ca să fim izbăviţi noi de tot necazul, mânia, primejdia si nevoia, Domnului să ne 
rugăm. Ca o concluzie a cererilor care se referă la condiţiile exterioare ale vieţii, ne rugăm 
ca noi, cei ce ne-am adunat la Sfânta Liturghie, noi cei din Biserică, noi oamenii, să fim 
scăpaţi de toate necazurile, de mânia lui Dumnezeu, de primejdiile si nevoile ce le atragem 
asupra noastră datorită păcatelor. 

Apără, mântuieste, miluieste si ne păzeşte pe noi, Dumnezeule, cu harul Tău. Adresată de 
către preot, în numele comunităţii, direct lui Dumnezeu, este concluzia si sinteza întregii 
succesiuni de cereri cuprinse în ectenia mare. Ne rugăm lui Dumnezeu ca în dar, cu harul Său, 
si nu pentru vreun merit al nostru (Romani 3, 24) să ne apere de vrăjmaşii văzuţi si nevăzuţi, 
să ne mântuiască dăruindu-ne împărăţia Sa prin mila Sa si să ne păzească de tot răul si de 
căderea în ispită. Este strigătul plin de încredere al copiilor către părintele lor evocând 
imaginea biblică a păsării care îsi ocroteşte puii sub aripile sale (Psalmii 16, 8; 56, 2; 60, 4; 
62, 8; 90,4; Matei 23, 37). 

Această cerere este distinctă de cea precedentă ("Pentru ca să fim noi izbăviţi ..."), practica 
unirii celor două fiind greşită deoarece denaturează sensul lor lăsând să se înţeleagă că 
invocarea harului lui Dumnezeu o facem numai pentru a scăpa de greutăţile exterioare. De 
altfel ecteniile mici vor păstra, în continuare, după îndemnul de a ne ruga "în pace", numai 
această ultimă cerere sintetică si conclusivă care se împlineşte în îndemnul final de a ne 
asuma vocaţia de jertfă după modelul Maicii Domnului si al tuturor sfinţilor: 

Pe Preasfânta, curata, preabinecuvântata, slăvită stăpâna noastră, de Dumnezeu Născătoarea 
si pururea Fecioara Măria, cu toţi sfinţii pomenindu-o, pe noi înşine si unii pe alţii si toată 
viata noastră lui Hristos Dumnezeu să o dăm. Despărţită în două în ultimele ediţii ale 
Liturghierului românesc, formula corectă (asa cum o regăsim în Molitfelnic) este cea redată 
aici, mai precis "Pe Prea Sfânta... Fecioara Măria cu toţi sfinţii pomenindu-o..." deoarece 
primul aliniat este o argumentare pentru cel de al doilea. 

împlinind prin Sine totul, fiind Viata însăşi, Hristos a acceptat starea de jertfă curată pentru 
ca, intrând la Tatăl Lui în această stare, să ne introducă si pe noi adunaţi în Sine sau sălăşluit 
El însuşi în noi. La rândul nostru, aducând la altar pâinea si vinul care ne simbolizează viata 
am mărturisim că venim la Sfânta Liturghie pentru a ne dărui lui Dumnezeu, făcându-ne 
părtaşi jertfei sale mântuitoare. Ectenia mare ne reaminteşte această necesitate a dăruirii, a 
jertfei în care ne regăsim libertatea si ne împlinim vocaţia umană. 

41 



Să ne dăruim pe noi înşine lui Hristos căutând să facem din porunca Lui singura lege a firii 
noastre. Să ne dăruim unii pe alţii lui Hristos, în iubire, dăruindu-ne mai întâi unii altora 
("îndemnati-vă si ziditi-vă unul pe altul" - I Tes. 5, 11). Să încredinţăm toată viata noastră lui 
Hristos "cu toate necazurile, tristeţile, bucuriile, lipsurile, prigoanele, relele, năpastele, 
nedreptăţile omeneşti, ispitele, bolile, ostenelile". Acestea sunt îndemnurile finale ale 
ecteniei mari si ale ecteniilor mici la care credincioşii răspund: "Tie Doamne!". 

Dar, din cauza egoismului care ne stăpâneşte, jertfa este dificilă, este un act eroic 
presupunând suferinţa, călcarea pe mândrie. De aceea o pomenim pe Maica Domnului 
împreună cu toţi sfinţii cerându-le ajutorul ca unora care s-au dăruit cu totul lui Dumnezeu si 
prin aceasta au dobândit sfinţenia. în mod deosebit o invocăm pe Maica Domnului care a 
încăput în ea în mod desăvârşit pe Fiul lui Dumnezeu întrucât i s-a dăruit în mod desăvârşit, 
numindu-o pentru aceasta "Preasfânta, curata, preabinecuvântata, slăvită, stăpâna noastră" 
iar credincioşii se alătură pomenirii ei cu cererea "Prea Sfântă Născătoare de Dumnezeu 
miluieste-ne pe noi". Invocarea Maicii Domnului si a sfinţilor scoate în evidentă solidaritatea 
în rugăciune a Bisericii cereşti si a celei pământeşti. 

Ectenia mare se încheie cu afirmarea solemnă că ne rugăm si I ne dăruim lui Dumnezeu 
pentru că Lui I se cuvine "toată slava, cinstea si închinăciunea, Tatălui si Fiului si Sfântului 
Duh, acum si pururea si în vecii vecilor". 

♦ Epistola către Diognet VI, 2; V,10 

♦ Pr. Prof. Dr. Dumitru Stăniloaie, Teologia Dogmatică Ortodoxă, voi. II., ediţia II, Bucureşti, 
1997, p. 91. 

♦ Sfântul loan din Kronstadt, Liturghia: Cerul pe pământ, Sibiu, 1996, p. 161. 

XVI 

Antifoanele 

în primele secole creştine, după adunarea poporului în biserică si intrarea arhiereului si a 
preoţilor, Sfânta Liturghie începea cu lecturile din Sfânta Scriptură si explicarea lor (predica). 
Antifoanele au apărut mai târziu ca un serviciu liturgic distinct săvârşit în timpul procesiunii 
spre biserica în care urma să se săvârşească Sfânta Liturghie. Se cântau psalmi însoţiţi, ca 
refrene, de anumite imne liturgice si se rosteau rugăciuni. începând cu secolele VI I -VI 1 1 acest 
serviciu liturgic devine o parte introductivă a Sfintei Liturghii păstrând însă până astăzi 
caracterul de pregătire pentru intrarea în împărăţia lui Dumnezeu si scoţând în evidentă, 
alături de Intrarea mică si de Intrarea mare, sensul dinamic al Liturghiei, de înaintare spre 
împărăţie. 

Ce sunt antifoanele? 

Denumirea de antifoane vine de la practica cântării alternative a psalmilor si a refrenelor de 
către două grupuri de cântăreţi. Până în secolul al XlV-lea se cântau ca antifoane psalmii 91, 
92 si 94 precedaţi de rugăciunile corespunzătoare rostite cu voce tare si încheiate cu 
ecfonise. Ca refren al celui de al doilea psalm întâlnim, după secolul al Vl-lea, imnul "Unule - 
Născut", atribuit împăratului lustinian. Treptat s-a ajuns să nu se mai cânte decât câte trei 
stihuri din fiecare psalm asa cum este prevăzut până în prezent de cărţile de cult la rânduiala 
Liturghiei din zilele de rând. 

Din secolul al XlV-lea în duminici si în sărbători psalmii antifonici au fost înlocuiţi cu 
antifoanele specifice slujbei Obednitei (Tipica) si anume psalmii 102 si 135 si Fericirile (cu 
stihiri). în practică, în special în parohii, cu excepţia praznicelor împărăteşti care au 
antifoane speciale, ca antifoane se cântă numai versetul întâi al Psalmului 102, imnul Unule - 
Născut si Fericirile (fără stihiri). 

Antifoanele ne pregătesc pentru intrarea în împărăţia lui Dumnezeu 

în număr de trei pentru că "Dumnezeu este întreit în Persoane si, prin aceasta, trei e un 
simbol al infinităţii dar al infinităţii în iubire căci Dumnezeu e infinitatea vieţii în iubire", 
antifoanele ne pregătesc pentru a deveni părtaşi iubirii dumnezeieşti prin intrarea în 
împărăţia Sfintei Treimi. De aceea înaintea primelor două antifoane slăvim Sfânta Treime iar 
înainte de cântarea Fericirilor ne rugăm, precum tâlharul pe cruce, să fim pomeniţi întru 
împărăţie. 

Antifonul I - starea în care pornim spre împărăţie 

Alcătuit la persoana I singular, antifonul I este un îndemn pe care fiecare trebuie să si-l 
adreseze pentru o angajare totală, din adâncurile cele mai intime ale fiinţei, din adâncurile 
inimii, în slăvirea lui Dumnezeu pentru binefacerile Sale: 

"Binecuvintează suflete al meu pe Domnul si toate cele dinlăuntrul meu numele cel sfânt al 
Lui. Binecuvântat eşti Doamne." 

Sinteză a întregului psalm 102, acest verset ne arată starea în care trebuie să purcedem în 
pelerinajul nostru spre împărăţia lui Dumnezeu, starea în care ne putem apropia de 
Dumnezeu cel ce miluieste pe cei ce se tem de El precum tatăl pe fii (Ps. 102, 13). 

Antifonul al ll-lea - mărturisirea credinţei în Hristos 

întregul conţinut al credinţei creştine depinde de modul în care se răspunde la întrebarea 
"Cine este lisus Hristos?". Prin cântarea imnului Unule-Născut, "una dintre cele mai pline de 
învăţătură alcătuiri care se spun la o slujbă dumnezeiască" peste care însă mulţi credincioşi 
trec cu superficialitate fără a lua seama la bogăţia de învăţături pe care o cuprinde, 
răspundem încă de la începutul Sfintei Liturghii la această întrebare. Antifonul al ll-lea este o 
mărturisire de credinţă în lisus Hristos, Fiul lui Dumnezeu, Care ne-a deschis calea spre 
împărăţia lui Dumnezeu si ne dăruieşte puterea de a intra în ea.: 

"Unule-Născut, Fiule si Cuvântul lui Dumnezeu, Cel ce eşti fără de moarte si ai primit, pentru 
mântuirea noastră, a te întrupa din Sfânta Născătoare de Dumnezeu si pururea Fecioara 
Măria; Carele neschimbat Te-ai întrupat si răstignindu-Te, Hristoase Dumnezeule, cu moartea 
pe moarte ai călcat. Unul fiind din Sfânta Treime, împreună slăvit cu Tatăl si cu Duhul Sfânt, 
mântuieste-ne pe noi!" 

Mărturisim astfel că una dintre persoanele Sfintei Treimi, si anume Fiul si Cuvântul lui 
Dumnezeu, S-a întrupat, pentru mântuirea noastră, din Sfânta Fecioară Măria dar rămânând 
esenţial acelaşi în dumnezeirea Sa. Prin întrupare Fiul lui Dumnezeu a primit firea umană în 
ipostasul Său realizându-Se unirea ipostatică a firii dumnezeieşti si a celei omeneşti adică o 
persoană în două firi, Persoana lui lisus Hristos. lisus Hristos, Fiul lui Dumnezeu întrupat, S-a 
răstignit pentru noi si a murit cu trupul însă, fiind Dumnezeu adevărat, moartea nu L-a putut 
tine si a înviat "cu moartea pe moarte călcând" deschizându-ne calea spre mântuire, spre 
dobândirea vieţii de veci în împărăţia Sa. 

Inspirată în mod direct de anatema a X-a a sinodului V ecumenic din anul 553 ("Dacă cineva nu 
mărturiseşte că Domnul nostru lisus Hristos Care S-a răstignit cu trupul este Dumnezeu 
adevărat si Domn al slavei din Sfânta Treime, să fie anatema") si exprimată sub formă de 
rugăciune, această mărturisire de credinţă sintetizează învăţătura hristologică a Bisericii, asa 
cum a fost ea definită de către sinoadele ecumenice de până atunci: 

♦ lisus Hristos este Fiul lui Dumnezeu, Unul-Născut înainte de veci din Tatăl si de o fiinţă cu 
El, care S-a întrupat de la Duhul Sfânt si din Fecioara Măria si S-a făcut om - Sinodul I 
ecumenic (325); 

♦ în Persoana lui lisus Hristos firea dumnezeiască si firea omenească sunt unite ipostatic: 
neamestecat si neschimbat, neîmpărtit si nedespărţit. De aceea Fecioara Măria este cu 
adevărat Născătoare de Dumnezeu (Theotokos) - Sinoadele III si IV ecumenice (431 si 451); 

♦ lisus Hristos este Persoana din veci a Fiului lui Dumnezeu ("Unul din Sfânta Treime") care a 
asumat firea umană si a murit în trup pentru mântuirea noastră - Sinodul V ecumenic (553). 

Mărturisirea se încheie cu rugăciunea adresată lui Hristos pentru a ne împărtăşi de roadele 
lucrării Sale: "mântuieste-ne pe noi" ceea ce este echivalent cu a spune: "pomeneste-ne întru 
împărăţia Ta". 

Antifonul al lll-lea - condiţiile intrării în împărăţia lui Dumnezeu 

După rugăciunea de a fi pomeniţi întru împărăţia lui Dumnezeu (întru împărăţia Ta când vei 
veni, pomeneste-ne pe noi Doamne), Hristos însuşi ne vorbeşte atrăgându-ne atenţia asupra 
condiţiilor intrării în împărăţia Sa (Matei 5, 3-12). "Să nu te întristezi dacă nu auzi dăruindu-se 

de fiecare fericire împărăţia cerurilor, ne avertizează Sfântul loan Gură de Aur. Chiar dacă 
răsplătite sunt diferite totuşi toate duc în împărăţia cerurilor". 

Fericiţi cei săraci cu duhul, că a acelora este împărăţia Cerurilor - sărăcia cu duhul sau 
smerenia de bună voie (Sfântul loan Gură de Aur) este condiţia esenţială a intrării în 
împărăţie, ea ne deschide porţile cerului pentru că numai cel care îsi cunoaşte nimicnicia 
însetează după Dumnezeu; 

Fericiţi cei ce plâng, ca aceia se vor mângâia - plângerea este mântuitoare atunci când este o 
expresie a pocăinţei, a străpungerii inimii si a întoarcerii spre Dumnezeu; 

Fericiţi cei blânzi, ca aceia vor moşteni pământul - blândeţea, cel dintâi rod al bunătăţii si al 
iubirii aproapelui, ne face asemenea lui Hristos: "învătati-vă de la Mine, că sunt blând si 
smerit cu inima si veţi găsi odihnă sufletelor voastre"(Matei 11, 29). 

Fericiţi cei ce flămânzesc si însetează de dreptate, că aceia se vor sătura - dreptatea 
înseamnă aici cucernicie (Sfântul loan Gură de Aur), virtutea în general (Sfântul Chirii al 
Alexandriei) pe care trebuie să o căutăm cu toată dorinţa inimii noastre; 

Fericiţi cei milostivi, că aceia se vor milui - milostenia izvorăşte din iubirea de Dumnezeu si 
de aproapele si se arată prin ajutorarea trupească si sufletească a semenilor si atrage mila lui 
Dumnezeu asupra noastră; 

Fericiţi cei curaţi cu inima, ca aceia vor vedea pe Dumnezeu - curăţia inimii o dobândim 
atunci când reuşim să smulgem din ea rădăcinile păcatului, adică poftele si gândurile rele, si 
o umplem de iubire si de dorinţa după Dumnezeu; 

Fericiţi făcătorii de pace, ca aceia fiii lui Dumnezeu se vor chema - scopul a tot ceea ce 
facem în viată trebuie să fie pacea care este dar si har de la Duhul Sfânt, semn al prezentei 
Sale care ne transportă în "lăcaşul" Său (Sfântul Serafim de Sarov); 

Fericiţi cei prigoniţi pentru dreptate, ca a lor este împărăţia cerurilor - luptând pentru 
dreptate, având ca arme adevărul si iubirea, până la a fi prigoniţi ne identificăm cu 
Mântuitorul Care a suferit răstignire; 

Fericiţi veţi fi voi când va vor ocărî si va vor prigoni si vor zice tot cuvântul rău împotriva 
voastră, minţind din pricina Mea - prigonirea nu aduce fericirea decât dacă cel prigonit este 
cu adevărat nevinovat, dacă ocara este mincinoasă si victima este un martor al Adevărului, al 
lui Hristos însuşi. 

Bucurati-vă si vă veseliţi, că plata voastră multă este în ceruri - ca o concluzie a ultimei 
fericiri dar si a antifonului al lll-lea si a întregii părţi introductive a Sfintei Liturghii, 
Mântuitorul ne îndeamnă să ne bucurăm si să ne veselim de intrarea în împărăţia Sa care se va 
înfăptui în timpul Sfintei Liturghii. 

"la seama, suflete de creştin, ce se cântă la începutul Liturghiei, ne atrage atenţia Sfântul 
loan de Kronstadt. Ai auzit? Dumnezeu s-a întrupat pentru tine, s-a făcut om... Simţi oare ce 
înseamnă aceasta? Te înaltă oare aceasta? Te desprinde de pământ? Priveşte cât de îngăduitor, 
înfricoşător, minunat si grozav se apropie de noi împărăţia lui Dumnezeu". 

Note: 

♦ Vezi Juan. Mateos, SJ, La celebration de la Parole dans la Liturgie byzantine. Etude 
historique,OCA, 191, Roma, 1971, p. 32-46 

♦ Pr. D. Stăniloaie, Spiritualitate..., p. 172. 

♦ Părintele Teofil , Lumini de gând, Cluj, 1997, p.198 

♦ "Ipostasul sau persoana este starea de sine a unei firi spirituale sau si spirituale; e una din 
unităţile unei asfel de firi, în strânsă corelaţie cu celelalte unităţi" Pr. Prof. Dr. Dumitru 
Stăniloae, Teologia Dogmatică Ortodoxă, voi. 2, Bucureşti, 1997, p. 27 

♦ La John Meyendorff, Teologia Bizantină. Tendinţe istorice si teme doctrinare, Bucureşti, 
1996, p.209 

♦ Sfântul loan Gură de Aur, Omilia XV la Matei, V 

♦ Sfântul loan din Kronstadt, Liturghia: Cerul pe pământ, Sibiu, 1996, p. 138 

XVII 

Rugăciunile antifoanelor 

Potrivit indicaţiilor din Liturghier, în timpul cântării antifoanelor preotul rosteşte în taină trei 
rugăciuni numite rugăciunile antifoanelor. Această practică a rostirii rugăciunilor în taină de 
către protos (întâi-stătător) se va continua de-a lungul întregii slujbe dând rânduielii 
Liturghiei aspectul unui serviciu dublu: unul săvârşit în tăcere de către clericii din altar iar 
altul executat concomitent, cu voce tare, de către diacon si popor. 

Taina Liturghiei nu constă în ascunderea de credincioşi 

Astăzi mulţi cred că acest serviciu dublu tine de esenţa slujbei ajungând chiar să confunde 
caracterul de taină al Sfintei Liturghii cu rostirea în secret a rugăciunilor, adică cu ascunderea 
de credincioşi, pornind de la "prejudecata absurdă că poporul nu trebuie si nici nu are nevoie 
să priceapă prea multe din tainele cultului". Această atitudine descoperă însă o înţelegere 
profund greşită a cultului ortodox în general si a Sfintei Liturghii în special, în sensul 
misterelor păgâne sau gnostice la care numai cei iniţiaţi aveau acces. 

Caracterul de Taină al Liturghiei nu constă însă în ascunderea de credincioşi ci în aceea că, 
într-un mod mai presus de puterea noastră de înţelegere, copleşitor pentru minte, la Sfânta 
Liturghie ni se împărtăşeşte viata dumnezeiască, lucrarea mântuitoare a lui Hristos se 
actualizează, noi ne unim deplin cu El în Biserică, Biserica se împlineşte ca Trup al lui Hristos 
si intră în împărăţia lui Dumnezeu. 

Toate rugăciunile Sfintei Liturghii erau rostite iniţial cu voce tare 

Toţi membrii Bisericii sunt "preoţie împărătească, neam sfânt, popor agonisit de Dumnezeu" (I 
Petru 2, 9), principiul de bază al cultului creştin fiind împreuna slujire a clerului si a 
credincioşilor. încă de la începuturile Bisericii slujbele au fost alcătuite potrivit acestui 
principiu astfel încât toate rugăciunile Sfintei Liturghii erau rostite de către clerici cu voce 
tare, în numele întregii adunări, credincioşii asociindu-se prin răspunsurile date si 
exprimându-si adeziunea prin cuvântul "Amin". 

începând cu sec. V-VI, motive care nu tin de esenţa Liturghiei (durata prea mare a slujbei ca 
urmare a introducerii imnelor cântate de credincioşi si dorinţa de scurtare a acesteia) au dus 
la rostirea în taină a tot mai multor rugăciuni. Acest proces s-a desfăşurat fără ca vreo 
hotărâre a Bisericii să-l încuviinţeze. Din contră singura reglementare in acest domeniu este 
Novela 137, cap. VI a împăratului lustinian care poruncea " ca toţi episcopii si preoţii nu în 
taină ci cu voce tare, în auzul preacredinciosului popor să facă dumnezeiasca proaducere". 
Din păcate această măsură nu a reuşit să stopeze generalizarea obiceiului de a se rosti în 
taină rugăciunile Liturghiei fapt care a făcut ca "poporul să rămână din ce în ce mai străin si 
mai opac fată de partea ce revine preotului adică tocmai de ceea ce este esenţial si 
fundamental în acţiunea Liturghiei". Ca urmare încercarea noastră de explicare a Liturghiei se 
va apleca si asupra rugăciunilor rostite în taină. 

Rugăciunile antifoanelor sunt spuse de către preot în numele întregii adunări liturgice 

Cercetările liturgice au demonstrat că atunci când a fost integrată în Sfânta Liturghie 
(secolele VII-VIII) structura părţii introductive a Liturghiei era diferită de cea de azi. 
Rugăciunile antifoanelor erau rostite cu voce tare de către preot având ecfonisul ca concluzie 
si erau precedate de îndemnul diaconului la rugăciune. Dar potrivit tendinţei de generalizare 

a rostirii în taină, de către preot, a rugăciunilor Liturghiei, cu timpul s-a ajuns ca si 
rugăciunile antifoanelor, cu excepţia ecfoniselor, să fie rostite în taină. Ca urmare, pentru a 
da timp preotului să spună rugăciunile în taină, îndemnurile spre rugăciune ale diaconului s- 
au dezvoltat luând forma ecteniilor mici, ecfonisele apărând ca o concluzie a ecteniilor. 

Rugăciunea antifonului I exprimă taina Liturghiei 

Rugăciunea antifonului I invocă nemăsurata milă si iubire de oameni a lui Dumnezeu pe care 
antifonul I ne îndeamnă să-L slăvim din adâncul fiinţei noastre: 

"Doamne Dumnezeul nostru, a Cărui stăpânire este neasemănată si slavă neajunsă 
(necuprinsă), a Cărui milă este nemăsurată si iubire de oameni negrăită, însuşi Stăpâne, după 
milostivirea Ta, caută spre noi si spre sfântă biserica (sfânt locaşul) aceasta si fă bogate 
milele Tale si îndurările Tale cu noi si cu cei ce se roagă împreună cu noi". 

Este exprimată aici taina Liturghiei: Dumnezeul cel transcendent si apofatic este trăit liturgic 
în revărsările Sale de milă si îndurare. Stăpânirea Lui este neasemănată si slava Lui mai presus 
de puterile noastre de înţelegere, dar si mila Sa este nemăsurată si iubirea de oameni de 
negrăit. De aceea îndrăznim să-i cerem să facă bogate milele Sale si îndurările Sale cu noi, 
cei adunaţi în biserică pentru slujirea Sfintei Liturghii. îi cerem să reverse cu bogăţie milele si 
îndurările Sala pentru că ştim că Dumnezeu nu se zgârceşte, întotdeauna dă cu dărnicie, este, 
cum spune Nicolae Steinhardt, "boier" în sensul cel mai bun al cuvântului. 

Ecfonisul: "Că tie se cuvine toată slava, cinstea si închinăciunea, Tatălui si Fiului si Sfântului 
Duh, acum si pururea si în vecii vecilor!" vine ca o concluzie firească si un îndemn indirect 
către fiecare dintre noi: lui Dumnezeu "a Cărui stăpânire este neasemănată si slavă neajunsă 
(necuprinsă), a Cărui milă este nemăsurată si iubire de oameni negrăită" i se cuvine "toată 
slava, cinstea si închinăciunea". Toată slava, cinstea si închinăciunea suntem datori să i-o dăm 
numai lui Dumnezeu. Niciodată nu vom fi în stare să-i dăm lui Dumnezeu tot ceea ce i se 
cuvine dar trebuie să ne străduim continuu să facem tot ce ne stă în putinţă fără a slăvi, 
cinsti si închina nimic altceva. Ecfonisul ne aduce aminte mereu de această datorie a noastră. 

Rugăciunea antifonului al ll-lea - cerere a mântuirii în Hristos 

Rugăciunea si antifonul al ll-lea trec de la cererea milei lui Dumnezeu în general la cererea 
mântuirii în Hristos exprimând dorinţa credincioşilor de a se păstra în plinătatea Bisericii si de 
a fi părtaşi ai împărăţiei lui Dumnezeu: 

"Doamne Dumnezeul nostru, mântuieste poporul Tău si binecuvintează moştenirea Ta; plinirea 
Bisericii Tale o păzeşte; sfinţeşte pe cei ce iubesc podoaba (bunăcuviinta) casei Tale; Tu pe 
aceştia îi proslăveşte cu dumnezeiască puterea Ta si nu ne lăsa pe noi, cei ce nădăjduim întru 
Tine". 

Formă prescurtată a rugăciunii finale de binecuvântare numită rugăciunea amvonului, 
rugăciunea antifonului al ll-lea începe cu cererea pentru mântuire pe care antifonul al ll-lea o 
are drept concluzie a mărturisirii de credinţă în Hristos. Rugându-ne pentru mântuire arătăm 
că, prin întrupare, Dumnezeul cel necuprins S-a apropiat atât de mult de noi încât cei ce L-au 
urmat au devenit poporul Său si moştenirea Sa ca mădulare ale Bisericii Sale. 

Hristos este "cap Bisericii, care este trupul Lui, plinirea celui ce plineşte toate în toţi" 
(Efeseni 1, 22-23) Precum capul se plineşte prin trup, asa si trupul se plineşte prin toate 
mădularele la un loc si prin fiecare în parte. De aceea ne rugăm pentru păzirea plinirii lui 
Hristos în Biserică, ca Hristos să ia chip în fiecare dintre noi si în Biserică. 

Plinirea Bisericii înseamnă sfinţirea mădularelor ei. Sfinţenia este scopul existentei umane: 
"Fiţi sfinţi pentru că Eu, Domnul Dumnezeul vostru, sunt sfânt" (Levitic 19, 22) citim în Vechiul 
Testament iar Mântuitorul zice "Fiţi dar voi desăvârşiţi precum Tatăl vostru cel ceresc 
desăvârşit este" (Matei 5, 48). Dar nu se pot sfinţi decât cei ce iubesc bunăcuviinta casei lui 
Dumnezeu pentru că ei îl caută pe Dumnezeu cu inima curată participând la slujbe si, mai 
ales, adunându-se la Sfânta Liturghie. Sfinţenia înseamnă umplerea de slava lui Dumnezeu 
adică proslăvirea. Rugăciunea noastră pentru cei ce iubesc bunăcuviinta casei lui Dumnezeu 
este, ca urmare, ca ei să se sfinţească si să se proslăvească. 

Avem nădejdea de a nu ne fi lăsate cererile neîmplinite deoarece, după cum mărturisim în 
ecfonis, Dumnezeul nostru căruia ne rugăm, al Cărui popor suntem, este Dumnezeul cel 
atotputernic a Căruia este stăpânirea, împărăţia si slava: "Că a Ta este stăpânirea si a Ta este 
împărăţia si puterea si slava, a Tatălui si a Fiului si a Sfântului Duh, acum si pururea si în vecii 
vecilor". 

Rugăciunea antifonului al lll-lea - cerere a împărăţiei lui Dumnezeu 

Dacă antifonul al lll-lea ne pune în fată condiţiile intrării în împărăţia lui Dumnezeu, 
rugăciunea corespunzătoare este o cerere a acestei împărăţii: 

"Cel ce ne-ai dăruit nouă aceste rugăciuni obşteşti si împreună glăsuite, Cel ce si la doi si la 
trei care se unesc în numele Tău ai făgăduit să le împlineşti cererile, însuti si acum plineşte 
cererile cele de folos ale robilor Tăi, dându-ne nouă în veacul de acum, cunoştinţa adevărului 
Tău, si în cel ce va să fie viată veşnică dăruindu-ne". 

Se afirmă direct aici că toate rugăciunile Sfintei Liturghii, inclusiv cele rostite în taină, sunt 
"obşteşti", adică ale întregii adunări liturgice, si "împreună-glăsuite", ne unesc într-un glas ("si 
ne dă nouă cu o gură si o inimă..."), glasul preotului, ca expresie a rugăciunii tuturor si cu 
participarea tuturor. 

Mărturisim puterea rugăciunii obşteşti întemeiaţi pe cuvântul Mântuitorului: "dacă doi dintre 
voi se vor învoi pe pământ în privinţa unui lucru pe care îl vor cere, se va da lor de către Tatăl 
Meu, Care este în ceruri" (Matei 18, 19) dar, recunoscând implicit că nu ştim ce să cerem, ne 
rugăm pentru plinirea cererilor celor de folos. Iar cel mai de folos este să căutăm mai întâi 
împărăţia lui Dumnezeu si dreptatea lui pentru că atunci toate celelalte se vor adăuga nouă 
(Matei 6, 33). împărăţia lui Dumnezeu înseamnă viata veşnică iar viata veşnică este 
cunoaşterea lui Dumnezeu: "Si aceasta este viata veşnică: Să Te cunoască pe Tine, singurul 
Dumnezeu adevărat, si pe lisus Hristos pe Care L-ai trimis" (loan 17, 3). De aceea rugăciunea 
noastră se concentrează pe cererea cunoaşterii adevărului lui Dumnezeu si a vieţii veşnice. 

îndrăznim să cerem toate acestea pentru "Că bun si iubitor de oameni Dumnezeu eşti si tie 
slavă înălţăm, Tatălui si Fiului si Sfântului Duh, acum si pururea si în vecii vecilor". 

Ecfonisele se completează reciproc 

Ecfonisele primelor trei ectenii, chiar luate separat de rugăciuni, asa cum sunt percepute 
astăzi de credincioşi, ne învaţă că lui Dumnezeu în Treime i se cuvine "toată slava, cinstea si 
închinăciunea" deoarece a Lui este "stăpânirea si (...) împărăţia si puterea si slava". Slăvindu-l, 
cinstindu-l, închinându-ne lui Dumnezeu nu facem decât să-i dăm ceea ce I se cuvine. Dar 
faptul că a lui este "stăpânirea si puterea si slava" trebuie să ne umple de nădejde pentru că 
"bun si iubitor de oameni" este Dumnezeul nostru. 

♦ Pr. Prof. Ene Branişte, Participarea la Liturghie, ed. România creştină, 1999, p.29 

♦ vezi primul articol din acest ciclul de explicare a Sfintei Liturghii intitulat Sfânta Liturghie: 
Taina Tainelor 

♦ Vezi Pr. P. Vintilescu, Liturghiile bizantine privite istoric în structura si rânduiala lor, 
Bucureşti, 1943, p. 83-85. 

♦ Corpus Juris Civilis, ed. Eduard Osenbrigen, part. III, Lipsa, 1875, p. 628 la P Vintilescu, 
Liturghierul explicat, p. 238. 

♦ Pr. Prof. Ene Branişte, Participarea la Liturghie, p. 27 

♦ Vezi Juan. Mateos, SJ, La celebration de la Parole dans la Liturgie byzantine. Etude 
historique,OCA, 191, Roma, 1971, p. 32-46 

♦ Liturghierul grecesc păstrează până astăzi aşezarea ecfoniselor după rugăciunile 
antifoanelor si nu înaintea lor ca cel românesc. 

♦ Sfântul loan Gură de Aur, Omilia a lll-a la Efeseni. 

XVIII 

Intrarea mică 

La Sfânta Liturghie ne adunăm în Biserică pentru a ne înălţa în împărăţia lui Dumnezeu, 
înaintarea noastră, conduşi de Mântuitorul lisus Hristos care vine în mijlocul nostru si ne duce 
în împărăţia Sa, este exprimată simbolic în ritualul liturgic numit Intrarea mică sau Vohodul 
mic. 

în rânduiala de astăzi Intrarea mică constă în purtarea solemnă a Evangheliei de către diacon 
sau preot, prin mijlocul credincioşilor, intrarea în altar prin uşile împărăteşti si aşezarea 
acesteia pe Sfânta Masă. Acest ritual concentrează în sine două acţiuni distincte în Biserica 
primară si anume intrarea clerului si a credincioşilor în biserică si pregătirea pentru citirea 
Evangheliei. 

Biserica ce înaintează spre împărăţia lui Dumnezeu 

Până în secolul al Vll-lea d.H. Sfânta Liturghie începea odată cu intrarea în biserică, în 
procesiune, a clerului si a credincioşilor. La uşile bisericii episcopul sau preotul protos (întâi- 
stătător) rostea cu voce tare rugăciunea intrării, credincioşii răspunzând cu "Amin". 

Cele mai vechi manuscrise ale Sfintei Liturghii cuprind o rugăciune a intrării, specifică 
Liturghiei Sfântului loan Gură de Aur, ce exprimă cu claritate sensul intrării în biserică si al 
Sfintei Liturghii în general: 

"Binefăcătorule si Ziditorule a toată făptura, primeşte Biserica ce înaintează (s.n.), împlineşte 
ceea ce este spre folosul fiecăruia, du-ne la desăvârşire si fă-ne vrednici de împărăţia Ta. Cu 
harul si cu iubirea de oameni ale Unuia Născut Fiului Tău cu care eşti binecuvântat împreună 
cu Preasfântul si bunul si de viată făcătorul Tău Duh, acum si pururea si în vecii vecilor". 

"Biserica ce înaintează" spre împărăţia lui Dumnezeu este în mod evident reprezentată de 
clerul si credincioşii ce intră în locaspentru săvârşirea Sfintei Liturghii. Liturghia însăşi este o 
înaintare a Bisericii spre împărăţie. Dar, deşi suntem chemaţi cu toţii, pentru a intra în 
împărăţie avem nevoie de "haină de nuntă" (Matei 22, 11) adică de virtutea care să ne 
împodobească sufletul, trebuie să fim desăvârşiţi. Starea de desăvârşire si, implicit, vrednicia 
de a intra în împărăţie, nu le putem dobândi cu puterile noastre ci "cu harul si cu iubirea de 
oameni" ale lui Hristos, Mântuitorul nostru, care ne-a deschis calea spre împărăţia Sa si ne 
conduce în ea. 

Apropierea de Sfânta Masă - simbol al intrării în cer 

După secolul al X-lea se va generaliza utilizarea rugăciunii specifice iniţial Liturghiei Sfântului 
Vasile cel Mare, rugăciune pe care o folosim până astăzi la ambele Liturghii: 

"Stăpâne Doamne Dumnezeul nostru, Cel ce ai aşezat în ceruri cetele si ostile îngerilor si ale 
arhanghelilor spre slujba slavei Tale, fă ca împreună cu intrarea noastră să fie si intrarea 
sfinţilor îngeri care împreună cu noi slujesc si împreună slăvesc bunătatea Ta. Că tie se cuvine 
toată slava, cinstea si închinăciunea, Tatălui si Fiului si Sfântului Duh, acum si pururea si în 
vecii vecilor". 

La Sfânta Liturghie se împlineşte cuvântul Mântuitorului că vom vedea cerurile deschizându-se 
si pe îngerii lui Dumnezeu suindu-se si coborându-se peste Fiul Omului (loan 1, 51). Chiar mai 
mult, intrăm si noi în cer unindu-ne cu îngerii în slujirea lui Dumnezeu potrivit îndemnului 
venit din tronul dumnezeirii: "Lăudaţi pe Dumnezeul nostru toate slugile Lui (Apoc. 19, 5). 

Punând în paralel cele două rugăciuni ale intrării care erau utilizate concomitent, una la 
Liturghia Sfântului loan Gură de Aur, alta la Liturghia Sfântului Vasile cel Mare, si erau rostite 
de către protos la intrarea în locaş, este evident că rugăciunea actuală nu se referă numai la 
cler ci si la credincioşi care sunt împreună-slujitori la Sfânta Liturghie. "Intrarea noastră" 
despre care se vorbeşte în rugăciune este intrarea Bisericii în împărăţia lui Dumnezeu 
împlinită simbolic prin intrarea clerului si a credincioşilor în locaş, continuată cu intrarea 
clerului în altar prin uşile împărăteşti si apropierea de Sfânta Masă. Esenţa intrării constă 
tocmai în apropierea de Sfânta Masă pentru că aceasta este "simbolul lui Hristos si al 
împărăţiei lui Hristos, Cina la care Hristos ne adună pe noi, este jertfelnicul care uneşte pe 
arhiereu cu jertfa, este Cerul". 

Purtarea Evangheliei - sinteză a lucrării mântuitoare a lui Hristos 

Din secolul al IX-lea Intrarea mică se va restrânge la intrarea clerului cu Sfânta Evanghelie în 
altar, rugăciunea intrării fiind rostită înaintea uşilor împărăteşti. Se unesc astfel două acţiuni 
distincte mai înainte si anume intrarea în biserică si aducerea Evangheliei în adunarea 
euharistică în vederea citirii din ea. Accentul va cădea de acum pe purtarea solemnă a 
Evangheliei prin mijlocul credincioşilor si aşezarea ei pe Sfânta Masă, act cu o profundă 
încărcătură simbolică. Evanghelia îl întruchipează pe Hristos al Cărui Cuvânt va fi ascultat în 
adunarea euharistică, este icoana cuvântătoare a lui Hristos. Purtarea Evangheliei prin 
mijlocul credincioşilor, intrarea prin uşile împărăteşti (simbol al uşilor cerului) si aşezarea ei 
pe Sfânta Masă (simbol al împărăţiei lui Dumnezeu) exprimă întreaga lucrare mântuitoare a 
Fiului lui Dumnezeu Care S-a întrupat si a venit în lume "ca să lumineze pe tot omul care vine 
în lume"(loan 1, 9), a trecut prin mijlocul oamenilor pentru a Se face cunoscut si pentru a-L 
face cunoscut pe Tatăl ("Dacă M-ati fi cunoscut pe Mine si pe Tatăl Meu L-ati fi cunoscut" - 
loan 14, 7) si a-i conduce astfel în împărăţie. 

Sfinţenia - condiţie a intrării în împărăţie 

Ritualului Intrării mici i s-au adăugat în decursul timpului elemente care vin să-i întărească 
semnificaţia simbolică. 

Pe la sfârşitul secolului al Xll-lea, în perioada în care s-a renunţat la rugăciunea specifică mai 
înainte Liturghiei Sfântului loan Gură de Aur, după rugăciunea intrării se adaugă o 
binecuvântare rostită de către protos: 

"Binecuvântată este intrarea sfinţilor Tăi, totdeauna, acum si pururea si în vecii vecilor." 

Această binecuvântare vine să completeze rugăciunea intrării în sensul reliefat de vechea 
rugăciune si anume că intrarea în împărăţia lui Dumnezeu si împreuna-slujire cu îngerii 
presupun sfinţenia. Sfinţenia este împlinirea umanului si fiinţa Bisericii. Numai intrarea celor 
sfinţi, celor sfinţiţi de Hristos si conduşi de El, este binecuvântată, ceilalţi vor fi aruncaţi 
afară (Matei 22, 11). 

Sufletul treaz si trupul drept 

Ridicarea Evangheliei si exclamaţia "înţelepciune, drepţi!" este o mărturisire a prezentei lui 
Hristos si o atenţionare asupra felului în care trebuie să-L întâmpinăm: cu sufletul deschis 

spre primirea înţelepciunii supreme si cu trupul drept, în stare de veghe. "Care este această 
înţelepciune cu care se cuvine să luăm aminte la Sfintele Taine? Sunt gândurile ce se cuvine să 
le avem în timpul sfintei slujbe si cu care trebuie să privim si să ascultăm cele ce se săvârşesc 
si se rostesc, gândurile cele pline de credinţă, cele ce nu au nimic omenesc într-însele. (...) 
Exclamaţia Drepţi! Ne cere ca noi, care ne apropiem de Dumnezeu si de Sfintele Taine să fim 
în stare de veghe si nu de lenevire, ci cu înfiorare si cu toată cucernicia să petrecem această 
convorbire cu Dumnezeu; iar cea dintâi dovadă a râvnei noastre este statura dreaptă a 
corpului, adică să facem aceasta nu stând jos ci în picioare. Aceasta e ţinuta celor ce se 
roagă". 

închinare Mântuitorului lisus Hristos 

Credincioşii răspund îndemnului de a-L primi pe Hristos cu toată cucernicia prin cântarea: 

"Veniţi să ne închinăm si să cădem la Hristos. Mântuieste-ne pe noi, Fiul lui Dumnezeu, Cel ce 
ai înviat din morţi (Cel ce eşti minunat întru sfinţi), pe noi, cei ce-ti cântăm tie: Aliluia." 

Iniţial era un verset din psalm (Psalmul 94, 6) care a fost adaptat ulterior hristologic si i s-a 
adăugat, din secolul al Xl-lea, refrenul "Mântuieste-ne pe noi...". Cântând acest răspuns, 
întreaga adunare se închină si cade duhovniceste în fata lui Hristos cerându-l mântuirea, 
adică intrarea în împărăţia Sa, cu conştiinţa că numai prin mila Sa, a Celui ce a înviat din 
morţi si este minunat întru sfinţii Lui, se poate realiza acest lucru. 

Unirea cu sfinţii în rugăciune 

Troparele si condacele rânduite a fi cântate după aşezarea Evangheliei pe Sfânta Masă ne pun 
în fată evenimentele mântuitoare si sfinţii de care ne leagă perioada liturgică în care ne 
aflăm, ziua calendaristică (sfântul zilei) si locaşul în care se săvârşeşte slujba (hramul). 
Aceste evenimente mântuitoare ne-au deschis calea spre împărăţie iar sfinţii ne sunt înainte- 
mergători. Intrând în dimensiunea veşniciei împărăţiei lui Dumnezeu în care limitele 
temporale si spaţiale sunt depăşite facem pomenirea lucrării mântuitoare a lui Hristos unindu- 
ne în rugăciune cu Maica Domnului si cu sfinţii. Suntem pregătiţi astfel să contemplăm 
sfinţenia lui Dumnezeu prin intonarea trisaghionului. 

Note: 

♦ Codicele Barberini 336 (sec. VIII), Grottaferata G.b. VII (sec. IX), Euhologiul lui Porfirie 
(sec. X) etc. 

♦ la Juan. Mateos, SJ, La celebration de la Parole dans la Liturgie byzantine. Etude 
historique, OCA, 191, Roma, 1971, p. 79 

♦ Alexandre Schmemann, Euharistia, Taina împărăţiei, Ed. Anastasia, Bucureşti, p. 65 

♦ Din secolul al Xll-lea această rugăciune va fi rostită în taină 

♦ Nicolae Cabasila, Tâlcuirea Dumnezeieştii Liturghii, XX, Bucureşti, 1989, p.58 

♦ Viu este Dumnezeu. Catehism pentru familie, trad. de Aurel Brosteanu si Părintele Galeriu, 
Bucureşti, 1992, p. 363. 

♦ Nicolae Cabasila, Tâlcuirea Dumnezeieştii Liturghii, XXI, Bucureşti, 1989, p. 60 

XIX 

Trisaghionul 

După înălţarea Bisericii în cer, exprimată simbolic de ritualul Intrării mici, oamenii si îngerii se 
unesc în slăvirea sfinţeniei lui Dumnezeu prin intonarea cântării întreit sfinte cunoscută sub 
numele de trisaghion: "Sfinte Dumnezeule, Sfinte Tare, Sfinte fără de moarte, miluieste-ne pe 
noi!". 

Trisaghionul este un imn procesional apărut în secolul al V-lea 

Imnului trisaghion este anterior sinodului al IV-lea ecumenic (451) când a fost cântat de către 
sinodali dar nu avem date sigure cu privire la originea lui. Unii teologi explică originea 
textului trisaghionului prin combinarea de către Biserică a imnului îngeresc: "Sfânt, Sfânt, 
Sfânt" (Isaia 6, 3; Apocalipsă 4, 8) cu versetul 2 al psalmului 41 : "însetat-a sufletul meu de 
Dumnezeul cel viu" (în textul liturgic "Dumnezeul cel tare, cel viu"). 

Alţi autori consemnează tradiţia conform căreia trisaghionul a fost revelat în mod minunat 
unui copil în timpul patriarhului Proclu al Constantinopolului (434-436). Potrivit acestei 
tradiţii un cutremur a îngrozit populaţia Constantinopolului determinându-i să iasă în 
procesiune în frunte cu patriarhul si împăratul. Un copil a fost atunci răpit în cer unde a auzit 
imnul trisaghion intonat de îngeri. învăţând mulţimea să cânte acest imn, cutremurul s-a 
potolit. 

Până astăzi trisaghionul este folosit ca un imn ce însoţeşte procesiunile, în special cele prin 
care se invocă mila lui Dumnezeu pentru îndepărtarea catastrofelor si restabilirea echilibrului 
cosmic. Sinodul Trulan preconizează cântarea trisaghionului în vremea schimbărilor cosmice. 
Această folosire a trisaghionului se întemeiază pe credinţa în conţinutul tainic si puternic al 
numelui lui Dumnezeu care determină liniştirea elementelor în conflict si restabilirea ordinii 
cosmosului. 

Din a doua jumătate a secolului al V-lea trisaghionul marchează începutul Liturghiei 

Apărând doar în secolul al V-lea, imnul nu a făcut parte întotdeauna din Liturghie. Utilizarea 
sa procesională a dus la cântarea trisaghionului si în timpul procesiunilor care se făceau în 
zilele de sărbătoare spre biserica ce purta hramul respectiv si în care se slujea Sfânta 
Liturghie. Ulterior s-a generalizat folosirea acestui imn si în duminici si în zilele care nu aveau 
procesiuni asfel încât, spre sfârşitul secolului al V-lea, cântarea trisaghionului marca practic 
începutul Liturghiei devenind o parte a acesteia. 

La sărbătorile mari în care, înainte de Sfânta Liturghie, avea loc botezul catehumenilor si 
venirea procesională a acestora în biserică intonându-se "Câţi în Hristos v-ati botezat, în 
Hristos v-ati si-mbrăcat. Alilulia!" această cântare înlocuieşte până astăzi trisaghionul. La fel 
la sărbătorile Sfintei Cruci când, înainte de Liturghie, se făceau procesiuni cu Sfânta Cruce 
cântându-se: "Crucii Tale ne închinăm Stăpâne si Sfântă învierea Ta o lăudăm si o slăvim!". 

Rugăciunea trisaghionului este o pregătire pentru cântarea acestui imn 

înainte de secolul al Vlll-lea cântarea trisaghionului începe să fie precedată de rostirea cu 
voce tare a unei rugăciuni numită a trisaghionului, diferită pentru Liturghia Sfântului loan 
Gură de Aur si pentru Liturghia Sfântului Vasile cel Mare. Din secolul al X-lea se va generaliza 
utilizarea la ambele Liturghii a rugăciunii specifice iniţial Liturghiei Sfântului Vasile cel Mare. 

Rostirea în taină a acestei rugăciuni după secolul al Xll-lea a dus la separarea ei de ecfonis si 
mutarea ei în timpul cântării trisaghionului. Dar logica desfăşurării Liturghiei, conţinutul 
rugăciunii si studiul istoric ne arată că locul ei firesc este înainte de cântare, asa cum s-a 
păstrat la slavi până astăzi. 

Rugăciunea trisaghionului este rostită de către protos (întâi stătător) în numele întregii 
adunări liturgice (clerici si credincioşi) pentru a fi învredniciţi a aduce, împreună cu îngerii, 
cântarea întreit sfântă: "Dumnezeule cel sfânt, Care întru sfinţi Te odihneşti," 

Rugăciunea începe cu afirmarea sfinţeniei lui Dumnezeu ca argument pentru cântarea întreit 
sfântă. Dumnezeu este sfânt adică este cu totul altceva, transcendent tuturor categoriilor 
lumii, "das ganz Andere". Sfinţenia reprezintă misterul lui Dumnezeu prin excelentă, e 
profund apofatică dar, în acelaşi timp, profund trăită. în simţirea si înţelegerea ei se poate 
înainta la infinit dar cere din partea făpturilor tot mai multă curăţie. Dumnezeu se odihneşte 
întru sfinţi datorită efortului lor de curăţire responsabilă si de statornicire în fata prezentei 
Lui. Odihnindu-Se întru ei îi face părtaşi de cea mai proprie însuşire a lui, de sfinţenie, 
sălăsluindu-Se cu sfinţenia Sa în ei astfel încât sufletele lor ajung să "strălucească" de 
prezenta dumnezeiască (Sfântul Isaac Şirul). 

"Cel ce cu glas întreit sfânt eşti lăudat de serafimi si slăvit de heruvimi si de toată puterea 
cerească închinat;" 

Revelaţia dumnezeiască (Isaia 6, 3; Apocalipsă 4, 8) ne învaţă că puterile îngereşti îl laudă, îl 
slăvesc si I se închină lui Dumnezeu cutremurându-se de sfinţenia Lui. Acestor puteri îngereşti 
vrem să ne alăturăm si noi conştienţi de nevrednicia noastră dar nădăjduind în bunătatea lui 
Dumnezeu. 

"Cel ce dintru nefiinţă întru fiinţă ai adus toate, Care ai zidit pe om după chipul si 
asemănarea Ta si cu tot harul Tău l-ai împodobit; Cel ce dai înţelepciune si pricepere celui ce 
cere si nu treci cu vederea pe cel ce greşeşte ci pui pocăinţa spre mântuire;" 

în fata sfinţeniei lui Dumnezeu, lăudată de puterile cereşti, ne aducem aminte că îngerii, 
oamenii si întreaga făptură au fost create de Dumnezeu din nimic, au fost aduse "dintru 
nefiinţă întru fiinţă". Dar omul, ca o cunună a creaţiei a fost zidit după chipul si asemănarea 
lui Dumnezeu (Facere 1, 26-27) si împodobit cu tot harul (Facere 2, 7). Omul a căzut dar 
Dumnezeu nu l-a lepădat ci îi dă înţelepciune si pricepere si pocăinţă spre mântuire cu 
condiţia să dorească aceasta si să o ceară. Adevărata înţelepciune este aşadar o harismă, un 
dar dumnezeiesc care presupune angajarea în lupta duhovnicească prin împlinirea poruncilor 
lui Hristos si prin pocăinţa de greseale. 

"Care ne-ai învrednicit pe noi, smeriţii si nevrednicii robii Tăi, si în ceasul acesta a sta 
înaintea sfântului Tău jertfelnic si a-ti aduce datorita închinare si preaslăvire:" 

Adunarea liturgică, clerici si credincioşi, a intrat în cer si se află înaintea "slavei sfântului 
jertfelnic" al lui Dumnezeu. Avem conştiinţa nevredniciei noastre dar si a datoriei de a aduce 
închinare si preaslăvire prin intonarea cântării întreit sfinte. 

"însuti Stăpâne, primeşte si din gurile noastre ale păcătoşilor, întreit sfânta cântare si ne 
cercetează pe noi întru bunătatea Ta. lartă-ne nouă toată greşeala cea de voie si cea fără de 
voie; sfinţeşte sufletele si trupurile noastre si ne dă nouă să slujim tie cu cuviosie în toate 
zilele vieţii noastre." 

Slujirea cu cuviosie si cântarea trisaghionului împreună cu îngerii presupune sfinţirea 
sufletelor si a trupurilor noastre, adică curăţirea de toate păcatele si umplerea de sfinţenia 
dumnezeiasca astfel încât Dumnezeu să odihnească si întru noi. Dar acest lucru nu este posibl 
numai cu puterile noastre, de aceea apelăm la bunătatea lui Dumnezeu. 

"Pentru rugăciunile Preasfintei Născătoarei de Dumnezeu si ale tuturor sfinţilor care din veac 
au bineplăcut tie." 

îi aducem rugători pe Preasfânta Născătoare de Dumnezeu si pe toţi sfinţii pentru că în faptul 
sfinţeniei lor avem dovada că rugăciunea noastră pentru sfinţire nu este fără speranţă de 
împlinire. 

"Că sfânt eşti Dumnezeul nostru si tie slavă înălţăm, Tatălui si Fiului si Sfântului Duh, acum si 
pururea si în vecii vecilor." 

Rugăciunea se încheie cu reafirmarea sfinţeniei lui Dumnezeu ca argument suprem pentru 
slăvirea Lui si intonarea cântării întreit sfinte. 

Trisaghionul exprimă uimirea sufletului în fata sfinţeniei lui Dumnezeu 

După ecfonis adunarea liturgică începe cântarea trisaghionului. Acest imn este alcătuit, în 
original, dintr-o aclamaţie si o rugăciune. Traducerea literală este: 

"Sfânt (este) Dumnezeu, Sfânt Tare, Sfânt fără de moarte - miluieste-ne pe noi!" 

El exprimă uimirea sufletului în fata sfinţeniei lui Dumnezeu si credinţa că numai pentru că 
este sfânt Dumnezeu poate milui. Slujirea divină ne descoperă sfinţenia lui Dumnezeu fără să 
ne explice ce este. în sfinţenie ni se revelează concentrat toate însuşirile dumnezeieşti. Ea e 
misterul luminos si activ al prezenţei divine. în ea e concentrat tot ce deosebeşte pe 
Dumnezeu de lume. Am intrat în cer si experienţa prezentei lui Dumnezeu a devenit acum 
foarte prezentă. "Uluit de vederea orbitoare a cerului si a pământului, sufletul este ca si 
depăşit de această supraabundentă si se dăruieşte în întregime, devine jertfă curată, nu 
poate decât să facă să ţâşnească imnul treimic". 

Ortodoxia a atribuit întotdeauna un sens treimic trisaghionului mărturisind astfel că sfinţenia 
îsi are izvorul în faptul că Dumnezeu este treime de persoane: Tatăl - izvorul sfinţeniei, Fiul - 
biruitorul morţii (tare), Duhul Sfânt - dătătorul de viată (fără de moarte). 

Exclamaţia "Puternic" a diaconului în timpul cântării este o atenţionare spre mărirea atenţiei 
si, în acelaşi timp, un îndemn spre răsunarea deplină a imnului. 

Icoana sfinţeniei si iubirii lui Dumnezeu 

La Liturghia arhierească binecuvântarea poporului cu tricherul (simbol al Sfintei Treimi) si 
dicherul (simbol al celor două firi ale Mântuitorului) scoate în evidentă negrăita sfinţenie 
dumnezeiască si iubirea fată de oameni concretizată în întruparea Fiului lui Dumnezeu: 

"Doamne, Doamne, caută din cer si vezi si cercetează via (lumea) aceasta, pe care a zidit-o 
dreapta Ta, si o desăvârşeşte pe ea!" 

Este o rugăciune ca via (lumea) însufleţită de Dumnezeu prin creaţie si ridicată la starea de 
Biserică să fie dusă la desăvârşire adică la sfinţenie. 

Note: 

♦ Monahul Iov (sec VI), Sfântul Gherman al Constantinopolului (sec VIII), Sfântul Nicolae 
Cabasila (sec. XIV), Sfântul Simeon al Tesalonicului (sec. XV) 

Scrisoarea atribuită lui Acachie al Constantinopolului (471-489) către Petru Fullo, Sfântul loan 
Damaschin, istoricii bizantini Teofan preotul, Anastasie Bibliotecarul (sec. IX) si Nichifor Calist 
(sec. XIV) 

♦ P. Evdokimov, Rugăciunea în Biserica de Răsărit, p. 169 

♦ Naşterea si Botezul Domnului, Sâmbăta lui Lazăr si Sâmbăta mare, Săptămâna luminată si 
Rusaliile 

♦ Juan. Mateos, SJ, La celebration de la Parole dans la Liturgie byzantine. Etude historique, 
OCA, 191, Roma, 1971, p. 102-1 04 

♦ Pr. Prof . Dr. Dumitru Stăniloae, Spiritualitate si comuniune în Liturghia ortodoxă, Craiova, 
1986, p.186 

♦ Pr. Prof. Dr. Dumitru Stăniloae, Teologia Dogmatică Ortodoxă, voi I, Bucureşti, ediţia a 
doua, p. 178 

XX 

Lecturile biblice (I) 

Cântarea întreit sfântă pe care o intonăm împreună cu îngerii după înălţarea noastră la cer 
exprimată simbolic de ritualul Intrării Mici, ne pregăteşte pentru momentul culminant al 
Liturghiei Cuvântului: împărtăşirea cu Dumnezeu Cuvântul prin cuvintele Sale. 

Paralelismul dintre Liturghia Cuvântului si Liturghia euharistică 

între cele două părţi ale Sfintei Liturghii, Liturghia Cuvântului si Liturghia euharistică, este un 
strâns paralelism, ambele având în centru împărtăşirea cu Dumnezeu Cuvântul: Intrării Mici 
cu Evanghelia îi corespunde Intrarea Mare cu cinstitele daruri, mărturisirii de credinţă din 
antifonul al ll-lea (Unule Născut) - Crezul, rugăciunii si cântării trisaghionului - prima parte a 
anaforalei liturgice si cântarea "Sfânt, Sfânt, Sfânt, Domnul Savaot", rugăciunii de dinainte de 
citirea Evangheliei - epicleza, iar lecturilor biblice si în special citirii Evangheliei - 
împărtăşirea cu Trupul si Sângele Domnului. 

Consumarea euharistică a cuvântului 

Părinţii Bisericii ne atrag atenţia asupra faptului că primirea cuvintelor dumnezeieşti 
reprezintă o împărtăşire la fel de reală cu Dumnezeu Cuvântul ca si primirea Sfintei 
Euharistii. "Să nu pierdem un singur cuvânt din Sfânta Evanghelie, subliniază Origen, căci, 
dacă atunci când vă împărtăşiţi luaţi seama pe bună dreptate ca să nu cadă jos nici cea mai 
mică părticică, pentru ce să nu credeţi că este rău a neglija un singur cuvânt al lui Hristos". 
Clement Alexandrinul (Stromatele 1,1) arată că trebuie să ne hrănim cu seminţele vieţii care 
se găsesc în Scriptură asa cum ne împărtăşim cu Sfânta Euharistie iar Sfântul loan Gură de Aur 
(Omilii la Facere 6, 2) si Sfântul Grigorie Teologul (Cuvântarea 45, 16) vorbesc despre 
consumarea euharistică a cuvântului frânt în mod tainic. 

Cuvântul comunică viata dumnezeiască 

Domnul comunică viaţa sa dumnezeiască si înfăptuieşte legământul Său cu noi nu numai prin 
Taina Sfintei Euharistii ci si prin cuvânt. 

Prin cuvânt lumea a fost adusă la existentă: "Cu cuvântul Domnului cerurile s-au întărit si cu 
duhul gurii Lui toată puterea lor" (Psalmul 32, 6) iar "pământul s-a închegat, la cuvântul 
Domnului, din apă si prin apă" (II Petru 3, 5). Aşadar "prin credinţă înţelegem că s-au 
întemeiat veacurile prin cuvântul lui Dumnezeu, de s-au făcut din nimic cele ce se văd"(Evrei 
11,3). 

Cuvântul nu este o simplă informaţie ci o energie a persoanei. Cuvântul lui Dumnezeu este un 
cuvânt cu putere. El nu mijloceşte omului idei ci comunică si descoperă pe Dumnezeu si 
lucrarea sa în lume, în istorie si asupra omului. Cuvântul divin se adresează fiecărui om 
oriunde si oricând si aceste cuvinte susţin viata noastră cu puterea lui Dumnezeu comunicată 
prin ele. Omul, primind si împlinind cuvântul revelat se mântuieste, adică îsi împlineşte 
vocaţia sa existenţială: unirea cu Dumnezeu, intrarea în împărăţia cerurilor: "Pentru aceea, 
lepădând toată spurcăciunea si prisosinţa răutăţii, primiţi cu blândeţe cuvântul sădit în voi, 
care poate să mântuiască sufletele voastre. Dar faceti-vă împlinitori ai cuvântului, nu numai 
ascultători ai lui, amăgindu-vă pe voi însivă"(lacov 1, 21). 

Cuvântul divin curăteste, sfinţeşte, odihneşte 

Cuvântul dumnezeiesc provine din energiile dumnezeieşti si pentru aceea el poate să 
curătească, să sfinţească, să odihnească. "Acum voi sunteţi curaţi, pentru cuvântul pe care vi 
l-am spus"(loan 15, 3) le zice Hristos ucenicilor înainte de patima Sa. Sfântul Chirii al 
Alexandriei subliniază că întreaga Sfântă Treime lucrează curăţirea prin cuvânt: Tatăl prin 
cuvântul Fiului cu puterea Sfântului Duh. "E ca si cum ar zice: Cu voi cei dintâi s-a înfăptuit 
de Tatăl, prin cuvântul Meu, modul curăţirii spirituale prin Duhul si în Duhul. Căci lepădând 
tulburarea obişnuinţelor deşarte si a morţii lumeşti, sunteţi pregătiţi spre rodirea plăcută lui 
Dumnezeu. (...) Căci nu mai trăiţi în duh iudaic sau potrivit literei Legii (...) ci credeţi că vă 
împliniţi prin credinţa sigură si vă străduiţi să mulţumiţi pe Dumnezeu prin facerea de bine. 
(...) Deci toţi cei ce se vor strădui să se curătească vor fi ca voi". "Sfinteste-i pe ei întru 
adevărul Tău; cuvântul Tău este adevărul" (loan 17, 17) se roagă Mântuitorul Tatălui iar 
Sfântul Petru ne îndeamnă să ne curăţim si noi sufletul prin ascultarea de adevăr (I Petru 1, 
22). 

Provenind din energiile dumnezeieşti "cuvântul lui Dumnezeu e viu si lucrător si mai ascuţit 
decât orice sabie cu două tăişuri, si pătrunde până la despărtitura sufletului si duhului, dintre 
încheieturi si măduvă, si destoinic este să judece simţirile si cugetările inimii"(Evrei 4, 12). 
"Căci pătrunzând în adâncurile fiecărui suflet si având, ca Dumnezeu, descoperit scopul 
ascuns în fiecare, înfăptuieşte prin lucrarea Duhului tăierea tuturor mişcărilor noastre 
zadarnice". 

lisus Hristos este Cuvântul dumnezeiesc întrupat 

La "plinirea vremii" (Galateni 4, 4) Cuvântul dumnezeiesc, "Cuvântul purificator, Cuvântul cel 
mântuitor, Izvorul cel de viată făcător" s-a arătat în lume prin întruparea Fiului. Dumnezeu 
Tatăl S-a revărsat prin graiul Fiului Său, ca oamenii să cunoască înţelepciunea, iubirea 
desăvârşită pentru om dar si calea spre El. Si astfel "după ce Dumnezeu odinioară, în multe 
rânduri si în multe chipuri, a vorbit părinţilor noştri prin prooroci, în zilele acestea mai de pe 
urmă ne-a grăit nouă prin Fiul, pe Care L-a pus moştenitor a toate si prin Care a făcut si 
veacurile; Care, fiind strălucirea slavei si chipul fiinţei Lui si Care ţine toate cu cuvântul 
puterii Sale, după ce a săvârşit, prin El însuşi, curăţirea păcatelor noastre, a şezut de-a 
dreapta slavei, întru cele prea înalte"(Evrei 1, 1-3). 

Hristos ni se dăruieşte prin cuvintele Sale 

Cuvintele lui Hristos sunt cuvinte ale Cuvântului ipostatic suprem, "sunt ca nişte vehicule ale 
energiilor Sale necreate, ca expresii ale Subiectului divin care ni se dăruieşte prin ele". De 
aceea "cuvântul Lui era cu putere" (Luca 4, 32) alungând demonii (Matei 8, 8; 8,16; Luca 7, 
7), vindecând (Matei 8, 16; Luca 4, 36) si chiar înviind din morţi (Luca 7, 14; Marcu 5, 41; 8, 
54; loan 11, 43). 

"Adevărat, adevărat zic vouă: Dacă cineva va păzi cuvântul Meu, nu va vedea moartea în 
veac" (loan 8, 51) căci "cuvintele mele duh sunt si viată" (loan 6, 23). Cuvântul Domnului este 
dătător de viată veşnică pentru cel ce îl primeşte cu credinţă si îsi arată dragostea fată de 
Hristos prin împlinirea lui (loan 14, 23). Mântuitorul ne atrage atenţia prin pilda 
semănătorului să ne facem sufletul ogor roditor pentru cuvântul Lui fără a lăsa ca grijile 
lumeşti, bogăţia si plăcerile lumii acesteia să-l înăbuşe (Luca 8, 5-15). Cuvântul divin se 
revarsă si rămâne lucrător în sufletele care i se deschid, se odihneşte acolo, remarcă Origen. 

Sfânta Liturghie este cadrul cel mai potrivit pentru primirea cuvântului dumnezeiesc 

Duhul Sfânt este cel care dă putere cuvintelor Cuvântului făcându-le vii si lucrătoare în 
sufletul nostru. "Numai venind în noi deplin prin Duhul Sfânt cuvintele Domnului ne devin 
înţelese prin experienţa interioară a vieţii în Dumnezeu". 

Sfânta Liturghie creează cadrul cel mai potrivit pentru primirea cuvintelor Domnului pentru 
că aici Duhul Sfânt îl face prezent pe Mântuitorul. Lecturile biblice duc la prezenta reală a 
Cuvântului lui Dumnezeu, la întâlnirea cu El, la împărtăşirea cu El prin cuvintele Sale. 

împărtăşirea prin cuvânt ne pregăteşte pentru împărtăşirea cu Sfintele Taine 

împărtăşirea cu Dumnezeu Cuvântul prin cuvânt nu exclude ci, dimpotrivă, presupune 
împărtăşirea euharistică cu Trupul si Sângele Domnului. Cuvântul lui Dumnezeu citit din 
Sfânta Scriptură, arată Nicolae Cabasila, "ne pregăteşte si ne curăţă în prealabil, înainte de 
marea sfinţire a dumnezeieştilor Taine". 

Sfântul Maxim Mărturisitorul exprimă sub formă de rugăciune înaintarea noastră în Liturghie, 
conduşi de Hristos, de la primirea si înţelegerea cuvintelor Sale la ospăţul euharistie: "Vino, 
Cuvinte al lui Dumnezeu, vrednic de laudă; dă-ne revelaţia cuvintelor Tale pe măsura 
puterilor noastre si, ridicând grosimea vălului, arată-ne, Hristoase, frumuseţea lucrurilor 
inteligibile. Apucă mâna noastră dreaptă si "condu-o pe drumul poruncilor Tale"(Psalmul 118, 
35), "du-o la cortul cel minunat până la casa lui Dumnezeu, printre strigăte de bucurie si de 
laudă si mulţime veselă"(Psalmul 41, 5) ca si noi să fim vrednici, prin lauda exprimată în 
faptele noastre si bucuria manifestată în contemplarea noastră, să atingem locul cel negrăit 
al ospăţului si să ne desfătăm prin cântări tainice în unire cu cei care sărbătoresc praznicul 
cel duhovnicesc" 

♦ la Pr. Prof. Dr. Petre Vintilescu, Liturghierul explicat, Bucureşti, 1998, p. 194 

♦ Pr. Constantin Galeriu, Mărturisirea dreptei credinţe prin Sfânta Liturghie, în Ortodoxia, nr. 
1/1981, p. 24 

♦ A. Borrely, M. Eutizi, Loecumenism spirituelle, Genf. 1988, p.106 

♦ Pr. Rafael Noica în Pr. C. Coman, Ortodoxia sub presiunea istoriei, Bucureşti, 1995, p. 163 

♦ Sfântul Chirii al Alexandriei, Comentariu la loan, p.938 

♦ Clement Alexandrinul, Cuvântul de îndemn către elini, 110, 1-3 

♦ Protos. Arsenie Papaciocîn Convorbiri duhovniceşti, voi II, p. 672 

♦ Pr. Dumitru Stăniloae, Chipul lui Hristos în Biserica Răsăriteană: lisus Hristos, darul si 
Cuvântul suprem al lui Dumnezeu, în Ortodoxia, nr. 1/1973, p. 14 

♦ Nicolae Cabasila, Tâlcuirea Dumnezeieştii Liturghii, XXII, 4, Bucureşti, 1989, p. 62 

♦ la Georges Khodre, Approche orthodoxe în La Parole de Dieu, 1/1966, p. 116 



60 



XXI 

Lecturile biblice (II) 

împărtăşirea cu Dumnezeu Cuvântul prin cuvânt, consumarea euharistică a cuvântului 
dumnezeiesc, se împlineşte în cadrul unui ritual care a evoluat în decursul timpului. 
Cunoaşterea istoriei si semnificaţiei acestui ritual ne va ajuta să-l trăim deplin. 

Dăruirea reciprocă a păcii pregăteşte adunarea euharistică pentru primirea cuvântului lui 

Dumnezeu 

Binecuvântarea "Pace tuturor!", rostită de către protosul (întâi-stătătorul) adunării euharistice 
(episcop sau preot) după adunarea în Biserică a clerului si credincioşilor, a însemnat, secole 
de-a rândul, începutul Sfintei Liturghii. Astăzi marchează începutul părţii centrale a Liturghiei 
Cuvântului. 

Atenţionaţi de îndemnul diaconului "Să luăm aminte!", credincioşii răspund binecuvântării 
"Pace tuturor!" cu cuvintele "Si duhului tău!". Această dăruire reciprocă a păcii pregăteşte 
adunarea euharistică pentru primirea cuvântului lui Dumnezeu, căci numai un suflet care a 
dobândit pacea poate deveni ogor roditor pentru sămânţa cuvântului (Luca 5, 15). 

Rostind "Pace tuturor!" protosul nu face un simplu îndemn adunării ci, în puterea Duhului 
Sfânt, dăruieşte cu adevărat, precum apostolii, pacea lui Hristos celor ce sunt vrednici de 
aceasta: "Si de va fi acolo un fiu al păcii, pacea voastră se va odihni peste el, iar de nu, se va 
întoarce la voi"(Luca 10, 6). Este pacea pe care Mântuitorul însuşi a dăruit-o ucenicilor Săi 
spunându-le: "Pace vă las vouă, pacea Mea o dau vouă, nu precum dă lumea vă dau Eu. Să nu 
se tulbure inima voastră, nici să se înfricoşeze" (loan 14, 27). Chiar mai mult, această dăruire 
a păcii îl face prezent, în Duhul Sfânt, pe Hristos în noi căci "pacea este însuşi numele lui 
Hristos, este El însuşi". Având pacea lui Hristos în suflet, pe El însuşi în mijlocul nostru, putem 
primi spre hrană duhovnicească cuvântul dumnezeiesc cuprins în Sfânta Scriptură. 

în secolele VII-VIII se renunţă la lecturile din Vechiul Testament 

La început lecturile biblice de la Sfânta Liturghie cuprindeau, pe lângă Apostol si Evanghelie, 
si fragmente din Vechiul Testament, mai precis din Lege si Prooroci (inclusiv din cărţile lui 
lisus Navi, Judecători, Regi, Cronici, Iov si cărţile lui Solomon) după cum aflăm din 
Constituţiile Apostolice. Această rânduială este confirmată de scrierile Sfinţilor Vasile cel 
Mare, loan Gură de Aur si Maxim Mărturisitorul. 

Din secolul al IV-lea lecturile din Vechiul Testament se reduc la o singură paremie din profeţii, 
iar în secolele VII-VIII, concomitent cu introducerea antifoanelor, sunt abandonate cu totul. în 
aceeaşi perioadă Biserica interzicea, prin canonul 82 al Sinodului Quinisext ţinut în anul 682, 
reprezentarea simbolică a lui Hristos în icoană, sub chipul unui miel. Argumentul invocat de 
sinodali si anume că "onorăm figurile si umbrele - ca pe nişte simboluri si închipuiri ale 
Bisericii, dar preferăm harul si adevărul, primind acest adevăr ca împlinire a Legii" a dus 
probabil si la renunţarea la lecturile profetice (figuri si umbre) si concentrarea pe scrierile 
nou-testamentare care ne descoperă harul si adevărul. Totuşi, până în zilele noastre, ultima 
paremie citită la Liturghia Sfântului Vasile cel Mare unită cu Vecernia din Joia Mare, Sâmbăta 
Mare, Ajunul Naşterii Domnului si a Bobotezei, reprezintă o rămăşiţă a vechilor lecturi vechi- 
testamentare. 

Renunţarea la citirile din Vechiul Testament au dus la o sărăcire a slujbei si a cultului în 
general având ca efect o ignorantă destul de mare a credincioşilor ortodocşi în ceea ce 
priveşte această parte importantă a Sfintei Scripturi. 

Prochimenul a fost, la origine, un psalm cântat responsorial 

Lectura profeţiei din Vechiul Testament era urmată de cântarea responsorială a unui psalm. în 
cântarea responsorială, folosită aproape exclusiv în cult până în secolul al IV-lea, cântăreţul 
dădea tonul si conducea cântarea, după fiecare stih intonat de el credincioşii cântând 
răspunsul care consta într-un verset din psalm sau o formulă doxologică (Aliluia). Prochimenul 
aşezat înaintea Apostolului, alcătuit dintr-un singur stih si din răspuns, este ceea ce a rămas 
în zilele noastre din vechiul psalm cântat responsorial. 

Rânduiala slavă de intonare a prochimenului păstrează cântarea responsorială. Astfel, după ce 
cântăreţul anunţă glasul si cântă răspunsul, corul repetă răspunsul. Cântăreţul cântă stihul, 
corul repetă răspunsul. Cântăreţul cântă prima parte a răspunsului iar corul continuă cântarea 
acestuia. 

Rânduiala grecească si românească a simplificat execuţia prochimenului până la simpla 
recitare a stihului si a răspunsului de către cântăreţ. 

Sinteză a vechiului psalm, prochimenul este astăzi o introducere în tematica lecturilor care 
vor urma si în special a Apostolului. De aceea el trebuie primit cu toată atenţia si ar fi bine să 
fie luat în seamă si la alcătuirea predicii. 

Noul Testament, cu excepţia Apocalipsei, este citit integral în decursul unui an liturgic 

După prochimen cântăreţul anunţă locul de unde se va citi. Acest obicei este vechi, fiind 
menţionat si de Sfântul loan Gură de Aur: "Si suindu-se lectorul (în amvon) spune mai întâi a 
cui este cartea". Credincioşii pot astfel înţelege mai bine ceea ce se va citi si se pot 
familiariza cu cărţile Sfintei Scripturi. 

Exclamaţiile "înţelepciune!" si "Să luăm aminte!" rostite de diacon (sau de preot în lipsa 
acestuia) înainte, respectiv după anunţarea locului de unde se va citi, au ca scop provocarea 
atenţiei credincioşilor la lecturi. Ele ne aduc aminte faptul că Apostolul însuşi ne vorbeşte, 
acum si aici, în adunarea euharistică, prin scrierile sale. 

Lecturile cunoscute sub numele de Apostol sunt fragmente din Faptele Apostolilor, Epistolele 
pauline si Epistolele soborniceşti. Aceste cărţi sunt citite integral în decursul unui an liturgic, 
începând cu cartea Faptele Apostolilor, lecturată de la Paşti până la Cincizecime încă din 
vremea Sfântului loan Gură de Aur. Apocalipsa este singura carte a Noului Testament din care 
nu se citeşte la Sfânta Liturghie datorită caracterului ei simbolic si acceptării mai târzii în 
canonul biblic. 



Ar fi de dorit o regulă mai elastică a lecturilor biblice 

în zilele noastre regula citirii scrierilor nou testamentare este clar stabilită. Pericopele 
apostolice sunt cuprinse, în ordinea citirii lor, în cartea numită Apostol pe care cântăreţul o 
foloseşte la strană, iar pericopele evanghelice sunt cuprinse, tot în ordinea citirii, în cartea 
de slujbă numită Evanghelie, aflată pe Sfânta Masă. La această regulă de citire s-a ajuns 

treptat, de-a lungul secolelor, la început aplicându-se, în general, principiul citirii continue a 
Sfintei Scripturi, adică lecturile erau continuate din locul în care fuseseră lăsate la Liturghia 
precedentă. în acelaşi timp, protosul avea o mare libertate în alegerea pericopelor ce urmau 
a fi citite. Regula actuală s-a cristalizat în mediul monahal, în condiţiile slujirii zilnice a 
Sfintei Liturghii. 

în cazul vieţii parohiale, când Sfânta Liturghie se slujeşte numai duminica si în sărbători, 
eventual miercurea si vinerea, aplicarea acestei reguli stricte în ceea ce priveşte lecturile 
scripturistice face ca o mare parte a Noului Testament să rămână ascunsă credincioşilor 
obişnuiţi. Necunoaşterea Sfintei Scripturi de către mulţi ortodocşi se datorează si acestui 
fapt. Ar fi de dorit ca fiecare credincios să suplinească această lipsă prin citirea particulară a 
Bibliei, preferabil chiar după regula stabilită de Biserică pentru lecturile de la Sfânta 
Liturghie. Dar oare câţi dintre noi facem acest lucru? Si, pe de altă parte, să nu uităm că 
Sfânta Liturghie creează cadrul cel mai potrivit pentru primirea cuvintelor Domnului pentru 
că aici Duhul Sfânt îl face prezent pe Mântuitorul. 

De aceea cred că ar fi oportun ca autoritatea bisericească să ia în considerare posibilitatea 
elaborării unei reguli mai elastice în ceea ce priveşte lecturile biblice, regulă care să permită 
si accesul credincioşilor care participă la Sfânta Liturghie doar în duminici si sărbători la toate 
textele scripturistice rânduite a fi citite în cult. 

Note: 

♦ Alexandre Schmemann, Euharistia. Taina împărăţiei, Ed. Anastasia, Bucureşti, p.77 

♦ la Pr. Prof. Dr. Petre Vintilescu, Liturghierul explicat, Bucureşti, 1998, p. 186 

♦ la Leonid Uspensky, Teologia icoanei, ed. Anastasia, 1994, p. 57 

♦ Juan Mateos, SJ, La celebration de la Parole dans la Liturgie byzantine. Etude historique, 
OCA, 191, Roma, 1971, p. 135 

♦ Omilia XXIX la Faptele Apostolilor, 3, PG LX, col 217 

♦ Pr. Prof. Dr. Ene Branişte, Liturgica generală, Bucureşti, 1993, p.735 



63 



XXII 

Lecturile biblice (III) 

Citirea fragmentului din scrierile apostolice, cunoscut sub numele generic de Apostol, ne 
pregăteşte pentru primirea cuvântului lui Hristos cuprins în Sfânta Evanghelie deoarece 
învăţătura apostolilor reprezintă înţelegerea adevărată si completă a învăţăturii lui Hristos. 

Cântarea Aliluia exprimă bucuria întâlnirii cu Dumnezeu 

Lectura Apostolului era succedată, în vechime, de cântarea Aliluia intonată amplu, având ca 
stih un verset din psalmi. Aliluia este o expresie liturgică ebraică de bucurie si de slăvire a lui 
Dumnezeu întâlnită frecvent în psalmi, care se traduce prin "Lăudaţi pe Dumnezeu!". Este 
cântarea veşniciei, cântarea de laudă ce i se aduce lui Dumnezeu în împărăţia Sa: "Am auzit, 
în cer, ca un glas puternic de mulţime multă zicând: Aliluia! Mântuirea si slava si puterea sunt 
ale Dumnezeului nostru!" (Apoc. 19, 1). 

Cântarea Aliluia de după Apostol este, la origine, o cântare melism atică, adică o piesă în care 
pe primul plan este melodia, o cântare menită să creeze o atmosferă favorabilă înălţării 
sufletului către Dumnezeu. Ea exprimă bucuria întâlnirii cu Dumnezeu, "trăirea slujirii divine 
ca un contact real cu transcendentul, ca o intrare în realitatea supralumească a împărăţiei". 

Cântarea Aliluia se împleteşte cu cădirea 

în timpul cântării Aliluia este locul originar si firesc al cădirii de dinainte de Evanghelie, 
simbolismul si lucrarea cântării împletindu-se cu cele ale cădirii. 

Tămâia care arde transformându-se în "miros de bună mireasmă duhovnicească" ce se înaltă la 
cer exprimă jertfa bine-plăcută lui Dumnezeu. "Nu există religie, în care ideea si actul de 
jertfă să nu reprezinte sâmburele întregii ei vieţi... Jertfa se descoperă a fi actul de 
deschidere si comunicare, de împlinire prin dăruire... Exprimând fiinţa religiei, jertfa exprimă 
în acelaşi timp condiţia fundamentală a omului". Omul însuşi trebuie să se jertfească, să ardă 
duhovniceste dăruindu-se lui Dumnezeu ca "miros de bună mireasmă duhovnicească". "Jertfa 
în substanţa ei spirituală e iubire. Iubire inspirată direct de Autorul ei si înţeleasă ca 
dispoziţie lăuntrică de a te dărui, de a-ti oferi energia, bunurile si, dacă este nevoie, chiar si 
viata, ca dar si ofrandă plină de recunoştinţă lui Dumnezeu". Sfântul Chirii al Alexandriei 
sublinia faptul că nu putem intra la Tatăl si, implicit, nu îl putem cunoaşte decât în stare de 
jertfă curată. Cădirea, pregătindu-ne pentru primirea Cuvântului lui Dumnezeu, este deci, în 
acelaşi timp, o jertfă adusă lui Dumnezeu, o mărturisire a prezenţei Sale în mijlocul nostru si 
un îndemn la propria noastră jertfire duhovnicească. Mirosul aparte al tămâiei împreună cu 
cântarea melismatică a laudei lui Dumnezeu ne ajută să îi simţim prezenta si să ne înălţăm la 
El. 

Mutarea cădirii din timpul cântării Aliluia afectează trăirea liturgică 

în zilele noastre cântarea melismatică a fost înlocuită, în general, cu rostirea recitativă de 
către cântăreţ a cuvântului Aliluia (de trei ori), renuntându-se la stih, deşi acesta este indicat 
în continuare de cartea de slujbă. Ca urmare cădirea a fost mutată în timpul citirii 
Apostolului. Aceste schimbări, făcute probabil din dorinţa de scurtare a slujbei, au avut însă 
efecte negativ asupra trăirii liturgice. Unul dintre cele mai evidente este scăderea atenţiei 
credincioşilor fată de textul apostolic. Dacă luăm în considerare si faptul că acest text este 
destul de puţin folosit în predică si că uneori este cântat aproape neinteligibil, înţelegem de 

ce Apostolul a devenit, în multe cazuri, un element decorativ al slujbei, fără impact asupra 
credincioşilor. 

Sesizând acest lucru, Mitropolitul Andrei Saguna a hotărât mutarea cădirii în timpul 
trisaghionului, practică ce se respectă până azi în multe parohii din Ardeal. Deşi are avantajul 
de a favoriza ascultarea cu atenţie a Apostolului de către credincioşi, cădirea din timpul 
trisaghionului îsi pierde sensul de pregătire pentru întâlnirea cu Dumnezeu prin cuvântul 
Evangheliei si, pe de altă parte, perturbă desfăşurarea normală a acţiunii liturgice. 

Având în vedere toate cele spuse mai sus, revenirea la cântarea melismatică Aliluia si la 
cădirea în timpul ei este posibilă si benefică pentru trăirea deplină a Sfintei Liturghii. 

Rugăciunea de dinainte de Evanghelie este epicleza Liturghiei Cuvântului 

Rugăciunea de dinainte de Evanghelie a fost introdusă în Sfânta Liturghie în secolul al X-lea 
fiind împrumutată din rânduiala palestiniană a Utreniei sărbătorilor unde era citită cu voce 
tare. La început rugăciunea era citită cu voce tare si la Liturghie deoarece se referă la toţi 
credincioşii, nu numai la clerici, pregătindu-i pentru primirea cuvântului evanghelic. Ea este o 
adevărată epicleza scripturistică în care cerem prefacerea tainică a Scripturii în Cuvântul lui 
Dumnezeu care se dă ca hrană. Să analizăm această rugăciune încercând să pătrundem 
bogăţia învăţăturilor ei: "Străluceşte în inimile noastre, lubitorule de oameni Stăpâne, lumina 
cea curată a cunoaşterii dumnezeirii Tale si deschide ochii gândului nostru spre înţelegere 
evanghelicelor Tale propovăduiri." 

Dumnezeu nu poate fi cunoscut decât în măsura în care se descoperă El însuşi luminându-ne 
inima cu lumina cunoştinţei Sale si deschizându-ne ochii gândului spre înţelegerea 
Evangheliei. Apostolii însisi nu au înţeles sensul adânc al cuvintelor pe care Hristos li le-a grăit 
pe când era cu ei până ce nu le-a deschis El mintea, după înviere, ca să priceapă Scripturile 
(Luca 24, 45). Cu atât mai mult nu vom înţelege nici noi Scriptura până când nu ne va lumina 
Duhul Sfânt. Studiind Biblia numai cu armele ştiinţei si întemeindu-ne numai pe propriile 
noastre puteri, putem ajunge la mari rătăciri. Aceasta este cauza pentru care mii de secte, cu 
învăţături diferite, se revendică a fi întemeiate pe Biblie. Pe de altă parte, critica rationalistă 
a ajuns să disece si să mutileze Scriptura arogându-si dreptul de a hotărî ce este si ce nu este 
autentic în Biblie. 

Rugăciunea de dinainte de Evanghelie ne descoperă atitudinea ortodoxă fată de Sfânta 
Scriptură. înainte de a citi din ea noi cerem lumina cunoştinţei de la Dumnezeu cel întrupat 
Care este El însuşi Lumina: "Iarăşi le-a vorbit lisus zicând: Eu sunt Lumina lumii; cel ce îmi 
urmează Mie nu va umbla în întuneric, ci va avea lumina vietii"(loan 8, 12). Duhul Sfânt este 
cel care face să strălucească în inimile noastre lumina cunoştinţei lui Dumnezeu:: 
"Mângâietorul, Duhul Sfânt, pe Care-L va trimite Tatăl, în numele Meu, Acela vă va învăţa 
toate si vă va aduce aminte despre toate cele ce v-am spus Eu" (loan 14, 26). Duhul Sfânt s-a 
pogorât în Biserică la Cincizecime făcându-L prezent pe Cuvântul si călăuzindu-ne la tot 
adevărul. De aceea numai cei care rămân în Biserică si primesc cu smerenie cuvântul lui 
Dumnezeu sunt luminaţi de Duhul Sfânt si îl pot cunoaşte pe Dumnezeu. 

Dumnezeu ni se descoperă luminându-ne inima nu pentru a ne satisface curiozitatea ci pentru 
a ne face să înţelegem iubirea Sa fată de noi si slava la care suntem chemaţi: "Dumnezeul 
Domnului nostru lisus Hristos, Tatăl slavei, să vă dea vouă duhul înţelepciunii si al 
descoperirii, spre deplina Lui cunoaştere, si să vă lumineze ochii inimii, ca să pricepeţi care 
este nădejdea la care v-a chemat, care este bogăţia slavei moştenirii Lui, în cei sfinţi, si cât 
de covârşitoare este mărimea puterii Lui fată de noi, după lucrarea puterii tăriei Lui, pentru 
noi cei ce credem" (Efeseni 1, 17-19). înţelegerea acestor realităţi trebuie să ne 

responsabilizeze spre angajarea într-o viată duhovnicească, după cum cerem, în continuare, 
în rugăciune: 

"Pune în noi si frica fericitelor Tale porunci, ca toate poftele trupului călcând, vieţuire 
duhovnicească să petrecem, cugetând si făcând toate cele ce sunt spre bună-plăcerea Ta." 

Viata duhovnicească este o viată călăuzită de Duhul Sfânt. Ea presupune eliberarea de poftele 
trupeşti, despătimirea, si străduinţa de a cunoaşte si a împlini voia lui Dumnezeu. Voia lui 
Dumnezeu o descoperim în poruncile sale care trebuie să devină legea vieţii noastre. Păzind 
poruncile Lui si făcând cele bine-plăcute Lui orice cerem primim de la El (I loan 3, 22). 
Aşadar, de Evanghelie trebuie să ne apropiem nu cu o curiozitate sterilă ci cu dorinţa de a 
afla si împlini voia lui Dumnezeu fată de noi exprimată în poruncile Sale. 

Rugăciunea se încheie cu reafirmarea credinţei că Hristos este luminarea noastră, potrivit 
îndemnului Său: "Cât aveţi Lumina, credeţi în Lumină, ca să fiţi fii ai Luminii"(loan 12, 36): 

"Că Tu eşti luminarea sufletelor si a trupurilor noastre, Hristoase Dumnezeule, si tie slavă 
înălţăm, împreună si Celui fără de început al Tău Părinte si Preasfântului si bunului si de viată 
făcătorului Tău Duh, acum si pururi si în vecii vecilor." 



Cât de important ar fi să audă si credincioşii această rugăciune rostită cu voce tare înainte de 
fiecare citire a Evangheliei la Sfânta Liturghie si să înveţe astfel modul în care trebuie să se 
apropie de Scriptură si finalitatea studierii ei, pecetluind rugăciunea cu răspunsul Amin!. 

Note: 

♦ Alexandre Schmemann, Euharistia. Taina împărăţiei, Ed. Anastasia, Bucureşti, p. 80 

♦ Părintele Galeriu, Jertfă si răscumpărare, Ed. Harisma, Bucureşti, p. 9-11 

♦ Juan Mateos, SJ, La celebration de la Parole dans la Liturgie byzantine. Etude historique, 
OCA, 191, Roma, 1971, p. 139 

♦ Paul Evdokimov, Rugăciunea în Biserica de Răsărit, laşi, 1996, p. 174 

XXIII 

Lecturile biblice (IV) 

întâi-stătătorul de drept al oricărei slujbe este, în eparhia sa, episcopul. Liturghia deplină 
presupune unirea în slujire a preoţilor, diaconilor si credincioşilor în jurul episcopului. 
Imposibilitatea practică a împlinirii acestui lucru în fiecare parohie a dus la delegarea de 
către episcop a preoţilor ca întâi stătători ai adunărilor euharistice locale. Sfânta Liturghie, în 
forma sa de astăzi cuprinsă în Liturghier, este astfel structurată încât să fie slujită de către 
preot împreună cu diaconul si credincioşii. Factori mai mult sau mai puţin obiectivi fac însă ca 
în majoritatea bisericilor diaconii să lipsească. Desigur "validitatea" nu este afectată dar 
slujba îsi descoperă cu mult mai multă putere frumuseţea si semnificaţia atunci când slujeşte 
si diaconul. Astfel dialogul dintre preot si diacon de dinainte de citirea Evangheliei aruncă o 
nouă lumină asupra momentului central al Liturghiei Cuvântului atrăgând atenţia adunării 
euharistice asupra a ceea ce va urma. 

Duhul Sfânt este invocat pentru a da putere propovăduirii cuvântului 

Tipicul prevede ca diaconul, primind Sfânta Evanghelie de la preot si ieşind prin sfintele usi, 
să ceară binecuvântarea preotului rostind: 

"Binecuvintează, părinte, pe binevestitorul Sfântului Apostol si Evanghelist (N)". 

Această cerere ni-l descoperă pe diaconul care va citi Sfânta Evanghelie ca pe un evanghelist 
(binevestitor) care continuă lucrarea de propovăduire a sfinţilor apostoli si evanghelisti. 
Binecuvântarea preotului subliniază continuitatea propovăduirii Cuvântului lui Dumnezeu 
mărturisind unitatea în rugăciune cu autorii Sfintelor Evanghelii: 

"Dumnezeu, pentru rugăciunile Sfântului, întru tot lăudatului Apostol si Evanghelist (N) să-ti 
dea tie, celui ce binevestesti, cuvânt cu putere multă, spre plinirea Evangheliei iubitului Său 
Fiu, a Domnului nostru lisus Hristos". 

Este o rugăciune către Dumnezeu Tatăl prin care este invocat Duhul Sfânt pentru a da putere 
cuvântului (mai precis pentru a da putere propovăduirii cuvântului după cum reiese din 
originalul grecesc) spre plinirea Evangheliei lui Hristos adică spre a face să rodească cuvântul 
în inimile celor care îl vor auzi: "Iar sămânţa semănată în pământ bun este cel care aude 
cuvântul si-l înţelege, deci care aduce rod si face: unul o sută, altul şaizeci, altul treizeci" 
(Matei 13, 23). 

Atenţia este provocată asupra citirii ce va urma 

Urmează trei îndemnuri distincte adresate adunării euharistice: "înţelepciune, drepţi, să 
ascultăm Sfânta Evanghelie!". 

"înţelepciune" este o exclamaţie care are ca scop principal provocarea atenţiei asupra a ceea 
ce va urma. în timpul Sfintei Liturghii acest îndemn este rostit în mai multe rânduri de către 
preot sau diacon deoarece " putere uitării e mare si nici una dintre slăbiciunile omeneşti nu 
pune, asa de des si asa de uşor stăpânire pe om ca aceasta. Noi însă trebuie să stăm si să 
luăm parte la slujbă, la cântările si la ceremoniile ei cu gânduri cuviincioase dacă vrem să nu 
luăm degeaba parte la ele si să ne pierdem timpul în zadar. De aceea (...) e necesară o 
reamintire din afară de noi pentru ca să putem pune iarăşi stăpânire pe gândul nostru, care e 
necontenit furat de uitare si ademenit spre desartele griji". 

Respectul ne impune să stăm în picioare înaintea lui Dumnezeu 

"Drepţi!" este un îndemn foarte concret cu privire la poziţia corpului nostru în timpul citirii 
Sfintei Evanghelii si anume ridicaţi în picioare, Apostolul putând fi ascultat si sezând. După 
cum arată Sfântul Nicolae Cabasila, statura dreaptă a corpului, în picioare, este ţinuta celor 
ce se roagă, cea dintâi dovadă a râvnei noastre. Este poziţia de rugăciune caracteristică 
omului biblic si primilor creştini atât în ceea ce priveşte rugăciunea particulară cât si pe cea 
comunitară, în biserică. Statul în picioare este expresia trupească a profundului nostru 
respect fată de Dumnezeu în fata Căruia chiar si îngerii stau în picioare. Atitudinea exterioară 
nu exprimă doar atitudinea interioară ci ea acţionează nemijlocit asupra acesteia transmiţând 
sufletului starea de respect si evlavie. De aceea, în mod tradiţional, în bisericile ortodoxe se 
stă în picioare, scaunele fiind rezervate celor neputincioşi. Omului modern, obsedat de 
confort, îi este greu să înţeleagă importanta efortului de a sta în picioare în fata lui 
Dumnezeu. Ca urmare, Bisericile occidentale au introdus, încă de demult, băncile. în ultimul 
timp au început să se înmulţească si în bisericile ortodoxe scaunele. în Ardeal, sub inluentă 
greco-catolică au pătruns chiar băncile, fapt care uneori perturbă buna desfăşurare a 
slujbelor. Astfel nu de puţine ori ne este dat să vedem în urma îndemnului foarte concret 
"Drepţi!" credincioşii îndeplinind exact actul opus si anume asezându-se în bănci. 

îndemnul următor: "Să ascultăm Sfânta Evanghelie!" ne arată motivul pentru care trebuie să 
ne ridicăm în picioare si să fim atenţi. în acelaşi timp ne atrage atenţia asupra momentului 
culminant al Liturghii Cuvântului: împărtăşirea cu Dumnezeu Cuvântul prin ascultarea 
cuvântului Său. 

Numai un suflet plin de pace se deschide cuvântului lui Dumnezeu 

"Pace tuturor!" rosteşte din nou preotul dăruind pacea lui Hristos iar credincioşii răspund "Si 
duhului tău!". Numai într-un suflet plin de pace, netulburat de gânduri lumeşti duşmănoase, 
de ură, de amintiri neplăcute, de griji străine de Dumnezeu, poate pătrunde adânc si rodi 
cuvântul Evangheliei. 

Este anunţat apoi locul de unde se va citi iar credincioşii, în aşteptarea cuvântului 
dumnezeiesc exclamă "Slavă Tie Doamne, slavă Tie!" salutând cu bucurie prezenţa lui Hristos 
care vine să ne înveţe si să ni se împărtăşească prin cuvintele Sale. Un ultim îndemn "Să luăm 
aminte!" precede citirea Evangheliei. 

Cuvântul vine din realitatea eshatologică a împărăţiei lui Dumnezeu 

Sfânta Evanghelie, ca de altfel si Apostolul, a fost întotdeauna citită solemn, cu accente 
variate care scot în evidentă ideea textului si, în acelaşi timp, încadrează textul Noului 
Testament în slujbă. "Evanghelia nu se citeşte critic, rece, iscoditor, cu porniri de îndoială în 
cele citite, ci cu simţirea că suntem ridicaţi într-o altă zonă; se citeşte în duh de laudă, 
doxologic, într-o bucurie sărbătorească pentru ceea ce ne-a dat si ne dă Dumnezeu". Citirea 
recitativă a Evangheliei si Apostolului ca si plasarea acestora în contextul cântării Aliluia si a 
trisaghionului ne arată modul în care Cuvântul lui Dumnezeu ajunge în Biserică venind nu pur 
si simplu din trecut ca o carte si un canon fixat ci mai ales din realitatea eshatologică a 
împărăţiei lui Dumnezeu. 

Recitarea liturgică trebuie să reliefeze textul 

Până prin secolul al Xlll-lea textele pericopelor evanghelice si apostolice erau însoţite de 
semne specifice ecfonetice care indicau modalitatea în care trebuiau citite, semne a căror 

semnificaţie nu mai este de mult cunoscută. în prezent recitarea liturgică este lăsată în 
seama cititorilor dar câteva reguli minimale trebuie avute în vedere si anume: 

♦ linia melodică să nu fie învolburată de melisme; 

♦ recitativul trebuie în primul rând să reliefeze textul; 

♦ pacea să definească actul interpretativ. 

încheindu-se citirea Sfintei Evanghelii poporul înaltă din nou cântarea de slavă mărturisind 
prezenta lui Hristos în mijlocul nostru iar preotul îi binecuvintează în semnul sfintei cruci cu 
Evanghelia care are pe ea icoana învierii arătând prin aceasta că prin cruce s-a ajuns la 
înviere iar învierea a încununat lucrarea Cuvântului întrupat pentru noi. 

Note: 

♦ Nicolae Cabasila, Tâlcuirea Dumnezeieştii Liturghii, XXI, Bucureşti, 1989, p. 60 

♦ vezi Ieromonah Gabriel Bunge, Practica rugăciunii personale după tradiţia Sfinţilor Părinţi, 
Sibiu, 1996, p. 145-1 51 

♦ Pr. Prof . Dr. Dumitru Stăniloae, Spiritualitate si comuniune în Liturghia ortodoxă, Craiova, 
1986, p.198 

♦ loannis Zizioulas, Fiinţa eclesială, p. 217, n. 70 

Pr. Petre Vintilescu, Despre poezia imnografică din cărţile de ritual si cântarea bisericească, 
Bucureşti, 1937, p. 278-283 

♦ vezi Prof. Eugen Drăgoi, Recitarea liturgică între tradiţie si inovaţie, Galaţi, 2001, p. 17-25 

XXIV 

Predica (I) 

Dumnezeu Cuvântul ne vorbeşte si ni se împărtăşeşte prin cuvânt în prima parte a Sfintei 
Liturghii numită, pentru aceasta, Liturghia Cuvântului. Dar această împărtăşire nu se 
realizează numai prin citirea cuvântului lui Dumnezeu cuprins în Sfânta Scriptură ci si prin 
actualizarea acestuia în adunarea euharistică prin predică. 

în Biserica primară predica era rostită imediat după lecturile din Sfânta Scriptură 

încă de la început predica liturgică era rostită imediat după lecturile din Sfânta Scriptură. 
Sfântul Iustin Martirul si Filosoful, în cea mai veche descriere a Sfintei Liturghii păstrată până 
astăzi, alcătuită la jumătatea secolului al ll-lea după Hristos, arată că după adunarea 
creştinilor pentru săvârşirea Sfintei Liturghii "se citesc memoriile apostolilor (Evangheliile 
n.n.) si scrierile profeţilor (Vechiul Testament n. n.) câtă vreme îngăduie timpul. Apoi, după 
ce cititorul încetează, întâistătătorul (episcop sau preot n.n.) tine un cuvânt prin care 
sfătuieşte si îndeamnă la urmarea acestor învăţături". Din Constituţiile Apostolice aflăm că 
uneori se ţineau chiar mai multe predici: "Preoţii să povătuiască pe credincioşi, fiecare din ei 
pe rând, nu toţi deodată, iar la urmă episcopul". Diverse referinţe ulterioare din scrierile 
Părinţilor si Scriitorilor bisericeşti (Clement Alexandrinul, Origen, Sfântul loan Gură de Aur 
etc.) ne încredinţează că predica era rostită imediat după lecturile biblice. 

Predica mărturiseşte că Cuvântul lui Dumnezeu a fost auzit, primit si înţeles 

Este adevărat că aşezarea predicii după lecturile biblice se explică într-o anumită măsură si 
prin preluarea, în cadrul Liturghiei Cuvântului, a structurii serviciului divin de la sinagogă care 
consta în rugăciuni, cântări de psalmi, citiri biblice si predică. Dar acestei structuri i s-a dat o 
cu totul altă încărcătură astfel încât argumentele principale pentru rostirea predicii imediat 
după lecturile biblice tin de esenţa Liturghiei. De aceea este important să înţelegem mai întâi 
care este sensul predicii în Liturghie. 

Predica trebuie să fie o Omilie adică să se întemeieze pe textele biblice (Evanghelie si/sau 
Apostol) citite la Liturghia respectivă. Ea poate lua forma concretă a omiliei exegetice 
(explicarea verset cu verset a pericopei citite) sau a omiliei tematice, dezvoltând o temă 
extrasă din textul biblic citit. Dar omilia nu este o simplă explicare a unui pasaj din Scriptură 
ci actul sacramental al împărtăşirii cuvântului Tatălui de către Fiul Său preaslăvit, lisus 
Hristos, prin predicatorul Său hirotonit, adunării euharistice "nu în cuvinte de înduplecare ale 
înţelepciunii omeneşti ci în adeverirea Duhului si a puterii" (I Corinteni 2, 4). Scopul predicii 
este de a împărtăşii adunării Bisericii, în locul si timpul concret în care se săvârşeşte Sfânta 
Liturghie, cuvântul unic pe care Tatăl l-a vestit lumii prin Fiul Său. Predica mărturiseşte astfel 
că Cuvântul a fost auzit, primit si înţeles, esenţa ei constând tocmai în legătura vie cu 
Evanghelia care s-a citit. 

Ea este aşadar o continuare firească a lecturilor biblice formând împreună cu acestea 
momentul central al Liturghiei Cuvântului, împărtăşirea cu Dumnezeu Cuvântul prin cuvânt. 
Predica face si legătura între Cuvânt si Taină, între Liturghia Cuvântului si Liturghia 
Euharistică, pregătind credincioşii pentru împărtăşirea cu Trupul si Sângele Domnului. 



70 



Mutarea predicii se datorează scăderii evlaviei 

în decursul timpului predica a fost mutată la priceasnă, după împărtăşirea preotului, sau 
chiar la sfârşitul Liturghiei. Această mutare s-a făcut pe fondul scăderii evlaviei si a râvnei 
credincioşilor, din motive care nu numai că nu tin de logica internă a Sfintei Liturghii ci uneori 
chiar o contrazic. Se încerca astfel reţinerea cât mai mult la slujbă a credincioşilor, ştiut fiind 
faptul că, încă din vremea Sfântului loan Gură de Aur, unii dintre aceştia plecau după 
ascultarea predicii. Pe de altă parte se căuta a-i ajuta pe cei care ajungeau mai târziu la 
slujbă să nu piardă predica. 

Predicarea la priceasnă contrazice logica internă a Sfintei Liturghii 

Dispariţia împărtăşaniei generale a credincioşilor a lăsat un gol pe care predicarea la 
priceasnă încearcă să-l umple înlocuind cuminecarea cu Trupul si Sângele Domnului cu 
împărtăşirea cu Dumnezeu Cuvântul prin predică. Dar aceasta contrazice logica desfăşurării 
actului liturgic deoarece împărtăşirea prin cuvânt este centrul Liturghiei Cuvântului, cele 
două modalităţi de împărtăşire cu Hristos, prin cuvânt, respectiv cu însuşi Trupul si Sângele 
Său, neexcluzându-se si neînlocuindu-se ci presupunându-se reciproc, împărtăşirea prin 
cuvânt fiind o pregătire pentru împărtăşirea cu Sfintele Taine. 

Chiar si atunci când credincioşii se împărtăşesc cu Sfintele Taine, predicarea la priceasnă nu 
se justifică ca o pregătire imediată pentru cuminecare. Rânduiala Liturghiei ne arată că 
imediat înainte de împărtăşirea credincioşilor se cântă chinonicul (imnul împărtăşirii) si se 
rostesc rugăciuni speciale, acte menite să îi ajute pe credincioşi să se adune în sine 
cercetându-si sufletul si pregătindu-se astfel pentru întâlnirea cu Hristos. Predicii, ca 
pregătire pentru împărtăşire îi este rezervat un alt context, în cadrul Liturghiei Cuvântului. 

în favoarea predicării la priceasnă s-a încercat să se argumenteze prin aceea că preotul care 
tocmai s-a împărtăşit poartă plenitudinea vieţii lui Hristos în el fiind un hristofor, un purtător 
al lui Hristos euharistie. Dar preotul este un hristofor si înainte de a se împărtăşi la Liturghia 
respectivă pentru că el s-a împărtăşit de atâtea ori până atunci. Si chiar la acea Liturghie el 
s-a împărtăşit cu Dumnezeu Cuvântul prin lecturile biblice si, de aceea, imediat după 
primirea cuvântului lui Dumnezeu din Apostol si Evanghelie este momentul de a-l împărtăşi 
adunării euharistice ca mărturisire a primirii si înţelegerii lui de către Biserică. Remarcăm de 
asemenea paralelismul dintre cele două părţi ale Sfintei Liturghii si în această privinţă: 
preotul, după ce se împărtăşeşte la Liturghia Cuvântului cu Dumnezeu Cuvântul prin cuvânt, îl 
împărtăşeşte adunării euharistice prin predică iar, la Liturghia Euharistică, după ce se 
împărtăşeşte cu Trupul si Sângele Domnului, îi împărtăşeşte si pe credincioşi cu Sfintele Taine. 

Predicarea la sfârşitul Liturghiei nu mai este un act sacramental 

Mutarea predicii la sfârşitul Liturghiei este privită ca un efect al scăderii calităţii acesteia. 
predică slabă ajunge chiar să conturbe uneori desfăşurarea slujbei si de aceea s-a considerat 
că este preferabil să fie rostită la sfârşit. Acest motiv nu justifică însă mutarea. Scoţând 
predica din contextul Sfintei Liturghii si asezându-o după momentul cuminecării aceasta îsi 
pierde calitatea de act sacramental, de împărtăşire cu cuvântul lui Dumnezeu, devenind o 
simplă cuvântare. Constatarea existentei unei crize a predicii nu trebuie să ducă la eliminarea 
predicii din Liturghie ci la reconsiderarea actului predicatorial, la căutarea mijloacelor prin 
care predica poate fi cu adevărat actul sacramental al împărtăşirii cuvântului Tatălui de către 
Fiul Său preaslăvit, lisus Hristos, prin predicatorul Său hirotonit, adunării euharistice. 

Urmările mutării predicii spre sfârşitul Liturghiei sunt negative 

Potrivit cuvintelor Mântuitorului "fiecare pom se cunoaşte după roadele lui. Că nu se adună 
smochine din mărăcini si nici nu se culeg struguri din spini" (Luca 6, 44). Dincolo de orice 
argument s-au remarcat urmările mutării predicii fie la priceasnă fie la sfârşitul Liturghiei: 
micşorarea interesului credincioşilor pentru comentarea pericopelor biblice, ignoranta în 
privinţa Scripturii, încurajarea participării numai la o parte din slujbă, scăderea zelului 
pentru predică la liturghisitori, înlocuirea omiliei cu predici tematice care, în multe cazuri, 
nu au legătură cu citirile biblice etc. Aşadar urmări negartive în ceea ce priveşte slujirea 
Liturghiei si participarea la aceasta. 

Sfântul Sinod a hotărât ca predica să fie rostită imediat după citirea Sfintei Evanghelii 

Având în vedere toate cele arătate mai sus, Sfântul Sinod al Bisericii Ortodoxe Române a 
hotărât ca predica să fie rostită de preot sau diacon imediat după citirea Sfintei Evanghelii. 
Din păcate această hotărâre luată cu 50 de ani în urmă încă nu se aplică pretutindeni. 
Aplicarea ei în fiecare parohie nu ar putea fi decât benefică, redând predicii locul firesc si 
constituind încă un pas spre o trăire deplină a Sfintei Liturghii. 

Note: 

♦ Sf. Iustin Martirul si Filozoful, Apologia I, cap. 67 în PG, t. VI, col. 428-432, trad. rom. în 
Apologeţi de limba greacă, Buc, 1997, p. 95. 

♦ Constituţiile Apostolice, cartea a ll-a, 57 la Pr. Prof. Dr. Petre Vintilescu, Liturghierul 
explicat, Bucureşti, 1998, p. 196 

♦ Thomas Hopko, The Liturgical Sermon, în St. Vladimir Theological Quaternary, nr. 41/1997, 
p. 182 

♦ Alexandre Schmemann, Euharistia. Taina împărăţiei, Ed. Anastasia, Bucureşti, p.82 

♦ vezi Pr. Prof. Dr. Petre Vintilescu, Liturghierul explicat, Bucureşti, 1998, p. 197. 

♦ Hotărârile Sfântului Sinod al Bisericii Ortodoxe Române privitoare la problema catehizării, 
octombrie 1950, în Glasul Bisericii, nr. 9-10(1950, p. 78-80 

XXV 

Ectenia întreită 

împărtăşirea cu Dumnezeu Cuvântul prin cuvânt prin citirea si explicarea Sfintei Scripturi în 
cadru primei părţi a Sfintei Liturghii, numită Liturghia Cuvântului, este urmată de ectenia 
întreită. Prin ectenia întreită înţelegem invocarea stăruitoare a milei lui Dumnezeu printr-un 
sir de cereri pe care diaconul (sau preotul) le adresează lui Dumnezeu, poporul continuând 
rugăciunea prin răspunsul "Doamne miluieste!" rostit de câte trei ori. 

O ectenie a milei 

Limbajul liturgic românesc si slav a consacrat termenul de ectenie pentru orice succesiune de 
cereri sau îndemnuri la rugăciune adresate de către diacon (sau de către preot în lipsa 
acestuia) la care credincioşii răspund cu "Doamne miluieste" sau "Dă Doamne". în limbajul 
liturgic grecesc termenul de ectenie, potrivit înţelesului său (ectenie vine de la adjectivul 
ektenhj, o, h care înseamnă insistent, prelung, stăruitor), se foloseşte mai ales pentru ceea 
ce noi numim ectenia întreită. Această ectenie cuprinde un sir stăruitor de cereri prin care se 
invocă mila lui Dumnezeu si ajutorul Lui pentru trebuinţele generale ale vieţii îmbrăţişând 
întreaga comunitate bisericească, atât pe cei vii cât si pe cei adormiţi. Pe drept cuvânt o 
putem numi o ectenie a milei deoarece este o invocare continuă a milei lui Dumnezeu 
culminând în ecfonis cu mărturisirea lui Dumnezeu ca milostiv, ca Unul care se apleacă la noi 
coborând din necuprinderea si sfinţenia lui neapropiată si neatinsă de noi. 

Mila lui Dumnezeu, ca expresie a iubirii Sale fată de noi, se concretizează în tot felul de 
daruri ştiute si neştiute pe cere le primim si culminează în dărurirea lui Hristos însuşi în 
Sfintele Taine, spre mântuirea noastră si viata de veci. Mila lui Dumnezeu ne descoperă taina 
Dumnezeului Viu si personal cu care putem intra într-o relaţie personală. Cererea continuă a 
milei lui Dumnezeu creează în noi o stare de continuă dorinţă după această milă, simţirea 
permanentă a trebuinţei milei Lui si căutarea unei relaţii personale cu Dumnezeu. Fiind o 
ectenie a milei, o invocare a milei lui Dumnezeu si conştientizarea acestei mile, ectenia 
întreită reprezintă un moment culminant al slujbei, continuând în mod firesc împărtăşirea cu 
Dumnezeu prin cuvânt. 

Rugăciunea Bisericii pentru nevoile fiecăruia 

Spre deosebire de ectenia mare care este o rugăciune atotcuprinzătoare ce îmbrăţişează 
întreaga creaţie, ectenia întreită reprezintă rugăciunea Bisericii pentru nevoile particulare 
ale omului. "Antinomia creştinismului constă în aceea că el este îndreptat asupra întregului - 
asupra întregii creaţii, asupra întregii lumi, asupra întregii omeniri, dar, totodată, este 
îndreptat integral si asupra fiecărei persoane umane unice si de nerepetat". în ectenia 
întreită întreg putere rugătoare a Bisericii se concentrează asupra omului, asupra nevoilor lui. 

Caracterul ei de rugăciune pentru nevoile particulare ale omului a făcut ca cererile ecteniei 
întreite să varieze în timp si de la o regiune la alta în funcţie de condiţiile concrete, până la o 
relativă fixare a lor în zilele noastre. Până azi ecteniei întreite i se pot adăuga cereri speciale 
pentru diferite situaţii si diverse categorii de credincioşi. 

Să zicem toţi, din tot sufletul si din tot cugetul nostru, să zicem. Manuscrisele vechi ale 
Sfintei Liturghii indică faptul că această primă parte a ecteniei întreită era iniţial despărţită. 
Diaconul rostea mai întâi îndemnul "Să zicem toţi!" la care credincioşii răspundeau "Doamne 
miluieste!" Erau chemaţi astfel la rugăciune toţi cei prezenţi indicându-li-se si răspunsul pe 

care îl vor da la cererile ce vor urma. Cel de-al doilea îndemn arată starea lăuntrică cerută de 
rugăciune, faptul că este necesară o angajare totală a întregii noastre fiinţe: "Din tot sufletul 
si din tot cugetul nostru să zicem!". 

Unirea celor două îndemnuri în unul singur explică repetarea cuvintelor "să zicem". în forma 
sa de astăzi începutul ecteniei întreite concentrează semnificaţiile îndemnurilor iniţiale fiind 
oarecum similar cu începutul ecteniei mari unde, înainte de cererile propriu-zise, diaconul 
indică credincioşilor cum trebuie să se roage si anume "în pace". 

Doamne, Atotstăpânitorule, Dumnezeul părinţilor noştri, rugămu-ne tie, auzi-ne si ne 
miluieste. îl mărturisim pe Dumnezeu ca Atotstăpânitor dar, în acelaşi timp, si ca Dumnezeu 
al părinţilor noştri si de aceea îndrăznim să-L rugăm să ne audă si să-si reverse mila Lui peste 
noi. 

Miluieste-ne pe noi, Dumnezeule, după mare mila Ta, rugămu-ne Tie, auzi-ne si ne miluieste. 
Inspirată de începutul psalmului 50, această cerere este o invocare a milei lui Dumnezeu si, în 
acelaşi timp, o mărturisire a marii Lui mile. Ne îndreptăm întreg sufletul si cugetul spre 
Dumnezeul cel Atotstăpânitor cunoscând marea Sa milă si având credinţa că nu-si va întoarce 
fata Lui de la noi ci ne va auzi si ne va milui. 

încă ne rugăm pentru Preafericitul Părintele nostru Patriarhul (N) [pentru (înalt) Preasfintitul 
(Arhi-) Episcopul (si Mitropolitul) nostru (N)] si pentru toţi fraţii noştri cei întru Hristos. Ne 
rugăm pentru întâi-stătătătorul Bisericii locale, cel pe care Dumnezeu l-a rânduit să ne 
călăuzească spre împărăţia cerurilor învătându-ne cuvântul adevărului, cel de care depinde 
bunul mers al Bisericii si mântuirea noastră. 

încă ne rugăm pentru binecredinciosul popor român de pretutindeni, pentru ocârmuirea tării, 
pentru mai marii oraşelor si ai satelor si pentru iubitoarea de Hristos oaste, pentru sănătatea 
si mântuirea lor. Conducătorii si ostaşii tării sunt cei de care depind condiţiile externe în care 
îsi desfăşoară Biserica activitatea. De aceea ne rugăm ca Domnul să le lumineze mintea si 
inima, să-i aducă la dreapta credinţă si să-i mântuiască. Rugăciunea noastră îmbrăţişează de 
asemenea întreg poporul român de pretutindeni, cerând mântuirea lui. 

încă ne rugăm pentru fraţii noştri: preoţi, ieromonahi, ierodiaconi, diaconi, monahi si monahii 
si pentru toţi cei întru Hristos fraţi ai noştri. Ne rugăm pentru clerul de mir, cel monahal si 
pentru toţi monahii, cei care s-au consacrat slujirii lui Dumnezeu, fiecare în treapta sa, 
pentru mântuirea întregului popor al lui Dumnezeu. 

încă ne rugăm pentru fericiţii si pururea pomeniţii ctitori ai sfântului lăcaşului acestuia si 
pentru toţi cei mai înainte adormiţi, părinţi si fraţi ai noştri dreptslăvitori, care odihnesc aici 
si pretutindeni. Rugăciunea se îndreaptă spre cei adormiţi, începând cu ctitorii lăcaşului în 
care ne rugăm. Aceştia, prin jertfa lor, au făcut posibilă slujirea Sfintei Liturghii. Apoi, în 
virtutea dragostei fată de toţi, rugăciunea îi cuprinde pe toţi dreptslăvitorii creştini adormiţi 
întru Domnul. 

încă ne rugăm pentru mila, viata, pacea, sănătatea, mântuirea, cercetarea, lăsarea si 
iertarea păcatelor robilor lui Dumnezeu, enoriaşi, ctitori si binefăcători ai sfântului lăcaşului 
acestuia. Rugăciunea se îndreaptă acum spre cei vii care sunt legaţi în mod deosebit de 
lăcaşul în care ne-am adunat spre săvârşirea Sfintei Liturghii: enoriaşii, adică membrii 
comunităţii parohiale, prezenţi sau nu la slujbă, ctitorii si binefăcătorii, cerând ceea ce este 
esenţial pentru ei: mila lui Dumnezeu, viata cea adevărată, pacea sufletului, sănătate, 
mântuire, cercetarea de către Dumnezeu, lăsarea si iertarea păcatelor. învăţăm de aici ce ne 

este cu adevărat folositor si ca urmare ce trebuie să-i cerem lui Dumnezeu si în rugăciunile 
noastre particulare. 

în continuare Liturghierul indică posibilitatea adăugării unor cereri diferite în funcţie de 
contextul concret în care se slujeşte Sfânta Liturghie. Spre sfârşitul Liturghierului găsim 
tipărite cereri la diferite trebuinţe: la vreme de neplouare si foamete, la vreme de 
necontenire a ploilor, pentru cei ce călătoresc, pentru cei bolnavi, pentru vrăjmaşii cei ce ne 
urăsc si ne asupresc, pentru cei ce sunt în închisori, pentru năvălirea vrăjmaşilor, la boli 
molipsitoare, mulţumiri pentru facerea de bine a lui Dumnezeu, pentru cei ce sunt asupriţi de 
vrăjmaşi, pentru înmulţirea dragostei si dezrădăcinarea urii si a toată răutatea, pentru 
cererea si câştigarea celor de trebuinţă si de folos, pentru vreme de orice nevoie si primejdie 
omenească. De asemenea se pot adapta si alte cereri preluate din Molitfelnic (de exemplu 
pentru elevi si studenţi) sau chiar pot fi alcătuite, în anumite împrejurări, unele cereri 
speciale. 

Este bine să se evite pomenirile nominale care lungesc în mod artificial slujba si o 
fragmentează, cu excepţia cazului în care anumite persoane binecunoscute de comunitate se 
află în situaţii deosebite în care au nevoie de rugăciunile celorlalţi. 

încă ne rugăm pentru cei ce aduc daruri si fac bine în sfântă si întrutot cinstită biserica 
aceasta, pentru cei ce se ostenesc, pentru cei ce cântă si pentru poporul ce stă înainte si 
aşteaptă de la Tine mare si multă milă. Ultima cerere îi cuprinde pe toţi cei implicaţi în mod 
direct în buna desfăşurare a slujbei: cei ce aduc daruri si fac bine în biserică, cei ce se 
ostenesc pentru biserică, cei ce cântă la slujbă si întreg poporul participant la Sfânta 
Liturghie care aşteaptă cu credinţă marea si bogata milă a lui Dumnezeu. 

Preotul, prin rugăciunea pe care o rosteşte, întăreşte rugăciunea poporului cerând mila lui 
Dumnezeu: Doamne, Dumnezeul nostru, primeşte această rugăciune stăruitoare de la robii Tăi 
si ne miluieste pe noi, după mulţimea milei Tale, si trimite îndurările Tale peste noi si peste 
tot poporul Tău, care aşteaptă de la Tine multă milă. 

Ecfonisul ni-L descoperă pe Dumnezeu ca milostiv si iubitor de oameni: 

Că milostiv si Iubitor de oameni Dumnezeu eşti, si Tie slavă înălţăm: Tatălui si Fiului si 
Sfântului Duh, acum, si pururea, si în vecii vecilor. Dumnezeul nostru e Dumnezeul milei si al 
iubirii, mai tare decât orice stăpânire si putere, e Dumnezeul fermităţii în delicateţe. Nu e un 
Dumnezeu al raţiunii reci ci al unei simţiri miloase, al unei participări la durerea celor ce 
suferă, de aceea îl slăvim cu bucurie. 

Note: 

♦ Pr. Prof . Dr. Dumitru Stăniloae, Spiritualitate si comuniune în Liturghia ortodoxă, Craiova, 
1986, p.202 

♦ Alexandre Schmemann, Euharistia. Taina împărăţiei, Ed. Anastasia, Bucureşti, p.88 

♦ Juan Mateos, SJ, La celebration de la Parole dans la Liturgie byzantine. Etude historique, 
OCA, 191, Roma, 1971, p. 151-155 

♦ Liturghierele româneşti si slave adaugă ecteniei întreite si ectenia morţilor din slujba 
Panihidei spre a fi rostită atunci cănd se face pomenirea morţilor. 

XXVI 

Ectenia morţilor 

Liturghierele româneşti si slave aşează, după ectenia întreită, ectenia morţilor preluată din 
slujba panihidei. Aşezarea ecteniei morţilor după ectenia întreita si ca o prelungire a acesteia 
este justificata de sensul ecteniei întreite de rugăciune a Bisericii pentru nevoile fiecăruia, 
inclusiv ale celor mutaţi de la noi. Ectenia morţilor este o cerere stăruitoare, izvorâta din 
dragoste, ca mila lui Dumnezeu sa se reverse si asupra celor adormiţi. Rostirea ecteniei 
morţilor nu este obligatorie la fiecare Sfânta Liturghie ci, potrivit indicaţiilor din Liturghier, 
numai atunci când se face pomenirea morţilor. 

Sâmbăta este ziua pomenirii morţilor 

Potrivit tradiţiei ortodoxe sâmbăta, ziua a şaptea, ziua în care creaţia este recunoscuta drept 
"buna foarte", ziua lumii acesteia, este, în acelaşi timp, zi de sărbătoare si zi a morţii. "Este o 
sărbătoare deoarece lumea aceasta si timpul ei ne spun ca Hristos a învins moartea si a 
instaurat împărăţia Sa, deoarece întruparea, moartea si învierea Sa reprezintă plinirea 
creaţiei întru care Dumnezeu S-a bucurat la începuturi. Este ziua morţii deoarece în moartea 
lui Hristos lumea a murit iar mântuirea, plinirea si transfigurarea ei sunt dincolo de mormânt, 
în veacul ce va sa fie. Toate sâmbetele anului liturgic îsi dobândesc înţelesul de la doua 
sâmbete importante: aceea a învierii lui Lazar (ajunul Floriilor n.n.), care a avut loc în lumea 
aceasta si care este vestirea si încredinţarea învierii celei de obşte si Sfânta si Marea Sâmbăta 
a Pastelui când moartea însasi a fost schimbata si a devenit puntea către viata noua a noii 
creatii"(1). Sâmbăta este, pentru toate acestea, ziua pomenirii morţilor în nădejdea învierii, 
în mod special, în câteva sâmbete de peste an se face pomenirea generala a morţilor si 
anume în sâmbăta dinaintea Duminicii lăsatului sec de carne (moşii de iarna), sâmbăta 
dinaintea Duminicii Pogorârii Duhului Sfânt (moşii de vara), prima sâmbăta din luna noiembrie 
(moşii de toamna) (2). 

în secolul al XVIII, la Sfântul Munte Athos s-a iscat o puternica controversa pe tema zilelor 
când se face pomenirea morţilor. Gruparea tradiţionalista a "colivarilor" (numiţi astfel ironic 
de către adversari), având ca exponenţi de frunte pe Macarie al Corintului (1731-1805) si pe 
Sfântul Nicodim Aghioritul (1749-1809), susţinea respectarea riguroasa a tradiţiei Bisericii 
potrivit căreia pomenirea morţilor se face numai sâmbăta. Adversarii lor erau adepţii 
obiceiului creat în timp potrivit căruia pomenirile morţilor se pot face în orice zi a 
săptămânii, chiar si duminica. Răspunsul Patriarhiei ecumenice la aceasta disputa a fost ca 
"cei ce săvârşesc pomenirea celor adormiţi sâmbăta fac bine, iar cei care o săvârşesc 
duminica nu sunt vrednici de osânda (...) cum de altfel e obiceiul si în bisericile din cetati, si 
anume de a săvârşi pomenirea morţilor duminica din pricina adunărilor creştinilor ce se 
strâng atunci" (3). După cum reiese si din acest răspuns, din punct de vedere liturgic, 
sâmbăta este cea mai potrivita zi pentru săvârşirea pomenirii morţilor. Dar, din raţiuni 
pastorale, în special la parohii, aceasta pomenire se poate face si duminica, ziua în care 
întreaga comunitate este adunata si ne putem ruga cu toţii pentru cei adormiţi care sunt 
împreuna mădulare cu noi ale Trupului lui Hristos, Biserica (cu condiţia ca la parastas sa 
ramâna întreaga comunitate). 

în concluzie, la Liturghie ectenia morţilor se pune sâmbăta, iar în duminici si sărbători, atunci 
când sunt parastase, preotul poate sa o pună sau nu. 

Tâlcuirea ecteniei morţilor 

Ectenia morţilor începe cu invocarea si mărturisirea milei lui Dumnezeu după modelul 
psalmului 50, repetând una din cererile ecteniei întreite: 

Miluieşte-ne pe noi, Dumnezeule, după mare mila Ta, rugămu-ne Ţie, auzi-ne si ne miluieşte. 

Ne rugam ca marea mila a lui Dumnezeu sa se reverse asupra noastră, a tuturor mădularelor 
Bisericii, vii si adormiţi. Când spunem "noi" ne rugam pentru iertarea păcatelor noastre, a 
celor prezenţi în biserica, pentru ca rugăciunea noastră sa capete putere. Dar, spunând "noi" îi 
includem si pe cei adormiţi, de care nu suntem despărţiţi total ci cu care suntem uniţi în 
Hristos (4). Asupra lor se va concentra de acum rugăciunea noastră: 

încă ne rugam pentru odihna sufletelor adormiţilor robilor lui Dumnezeu (N) si pentru ca sa 
se ierte lor toata greşeala cea de voie si cea fara de voie. 

Sufletul omului nu-si poate găsi odihna decât în Dumnezeu. Păcatul săvârşit cu voie sau fara 
de voie ne desparte de Dumnezeu împiedicându-ne sa intram în comuniune cu El. Ruptura 
produsa de păcat în noi devine mult mai apăsătoare după moarte când, în lumina lui Hristos, 
ne înţelegem păcatele ca eşecuri existenţiale, ca trădări ale menirii noastre de afi chip si 
asemănare a lui Dumnezeu si de a înainta într-o comuniune tot mai deplina cu El. De aceea ne 
rugam pentru iertarea păcatelor celor adormiţi ca astfel ei sa găsească odihna în Dumnezeu. 

Ca Domnul Dumnezeu sa aşeze sufletele lor unde drepţii se odihnesc. Mila lui Dumnezeu, 
împărăţia Cerului si iertarea păcatelor lor, de la Hristos, împăratul Cel fara de moarte si 
Dumnezeul nostru, sa cerem. 

Comuniunea cu Dumnezeu înseamnă comuniunea cu toţi sfinţii care si-au găsit odihna în El, 
înseamnă împărtăşirea de mila lui Dumnezeu si intrarea în împărăţia Sa si are ca condiţie 
iertarea păcatelor. Odihna pe care o cerem pentru cei adormiţi nu este o stare negativa, de 
inactivitate, ci o bucurie de împărăţia cerurilor, care e comuniunea tuturor si e plina de toate 
bunătăţile spirituale. Odihna aceasta e viata, o viata în care gustam, simţim, ne asimilam 
toate bunătăţile spirituale care se revarsă din Dumnezeu si din comuniunea cu semenii cu 
care suntem uniţi în Dumnezeu. Toate acestea caracterizează odihna în "sânul lui Avraam" iar 
"sânul lui Avraam", ca strămoş al lui Hristos ca om, e Hristos însuşi, spune Sfântul Atanasie. De 
aceea rugăciunea noastră se îndreaptă spre Hristos pe care-L mărturisim împărat si Dumnezeu 
al nostru. El nu este un împărat obişnuit ci, ca Cel ce învins moartea, este împărat fara de 
moarte si Dumnezeu. 

Ectenia continua cu o rugăciune rostita de către preot: 

Dumnezeul duhurilor si a tot trupul - Rugăciunea debutează cu o mărturisire biblica despre 
Dumnezeul nostru preluata di Vechiul Testament (Numeri 16, 22 si 27, 16). Termenul de "trup" 
este folosit aici în sensul fiinţei umane depline, trup si suflet, sens pe care îl regăsim si atunci 
când se spune ca "Cuvântul trup s-a făcut" (loan 1, 14) si ca Duhul lui se pogoară "peste tot 
trupul" (EA. 2, 17; loil 2, 28) la Cincizecime. Dumnezeul duhurilor si a tot trupul este 
Dumnezeul îngerilor si al oamenilor, Dumnezeul celor aflaţi în trup si al celor adormiţi. 

Care ai călcat moartea si pre diavolul ai surpat si ai dăruit viata lumii Tale - Prin întruparea, 
Patima si învierea sa Fiul Lui Dumnezeu a călcat moartea si a surpat stăpânirea diavolului 

dăruind viata lumii. Pentru aceasta îndrăznim sa ne rugam în continuare pentru odihna 
sufletelor celor adormiţi, arătând valoarea unica a fiecăruia prin pomenirea lui nominala. 

însuti Doamne, odihneşte sufletele adormiţilor robilor Tai (N), în loc luminat, în loc cu 
verdeaţa, în loc de odihna, de unde a fugit toata durerea, întristarea si suspinarea. - Locul 
luminat în care ne rugam sa-si găsească odihna este împărăţia lui Dumnezeu, Ierusalimul cel 
de sus care "nu are trebuinţa de soare, nici de luna, ca sa o lumineze, căci slava lui 
Dumnezeu a luminat-o si făclia ei este Mielul" (Apocalipsa 21, 23). Locul de verdeaţa este 
pomul vieţii care creste lângă râul vieţii făcând rod de douăsprezece ori pe an si ale cărui 
frunze sunt spre tămăduirea neamurilor (Apocalipsa 22, 1-2). Textul face trimitere de 
asemenea la imaginea pastorului celui bun care îsi paste turma la loc de verdeaţa (Psalmul 
22). împărăţia lui Dumnezeu pe care o cerem pentru cei adormiţi este locul adevăratei odihne 
proorocit de Isaia (Isaia 51, 11) de unde a fugit toata durerea, întristarea si suspinul: "Si va 
şterge orice lacrima din ochii lor si moarte nu va mai fi; nici plângere, nici strigat, nici 
durere nu vor mai fi, căci cele dintâi au trecut" (Apocalipsa 21 , 4). 

Si iartă lor, ca un Dumnezeu bun si Iubitor de oameni, toata gresala ce au săvârşit cu 
cuvântul, cu lucrul sau cu gândul. - Pentru a putea dobândi odihna cea veşnica sufletele au 
nevoie de iertarea păcatelor săvârşite în viata cu cuvântul (Va spun ca pentru orice cuvânt 
desert, pe care-l vor rosti, oamenii vor da socoteala în ziua judecaţii - Matei 12, 36), cu lucrul 
sau cu gândul (Eu însă va spun vouă: Ca oricine se uita la femeie, poftind-o, a si săvârşit 
adulter cu ea în inima lui - Matei 5, 28). 

Ca nu este om care sa fie viu si sa nu greşească. Numai Tu Singur eşti fara de păcat; 
dreptatea Ta este dreptate în veac si cuvântul Tau adevărul - Cu conştiinţa păcătoşeniei 
noastre (Daca zicem ca păcat nu avem, ne amăgim pe noi înşine si adevărul nu este întru noi - 
I loan 1 , 8) venim înaintea celui singur fara de păcat (Cine dintre voi Ma vădeşte de păcat? - 
loan 8, 46) care este însuşi Adevărul (Eu sunt Calea, Adevărul si Viata - loan 14, 6). 

Ca Tu eşti învierea si viata si odihna adormiţilor robilor Tai (N), Hristoase, Dumnezeul 
nostru, si Tie slava înaltam, împreuna si Celui fara de început al Tau Părinte si Preasfântului 
si Bunului si de viata făcătorului Tau Duh, acum, si pururea, si în vecii vecilor - Hristos este 
viata si învierea noastră, "locul luminat", "locul de verdeaţa", "locul de odihna" pentru ca este 
unit după fiinţa cu Tatăl cel fara de început si cu Duhul de viata făcător. 

întru fericita adormire, veşnica odihna da, Doamne, sufletelor adormiţilor robilor Tai, celor 
ce s-au pomenit acum, si le fa lor veşnica pomenire. 

în final cerem veşnica pomenire a celor adormiţi căci "a pomeni pe cineva înseamnă a trimite 
spre acela un curent de viata. Iar a-l pomeni neîncetat înseamnă a trimite spre el un curent 
neîntrerupt si veşnic de viata. A pomeni în veci înseamnă deci a tine veşnic în viata pe cel 
pomenit" (5). Suntem datori sa ţinem în noi pomenirea celor dragi, a înaintaşilor noştri, a 
fraţilor noştri întru Hristos, în dorinţa de a-i întâlni pe toţi în împărăţia lui Dumnezeu. 
"Cerând lui Dumnezeu pomenirea veşnica a unor persoane arătam nu numai valoarea eterna 
a acelor persoane si voinţa noastră de iubire netrecatoare a lor, ci si răspunderea noastră 
pentru eternitatea lor fericita; afirmam ca si de noi depinde eternitatea lor fericita" (6). 

Note: 

1. Alexandre Schmemann, Postul cel Mare, Bucureşti, 1998, p. 88. 

2. Vezi Pr. Prof. Dr. Ene Branişte, Liturgica generala, Bucureşti , 1993, p. 272-275 

3. vezi Elia Citterio, Nicodim Aghioritul. Personalitatea-opera-învatatura ascetica si mistica, 
Sibiu, 2001, p. 51 

4. Pr. Prof . Dr. Dumitru Staniloae, Spiritualitate si comuniune în Liturghia ortodoxa, Craiova, 
1986, p. 206 5. Ibidem, p. 209 6. Ibidem, p. 211 

XXVII 

Ectenia catehumenilor 

Prima parte a Sfintei Liturghii se încheie cu o ectenie în care rugăciunea se concentrează 
asupra celor care nu au primit botezul. Este vorba despre catehumeni, cei chemaţi sa devină 
creştini, care au dreptul sa participe la slujba numai pana în acest moment. 

Catehumenii sunt cei ce se pregătesc sa primească botezul 

Denumirea de catehumen vine de la verbul grecesc catiheo care înseamnă a răsuna, a vesti 
ceva de pe un loc înalt, a chema. în Noul Testament acest termen este folosit cu sensul de a 
învata pe altul prin viu grai. în Biserica primara, termenul de catehumeni este folosit, 
începând cu Tertulian (secolul al ll-lea) pentru a-i desemna pe cei care sunt învăţaţi 
adevărurile de credinţa în vederea botezului. Din secolul al ll-lea în Biserica se dezvolta 
instituţia catehumenatului, adică împărtăşirea adevărurilor de credinţa celor ce doreau sa 
devină creştini, în mod organizat, înainte de botez. Catehumenatul atinge apogeul în secolul 
al IV-lea si începe sa dispară spre sfârşitul secolului al V-lea, odată cu generalizarea botezului 
copiilor. 

Catehumenii erau primiţi de regula dintre oamenii liberi, cu ocupaţie onorabila, iar dintre 
sclavi cu voia stăpânilor lor. Admiterea în catehumenat o aprecia si aproba episcopul, 
candidatul fiind prezentat de unul sau mai mulţi credincioşi care garantau pentru el. După ce 
episcopul îl cerceta asupra vieţii si dorinţei de a deveni creştin, el făcea făgăduinţa de a-si 
schimba viata. Apoi era consacrat sacramental printr-o rânduiala de slujba numita rânduiala 
catehumenatului (păstrata si săvârşita până azi înainte de slujba propriu-zisa a Botezului) prin 
care era eliberat de sub stăpânirea diavolului si îsi mărturisea credinţa în Hristos si dorinţa de 
unire cu El. După aceea catehumenul era încredinţat unui catehet (învăţător) care sa-l 
iniţieze în adevărurile de credinţa si primea dreptul sa participe la prima parte a Sfintei 
Liturghii care, pentru aceasta, se numeşte până azi si Liturghia catehumenilor. 

Catehumenatul, care la început dura doar câteva luni, a ajuns ca, pe măsura dezvoltării sale, 
sa se întindă pe o perioada de doi sau trei ani. Catehumenii erau împărţiţi, în funcţie de 
etapa în care se aflau, în doua, apoi în trei categorii: catehumenii propriu-zisi, energumenii si 
fotizumenii (cei pentru luminare). La sfârşitul Liturghiei catehumenilor se făceau rugăciuni 
speciale pentru fiecare dintre aceste categorii după care părăseau biserica. Până astăzi se 
păstrează în rânduiala Liturghiei darurilor mai înainte sfinţite rugăciunea pentru fotizumeni, 
rostita începând cu mijlocul Postului Mare. La Liturghiile Sfinţilor loan Gura de Aur si Vasile 
cel Mare s-a păstrat doar ectenia catehumenilor. 

Rugati-va, cei chemaţi, Domnului. 

Textul liturgic românesc traduce termenul de catehumeni prin "cei chemaţi". Aşadar "cei 
chemaţi" pe care diaconul (sau preotul) îi îndeamnă la rugăciune sunt catehumenii. 

Cei credincioşi, pentru cei chemaţi sa ne rugam, ca Domnul sa-i miluiască pre dânşii. 

Doar primul si ultimul îndemn al ecteniei este adresat catehumenilor, aceasta ectenie fiind de 
fapt o rugăciune a comunităţii credincioşilor care îsi exercita preoţia împărăteasca mijlocind 
pentru catehumeni. Sfântul loan Gura de Aur (1) arata ca catehumenii nu răspund la cererile 
ecteniei si sunt trimişi apoi din biserica înainte de începerea Liturghiei euharistice (a 
credincioşilor) deoarece ei, nefiind botezaţi, sunt în afara cămărilor împărăteşti, rugăciunea 

lor nu este cea a lui Hristos (loan 14, 13), nu au libertate filiala si trebuie ca alţii sa le fie 
mijlocitori. Totuşi catehumenii sunt îndemnaţi, la începutul ecteniei, la rugăciune pentru ca 
rugăciunile credincioşilor nu pot avea efect daca nu se roagă si ei pentru ei însisi. 

Sa-i înveţe pre dânşii cuvântul adevărului. 

Cuvântul adevărului este conţinutul învăţăturii pe planul cunoaşterii (2). Numai Dumnezeu îi 
poate învata cuvântul adevărului căci nu putem numi pe nimeni învăţător pe pământ (Matei 
23, 8), toţi creştinii sunt ucenicii lui Hristos (Isaia 54, 13) si sunt învăţaţi de Dumnezeu (loan 
6, 45). 

Sa le descopere lor Evanghelia dreptăţii. 

Evanghelia nu aduce doar curăţirea de păcate ci si îndreptarea prin credinţa căci "Hristos 
lisus, pentru noi S-a făcut înţelepciune de la Dumnezeu si dreptate si sfinţire si 
răscumpărare" (I Corinteni 1, 30). înţelegerea profunda a acestui adevăr face sa se nască în 
om dorinţa de a se boteza. 

Sa-i unească pre dânşii cu Sfânta Sa Soborniceasca si Apostoleasca Biserica. 

Finalitatea spre care înaintează catehumenii este unirea cu Biserica cea adevărata prin botez. 

Mântuieste, miluieste, apară si păzeşte pre dânşii, Dumnezeule, cu Harul Tau. 

Cererea ce rezuma ectenia mare si prin care ne punem sub ocrotirea lui Dumnezeu 
îndreptându-ne plini de încredere spre El ca spre un Părinte iubitor o rostim acum pentru 
catehumeni într-o forma uşor modificata cerând în primul rând mântuirea lor. 

Cei chemaţi, capetele voastre Domnului sa le plecaţi. 

în încheierea ecteniei catehumenii sunt îndemnaţi sa-si plece capul pentru a primi 
binecuvântarea. Plecarea capului este gestul prin care omul arata ca aşteaptă revărsarea 
bunătăţilor cereşti asupra lui cu conştiinţa ca "toata darea cea buna si tot darul desăvârşit de 
sus este, pogorându-se de la Părintele luminilor, la Care nu este schimbare sau umbra de 
mutare" (lacov 1, 17). Plecându-si capetele catehumenii arata de asemenea ca sunt gata sa ia 
jugul cel bun al lui Hristos (Matei 11, 30). 

Rugăciunea de binecuvântare, rostita azi în taina, era spusa la început de către protos cu 
voce tare ţinând mâna asupra capetelor plecate ale catehumenilor. Potrivit Sfântului loan 
Gura de Aur binecuvântarea este dovada ca Dumnezeu a primit rugăciunea pentru ei "căci nu 
omul este cel ce binecuvinteaza ci, prin mijlocirea limbii si a mâinii sale, împăratului însuşi 
îi oferim capetele celor prezenţi (ale catehumenilor)' '(3). 

Având o forma diferita în Liturghia Sfântului loan Gura de Aur si în cea a Sfântului Vasile cel 
Mare dar fiind asemănătoare în conţinut, rugăciunea de binecuvântare este plina de referinţe 
biblice. O vom prezenta în continuare în redacţia Sfântului lan Gura de Aur: 

Doamne, Dumnezeul nostru, Cela ce întru cele de sus locuieşti (Psalm 112, 5) si spre cele 
smerite priveşti, Care ai trimis mântuire neamului omenesc pre Unul Născut Fiul Tau si 
Dumnezeu, pre Domnul nostru lisus Hristos - invocarea lui Dumnezeu se face prin afirmarea 
universalităţii voinţei Sale mântuitoare arătata în întruparea Mântuitorului. 

Caută spre robii Tai cei chemaţi, cari si-au plecat grumajii înaintea Ta, si-i învredniceşte pre 
dânşii, la vreme potrivita, de baia naşterii celei de a doua (Tit 3, 5), de iertarea păcatelor 
(Matei 26, 28) si de vestmântul nestricaciunii; uneste-i pre dânşii cu Sfânta Ta Soborniceasca 
si Apostoleasca Biserica si-i număra pre dânşii cu turma Ta cea aleasa - se reia cererea 
ecteniei pentru catehumeni de a fi uniţi cu Biserica indicându-se ca aceasta unire se face prin 
botez care este naştere din nou si aduce iertarea păcatelor si vestmântul nestricaciunii. A fi 
mădular al Bisericii înseamnă a fi numărat în turma cea aleasa a lui Hristos. 

în rugăciunea de la Liturghia Sfântului Vasile cel Mare se mai arata ca intrarea în Biserica 
înseamnă asumarea de buna voie a jugului celui bun al lui Hristos (Matei 11, 30) si ca prin 
botez si intrarea în Biserica se deschide calea spre cunoaşterea adevăratului Dumnezeu. 

Ca si aceştia împreuna cu noi sa slăvească Preacinstitul si de mare cuviinţa numele Tau: 
al Tatălui si al Fiului si al Sfântului Duh, acum si pururea si în vecii vecilor. 

Prin intrarea catehumenilor în Biserica ne unim în dreapta slăvire a lui Dumnezeu adică în 
ortodoxie. Rostind acest ecfonis preotul face semnul sfintei cruci cu buretele peste antimisul 
pe care l-a desfăcut în timpul ecteniei. Prin aceasta se arata ca numai prin cruce putem 
ajunge la dreapta slăvire a lui Dumnezeu. 

Căti sunteţi chemaţi, iesiti. Cei chemaţi, iesiti. Câţi sunteţi chemaţi, iesiti. Ca nimenea 

din cei chemaţi sa nu r amâna. 

Catehumenii sunt îndemnaţi acum sa părăsească biserica deoarece "usa Hristos si împărăţia 
Sa nu se deschide decât prin botez si mirungerea cu Duhul Sfânt si duce la Potirul 
euharistie" {A). 

Ectenia catehumenilor este expresia caracterului misionar al Bisericii 

în zilele noastre mulţi liturgisti au pus problema scoaterii ecteniei catehumenilor din Sfânta 
Liturghie argumentând prin aceea ca catehumenatul a dispărut încă din secolul al Vl-lea si ca 
urmare aceasta ectenie se adresează unei "categorii inexistente de asistenţi" (5). Liturghierul 
prevede de altfel posibilitatea de a o lasă afara "la nevoie" si în practica acest lucru se 
întâmpla des. 

Si totuşi catehumenii nu mai sunt "o categorie inexistenta de asistenţi". Se întâmpla azi ca 
oameni maturi sa-si asume calitatea de catehumeni în vederea botezului. Chiar mai mult, 
după căderea comunismului, în unele Biserici Ortodoxe (Sârba, Rusa etc) a început 
organizarea catehumenatului pentru cei nebotezati în perioada de ateism si care doresc sa 
devină creştini ortodocşi. în aceste condiţii ectenia catehumenilor devine foarte actuala. 

Mai mult decât atât, după cum sublinia Părintele Alexander Schmemannn, trebuie sa 
înţelegem ca tradiţia liturgica păstrează plinătatea ideii si învăţăturii despre lume. Adaptând 
rânduielile de cult mentalităţii omului contemporan riscam sa pierdem elemente importante 
ale tradiţiei liturgice. De aceea obiceiurile si tradiţiile liturgice trebuie evaluate nu raportat 
la contemporaneitate ci în funcţie de măsura în care exprima prin sine ceva veşnic si esenţial. 
Privita din acest punct de vedere ectenia catehumenilor este expresia liturgica a chemării de 
baza a Bisericii si anume Biserica îndreptata spre lume cu scopul de a o întoarce la Hristos, 
este expresia caracterului misionar al Bisericii (6). 

Lumea în care trăim este departe de a fi creştina. Creştinii sunt o minoritate. Mai sunt atâtea 
zeci de milioane de oameni care nu l-au cunoscut pe Hristos. Ectenia catehumenilor este o 
rugăciune pentru aceştia si, în acelaşi timp, o aducere aminte a misiunii pe care ne-a 

încredintat-o Hristos: "Drept aceea, mergând, învăţaţi toate neamurile, botezându-le în 
numele Tatălui si al Fiului si al Sfântului Duh, învatându-le sa păzească toate câte v-am 
poruncit vouă, si iată Eu cu voi sunt în toate zilele, până la sfârşitul veacului" (Matei 28, 19- 
20). 

De aceea este important ca ectenia catehumenilor sa fie menţinută în cadrul Sfintei Liturghii, 
putându-se renunţa eventual la îndemnul final adresat catehumenilor pentru a paraşi 
biserica. 

Note: 

1. Omilii la II Corinteni 2, PG 61, 399 

2. Pr. Prof . Dr. Dumitru Staniloae, Spiritualitate si comuniune în Liturghia ortodoxa, Craiova, 
1986, p.214 

3. Omilii la II Corinteni 2, PG 61, 403 

4. P. Evdokimov, Rugăciunea în Biserica de Răsărit, p. 176 

5. Pr. Prof. Dr. Petre Vintilescu, Liturghierul explicat, Bucureşti, 1998, p. 203 

6. Alexandre Schmemann, Euharistia. Taina împărăţiei, Ed. Anastasia, Bucureşti, p.91-92 

XXVIII 

Antimisul 

Sfârşitul Liturghiei catehumenilor (Cuvântului) si începutul Liturghiei credincioşilor 
(euharistica) se întrepătrund prin doua acte săvârşite concomitent: rostirea ecteniei 
catehumenilor si desfacerea antimisului. 

Sfânta Liturghie poate fi săvârşita numai pe antimis 

Antimisul (1) este o bucata de pânza de in sau de mătase, în forma dreptunghiulara, cu 
laturile de 50-60 cm, având imprimata scena punerii Domnului în mormânt. La noi si la ruşi 
antimisul are cusute în el sfinte moaşte pe când la greci acestea lipsesc. Toate antimisele 
cuprind însă numele parohiei, hramul bisericilor cărora sunt destinate si semnătura 
episcopului locului. Ele se schimba de fiecare data când se instalează un nou episcop. 

Termenul de antimis vine din limba greaca de la cuvintele anti (în loc de) si minsos (masa) 
însemnând aşadar "în loc de masa". El este obligatoriu pentru slujirea Sfintei Liturghii, în caz 
de nevoie Sfânta Liturghie putând fi săvârşita si în afara bisericii dar numai pe antimis. 
Antimisul sta în permanenta pe Sfânta Masa, sub Sfânta Evanghelie, îndoit si învelit într-o 
pânza protectoare numita iliton. 

La Sfânta Liturghie, după citirea din Evanghelie aceasta este aşezata mai în fata pe Sfânta 
Masa, lăsând locul antimisului care este desfăcut de către preot în timpul rostirii ecteniei 
catehumenilor si însemnat cu semnul Sfintei Cruci la rostirea ecfonisului. 

Antimisul este "delegaţia" pe care episcopul o da preotului spre a săvârşi Sfânta Liturghie 

Antimisul are în acelaşi timp un rol practic si o profunda semnificaţie teologica. Rolul practic 
consta în aceea ca pe antimisul desfăcut vor fi aşezate Sfântul Potir si Sfântul Disc iar 
eventualele părticele din Sfintele Daruri care vor cădea pe el vor putea fi adunate evitându- 
se profanarea. Semnificaţia teologica a antimisului vine din legătura lui cu episcopul locului a 
cărui semnătura o poarta întotdeauna. 

"Biserica locala ca entitate având un statut eclesiologic plenar este dioceza episcopala" (2) 
arata Mitropolitul loannis Zizioulas exprimând învăţătura din totdeauna a Bisericii. Episcopul, 
în calitate de chip al lui Hristos a fost dintru început si în chip natural centrul în jurul căruia 
gravita toata viata religioasa a obştii creştine din fiecare Biserica locala (3). în primele secole 
creştine episcopul prezida toate adunările de cult, el fiind savârsitorul de drept al slujbelor si 
în special al Sfintei Liturghii. La Liturghie întreaga Biserica locala se aduna în jurul 
episcopului exprimând unitatea ei ca Trup al Lui Hristos. Aceasta calitate de savârsitor de 
drept al Sfintei Liturghii episcopul o are în continuare si o va avea cât va fi Biserica. Dar, din 
cauza înmulţirii numărului creştinilor, a devenit imposibila adunarea tuturor credincioşilor 
dintr-o Biserica locala la o singura Sfânta Liturghie slujita de episcop. Ca urmare episcopul 
deleagă preoţi ca, în numele lui sa slujească Sfânta Liturghie si sa păstorească parohiile. 
"Numai acea Euharistie este reala, arata Sfântul Ignatie al Antiohiei, care o săvârşeşte 
episcopul sau cel căruia i-a încredinţat el săvârşirea ei". Antimisul, purtând semnătura 
episcopului si având menţionata parohia căreia îi este destinat este tocmai "delegaţia" pe care 
episcopul o da preotului spre a săvârşi Sfânta Liturghie si a pastorii parohia respectiva. De 
aceea antimisele se schimba întotdeauna la instalarea unui nou episcop. 

Antimisul vădeşte Sfânta Liturghie ca centru al parohiei si al vieţii ei întregi 

"Antimisul a apărut din necesitatea de a pune în concordanta sensul Euharistiei - ca o lucrare 
a întregii Biserici care exprima unitatea ei prin slujirea episcopului, cu necesitatea de a 
satisface multiplele adunări eu nari sti ce" (4). Antimisul arata ca nu numai din punct de vedere 
administrativ ci si calitativ, ontologic, parohia nu este Biserica deplina ci numai în unire cu 
alte parti poate trai plinătatea Bisericii. "Parohia fiind doar o parte, legata de plinătatea 
Bisericii, ea primeşte tot timpul aceasta plinătate si se descoperă ea însasi acestei plinătăţi 
numai în episcop si prin episcop; în acest sens, parohia depinde de episcop si, prin el, de 
întregul Bisericii. Pe de alta parte, darul Bisericii făcut parohiei este Euharistia, prin care 
fiecare parohie participa în întregime la Hristos, primeşte toata plinătatea darurilor harice 
si se identifica pe sine cu Biserica. De aici urmează si dependenta Euharistiei de episcop, de 
încredinţarea lui si, totodată, vădirea Euharistiei ca centru al parohiei si al vieţii ei 
întregi" (5). 

Toate acestea sunt exprimate de antimis si ne sunt reamintite de desfacerea lui pe Sfânta 
Masa ca act pregătitor pentru începerea Liturghiei credincioşilor (euharistica) la care 
participa si slujesc credincioşii alături de clerici si în comuniune cu episcopul pentru a aduce 
jertfa euharistica "cu o gura si o inima" si pentru a primi toţi darul vieţii celei noi în Hristos 
prin împărtăşirea cu Trupul si Sângele Domnului si a se arata astfel ca Biserica, Trup al lui 
Hristos. 

Note: 

1. Pentru amănunte privind istoria si semnificaţia antimisului vezi Diac. Dr. Nica M. Tuta, 
Sfântul Antimis. Studiu istoric, liturgic si simbolic, Bucureşti, 1943 

2. loannis Zizioulas, Fiinţa eclesiala, Bucureşti, 1996, p.255 

3. Pr. Prof. Dr. Ene Branişte, Liturgica generala, ediţia a ll-a, Bucureşti, 1993, p. 95 

4. Alexandre Schmemann, Euharistia. Taina împărăţiei, Ed. Anastasia, Bucureşti, p 101 

5. Ibidem, p. 104 



85 



XXIX 

Rugăciunile pentru credincioşi 

Deschiderea antimisului marchează sfârşitul Liturghiei catehumenilor, deschisa participării 
tuturor, care are un caracter predominant catehetic, de propovaduire a Evangheliei lumii. în 
ea Dumnezeu Cuvântul ne vorbeşte, ne învata si ni se împărtăşeşte prin cuvânt. Urmează cea 
de a doua parte a Sfintei Liturghii, Liturghia credincioşilor sau euharistica, în care Biserica se 
separa de lume pentru a aduce, în Hristos, jertfa euharistica cea fara de sânge si a fi înălţata 
în împărăţia cerurilor, la ospăţul Stăpânului, primind ca hrana însuşi Trupul si Sângele 
Domnului. 

La început toţi credincioşii se împărtăşeau la Liturghie 

în Biserica primara era de neconceput ca cei ce participa la Liturghia euharistica sa nu se 
împărtăşească. Canoanele 8 si 9 apostolice si canonul 2 al sinodului de la Antiohia sunt 
categorice în aceasta privinţa ameninţând cu afurisirea (excomunicarea) atât pe clericii cât si 
pe laicii care participa la slujba si nu se cumineca. De aceea la sfârşitul Liturghiei Cuvântului 
părăseau biserica atât catehumenii cât si penitenţii, adică cei opriţi de la împărtăşanie 
datorita unor păcate grave, la îndemnul diaconului: "Cei care nu participa la împărtăşanie sa 
părăsească adunarea!". "Potrivit sensului liturgic numai cei ce se împărtăşesc, numai 
credincioşii participa la Sfânta Liturghie. Si este un privilegiu înfricoşător"^). Cât de mult 
ne-am îndepărtat în zilele noastre de la aceasta înţelegere când majoritatea credincioşilor 
rămân în biserica la Liturghia celor credincioşi fara sa conştientizeze privilegiul înfricoşător 
pe care îl reprezintă aceasta, fara sa-si pună problema ca ar trebui sa duca o astfel de viata 
încât sa poată sa se împărtăşească de fiecare data si fara sa înţeleagă ca numai împartasindu- 
se au participat deplin la Liturghie. 

Participarea la Liturghie înseamnă un privilegiul înfricoşător 

Liturghia credincioşilor începe cu rostirea de către diacon a doua ectenii mici. Aceste ectenii 
sunt o ramasita a ecteniei mari care în secolele IV-V era rostita doar după plecarea 
catehumenilor si a penitenţilor. După mutarea ecteniei mari, mai întâi înainte de trisaghion 
iar din secolul al Xlll-lea în locul ei actual, la începutul Liturghiei credincioşilor întâlnim în 
manuscrise doua ectenii cu un număr variabil de cereri stabilite astfel încât sa dea 
posibilitatea preotului de a citi rugăciunile pentru credincioşi. 

Iniţial se rosteau trei rugăciuni pentru credincioşi, prima în taina celelalte cu voce tare, după 
cum aflam din canonul 19 al sinodului de la Laodiceea (363). Dar manuscrisele liturgice, 
începând cu cele mai vechi (secolul al Vlll-lea) cuprind doar câte doua rugăciuni, diferite 
pentru Liturghia Sfântului loan Gura de Aur si Liturghia Sfântului Vasile cel Mare. în ceea ce 
priveşte a treia rugăciune s-a emis ipoteza ca ar fi rugăciunea plecării capetelor de la 
Liturghia Sfântului loan Gura de Aur aflata astăzi după Tatăl nostru (2). 

Rugăciunile pentru credincioşi rostite în numele clerului darîmbratisându-i pe toţi credincioşii 
scot în evidenta faptul ca privilegiul înfricoşător de a participa la Liturghie înseamnă o 
împreuna-slujire a clericilor si a laicilor în care se distinge clar slujirea preoţiei harismatice 
de slujirea preoţiei împărăteşti a credincioşilor. în cele ce urmează ne vom apleca asupra 
rugăciunilor de la Liturghia Sfântului loan Gura de Aur prezentându-le pe scurt si pe cele ale 
Sfântului Vasile cel Mare. 

Rugăciune a clericilor spre a fi învredniciţi sa mijlocească pentru popor 

"Mulţumim Tie Doamne, Dumnezeul Puterilor, Care ne-ai învrednicit pe noi a sta si acum 
înaintea Sfântului Tau Jertfelnic si a cădea la îndurările Tale, pentru păcatele noastre si 
pentru păcatele cele din neştiinţa ale poporului. Primeşte, Dumnezeule, rugăciunea noastră; 
fa-ne sa fim vrednici a-Ti aduce rugăciuni, cereri si jertfe fara sânge pentru tot poporul Tau; 
si ne învredniceşte pe noi, pe care ne-ai pus întru aceasta slujba a Ta, cu puterea Duhului 
Tau Celui Sfânt, ca fara de osânda si fara de sminteala, întru mărturia curata a cugetului 
nostru, sa Te chemam pe Tine în toata vremea si în tot locul, si auzindu-ne pe noi, milostiv 
sa ne fii noua, întru mulţimea bunătăţii Tale". 

Prima rugăciune pentru credincioşi a Sfântului loan Gura de Aur începe cu o mulţumire adusa 
de către protos în numele clericilor slujitori pentru vrednicia primita prin hirotonie de a 
mijloci pentru popor săvârşind Sfânta Liturghie. 

Textul face trimitere la capitolul 9 din Epistola către Evrei în care Sfântul Pavel arata 
supremaţia lui Hristos, "Arhiereul bunătăţilor viitoare" (v. 11) si "Mijlocitorul unui nou 
testament" (v. 15) fata de arhiereul legii celei vechi. Arhiereul legii vechi aducea jertfe 
sângeroase "pentru sine si pentru păcatele poporului" (v. 7) jertfe care "nu aveau însă 
puterea de a desăvârşi cugetul închinătorului" (v. 9). 

Preoţia creştina a Noului Testament este împlinirea mijlocirii lui Hristos pe care preoţia legii 
vechi doar o preînchipuia. "De vreme ce firea omului nu poate suferi fiinţa dumnezeirii, cu 
iconomia Ta ai aşezat dascăli asemenea noua care stau pe scaunul Tau ca sa aducă Tie jertfa 
si prinos pentru tot poporul Tau" se arata în rugăciunea de la hirotonia episcopului (3). La 
Sfânta Liturghie clericii se roagă sa fie învredniciţi a aduce pentru păcatele lor si pentru 
păcatele cele din neştiinţa ale poporului "rugăciuni, cereri si jertfe fara de sânge". Jertfa fara 
de sânge este jertfa euharistica ce înlocuieşte jertfele sângeroase ale legii vechi, este 
actualizarea jertfei mântuitoare a lui Hristos care "a intrat odată pentru totdeauna în Sfânta 
Sfintelor, nu cu sânge de ţapi si de vitei, ci cu însuşi sângele Sau, si a dobândit o veşnica 
răscumpărare" (v. 12). El "Care, prin Duhul cel veşnic, S-a adus lui Dumnezeu pe Sine, jertfa 
fara de prihana, va curaţi cugetul vostru de faptele cele moarte, ca sa slujiţi Dumnezeului 
celui viu" (v. 14). 

Acelaşi Duh Sfânt da putere preoţiei creştine: "Dumnezeiescul Har, cel ce totdeauna pe cele 
neputincioase le vindeca si pe cele cu lipsa le împlineşte" (4) rânduieşte slujitorii ierarhiei 
sacramentale. De aceea la slujba hirotoniei arhiereul se roagă ca preotul "sa primească acest 
mare har al Sfântului Tau Duh întru viata curata si credinţa nestrămutata" , sa se umple de 
darul Sfântului Duh "ca sa se facă vrednic a sta fara prihana în fata jertfelnicului Tau"(5). La 
fiecare Sfânta Liturghie, rostind rugăciunea pentru credincioşi, preotul trebuie sa-si 
amintească ca numai viata curata si credinţa nestrămutata dobândita cu puterea Sfântului 
Duh îl poate face sa-si împlinească misiunea de mijlocitor către Dumnezeul cel milostiv si 
iubitor de oameni fara de osânda si fara de sminteala întru mărturia curata a cugetului 
precum Sfântul Pavel (II Corinteni 1, 12). 

Rugăciunea paralela a Sfântului Vasile cel Mare subliniază faptul ca Dumnezeu este Cel ce ne- 
a descoperit mai întâi taina mântuirii (I Timotei 3, 16) si a rânduit preoţia sacramentala în 
puterea Sfântului Duh, El fiind Cel care lucrează în slujitorii Lui (I Corinteni 12, 4-6). 

Slujirea laicilor presupune înţelegerea duhovniceasca a slujbei si împărtăşirea cu Sfintele 

Taine 

larasi si de multe ori cădem la Tine si ne rugam Tie, Bunule si lubitorule de oameni, ca privind 
spre rugăciunea noastră, sa curatesti sufletele si trupurile noastre de toata necuratia trupului 
si a duhului si sa ne dai noua sa stăm nevinovaţi si fara de osânda înaintea Sfântului Tau 
Jertfelnic. Si dăruieşte, Dumnezeule, si celor ce se roagă împreuna cu noi spor în viata, în 
credinţa si în înţelegerea cea duhovniceasca. Da lor sa-Ti slujească totdeauna cu frica si cu 
dragoste, si întru nevinovăţie si fara osânda sa se împărtăşească cu Sfintele Tale Taine si sa se 
învrednicească de cereasca Ta împărăţie. 

în cea de a doua rugăciune pentru credincioşi a Sfântului loan Gura de Aur clericii se roagă 
mai întâi pentru ei însisi apoi, în cea de a doua parte, pentru popor. 

în prima parte se reia cererea din rugăciunea anterioara de a fi învredniciţi sa stea 
"nevinovaţi si fara de osânda înaintea sfântului jertfelnic". Mărturisind nevrednicia pentru 
aceasta înalta slujire clericii îsi îndreaptă toata nădejdea spre Dumnezeu, singurul care ne 
poate face vrednici curatindu-ne de toata întinaciunea trupului si a sufletului. 

Rugăciunea îi cuprinde apoi pe "cei ce se roagă împreuna cu noi", adică poporul 
dreptcredincios din biserica. Pentru ei se cere sporul în viata, în credinţa si în înţelegerea 
duhovniceasca. Viata curata si credinţa tare este aşadar o condiţie si pentru slujirea laicilor, 
înţelegerea duhovniceasca potrivit Sfântului Pavel consta în cunoaşterea voii lui Dumnezeu si 
împlinirea ei (Coloseni 1, 99). în contextul concret al acestei rugăciuni înţelegerea 
duhovniceasca înseamnă si angajarea conştienta în slujirea Sfintei Liturghii prin înţelegerea a 
tot ceea ce se săvârşeşte în timpul slujbei. în continuare rugăciunea ne descoperă felul în 
care trebuie sa slujească laicii si anume "cu frica, cu dragoste si întru nevinovăţie". Slujirea 
lor culminează în împărtăşirea cu Sfintele Taine care le deschide calea spre împărăţia lui 
Dumnezeu. învăţam din aceasta rugăciune ca doua caracteristici esenţiale ale slujirii laicilor 
la Sfânta Liturghie sunt înţelegerea duhovniceasca a slujbei si împărtăşirea cu Sfintele Taine. 

Rugăciunea paralela a Sfântului Vasile cel Mare se concentrează pe pregătirea pentru 
săvârşirea jertfei euharistice preotul cerând "cuvânt întru deschiderea gurii noastre, ca sa 
chemam harul Sfântului Duh peste Darurile ce se vor pune înainte". 

Sa acordam mai multa atenţie rugăciunilor pentru credincioşi 

A fi credincios înseamnă a fi consacrat în slujirea lui Dumnezeu, fie în ierarhia sacramentala 
fie ca laic, un privilegiu si o răspundere extraordinara pe care trebuie sa o primim cu toata 
seriozitatea. Rugăciunile pentru credincioşi ne conştientizează asupra acestei răspunderi încă 
de la începutul Liturghiei credincioşilor. De aceea trebuie sa le acordam toata atenţia care li 
se cuvine deşi citirea lor în taina si uneori în graba îi împiedica pe preoţi sa stăruie asupra lor 
iar pe laici chiar sa le audă. 

Note: 

1. P. Evdokimov, Rugăciunea în Biserica de Răsărit, p. 177 

2. Juan Mateos, SJ, La celebration de la Parole dans la Liturgie byzantine. Etude historique, 
OCA, 191, Roma, 1971, p. 135 

3. Arhieraticon, Bucureşti, 1993, p. 99 

4. Ibidem, p. 74, 79, 97 5. Ibidem, p. 80-81 

XXX 

Intrarea Mare 

Liturghia credincioşilor (euharistica), începută odată cu rugăciunile pentru credincioşi, a fost 
întotdeauna înţeleasa si trăita ca o actualizare a Cinei celei de Taina prin împlinirea poruncii 
Mântuitorului. în seara Joii Mari, la Cina cea de Taina, Fiul lui Dumnezeu "însuşi pe Sine S-a 
dat pentru viata lumii" (anaforaua Sfântului loan Gura de Aur) împartasindu-i pe apostoli cu 
Trupul si Sângele Sau si poruncindu-le "Sa faceţi aceasta întru pomenirea Mea" (I Cor. 11, 23- 
26). 

Liturghia credincioşilor este actualizarea celor patru acte împlinite de către Mântuitorul 

la Cina cea de Taina 

analiza atenta a relatărilor scripturistice (Matei 26, 28; Marcu 14, 22-24; Luca 22, 19-20; I 
Cor. 11, 23-26) privind cele săvârşite de Mântuitorul lisus Hristos la Cina cea de Taina în 
legătura cu instituirea Sfintei Euharistii ne descoperă şapte acţiuni: a luat pâinea, a mulţumit 
si binecuvântat, a frânt, a dat, a luat paharul, a mulţumit si a binecuvântat, a dat. Aceste 
acţiuni se concentrează în patru acte fundamentale: a luat (pâinea si paharul), a mulţumit si 
binecuvântat (pâinea si paharul), a frânt (pâinea) si a dat (Trupul si Sângele Sau). 
Recunoaştem aceste acte la înmulţirea pâinilor în pustie (Matei 14, 19; 15, 36) când Euharistia 
a fost prefigurată. Apoi le întâlnim la Euharistia săvârşita de Mântuitorul după învierea Sa din 
morţi la Emaus cu cei doi ucenici Luca si Cleopa "când a stat împreună cu ei la masa, luând El 
pâinea, a binecuvântat si, frângând, le-a dat lor" (Luca 24, 30). 

Liturghia credincioşilor, fiind o actualizare a Cinei celei de Taina, este, implicit, în părţile sale 
principale o actualizare a acestor patru acte împlinite de către Mântuitorul (1) si anume: 
Intrarea Mare (a luat), Anaforaua (a mulţumit si a binecuvântat), Frângerea (a frânt) si 
împărtăşirea (a dat). 

Intrarea Mare a ajuns astăzi, de la un ritual simplu, la o solemnitate deosebita 

Intrarea Mare, actualizarea luării pâinii si a paharului (cu vin) de către Mântuitorul, consta în 
aducerea darurilor de pâine si vin si aşezarea lor pe Sfânta Masa. La origine era un act extrem 
de simplu împlinit de către diaconi fara un ceremonial special. 

în urma studiului sistematic al documentelor si vestigiilor arheologice din primele secole 
creştine, Robert Taft, profesor de Liturgica la Institutul Pontifical Oriental din Roma, a 
demonstrat netemeinicia opiniei, curente până de curând, potrivit căreia credincioşii îsi 
aduceau darurile individuale de pâine si vin la altar într-o forma mai mult sau mai puţin 
ritualizata, numai după plecarea catehumenilor. El a arătat ca practica ortodoxa actuala a 
aducerii de către credincioşi a darurilor însoţite de pomelnice încă de la începutul Liturghiei 
este cea originara, fiind prezenta întotdeauna în Orient. Deosebirea fata de primele secole 
creştine consta în aceea ca, daca acum darurile sunt aduse la proscomidiarul care este alături 
de altar, la început ele erau aduse în skevofilakion, o încăpere distincta de restul bisericii 
situata de obicei în apropierea intrării. Aici darurile erau primite de către diaconi, erau 
selectate cele destinate Sfintei Jertfe iar după încheierea Liturghiei catehumenilor erau duse 
tot de către diaconi pe Sfânta Masa. Se pare chiar ca darurile erau aduse în timp ce 
credincioşii îsi dădeau sărutul păcii (2). 

începând din secolul al IV-lea ritualul Intrării Mari se amplifica tot mai mult pe măsura ce i se 
atribuie o simbolistica tot mai complexa ajungând în cele din urma la o solemnitate deosebita 

fiind cel mai dezvoltat ritual din punct de vedere ceremonial al Sfintei Liturghii (3). Ca 
urmare, în evlavia populara Intrarea Mare este receptata ca unul dintre cele mai sacre si 
impresionante momente ale slujbei. După iconoclasm a fost considerata un element atât de 
caracteristic si definitoriu al întregii slujbe încât, potrivit canonului iconografic, icoana 
Sfintei Liturghii ne prezintă procesiunea cu Cinstitele Daruri din cadrul Intrării Mari (4). 

Intrarea Mare cuprinde o serie de ritualuri pregătitoare pentru aducerea sfintei jertfe 

în prezent Intrarea Mare, ca parte principala a Liturghiei credincioşilor, cuprinde o serie de 
ritualuri pregătitoare pentru anaforaua liturgica care constau în pregătirea duhovniceasca a 
slujitorilor si credincioşilor si pregătirea materiala a altarului si a darurilor pentru aducerea 
sfintei jertfe. Vom prezenta în continuare aceste ritualuri asa cum sunt săvârşite ele astăzi în 
Biserica Ortodoxa Româna (5) urmând ca în articolele următoare sa ne oprim asupra fiecăruia. 

După ecfonisul celei de a doua rugăciuni pentru credincioşi ('Ca sub stăpânirea ta totdeauna 
fiind paziti Tie slava sa înaltam...") cântăreţii încep intonarea Imnului heruvic, o cântare 
ampla, pătrunzătoare în care melodia lina, dând putere cuvintelor, are un rol esenţial pentru 
transpunerea credincioşilor într-o stare sufleteasca potrivita aducerii sfintei jertfe:"No; care 
pe heruvimi cu taina închipuim si făcătoarei de viata Treimi întreit sfânta cântare aducem, 
toata grija cea lumeasca acum sa o lepădăm". 

în acest timp preotul rosteşte în taina, pentru sine, rugăciunea "Nimeni nu este vrednic..." 
marturisindu-si nevrednicia pentru slujirea ce îi sta înainte si încredintându-se cu smerenie lui 
Hristos "Cel ce aduce si Cel ce se aduce, Cel ce primeşte si Cel ce se împarte". Apoi, 
închinându-se, spune împreuna cu diaconul de trei ori textul complet al cântării heruvimice. 
Protosul cădeşte în continuare altarul, iconostasul si credincioşii pregătind intrarea Cinstitelor 
Daruri. Buna mireasma a tamâiei se adaugă astfel cântării line, icoanelor si luminii discrete a 
candelelor si lumânărilor creând o atmosfera care sa stimuleze si simţurile pentru o 
participare totala la slujba "lepdând toata grija cea lumeasca". De altfel în slujba ortodoxa, 
ca în nici un alt rit liturgic, impresia, impactul estetic al ceremonialului sau impunător, 
hieratic este de o importanta fundamentala (6). 

Clericii se închina înaintea Sfintei Mese, săruta antimisul, crucea si Sfânta Masa si îsi cer 
iertare unii de la alţii si de la popor. Merg la proscomidiar, preotul îi pune diaconului care are 
cădelniţa Sfântul Aer pe umeri, îi da Sfântul Disc si, luând el însuşi Sfântul Potir, pornesc în 
procesiune prin biserica precedaţi de paracliseri cu lumânări în mâna. Cântarea heruvicului se 
întrerupe si preotul si diaconul se roagă, asemenea tâlharului de pe cruce, ca Domnul 
Dumnezeu sa-i pomenească întru împărăţia sa pe cei ce au adus si pe cei pentru care s-au 
adus acele cinstite daruri, pe episcop, pe clerici, pe conducători, pe ctitori, pe cei adormiţi si 
pe toţi cei prezenţi la slujba. Apoi intra în altar si aseaza cinstitele daruri pe Sfânta Masa în 
timp ce cântarea continua cu putere: "Ca pe împăratul tuturor sa-l primim, pe Cel, de cetele 
îngereşti, nevăzut înconjurat. Aliluia. Aliluia. Aliluia!". 

La Liturghia arhiereasca episcopul nu iese în procesiune ci, după ce da Sfântul Disc diaconului 
iar Sfântul Potir celui dintâi dintre preoţi, trece în dreptul uşilor împărăteşti pentru a primi 
Cinstitele Daruri, a face pomenirile si a le aşeza pe Sfânta Masa. 

După aşezarea darurilor pe Sfânta Masa ele sunt acoperite cu Sfântul Aer si cădite iar protosul 
(episcop sau preot) rosteşte rugăciunea punerii înainte în timp ce diaconul începe ectenia 
cererilor cu cererea speciala pentru darurile puse înainte. 

Intrarea Mare este actul jertfelnic al Bisericii de a-l oferi lui Dumnezeu ofranda vieţii 

noastre si participare la jertfa lui Hristos 

Actul aducerii darurilor la Sfântul Altar în cadrul Intrării Mari a reprezentat încă de la început, 
cu toata simplitatea ritualului, actul jertfelnic al Bisericii de a-l oferi lui Dumnezeu ofranda 
vieţii noastre. Dezvoltarea ritualului pana la forma de azi a accentuat acest simbolism. 

Hristos S-a jertfit pe Sine o data pentru totdeauna cuprinzându-ne pe toţi în jertfa Sa. Jertfa 
este expresia fireasca a dragostei adevărate, însasi taina Sfintei Treimi fiind taina jertfei 
desăvârşite pentru ca este taina dragostei desăvârşite. Jertfa desăvârşita a lui Hristos a făcut 
posibila restaurarea noastră în starea de jertfelnicie. Noi suntem chemaţi ca, la rândul 
nostru, sa ne jertfim lepadându-ne cu totul de egoismul nostru si daruindu-ne în Hristos lui 
Dumnezeu pentru a învia împreuna cu El. Viata Bisericii, fiind viata Lui în noi si viata noastră 
în El este, in mod necesar, o viata jertfelnica, o îndreptare iubitoare eterna spre Dumnezeu. 
Jertfa lui Hristos implica aşadar jertfa noastră ca atitudine esenţiala si act esenţial al 
Bisericii, noua umanitate restaurata (7). 

Prin pregătirea Cinstitelor Daruri la Proscomidie jertfele individuale ale fiecăruia, 
concretizate în darurile de pâine si vin, s-au unit în jertfa Bisericii si aceasta jertfa a Bisericii 
este arătata ca fiind împărtăşire din jertfa lui Hristos. Acum, prin aducerea cinstitelor daruri 
pe Sfânta Masa, Biserica se aduce pe sine însasi, ceea ce înseamnă ca aduce pe Hristos, căci 
Biserica este Trupul Lui, iar El este Capul Bisericii. Dar Hristos însuşi este "Cel ce aduce si Cel 
ce Se aduce". Astfel jertfa noastră, jertfa Bisericii, este jertfa lui Hristos (8). Prin ofranda 
euharistica noua ni se da nepreţuita posibilitate de a participa la jertfa lui Hristos, la ofranda 
Sa unica, împlinindu-ne vocaţia jertfitoare. Intrarea Mare ne conştientizează ca cel ce a venit 
la Liturghie sa primească si nu sa dăruiască nu a înţeles ca a fi mădular al Bisericii înseamnă, 
înainte de toate, participare la jertfa lui Hristos. 

în decursul timpului Intrării Mari i se adaugă o simbolistica tot mai complexa, fapt care a 
influenţat la rândul sau devoltarea ritualului. Astfel, la sfârşitul secolului al IV-lea, Teodor de 
Mopsuestia vede în Intrarea Mare purtarea solemna a trupului mort al Mântuitorului spre 
mormânt (9). Alţii o considera o punere în scena liturgica a intrării triumfale a Domnului în 
Ierusalim (10) sau chiar un simbol al celei de a doua veniri a Mântuitorului (11). 

în încheierea acestei priviri sumare asupra istoricului, rânduielii si semnificaţiei Intrării mari 
putem spune împreuna cu Sfântul Maxim Mărturisitorul ca acest ritual simbolizează "începutul 
si sfârşitul învăţăturii celei noi, care ni se va împărtăşi în cer, cu privire la iconomia lui 
Dumnezeu cea către noi si descoperirea tainei mântuirii noastre, care se afla în adâncurile 
nepătrunse ale tainei dumnezeieşti" (M). 

Note: 

1. Gregory Dix, The Shape of the Liturgy, London, 1945, p.48 

2. Robert Taft, Great Entrance. A history of the Transfer of Gifts and other Preanaforal Rites 
of the Liturgy of St. John Chrysostom, second edition, Roma, 1978, p. 11-50 

3. Ibidem, p. 3 

4. Dionisie de Furna, Erminia picturii bizantine, Bucureşti, 2001, p. 183, 5. G. Millet, 
Monuments de PAthos, Paris, 1927, p. 64 

5. Deşi în părţile esenţiale ritualul este acelaşi, totuşi exista diferente în ceea ce priveşte 
practica diferitelor Biserici Ortodoxe distingându-se un ritual grec, unul slav si chiar unul 
românesc care a suportat influente din ambele parti 

6. Robert Taft, Great Entrance, p. 10 

7. Alexander Schmemann, Liturgy and Life, New York, 1983, p. 50 

8. Alexandre Schmemann, Euharistia. Taina împărăţiei, Ed. Anastasia, Bucureşti, p. 126 

9. Cateheza XV baptismala, la Pr. Ene Branişte, Liturgica speciala, p. 356. 

10. Sf. Gherman al Constantinopolului, Nicolae Cabasila 

1 1 . Sfântul Simeon al Tesalonicului 

12. Mystagogia, XVI 

XXXI 

Nimeni nu este vrednic... 

Unul dintre scopurile principale ale ritualurilor Intrării mari este pregătirea duhovniceasca a 
slujitorilor pentru aducerea Sfintei Jertfe. Un loc important în acest sens îl ocupa rostirea în 
taina de către preot a rugăciunii "Nimeni nu este vrednic" după ecfonisul "Ca sub stăpânirea 
ta totdeauna fiind paziti, Tie slava sa înaltam, Tatălui si Fiului si Sfântului Duh..." al celei de 
a doua rugăciuni pentru credincioşi, în timp ce credincioşii intonează Heruvicul. 

Rugăciunea este rostita de către preot pentru sine 

Rugăciunea din timpul cântării heruvimice, deşi apare în cele mai vechi manuscrise liturgice, 
nu face parte din structura originara a Liturghiei. Este probabil o rugăciune de origine 
monastica, adoptata la Marea Biserica (Sfânta Sofia) din Constantinopol în a doua jumătate a 
secolului al X-lea. Ea dublează oarecum atât rugăciunea punerii înainte spusa după aşezarea 
darurilor pe Sfânta Masa cât si rugăciunile pentru credincioşi, subliniind si dezvoltând ideile 
cuprinse în acestea. Cuprinzând numeroase citate si aluzii scripturistice, se distinge de 
celelalte rugăciuni ale Sfintei Liturghii atât prin faptul ca este adresata lui Hristos si nu lui 
Dumnezeu Tatăl cât si prin faptul ca este rostita de către preot pentru sine, la persoana I 
singular, si nu în numele comunităţii. 

Răspunderea personala a preotului pentru plinătatea vieţii bisericeşti 

înainte de aducerea darurilor pe Sfânta Masa si săvârşirea jertfei fara de sânge, rugăciunea 
"Nimeni nu este vrednic", de o frumuseţe si profunzime aparte, exprima cutremurul cu care 
preotul trebuie sa-si împlinească măreaţa slujire, conştiinţa nevredniciei sale si a nevoii de a 
primi ajutorul de sus. 

în acelaşi timp ea îi atrage atenţia preotului asupra răspunderii personale pe care o are, căci 
numai hirotonia nu îl face în mod automat un slujitor vrednic. "Biserica nu neaga validitatea 
tainelor săvârşite de orice popa, fie bun, fie rau, însă Biserica totodată cunoaşte si toata 
înfricosatoarea realitate a dependentei vieţii bisericeşti de demnitatea sau nedemnitatea 
acelora cărora le este încredinţata iconomia tainelor lui Dumnezeut". 

Aşadar, ceea ce trebuie sa căutam nu este minimul, validitatea, ci plinătatea vieţii în Hristos 
trăita în Biserica în slujbe si, în mod deosebit, în Sfânta Liturghie. 

E nevoie ca fiecare, preot sau laic, sa se străduiască ca, în puterea Sfântului Duh, sa se ridice 
la înălţimea slujirii sale. De aceea rugăciunea preotului pentru sine se completează în mod 
fericit cu cântarea heruvimica ce ne îndeamnă pe toţi sa lepădăm toata grija cea lumeasca 
pentru a-L putea primi pe Hristos. 

Tâlcuirea rugăciunii 

Nimeni dintre cei legaţi cu pofte si cu desfătări trupeşti nu este vrednic sa vina, sa se 

apropie, sau sa slujească Tie, împăratul Slavei (Psalm 23, 7-10); căci a sluji Tie este lucru 

mare si înfricoşător chiar pentru puterile cele cereşti. 

Rugăciunea debutează cu afirmarea neputinţei oricărei făpturi omeneşti de a se ridica la 
vrednicia slujirii lui Dumnezeu "căci este lucru mare si înfricoşător" chiar si pentru îngeri. De 

altfel Heruvicul ne avertizează ca, participând la Sfânta Liturghie, noi închipuim puterile 
îngereşti. Titlul de împărat al slavei este preluat din Psalmul 23, 7-10 unde se precizează ca 
împăratul slavei este "Domnul (Yahve) Cel tare si puternic, Domnul Cel tare în război". 
Aplicând lui Hristos, căruia îi este închinata rugăciunea, aceasta titulatura, noi afirmam 
implicit dumnezeirea sa. 

Dar totuşi, pentru iubirea Ta de oameni cea negrăita si nemăsurata, nemutat si 

neschimbat Te-ai făcut om, si Arhiereu Te-ai făcut noua, si, ca un Stăpân a toate, ne-ai dat 

slujba sfânta a acestei jertfe liturgice si fara de sânge. 

Cunoscând neputinţa omeneasca, "Dumnezeu asa a iubit lumea, încât pe Fiul Sau Cel Unul- 
Nascut L-a dat ca oricine crede în El sa nu piară, ci sa aibă viata veşnica" (loan 3, 16). Potrivit 
învăţaturilor formulate la sinoadele III si IV ecumenice (431 respectiv 451), Fiul lui Dumnezeu 
s-a făcut om adevărat însă a rămas si Dumnezeu adevărat, firea omeneasca unindu-se cu cea 
dumnezeiasca în persoana Mântuitorului lisus Hristos neamestecat si neschimbat, neîmpartit si 
nedespărţit. Rugăciunea noastră preia termenul atreptos (neschimbat) al acestei definiţii 
dogmatice pentru a sublinia unirea celor doua firi în persoana Mântuitorului. 

Hristos, aducându-se pe Sine însuşi ca jertfa unica si atotcuprinzătoare, S-a arătat a fi 
Arhiereu desăvârşit: "sfânt, fara de răutate, fara de pata, osebit de cei păcătoşi, si mai 
presus decât cerurile" (Evrei 7, 26). El este Arhiereul nostru cel mare care a străbătut cerurile 
(Evrei 4, 15) si care, fiind Dumnezeu adevărat si om adevărat, poate suferi cu noi în 
slăbiciunile noastre, ispitit întru toate după asemănarea noastră, afara de păcat (Evrei 4, 16). 
Preoţia lui Hristos se împlineşte veşnic în Biserica fiindcă El "a dat preotului sfânta slujire 
văzuta a jertfei liturgice fara de sânge, adică l-a făcut organ conştient prin care El însuşi îsi 
actualizează jertfa de pe Golgota în mod nesângeros spre împărtăşirea credincioşilor cu ea 
sub chipuri văzute". 

Ca singur Tu, Doamne Dumnezeul nostru, stăpâneşti cele cereşti si cele pământeşti (I Parai 

29, 1 1 ), Care Te porţi pe scaunul cel de heruvimi, Domn al serafimilor si împăratul lui 
Israel (Sofonie 3, 15; loan 1, 49), Cel ce singur eşti Sfânt si întru sfinţi Te odihneşti (Isaia 

57, 15). 

Rugăciunea insista asupra faptului ca Arhiereul nostru, Cel care este alături de noi în 
slăbiciunile noastre si a încredinţat preotului slujirea văzuta a jertfei celei fara de sânge, este 
Dumnezeul cel Atotputernic, Cel singur Sfânt. Pentru a exprima cu cât mai multa putere acest 
lucru sunt preluate sau parafrazate o serie de expresii biblice care ni-l descoperă pe 
Dumnezeu. Ne alăturam lui David care îl slăveşte pe Dumnezeu spunând: "Toate câte sunt în 
cer si pe pământ sunt ale Tale; a Ta este, Doamne, împărăţia si Tu eşti mai presus de toate, 
ca unul ce împărăteşti peste toate" (I Parai 29, 11). Iar proorocul Sofonie îl numeşte 
împăratul lui Israel (Sofonie 3, 15), expresie preluata de Natanael pentru a-L numi pe Hristos 
(loan 1, 49). 

Deci pe Tine Te rog, Cel ce Singur eşti bun (Matei 19, 17) si bine-ascultator, caută spre 
mine păcătosul si netrebnicul robul Tau (Luca 17, 10) si îmi curateste sufletul si inima de 
cugete viclene (Evrei 10, 22); si învredniceste-ma (II Corinteni 3, 6), cu puterea Sfântului 

Tau Duh, pe mine, cel ce sunt îmbrăcat cu harul preoţiei, sa stau înaintea Sfintei Tale 

Mese acesteia, si sa jertfesc Sfântul si Preacuratul Tau Trup si Sfântul Sânge. Căci la Tine 

vin, plecându-mi grumajii mei si ma rog Tie: sa nu întorci fata Ta de la mine (Psalm 142, 

7), nici sa ma lepezi dintre slujitorii Tai (înt 9, 4), ci binevoieşte sa-ti fie aduse darurile 

acestea de mine, păcătosul si nevrednicul robul Tau. 

în fata lui Dumnezeu, despre Care însuşi Hristos ne spune ca este Cel singur bun (Matei 19, 
17), preotul se vede asa cum este adică păcătos, plin de cugete viclene, sluga netrebnica ce 
încearcă sa facă ceea ce este dator sa facă (Luca 17, 10). Realizând cât este de nevrednic îsi 
pune nădejdea în Cel care l-a chemat la slujirea aceasta îmbracându-l în harul preoţiei 
cerând sa-l învrednicească, precum pe Sfântul Apostol Pavel (II Corinteni 3, 6), sa fie slujitor 
al Sau si sa aducă Sfânta Jertfa. 

Ca Tu eşti Cel ce aduci si Cel ce Te aduci (eşti adus), Cel ce primeşti si Cel ce Te împărţi 

(eşti împărţit), Hristoase Dumnezeul nostru, si Tie slava înaltam, împreuna si Celui fara de 

început al Tau Părinte si Preasfântului si Bunului si de viata făcătorului Tau Duh, acum si 

pururea si în vecii vecilor. Amin. 

încheierea rugăciunii ni-L descoperă pe Hristos în mijlocul Bisericii Sale ca adevărat slujitor al 
Sfintei Liturghii, în acelaşi timp jertfitor, jertfa si primitor al jertfei. Pentru a exprima 
aceasta sunt folosite patru participii preluate dintr-o omilie a lui Teofil al Alexandriei 
(atribuita iniţial Sfântului Chirii al Alexandriei) rostita în Joia Mare a anului 400: "Cel ce aduci 
si Cel ce Te aduci (eşti adus), Cel ce primeşti si Cel ce Te împărţi (eşti împărţit)". Folosirea 
celui de al treilea participiu (Cel ce primeşti) a dat naştere la mijlocul secolului al Xll-lea, la 
o puternica controversa teologica ca urmare a contestării calităţii de primitor a jertfei a lui 
Hristos de către un oarecare Soterikhos Panteugenes, candidat pentru scaunul de patriarh al 
Antiohiei. Doua sinoade ţinute la Constantinopol în 1156 si 1157 au exprimat învăţătura 
ortodoxa potrivit căreia lisus Hristos în Euharistie si pe Cruce ca om se aduce lui Dumnezeu iar 
ca Dumnezeu primeşte aceasta jertfa în unire cu Tatăl si cu Duhul. 

Preotul nu se separa de credincioşi 

Preotul este organul văzut prin care Hristos aduce si este adus ca jertfa de unde se vede încă 
o data responsabilitatea lui înfricoşătoare. Dar preotul nu monopolizează slujirea. El devine 
organ văzut prin care lucrează Hristos în virtutea hirotoniei prin care primeşte preoţia 
Mântuitorului pe care Acesta a încredintat-o Bisericii, Trupul Sau. Toţi slujesc la Liturghie, 
fiecare însă în rândul treptei sale si fara ca slujirile sa se confunde. Preotul nu se separa de 
credincioşi în aducerea Sfintei Jertfe ci este întâi-statatorul adunării euharistice afirmând 
prin aceasta unirea tuturor, clerici si laici, în slujirea Sfintei Liturghii. 

Note: 

1 . Robert Taft, Great Entrance. A history of the Transfer of Gifts and other Preanaforal Rites 
of the Liturgy of St. John Chrysostom, second edition, Roma, 1978, p. 120-134 

2. Doar încă trei rugăciuni ale Liturghiei sunt adresate lui Hristos: rugăciunea antifonului al 
lll-lea, Rugăciunea de dinainte de Evanghelie si rugăciunea înălţării Sfântului Agnet 

3. Alexandre Schmemann, Euharistia. Taina împărăţiei, Ed. Anastasia, Bucureşti, p. 121 

4. Pr. Prof . Dr. Dumitru Staniloae, Spiritualitate si comuniune în Liturghia ortodoxa, Craiova, 
1986, p. 227 

5. M. Richard, Une homelie de Theophile d'Alexandrie sur l'institution de l'Eucharistie în 
Revue d'Histoire Ecclesiastique XXXIII (1937), p. 46-56 

6. Pentru amănunte vezi Roman Zuzec, Cristologie et soteriologique de la priere de l'hymne 
de cherubinsîn Le Christ dans la liturgie. Conferences Saint-Serge, Roma, 1981, p. 363-376 

XXXII 

Heruvicul 

Element caracteristic al Intrării Mari, cu mare impact asupra credincioşilor, Heruvicul este 
cântarea lenta si măreaţa intonata la strana în care melodia si cuvintele se unesc pentru a ne 
pregăti duhovniceste sa-L primim pe Hristos, împăratul tuturor, Care se jertfeşte pentru noi. 
Denumirea de Heruvic sau Imn heruvimic vine de la afirmaţia acestei cântări ca noi, cei care 
participam la Sfânta Liturghie, îi închipuim tainic pe heruvimii care intonează cântarea întreit 
sfânta "făcătoarei de viata Treimi". Prin extensie tot denumirea de Heruvic se foloseşte si 
pentru imnele speciale care se cânta în timpul Intrării Mari în Joia si Sâmbăta Mare si anume 
"Cinei Tale celei de Taina" si respectiv "Sa tacă tot trupul". Conceput iniţial sa fie cântat 
continuu, heruvicul este întrerupt, din secolul al Xll-lea de pomenirile rostite de preot cu 
voce tare, pastrându-si însă unitatea. 

Heruvicul a fost introdus în anul 574 

Heruvicul nu a fost prezent de la început în rânduiala Sfintei Liturghii ci a fost introdus doar 
în a doua jumătate a secolului al Vl-lea. în primele secole, ritualul Intrării Mari fiind foarte 
simplu, darurile erau aduse de către diaconi în tăcere, în timp ce credincioşii îsi dădeau 
sărutul păcii. Spre sfârşitul secolului al IV-lea, deşi aducerea darurilor capata o solemnitate 
deosebita fiind interpretata ca purtarea lui Hristos spre patima si mormânt, ea se săvârşeşte 
în continuare în tăcere. Aceasta tăcere, considera Teodor de Mopsuestia, este impusa de 
reculegerea si teama cu care trebuie sa participam la acest moment (1 ). 

Istoricul Cedrenus, în lucrarea sa Historianum compendium (secolul XI) ne informează ca 
Imnul heruvimic a fost introdus în timpul împăratului bizantin Iustin II (565-578) în anul 574, 
patriarh fiind loan III Scolasticul (565-577). Tot atunci s-a hotărât ca în Joia Mare sa se cânte 
imnul "Cinei Tale celei de Taina". 

Profesorul Robert Taft a lansat ipoteza ca înainte de introducerea heruvicului se cântau 
antifonic (2), cu refrenul Aliluia, versetele 7-10 ale Psalmului 23: "Ridicaţi, căpetenii, porţile 
voastre si va ridicaţi porţile cele veşnice si va intra împăratul slavei. Cine este acesta 
împăratul slavei? Domnul Cel tare si puternic, Domnul Cel tare în război. Ridicaţi, căpetenii, 
porţile voastre si va ridicaţi porţile cele veşnice si va intra împăratul slavei. Cine este acesta 
împăratul slavei? Domnul puterilor, Acesta este împăratul slavei". în anul 574, susţine el, 
Heruvicul propriu-zis s-a adăugat refrenului Aliluia. în perioada următoare, până în secolul al 
X-lea, s-a renunţat la versetele din psalmi rămânând doar Imnul heruvimic si Aliluia (3). 

Cântarea "Sa tacă tot trupul" este preluata din rânduiala Liturghiei Sfântului lacob, înlocuind 
din secolele XI-XII, Heruvicul obişnuit la Liturghia Sfântului Vasile cel Mare din Sâmbăta Mare. 

Adverbul "acum" exprima imperativul lepădării imediate a grijii lumeşti 

Textul românesc al Heruvicului este o traducere a variantei slave a acestuia: 

"Noi care pe heruvimi cu taina închipuim si făcătoarei de viata Treimi întreit sfânta cântare 
aducem, toata grija cea lumeasca acum sa o lepădăm... ca pe împăratul tuturor sa-L primim, 
pe Cel, de cetele îngereşti, nevăzut înconjurat. Aliluia. Aliluia. Aliluia." 

Diferenţa fata de textul grecesc actual consta în prezenta adverbului "acum" si în folosirea 
expresiei "aducem" (cântarea întreit sfânta) în loc de "cântam". 

Manuscrisele vechi ale Sfintei Liturghii nu cuprind de obicei textele cântărilor ci doar ale 
rugăciunilor de aceea este greu de reconstituit textul originar al Heruvicului. Totuşi analiza 
manuscriselor care cuprind aceasta cântare ne indica prezenta adverbului "acum" în textul 
grecesc până prin secolul al XVI-lea. Aşadar varianta slava păstrează forma veche a imnului. 
Reintroducerea acestui adverb în ultima ediţie a Liturghierului românesc (2000) este salutara 
deoarece el întăreşte mesajul Heruvicului exprimând imperativul lepădării imediate, "acum", 
a grijii lumeşti pentru a putea aduce cântarea întreit sfânta si a-L primi pe împăratul tuturor. 

Varianta slava "aducem" (cântarea întreit sfânta) vine probabil din confuzia lui prosagontes 
(aducem) cu prosadontes (cântam) întâlnit în toate manuscrisele greceşti. Totuşi nu este 
greşit a spune ca "aducem" cântarea întreit sfânta având în vedere faptul ca si în alte 
contexte se vorbeşte despre aducerea unei cântări (de exemplu în rugăciunea trisaghionului). 

Heruvicul ne descoperă slava si puterea împărăţiei cerurilor care ni s-a deschis în Hristos 

Tema centrala a Heruvicului este legata de semnificaţia Intrării Mari. Prin aducerea darurilor 
la altar Biserica se aduce pe sine însasi facându-se părtaşa jertfei lui Hristos pentru ca ea este 
Trupul Lui. Dar Hristos însuşi este "Cel ce aduce si Cel ce Se aduce, Cel ce primeşte si Cel ce 
Se împarte". 

Aşadar Intrarea Mare este o expresie simbolica a asumării jertfei de către Hristos si a 
participării noastre la aceasta jertfa perceputa ca o intrare triumfala a împăratului tuturor 
înconjurat de puterile îngereşti. "împăratul tuturor se jertfeşte aratându-ne adevărata 
stăpânire pe care o câştiga prin aceasta peste suflete ca Cel mai adevărat împărat. Este 
paradoxul împăratului care se jertfeşte arătând marea putere a lui Dumnezeu care ridica 
lumea din haos prin iubire si în vederea unei iubiri veşnice si fericite în împărăţia Sfintei 
Treimi"(4). Dumnezeu, sculându-L pe Hristos din morţi si asezându-L de-a dreapta Sa în ceruri 
"toate le-a supus sub picioarele Lui, si, mai presus de toate, L-a dat pe El cap Bisericii" 
(Efeseni 1, 20-22). Heruvicul ne descoperă slava si puterea împărăţiei cerurilor care ni s-a 
deschis în Hristos noua, membrilor Bisericii, unindu-ne cu puterile îngereşti în slăvirea 
Treimii,. 

Heruvicul este o introducere la Liturghia credincioşilor pregatindu-ne pentru împărtăşirea 

cu Hristos 

în evlavia populara Heruvicul este perceput de regula ca referindu-se strict la Intrarea Mare 
înţelegând ca urmare prin primirea "împăratului tuturor" întâmpinarea procesiunii Intrării 
Mari. Astfel uneori se ajunge la exagerări nemaifacându-se diferenţa între darurile consacrate 
si cele neconsacrate. După cum observa Nicolae Cabasila, unii se închina darurilor purtate la 
Vohodul Mare socotindu-le drept Trup si Sânge al Lui Hristos (5). Probabil din acelaşi motiv 
unii credincioşi doresc sa fie atinşi pe cap cu Sfântul Potir. 

Dar Heruvicul nu se refera doar la Intrarea Mare. Analiza textului sau scoate în evidenta 
faptul ca acesta este o introducere la întreaga acţiune liturgica ce urmează, de la anafora la 
împărtăşire. Aceasta interpretare a imnului heruvic este confirmata de patriarhul Eutihie al 
Constantinopolului care (în sec. VI) protestează împotriva celor care credeau ca psalmul 
cântat atunci în timpul Intrării mari se refera strict la acea procesiune (6). Teodor de Andida 
interpretează în acelaşi sens: "Imnul heruvic, care se cânta, îndeamnă pe toţi sa fie mai cu 
luare aminte de acum si până la sfârşitul Liturghiei, lăsând toata grija de aici, ca sa 
primească pe Marele împărat, prin împărtăşi re" (7). Aceasta interpretare a fost preluata în 
Comentariul lui Sofronie al Ierusalimului si interpolata în cel al Sfântului Gherman al 
Constantinopolului. 
Termenul grecesc folosit pentru primirea lui Hristos este ipodehomai, care înseamnă a primi 

în comuniune, a se împărtăşi, la forma de participiu viitor (ipodexomenoi). Acest termen este 
folosit în mod curent pentru împărtăşirea cu Trupul si Sângele Domnului iar forma de 
participiu viitor ne arata ca se refera la înpartasirea care va urma în cadrul Liturghiei. 

Privind Heruvicul nu ca pe o parte izolata a Liturghiei ci în legătura cu ceea ce va urma, ca o 
pregătire pentru anafora si împărtăşire înţelegem ca cântarea întreit sfânta pe care o aducem 
închipuindu-i tainic pe heruvimi este imnul îngeresc "Sfânt, Sfânt, Sfânt, Domnul Savaot..." 
pe care îl vom cânta în timpul anaforalei. Iar îndemnul de a lepăda toata grija lumeasca este 
o anticipare a exclamaţiei "Sus sa avem inimile!" de dinainte de anafora. 

Aşadar Imnul heruvimic îi învata pe credincioşi ca ei, care vor cânta cântarea întreit sfânta a 
heruvimilor (Sfânt, Sfânt, Sfânt Domnul Savaot... din timpul anaforalei) trebuie sa lase toata 
grija cea lumeasca (sus sa avem inimile) ca sa-L primească pe Hristos prin împărtăşire. 

Aceiaşi invatatura este exprimata si de cele doua heruvice speciale din Sâmbăta si Joia Mare: 

Sa tacă tot trupul omenesc si sa stea cu frica si cu cutremur si nimic pământesc întru sine sa 
nu gândească (cu alte cuvinte sa lepădăm toata grija lumeasca, sus sa avem inimile); ca 
împăratul împăraţilor si Domnul domnilor merge sa se junghie si sa se dea spre mâncare 
credincioşilor (împărtăşirea). Si merg înaintea Lui cetele îngereşti, cu toata căpetenia si 
puterea, heruvimii cei cu ochi mulţi si serafimii cei cu câte sase aripi, fetele acoperindu-si si 
cântând cântarea: Aliluia, Aliluia, Aliluia. 

Heruvicul din Joia Mare exprima faptul ca întreaga Liturghie a credincioşilor este o 

actualizare a Cinei celei de Taina. Astfel si acest heruvic este o pregătire pentru restul 

slujbei: 

Cinei Tale celei de Taina, Fiul lui Dumnezeu, astăzi partas ma primeşte, ca nu voi spune 

vrăjmaşilor Tai Taina Ta, nici sărutare îti voi da ca luda, ci ca tâlharul marturisindu-ma strig 

Tie: Pomeneste-ma, Doamne, întru împărăţia Ta. 

în concluzie putem spune ca Heruvicul este o pregătire pentru întreaga Liturghie a 
credincioşilor atragându-ne atenţia asupra privilegiului înfricoşător de a participa la aceasta 
alături de puterile îngereşti si închipuind tainic pe heruvimi. Scopul acestei participări este 
primirea lui Hristos, împăratul tuturor, prin împărtăşire. Pentru a ne face vrednici de aceasta 
este nevoie sa lepădăm toata grija cea lumeasca. 

Note: 

1. Omilia 15, 24 la Robert Taft, Great Entrance. A history of the Transfer of Gifts and other 
Preanaforal Rites of the Liturgy of St. John Chrysostom, second edition, Roma, 1978, p. 36 

2. Cântarea antifonica consta în cântarea alternativa a versetelor din psalm si a refrenului 

3. Robert Taft, Great Entrance. A history of the Transfer of Gifts and other Preanaforal Rites 
of the Liturgy of St. John Chrysostom, second edition, Roma, 1978, p. 68-118 

4. Pr. Prof . Dr. Dumitru Staniloae, Spiritualitate si comuniune în Liturghia ortodoxa, Craiova, 
1986, p. 230 

5. Nicolae Cabasila, Tâlcuirea Dumnezeieştii Liturghii, XXIV, Bucureşti, 1989, p. 64 

6. Epistola către papa Vigiliu despre Paşti si Sf. Euharistie, 8 (P.G.) t LXXXVI, col. 2400-2410), 
la E. Branişte, Liturgica speciala, p. 305. 

7. Comentariul liturgic al lui Teodor, episcop de Andida, XVIII, trad. de Pr. Nic. Petrescu în 
BOR, nr. 3-4/1971, p.310 

XXXIII 

Procesiunea cu Cinstitele Daruri 

Ritualul central al Intrării Mari îl constituie procesiunea cu darurile de pâine si vin care începe 
de la Proscomidiar, continua prin biserica si se încheie cu aşezarea darurilor pe Sfânta Masa. 
Acest ritual da sensul întregii parti a Liturghiei cunoscuta sub denumirea de Intrarea Mare ca 
actualizare a luării pâinii si vinului de către Mântuitorul Hristos la Cina cea de Taina. 

Cadirea simbolizează jertfa bine primita de Dumnezeu 

Un rol important în procesiunea cu Cinstitele Daruri îl are cadirea. Astfel aducerea darurilor 
este pregătita de tămâierea altarului, iconostasului si a credincioşilor. Cădelniţa este purtata 
în procesiune iar darurile sunt cădite după aşezarea lor pe Sfânta Masa. 

Credinciosul ortodox de azi, familiarizat cu folosirea din plin a tamâiei în slujba ar putea fi 
surprins sa afle ca mult timp tămâia nu a fost acceptata în cultul creştin fiind asociata cu 
jertfele păgâne, idolesti (1). Doar din secolul al IV-lea, când nu mai era pericolul confuziei cu 
jertfele păgâne, tămâia este introdusa în cult ajungând curând un element important al 
slujirii creştine. 

Transformarea prin arderea tamâiei a materiei brute în buna-mireasma ce se înalta la cer este 
un simbol al jertfei bine-primite de Dumnezeu la care suntem chemaţi fiecare. Dar noi ştim 
ca singura jertfa plăcuta lui Dumnezeu este cea a lui Hristos Care S-a dat pe Sine însuşi 
pentru viata lumii si ne-a adunat pe toţi în jertfa Sa. De aceea numai în Hristos si în puterea 
Duhului Sfânt pe care El ni L-a dăruit putem ca "pe noi înşine si unii pe alţii si toata viata 
noastră" sa i-o aducem lui Dumnezeu jertfa "întru miros de buna mireasma duhovniceasca". 
Intrarea Mare exprima tocmai actul nostru jertfelnic de a-i oferi lui Dumnezeu ofranda vieţii 
noastre ca participare la jertfa lui Hristos. De aceea cadirea pregăteşte si însoţeşte acest 
ritual întarindu-i simbolismul. 

Iniţial se tamâiau doar Cinstitele Daruri înainte de ridicarea lor de la Proscomidiar si după 
aşezarea lor pe Sfânta Masa, cădelniţa fiind purtata în procesiune. în urma Proscomidiei 
Cinstitele Daruri sunt chipuri (antitypa) ale Trupului si Sângelui Domnului iar pe Sfântul Disc 
este aşezata simbolic întreaga Biserica în jurul lui Hristos în stare de jertfa. Tămâierea lor 
arata si cinstirea pe care le-o acordam dar sensul principal rămâne cel de jertfa bine primita 
de Dumnezeu. De aceea ulterior s-a adăugat cadirea altarului, a iconostasului si a 
credincioşilor. în vechime cadirea o făcea diaconul, rânduiala păstrata de ruşi până astăzi. La 
noi, ca de altfel si la greci, s-a luat obiceiul ca sa cădească protosul. 

Dincolo de semnificaţia sa simbolica, buna mireasma a tamâiei, împletindu-se cu cântarea 
lina a Heruvicului, cu lumina calda a candelelor si a lumânărilor se adaugă frumuseţii lumii 
transfigurate de har revelată de arhitectura locaşului, de icoane si fresce, antrenând 
participarea noastră totala, nu numai cu mintea ci si cu inima si cu toate simţurile trupeşti la 
taina jertfei, lepădând toata grija lumeasca pentru a-L primi pe împăratul tuturor. 

Spălarea mâinilor arata curăţia ceruta celor ce slujesc 

Atunci când slujeşte episcopul, după cadire, ca o pregătire pentru aducerea sfintei jertfe, 
acesta îsi spală mâinile, semn al curatiei ceruta celor ce slujesc la altar. Până în secolul al XII- 
lea îsi spălau mâinile atât episcopul cât si preoţii, dar numai după aşezarea darurilor pe 
Sfânta Masa. Din secolele XI I -XI 1 1 spălarea pe mâini a preoţilor se muta înainte de 

Proscomidie, în cadrul intrării Mari spalându-se numai episcopul sau preotul protos în cazul în 
care nu slujea episcopul. Din secolul al XVI-lea numai episcopul se mai spală în acest moment 
al slujbei. 

La procesiune mult timp au participat numai diaconii 

Liturghia fiind Taina Bisericii si Taina lui Hristos, Taina împlinirii Bisericii ca Trup al lui Hristos, 
ne descoperă chipul Bisericii pe care aceasta este chemata sa-l realizeze în viata sa. De aceea 
slujirea liturgica trebuie sa exprime locul si funcţia fiecărui mădular în Biserica. în acest sens 
procesiunea cu darurile de pâine si vin a fost înţeleasa la început ca ţinând de specificul 
slujirii diaconilor (2). 

Din cartea Faptele Apostolilor (6,1-6) aflam ca instituirea diaconilor în Biserica s-a făcut în 
vederea slujirii la mese. Aceasta slujire culminează în slujirea la Masa Domnului, adică la 
Sfânta Liturghie. Astfel diaconii, slujitori prin excelenta, sunt cei care se ocupa în mod 
normal de partea materiala, de asigurarea celor necesare slujbei si a condiţiilor pentru buna 
desfăşurare a acesteia, ajutând protosul. Pe de alta parte episcopul si preoţii sunt cei ce se 
roagă în numele poporului lui Dumnezeu. Aceste realităţi erau înţelese si trăite deplin în 
Biserica primara. Ca urmare diaconii erau cei care primeau darurile de pâine si vin ale 
credincioşilor, le pregăteau si le aduceau la altar iar episcopul sau preotul le binecuvânta. 
Intrarea Mare este astfel unul din momentele Liturghiei în care distincţia slujirilor se 
manifesta cu putere, procesiunea cu Cinstitele Daruri fiind înţeleasa până în secolul al Xll-lea 
ca ţinând doar de slujirea diaconilor. Ulterior si preoţii au început sa participe la procesiune 
dar, până astăzi, numai protosul aseaza pe Sfânta Masa Cinstitele Daruri. 

Ritualul procesiunii s-a cristalizat la Constantinopol 

Cultul ortodox s-a cristalizat la Constantinopol, în special în Marea Biserica Sfânta Sofia, după 
secolul al Xl-lea generalizându-se în întreaga lume ortodoxa. privire istorica asupra 
evoluţiei cultului în Bizanţ ne va ajuta sa înţelegem mai bine rânduiala de astăzi. 

Cercetările arheologice au scos în evidenta faptul ca bisericile din Constantinopol aveau o 
încăpere distincta, situata de regula lângă intrare, numita skevofilachion (3). Aici diaconii 
primeau darurile credincioşilor si le pregăteau pentru jertfa. Episcopul sau preotul protos 
venind la Liturghie intra si îsi îmbracă vesmintele în aceasta încăpere după care rostea asupra 
darurilor rugăciunea punerii înainte de la Proscomidie si mergea în biserica. După plecarea 
catehumenilor diaconii aduceau la altar darurile ce erau primite de protos si puse pe Sfânta 
Masa (4). 

Procesiunea cu Cinstitele Daruri a fost privita la început ca un act strict utilitar săvârşit de 
diaconi în timp ce preoţii slujeau la altar. Dar treptat acest act s-a încărcat cu o tot mai mare 
solemnitate. Daca iniţial era săvârşita în tăcere, de la jumătatea secolului al Vl-lea 
procesiunea este însoţita de cântarea Heruvicului. 

în secolul al Xll-lea la Marea Biserica Sfânta Sofia procesiunea era încă săvârşita numai de 
către diaconi. Ei părăseau altarul imediat după ectenia catehumenilor si se deplasau la 
skevofilachion de unde aduceau în procesiune mai multe Sfinte Discuri si Potire cu Cinstitele 
Daruri (datorita numărului mare de credincioşi) cântând ei însisi Heruvicul. Episcopul si 
preoţii îi aşteptau în altar, primeau darurile si le aşezau pe Sfânta Masa în forma de cruce. 
Apoi le acopereau cu Sfântul Aer, purtat si el în procesiune, care avea nişte dimensiuni 
impresionante: 1,5 m / 2,5 m. 

în bisericile mici, cu putini slujitori, în lipsa diaconului, preotul era nevoit sa ia el însuşi parte 
la procesiune încă din perioada anterioara. Dar din secolele XII-XIII, odată cu solemnizarea tot 
mai accentuata a ritualului Intrării Mari s-a ajuns ca preoţii sa participe la procesiune chiar si 
când nu era o nevoie practica pentru aceasta. 

Generalizarea participării preoţilor la procesiune a dus la apariţia pomenirilor în timpul 
acesteia, la început cu voce joasa, ca răspuns la cererea credincioşilor, pentru ca în cele din 
urma sa se întrerupă cântarea Heruvicului pentru a fi pomeniţi cu voce tare, mai întâi 
demnitarii prezenţi, iar mai apoi si alte categorii de clerici si credincioşi. 

schimbare importanta în ritualul Intrării Mari s-a produs către secolul al XlV-lea odată cu 
mutarea locului săvârşirii Proscomidiei în latura de nord a altarului. Procesiunea cu Cinstitele 
Daruri îsi pierde astfel caracterul practic, procesiunea plecând de acolo unde trebuie sa 
ajungă, adică din altar. Dar ea îsi păstrează si chiar îsi accentuează caracterul simbolic 
căpătând o solemnitate tot mai mare. 

Procesiunea de la Liturghia arhiereasca se apropie mai mult de practica veche 

Diataxa (rânduiala) liturgica a Patriarhului Filotei(secolul al XlV-lea) a consacrat practica de 
azi în care se face distincţie între Liturghia arhiereasca si cea săvârşita de preot. 

Liturghia arhiereasca se apropie mai mult de practica veche prin faptul ca episcopul nu ia 
parte la procesiune. După ce se spală pe mâini, el se închina în fata Sfintei Mese, îsi cere 
iertare de la clericii împreuna-slujitori si de la credincioşi si îi binecuvinteaza, apoi merge la 
Proscomidiar si da Sfântul Disc arhidiaconului iar Sfântul Potir preotului protos. 

Aceştia pleacă în procesiune prin mijlocul bisericii fiind precedaţi de purtători de lumânări si 
de diaconi care cădesc si urmaţi de restul preoţilor. Din fata uşilor împărăteşti episcopul 
primeşte Cinstitele Daruri si le aseaza pe Sfânta Masa. 

Când nu slujeşte episcopul toţi slujitorii iau parte la procesiune. Daca este diacon el primeşte 
Sfântul Disc de la protos care ia Sfântul Potir. Daca diaconul lipseşte protosul ia atât Sfântul 
Potir cât si Sfântul Disc. Apoi se pleacă în procesiune, mergând înainte cei ce poarta lumânări 
si cădelniţa. 

în ceea ce priveşte traseul urmat de procesiune în practica diverselor Biserici Ortodoxe locale 
se întâlnesc diferente semnificative. Astfel în Biserica Ortodoxa Greaca, ieşind din altar, 
procesiunea înconjura naosul prin nord pentru a-l traversa apoi si a intra prin Uşile 
împărăteşti din nou în altar, refacându-se într-o anumita măsura traseul urmat în vechime 
când se pleca din skevofilachion. în practica ruseasca procesiunea este redusa la minim 
rezumându-se la trecerea pe solee, prin fata iconostasului. Noi ne aflam oarecum la mijloc 
prin faptul ca procesiunea trece prin naos existând însă tendinţa, mai ales atunci când 
biserica este aglomerata, de a copia practica ruseasca si a nu depasi soleea. 

Procesiunea exprima înălţarea Bisericii la Dumnezeu 

Procesiunea din cadrul Intrării Mari, prin purtarea solemna la altar a darurilor de pâine si vin 
care ne reprezintă pe noi - Biserica, ne duce înaintea lui Dumnezeu. Ea exprima înaintarea 
Bisericii si înălţarea ei către Dumnezeu, mersul Bisericii către locul ce-i este gătit, adică 
către Scaunul lui Dumnezeu unde ne înalta Hristos (5). în mod deosebit la Liturghia 
arhiereasca acest lucru este arătat prin primirea darurilor de către episcop - chipul lui Hristos 
si aşezarea lor pe Sfânta Masa - simbol al împărăţiei lui Dumnezeu. Jertfa noastră, jertfa 
Bisericii, este jertfa lui Hristos Care ne înalta în împărăţia Sa. 

Note: 

1 . Gregory Dix, The Shape of the Liturgy, London, 1945, p 427 

2. Alexandre Schmemann, Euharistia. Taina împărăţiei, Ed. Anastasia, Bucureşti, p. 124 

3. cf. TE Mathews, The Early Churches of Constantinople: Architecture and Liturgy, London, 
1971 

4. Robert Taft, Great Entrance. A history of the Transfer of Gifts and other Preanaforal Rites 
of the Liturgy of St. John Chrysostom, second edition, Roma, 1978, p. 178-216 

5. A. Coniaris, Introducere în credinţa si viata Bisericii Ortodoxe, Bucureşti, 2001, p.55 

XXXIV 

Pomenirile de la Intrarea Mare 

în rânduiala de astăzi a Sfintei Liturghii cântarea Heruvicului, care însoţeşte procesiunea cu 
Cinstitele Daruri din cadrul Intrării Mari, este întrerupta de rostirea pomenirilor după modelul 
rugăciunii adresata Mântuitorului de către tâlharul de pe cruce:"Pomenesre-ma Doamne când 
vei veni întru împărăţia Ta!" (Luca 23, 42). 

Pomenirile apar în secolul al Xll-lea si încep sa fie rostite cu voce tare în secolul al XlV-lea 

La început Heruvicul se cânta neîntrerupt pe toata durata desfăşurării procesiunii cu 
Cinstitele Daruri, de la ridicarea acestora de la proscomidiar si până la aşezarea lor pe Sfânta 
Masa. Din secolele XII-XIII, odată cu generalizarea participării preoţilor la procesiune alături 
de diaconi, unele manuscrise cuprinzând rânduiala Sfintei Liturghii ne indica faptul ca preotul 
rostea cu voce joasa, fara a întrerupe cântarea, o formula de pomenire generala a celor 
prezenţi. Acestei formule generale i se adaugă ulterior o formula de pomenire a episcopului 
locului (1). 

Din secolul al XlV-lea începe sa fie rostita cu voce tare, întrerupându-se cântarea Heruvicului, 
pomenirea generala a celor prezenţi cu formula: "Pe voi pe toţi, dreptslavitorilor creştini, sa 
va pomenească Domnul Dumnezeu întru împărăţia Sa, totdeauna, acum si pururea si în vecii 
vecilor". Comentariile liturgice ale Sfântului Nicolae Cabasila (secolul al XlV-lea) si Sfântului 
Simeon al Tesalonicului (secolul al XV-lea) ne sugerează ca pomenirea se realiza în urma 
cererii credincioşilor. Tot cu voce tare erau pomeniţi împăratul si patriarhul, dar numai daca 
erau prezenţi. în caz contrar erau pomeniţi cu voce joasa în timpul cântării Heruvicului, asa 
cum se făcea si pomenirea altor categorii de clerici si credincioşi care s-au adăugat ulterior. 

Aceasta rânduiala de a se rosti cu voce tare doar pomenirea generala a celor prezenţi se 
păstrează până azi în Biserica Ortodoxa Greaca. în schimb, în practica româneasca, ca de 
altfel si în cea slava, toate pomenirile se fac cu voce tare. 

A fi pomenit de Dumnezeu întru împărăţia Sa înseamnă a primi darul vieţii celei veşnice 

Deşi intrate mai târziu în rânduiala Sfintei Liturghii, pomenirile din timpul procesiunii cu 
Cinstitele Daruri sunt expresia unei atitudini fundamentale a omului înaintea lui Dumnezeu. 
"Rugăciunea pentru ca Dumnezeu sa pomenească, sa-si aducă aminte, alcătuieşte centrul 
întregii slujiri divine a Bisericii, a vieţii ei întregi"(2). 

A fi pomenit de Dumnezeu întru împărăţia Sa înseamnă a fi făcut viu de puterea dragostei Lui, 
a primi darul vieţii celei veşnice. Si la nivelul relaţiilor dintre oameni a pomeni pe cineva 
înseamnă a-l face într-un fel viu în inima mea. Dar aceasta pomenire nu are puterea de a-l 
face viu cu adevărat, nu este lucratoare asupra lui ci rămâne la nivelul meu subiectiv. Cu 
totul altceva este când eşti pomenit de Dumnezeul cel veşnic, Făcătorul cerului si al 
pământului. Prin întruparea Fiului Sau, Dumnezeu si-a arătat dragostea Sa "nebuna" (Nicolae 
Cabasila) pentru noi. Asumând firea umana, Fiul lui Dumnezeu si-a adus aminte de noi toţi si 
de aceea îndrăznim, precum tâlharul cel de-a dreapta, sa-i cerem sa ne pomenească în 
împărăţia Sa adică sa ne facă părtaşi acesteia. "Asa precum tâlharul de-a dreapta e sigur atât 
de iminenta intrării lui Hristos în împărăţia de sus, în care doar revine ca om, căci ca 
Dumnezeu o are din veci, cât si de moartea lui mântuitoare pentru toţi, cerându-i sa-l 
pomenească, sa-l duca si pe el în acea împărăţie, asa sunt siguri si cei din biserica atât de 
intrarea iminenta sau de aflarea împăratului Hristos cel nevăzut de-a dreapta Tatălui în 

stare de jertfa pentru noi, cât si de puterea lui de a-i aduce la viata adevărata pe ei si pe 
toţi cei dragi fie ca sunt încă vii, fie ca sunt adormiti"(3). 

înaintea lui Hristos care S-a jertfit pentru toţi si ne-a poruncit sa ne iubim unii pe alţii precum 
El ne-a iubit pe noi (loan 13, 34), nu se poate gândi fiecare în mod egoist numai la el însuşi si, 
de aceea, rugăciunea de pomenire îmbrăţişează întreaga Biserica, unindu-ne pe toţi, vii si 
adormiţi, în "amintirea" lui Hristos. 

Prin pomenirea diverselor categorii de clerici si credincioşi, vii si adormiţi, se manifesta 

conştiinţa sobornicitatii Bisericii 

Daca slujeşte diaconul, pomenirile încep cu rostirea de către acesta a formulei generale de 
pomenire a celor prezenţi: "Pe voi pe toţi, dreptslavitorilor creştini, sa va pomenească 
Domnul Dumnezeu întru împărăţia Sa, totdeauna, acum si pururea si în vecii vecilor". 

Preotul continua cu celelalte pomeniri: 

Pe Preafericitul Părintele nostru Patriarhul (N) [pe (înalt-) Preasfintitul (Arhi-) Episcopul (si 

Mitropolitul) nostru (N)] sa-l pomenească Domnul Dumnezeu întru împărăţia Sa. Ne rugam în 

primul rând pentru mântuirea episcopului nostru, cel care, păstrând continuitatea harului si 

credinţei de la Sfinţii Apostoli si fiind în comuniune cu ceilalţi apostoli garantează rămânerea 

noastră în unitatea de credinţa si iubire a Bisericii apostolice. 
Pe binecredinciosul poporul român de pretutindeni, pe cârmuitorii tarii acesteia, pe mai marii 
oraşelor si satelor si pe iubitoarea de Hristos oaste, sa-i pomenească Domnul Dumnezeu întru 
împărăţia Sa. Ne-am născut în sânul unui neam si ne mântuim ca aparţinând acestui neam de 
aceea suntem datori sa ne rugam pentru neamul nostru precum si pentru conducătorii noştri, 
indiferent de vrednicia acestora, ei fiind rânduiţi sau îngăduiţi de Dumnezeu sa conducă 

treburile lumii acesteia. 

Pe fraţii noştri: preoţi, ieromonahi, ierodiaconi, diaconi, monahi si monahii, si pe tot clerul 

bisericesc si cinul monahicesc, sa-i pomenească Domnul Dumnezeu întru împărăţia Sa. Clericii 

sunt cei ce si-au asumat răspunderea mântuirii credincioşilor si, de aceea, au nevoie în mod 

deosebit de rugăciunea tuturor. 

Pe adormiţii întru fericire patriarhi ai Bisericii Ortodoxe Române, Miron, Nicodim, lustinian si 

Iustin, sa-i pomenească Domnul Dumnezeu întru împărăţia Sa. Sunt pomeniţi aici toţi 

patriarhii Bisericii noastre adormiţi întru Domnul. 

Pe fericiţii si pururea pomeniţii ctitori ai sfântului lăcaşului acestuia, si pe alţi ctitori, 

miluitori si binefăcători, sa-i pomenească Domnul Dumnezeu întru împărăţia Sa. Ctitorii, 

miluitorii si făcătorii de bine sunt cei datorita jertfei cărora Biserica îsi poate desfăşura 

activitatea în mod practic prin săvârşirea slujbelor si mai ales a Sfintei Liturghii, menţinând 

astfel unitatea noastră de credinţa. 

Pe fericiţii întru adormire eroii, ostaşii si luptătorii români din toate timpurile si din toate 

locurile, cazuti pe câmpurile de lupta, în lagăre si în închisori pentru apărarea patriei si a 

credinţei strămoşeşti, pentru întregirea neamului, pentru libertatea si demnitatea noastră, 

sa-i pomenească Domnul Dumnezeu întru împărăţia Sa. Este o datorie de onoare sa ne rugam 

pentru mântuirea celor care s-au jertfit pentru libertatea si demnitatea noastră, pentru 

credinţa si neam, pentru ca noi sa putem săvârşi astăzi Sfânta Liturghie. 

Pe cei ce au adus aceste daruri si pe cei pentru care s-au adus, vii si adormiţi, sa-i 
pomenească Domnul Dumnezeu întru împărăţia Sa. Aceasta pomenire îi include pe toţi cei ce 

si-au adus darul de pâine (si vin) la altar (toţi cei prezenţi la slujba ar trebui sa se regăsească 

aici având în vedere faptul ca participarea la Liturghie începe cu aducerea darurilor) precum 

si pe toţi cei pomeniţi la Proscomidie de pe pomelnicele ce însoţesc darurile. 

Pe toţi cei adormiţi din neamurile noastre, strămoşi, moşi, părinţi, fraţi, surori, fii si fiice, 
soţi si soţii si pe toţi cei dintr-o rudenie cu noi, pe fiecare după numele sau, sa-i pomenească 
Domnul Dumnezeu întru împărăţia Sa. Cei adormiţi au în mod deosebit nevoie de rugăciunea 
noastră pentru ca ei însisi nu mai pot face nimic pentru mântuirea lor de unde rezulta marea 

noastră responsabilitate. 

Si pe voi pe toţi, dreptslavitorilor creştini, sa va pomenească Domnul Dumnezeu întru 
împărăţia Sa, totdeauna, acum si pururea si în vecii vecilor. Pomenirile se încheie cu rostirea 
de către protos a formulei de pomenire generala a celor prezenţi, singura care în bisericile de 

tradiţie greaca se aude rostita cu voce tare. 
Prin toate aceste pomeniri, vii si morţii se unesc în Hristos pentru ca acesta sa ne înalte în 

împărăţia Sa. 

Liturghierul interzice citirea pomelnicelor în acest moment al Liturghiei 

Liturghierul face menţiunea expresa ca nu se fac pomeniri nominale de pe pomelnice, asa 
cum, din păcate, se mai întâmpla pe alocuri. Pomenirile prezentate mai sus, prevăzute de 
Liturghier, cuprind toate categoriile de clerici si credincioşi, vii si adormiţi, inclusiv pe toţi cei 
de pe pomelnice, care au fost de altfel pomeniţi la Proscomidie. Chiar si aceste pomeniri 
generale sunt, asa cum am văzut, o dezvoltare destul de târzie a Liturghiei, rezumându-se la 
greci la una singura. încărcarea cu pomeniri nominale duce la prelungirea nejustificata a 
acestui moment fiind "o exagerare a amănuntelor accesorii care duce la înecarea acţiunii 
liturgice principale" (4). Este bine ca atât clericii cât si credincioşii sa înţeleagă acest lucru si 
sa se conformeze indicaţiilor Liturghierului. 

Note: 

1 . Vezi Robert Taft, Great Entrance. A history of the Transfer of Gifts and other Preanaforal 
Rites of the Liturgy of St. John Chrysostom, second edition, Roma, 1978, p. 229-234 

2. Alexandre Schmemann, Euharistia. Taina împărăţiei, Ed. Anastasia, Bucureşti, p. 127 

3. Pr. Prof . Dr. Dumitru Staniloae, Spiritualitate si comuniune în Liturghia ortodoxa, Craiova, 
1986, p. 231 

4. Pr. Prof. Dr. Petre Vintilescu, Liturghierul explicat, Bucureşti, 1998, p. 214- 

XXXV 

Punerea înainte a Cinstitelor Daruri 

Pregătirea darurilor pentru aducerea Sfintei Jertfe, ca scop principal al Intrării Mari, îsi 
găseşte împlinirea prin aşezarea lor pe Sfânta Masa. Cinstitele Daruri, care reprezintă ofranda 
vieţii noastre si jertfa Bisericii fiind, pana la sfinţirea lor, chipuri (antytipa) ale Trupului si ale 
Sângelui Domnului (1), sunt puse înaintea lui Dumnezeu cu rugăciunea de a fi primite în 
"sfântul si cel mai presus de ceruri si duhovnicescul sau jertfelnic întru miros de buna 
mireasma duhovniceasca" si de a ne trimite harul Sfântului Duh (2). 

Hristos primeşte jertfa noastră si se identifica cu ea 

Aşezarea Cinstitelor Daruri pe Sfânta Masa este săvârşita întotdeauna de către protos, adică 
de întâi-statatorul slujbei. în cazul Liturghiei arhiereşti episcopul nu participa la procesiune ci 
primeşte, stând între Sfintele Usi, Sfântul Disc de la diacon si sfântul Potir de la preot si, după 
ce rosteşte cu glas tare pomenirea viilor respectiv a morţilor, le pune pe rând pe Sfânta Masa. 
Când slujeşte preotul cu diacon, acesta din urma, deşi poarta Sfântul Disc în procesiune, nu îl 
asaza pe Sfânta Masa ci aşteaptă sosirea preotului protos care îl pune, împreuna cu Sfântul 
Potir, pe Sfânta Masa. 

Faptul ca Cinstitele Daruri sunt aşezate pe Sfânta Masa doar de către protos are o 
semnificaţie profunda si anume "ceea ce noi aducem este arătat ca fiind adus de Hristos si 
înălţat de El în Sfânta Sfintelor cereşti. Jertfa noastră, jertfa Bisericii, este jertfa lui 
Hristos" (3). 

în urma Proscomidiei Cinstitele Daruri reprezintă jertfa Bisericii care uneşte în sine jertfele 
personale ale fiecăruia dintre cei care au adus sau pentru care s-au adus darurile de pâine si 
vin, ofranda vieţii noastre. Jertfa curata se întâlneşte în mod firesc cu Dumnezeu. Dar numai 
omenescul purtat de Dumnezeu este capabil de o jertfa curata, totala, fara rezerve. De aceea 
numai în Hristos s-a produs întâlnirea desăvârşita (4) a lui Dumnezeu si a jertfei, numai jertfa 
Lui a fost o jertfa totala, atotcurata, desăvârşita. Jertfa noastră, jertfa Bisericii, nu poate fi 
decât o împărtăşire din aceasta jertfa unica si desăvârşita a lui Hristos. Ritualul Proscomidiei, 
prin pomenirea jertfei Mântuitorului la scoaterea agnetului, face o prima mărturisire a 
acestei realităţi. Intrarea Mare, prin aducerea solemna a Cinstitelor Daruri la altar si aşezarea 
lor de către protos pe Sfânta Masa arata primirea jertfei noastre de către Hristos si 
identificarea lui cu ea: "căci Tu eşti Cel ce aduci si Cel ce Te aduci, Cel ce primeşti si Cel ce 
Te împărţi Hristoase Dumnezeul nostru"(Rugaciunea din timpul Heruvicului). 

Simbolismul punerii înainte a darurilor se concentrează pe jertfa lui Hristos 

Mântuitorul primeşte si se identifica cu jertfa noastră si astfel El însuşi este Cel ce Se aduce. 
De aceea simbolismul ritualurilor legate de punerea înainte a darurilor se concentrează pe 
jertfa lui Hristos. Ca urmare aşezarea Cinstitelor Daruri pe Sfânta Masa si acoperirea lor a fost 
pusa de comentatorii Sfintei Liturghii în legătura cu patimile, moartea si îngroparea Domnului 
dar si cu învierea Sa. lata ce scrie în secolul al V-lea Isidor Pelusiotul (t 435): 

"Desfacerea ilitonului sub sfintele ofrande semnifica slujirea lui losif din Arimateea. Acela a 
învelit trupul Domnului în giulgiu si l-a aşezat în mormânt de unde a ieşit învierea pentru 
toata lumea. La fel noi sfinţim pâinea care a fost adusa pe iliton si găsim aici cu adevărat 
Trupul Domnului, izvorul acestei nemuriri cu care lisus cel înmormântat de losif ne-a dăruit 
înviind"(5). 

Deşi adăugate doar începând cu secolul al XVI-lea, troparele rostite de către protos la 
aşezarea si acoperirea darurilor exprima aceasta înţelegere veche a ritualului. Primul tropar 
este preluat din rânduiala slujbei Prohodului Domnului (Utrenia Sâmbetei Mari): 

"losif cel cu bun chip, de pe lemn luând preacurat trupul Tau, cu giulgiu curat înfasurându-l 
si cu miresme, în mormânt nou îngropându-l, l-a pus". 

Contemplam cu ochii mintii taina înfricoşătoare a Dumnezeului-Om care moare pentru noi si 
este pus în mormânt ca orice muritor, aparent învins de puterile întunericului. 

Dar Cel ce a murit nu este un om obişnuit ci este Dumnezeu adevărat, lucru pe care protosul 
îl exprima în troparul următor: 

"în mormânt cu trupul, în iad cu sufletul, ca un Dumnezeu, în rai cu tâlharul si pe scaun 
împreuna cu Tatăl si cu Duhul ai fost Hristoase, toate umplându-le Cel ce eşti necuprins". 

Deşi trupul este mort si aşezat în mormânt, sufletul Mântuitorului se pogoară la iad dar nu ca 
un osândit ci ca un Dumnezeu ducând în acel adânc al despărţirii de Dumnezeu viata si lumina 
învierii, sfărâmând încuietorile iadului si scotându-i de acolo pe toţi cei ce au crezut în El (I 
Pt 3, 19-20). Cel dintâi care s-a umplut de viata si lumina lui Hristos a fost tâlharul pentru 
care credinţa în Hristos a făcut ca moartea sa nu mai fie o cale spre iad ci una spre rai (Le. 
23, 42-43)(6). Ca Dumnezeu Hristos nu s-a despărţit niciodată de Tatăl si de Duhul, Tatăl, Fiul 
si Duhul Sfânt fiind "Treimea cea de o fiinţa si nedespărţita" , umplându-le toate, El însuşi 
fiind necuprins. 

Aparenta înfrângere se descoperă astfel ca biruinţa totala asupra întunericului si a morţii: 

"Ca un purtător de viata si mai înfrumuseţat decât raiul cu adevărat si decât toata cămara 
împărăteasca mai luminat s-a arătat, Hristoase, mormântul Tau, izvorul învierii noastre". 

După cum remarca părintele Dumitru Staniloae, era firesc ca viata si lumina învierii sa se 
întindă în planul văzut al trupurilor după ce a tâsnit în iad prin sufletul Lui si a întemeiat raiul 
prin suflet. Din ultimul adânc al dumnezeirii viata vine în mormântul în care se afla trupul, 
prin sufletul lui lisus (7). Jertfa se împlineşte în înviere, mormântul lui Hristos se arata ca un 
purtător de viata si izvor al învierii noastre pentru ca, prin învierea Sa, Mântuitorul S-a făcut 
începătura a învierii tuturor (I Cor. 15, 20). 

Ultimele doua tropare, preluate din rânduiala Ceasurilor Sfintelor Paşti si introduse în 
Liturghie doar în secolele XVI-XVII, scot cu putere în evidenta sensul jertfei Mântuitorului care 
se împlineşte în înviere. Facându-ne părtaşi jertfei lui Hristos, dobândim si noi înviere, viata 
veşnica, împărăţia cerurilor, pe împăratul însuşi. 

Hristos nu doar primeşte jertfa noastră ci Se si dăruieşte în Sfânta împărtăşanie 

Hristos este Cel ce primeşte jertfa noastră si se identifica cu ea dar si Cel ce Se dăruieşte 
noua sub chipul pâinii si al vinului prefăcute în Trupul si Sângele Sau. De aceea punerea 
înainte a Cinstitelor Daruri este însoţita de cântarea celei de a doua parti a Heruvicului: "Ca 
pe împăratul tuturor sa-L primim, pe Cel, de ostile îngereşti, nevăzut înconjurat. Aliluia! 
Aliluia! Aliluia!". Ni se atrage astfel atenţia ca participarea noastră la Sfânta Liturghie nu se 
limitează la aducerea darurilor ci înseamnă si primirea lui Hristos în noi prin împărtăşire, fapt 
care ne umple de bucurie duhovniceasca revărsata în cântarea cereasca a împărăţiei veşnice 
(Apoc. 19, 1): Aliluia! Lăudaţi pe Dumnezeu! 



107 



Jertfa lui Hristos este împlinirea prorocii lor 

Cinstitele Daruri puse pe Sfânta Masa si acoperite cu Sfântul Aer sunt cădite de către protos 
de trei ori zicând: 

"Fa bine, Doamne, întru bunavoirea Ta, Sionului si sa se zidească zidurile Ierusalimului" iar 
diaconul răspunde: "Arunc; vei binevoi jertfa dreptăţii, prinosul si arderile de tot, atunci vor 

pune pe altarul Tau vitei". 

Prin rostirea acestor ultime versete ale Psalmului 50 (20-21) se mărturiseşte împlinirea 
prorociilor Vechiului Testament în jertfa deplina a Mântuitorului actualizata în Sfânta 
Liturghie, jertfa dreptăţii adusa în Noul Sion, Biserica. 

Dialogul dintre protos si diacon este o pregătire duhovniceasca pentru rostirea anaforalei 

Când slujeşte si diaconul, după aşezarea darurilor pe Sfânta Masa are loc un dialog între el si 
protos prin care se invoca ajutorul lui Dumnezeu pentru săvârşirea în continuare a slujbei. 

Mai întâi protosul cere rugăciunea diaconului pentru el: "Pomeneste-ma, frate si împreuna 
slujitorule" căreia diaconul îi răspunde zicând: "Preoţia ta sa o pomenească Domnul 
Dumnezeu întru împărăţia Sa. Roaga-te pentru mine, părinte". Prin acest dialog se arata 
nevoia rugăciunii unuia pentru altul deoarece vrednicia personala nu se înalta la sublimitatea 
slujbei. 

Continuarea dialogului este oarecum ciudata în sensul ca protosul, repetând cuvintele 
îngerului de la Bunavestire (Le. 1, 35) se roagă ca Duhul Sfânt sa vina peste diacon: "Duhul 
Sfânt sa vina peste tine si puterea Celui preaînalt sa te umbrească" . La care diaconul 
răspunde "Acelaşi Duh sa lucreze împreuna cu noi în toate zilele vieţii noastre". O analiza 
istorica a evoluţiei textului vine sa ne lămurească asupra situaţiei actuale (8). 

La origine acest dialog se desfăşura între protos si împreuna-slujitorii de rang cel puţin 
preoţesc ca un act al pregătirii duhovniceşti pentru rostirea anaforalei ce va urma. Protosul 
cerea rugăciunea împreuna-slujitorilor care răspundeau spunând cuvintele îngerului: "Duhul 
Sfânt sa vina peste tine si puterea Celui preaînalt sa te umbrească" (Le. 1, 35) ulterior 
adaugându-se: "si sa lucreze împreuna cu tine". Unele manuscrise ne indica ca protosul 
răspundea: "Acelaşi Duh sa vina peste voi si puterea Celui preaînalt sa va umbrească si sa 
lucreze împreuna cu voi". Liturghia arhiereasca slava păstrează dialogul de acest tip între 
episcop si împreuna-slujitori. 

Rostirea cuvintelor îngerului se explica prin analogia pe care Sfântul loan Damaschin o face 
între pogorârea Sfântului Duh, invocat în anafora, pentru a preface pâinea si vinul în Trupul si 
Sângele Domnului si pogorârea asupra Fecioarei Măria la întruparea Mântuitorului: "După cum 
toate câte a făcut Dumnezeu le-a făcut cu energia Sfântului Duh, tot astfel si acum, energia 
Duhului lucrează cele mai presus de fire, pe care nu le poate cuprinde nimic altceva decât 
credinţa. <Cum îmi va fi mie aceasta, zice Sfânta Fecioara, pentru ca eu nu cunosc barbat>. 
Iar arhanghelul Gavriil îi răspunde: <Duhul cel Sfânt se va pogorî peste tine si puterea Celui 
preaînalt te va umbri>. Si acum ma întrebi cum pâinea se face Trupul lui Hristos si vinul si 
apa Sângele Lui? Ti-o voi spune eu. Sfântul Duh se pogoară peste ele si face pe acelea ce sunt 
mai presus de cuvânt si de cuget"(9). Aşadar preoţii împreuna-slujitori se roagă ca, precum 
Duhul Sfânt s-a pogorât peste Fecioara Măria si puterea Tatălui a umbrit-o zămislind pe 

Hristos, tot asa la invocarea protosului, în timpul anaforalei care urmează a fi rostita, Tatăl 
sa-l trimită pe Duhul sa se pogoare peste daruri prefacându-le în Trupul si Sângele Domnului. 

La Liturghia slujita doar de preot si diacon iniţial preotul rostea toate formulele aplicându-si- 
le sieşi. După secolul al XV-lea apare practica de azi în care dialogul are loc între preot si 
diacon. Probabil considerându-se nepotrivit ca diaconul sa invoce Duhul Sfânt asupra 
preotului, preotul se roagă ca Duhul sa coboare peste diacon iar acesta din urma ca acelaşi 
Duh sa lucreze cu amândoi. 

în finalul dialogului, în urma cererii diaconului, preotul se roagă ca acesta sa fie pomenit de 
Dumnezeu întru împărăţia Sa binecuvântându-l sa rostească ectenia cererilor. 

Note: 

1. Anaforaua Sfântului Vasile cel Mare, Liturghier, Bucureşti, 2000, p.232 

2. Rugăciunea punerii-înainte, Liturghia Sfântului Vasile cel Mare, Liturghier, Bucureşti, 2000, 
p. 221 

3. A. Schmemann, Euharistia. Taina împărăţiei, ed. Anastasia, p.126 

4. Pr. Prof . Dr. Dumitru Staniloae, Spiritualitate si comuniune în Liturghia ortodoxa, Craiova, 
1986, p. 235 

5. Isidor Pelusiotul, Epistola I, 123 la Rene Bornert, Les commentaires byzantins de la divine 
liturgie du Vile au XVe siccle, Paris, 1966, p. 79 

6. Pr. Prof. Dr. Dumitru Staniloae, Spiritualitate si comuniune în Liturghia ortodoxa, Craiova, 
1986, p. 234 

7. Ibidem, p. 236 

8. Vezi Robert Taft, Great Entrance. A history of the Transfer of Gifts and other Preanaforal 
Rites of the Liturgy of St. John Chrysostom, second edition, Roma, 1978, p. 285-305 

9. Sfântul loan Damaschin, Dogmatica, 4,13, ed. a lll-a, Bucureşti, 1993. p. 165 

XXXVI 

Rugăciunea punerii-înainte 

întreaga rânduiala a Intrării Mari este o pregătire a darurilor, clericilor si poporului pentru 
aducerea sfintei jertfe prin rostirea anaforalei. Un loc esenţial în aceasta pregătire îl are 
conştientizarea nevredniciei noastre pentru săvârşirea acestei înfricoşătoare slujbe, 
conştiinţa care se revarsă în rugăciunea ca, prin harul lui Dumnezeu si nu datorita meritelor 
noastre, sa fim învredniciţi ca fara de osânda sa aducem sfânta jertfa si ca aceasta sa fie 
bineprimita de Dumnezeu. Sunt teme care revin mereu în ritualurile Intrării Mari fiind 
conţinutul principal al rugăciunilor pentru credincioşi (atât ale Sfântului loan Gura de Aur cât 
si ale Sfântului Vasile cel Mare) precum si al rugăciunii din timpul Heruvicului. Aceleaşi teme 
sunt reluate în rugăciunea punerii-înainte pe care protosul o rosteşte după aşezarea darurilor 
pe Sfânta Masa si încheierea cântării Heruvicului, în timp ce diaconul zice din mijlocul 
bisericii ectenia cererilor. Liturghiile Sfântului loan Gura de Aur si Sfântului Vasile cel Mare au 
rugăciuni diferite ale punerii-înainte, dar ideile principale sunt aceleaşi. 

Dumnezeul cel Atottiitor si Sfânt ni se deschide în iubire 

"Doamne, Dumnezeule, Atottiitorule, Cel ce eşti singur Sfânt, Care primeşti jertfa de lauda 

de la cei ce Te cheamă pe Tine cu toata inima", 

Rugăciunea Sfântului loan Gura de Aur debutează cu o mărturisire de credinţa: Dumnezeul 
nostru căruia îi aducem darurile este Atottiitorul, Dumnezeul cel Atotputernic (Pantocrator) 
care le-a făcut si le tine pe toate, fara voia căruia nimic nu se poate întâmpla: 

"Au nu se vând doua vrăbii pe un ban? Si nici una din ele nu va cădea pe pământ fara ştirea 

Tatălui vostru" (Matei 10, 29). 

El este Atottiitor si Unul Sfânt, singurul sfânt cu adevărat. "Aproape ca identificam 
dumnezeirea revelată cu sfinţenia. Se poate spune ca în sfinţenie ni se revelează concentrat 
toate însuşirile dumnezeieşti. Ea e misterul luminos si activ al prezentei divine. în ea e 
concentrat tot ce deosebeşte pe Dumnezeu de lume. Dar sfinţenia nu e atributul unui mister 
impersonal ci e atributul transcendentei ca persoana"^ ). 

Dumnezeul nostru cel Atotputernic si Sfânt este un Dumnezeu personal care vrea sa intre în 
comuniune cu noi si care se apleacă cu gingăşie si iubire asupra noastră: "lata, stau la usa si 
bat; de va auzi cineva glasul Meu si va deschide usa, voi intra la el si voi cina cu el si el cu 
Mine" (Apoc. 3, 20). El ne cheamă sa îi răspundem si noi cu iubire: "Da-mi, fiule, mie inima 
ta, si ochii tai sa simtă plăcere pentru caile mele" (Pilde 23, 26). De aceea El primeşte jertfa 
de lauda a celui ce o aduce cu toata inima. Iar jertfa de lauda este "rodul buzelor care 
proslăvesc numele Lui" (Evr. 13, 15). 

Sa fim învredniciţi a aduce jertfe duhovniceşti prin Hristos 

"Primeşte si rugăciunea noastră, a păcătoşilor, si o (ne) du la sfântul Tau jertfelnic; fa-ne 
vrednici a-Ti aduce Tie daruri si jertfe duhovniceşti, pentru păcatele noastre si pentru cele 

din neştiinţa ale poporului". 

Traducerea acestui fragment al rugăciunii ridica o problema în sensul ca în textul original 
verbul prosagein (a duce) este un verb tranzitiv care nu are obiect explicit. Ca urmare 
traducătorului îi revine sarcina de a decide care este obiectul asupra căruia se reflecta 

acţiunea acestui verb. Majoritatea traducerilor în limbile moderne, inclusiv cea româneasca, 
considera ca obiectul verbului este rugăciunea: "si o du (rugăciunea) la sfântul Tau 
jertfelnic". în acest caz este vorba desigur despre rugăciunea punerii-înainte prin care cerem 
sa fim facuti vrednici a aduce daruri si jertfe duhovniceşti. Ducerea rugăciunii la jertfelnic 
exprima tocmai primirea ei. 

Dar, după cum observa Egumenul Andrei Wade (2), în sintaxa greaca daca un verb tranzitiv nu 
are obiect, el preia obiectul verbului tranzitiv următor cum este de exemplu cazul cererii 
"apară, mântuieste, miluieste si ne păzeşte pe noi" în care obiectul ultimului verb este 
preluat de toate cele anterioare. Ca urmare obiectul verbului din rugăciunea punerii-înainte 
sunt clericii care cer sa fie duşi la altarul bisericii si sa fie învredniciţi a aduce daruri: "si ne 
du la sfântul Tau jertfelnic". Aceasta interpretare o găsim în traducerea siriaca veche. Un 
argument în favoarea acestei interpretări consta în faptul ca expresia "sfântul Tau jertfelnic" 
este folosita în celelalte rugăciuni ale Sfintei Liturghii pentru a desemna altarul bisericii 
(altarul ceresc fiind numit "mai presus de ceruri" sau "înţelegător", "duhovnicesc"). Textul 
paralel al rugăciunii punerii-înainte de la Liturghia Sfântului Vasile cel Mare precum si de la 
Liturghia Sfântului lacov si unele Liturghii vechi-orientale (3) se refera în mod explicit la 
primirea slujitorilor care se apropie de sfântul jertfelnic. 

Aşadar protosul se roagă în numele clericilor sa fie duşi la sfântul altar si învredniciţi a aduce 
daruri si jertfe duhovniceşti pentru păcatele lor si pentru păcatele cele din neştiinţa ale 
poporului. Sfântul Apostol Petru ne îndeamnă sa aducem "jertfe duhovniceşti, plăcute lui 
Dumnezeu prin lisus Hristos" (I Petru 2, 5). Altarul bisericii este chip al lui Hristos căci 
"atotdumnezeiescul nostru altar este lisus (...) în care, după dumnezeiasca Scriptura, fiind 
sfinţiţi si aduşi ardere de tot în chip tainic, înfăptuim aducerea noastră" (4). Aducerea 
noastră nu poate fi făcuta decât în Hristos si înseamnă propria noastră jertfire, dăruirea 
totala către Dumnezeu ca o ardere de tot întru "miros de buna mireasma" precum si "Hristos 
ne-a iubit pe noi si S-a dat pe Sine pentru noi, prinos si jertfa lui Dumnezeu" (Efes. 5, 2). 
Slujirea noastră se descoperă astfel ca împlinirea chipurilor Legii Vechi potrivit căreia 
arhiereul aducea o singura data pe an în Sfânta Sfintelor jertfa sângeroasa pentru sine însuşi 
si pentru nestiintele poporului. Aceasta jertfa a Legii Vechi nu avea însă puterea sa 
desăvârşească cugetul închinătorului fiind doar o pilda pentru jertfa cuvântătoare si fara de 
sânge a Legii Noi care are cu adevărat puterea de curăţire a păcatelor (Evrei 9, 7-9). Căci 
Arhiereul nostru cel mare este lisus, Fiul lui Dumnezeu Care, ispitit întru toate după 
asemănarea noastră, afara de păcat, a străbătut cerurile. îndrăzneala noastră de a veni în 
fata sfântului altar ne este data de lucrarea mântuitoare săvârşita de Hristos din dragoste 
pentru noi. "Sa ne apropiem, deci, cu încredere de tronul harului, ca sa luam mila si sa aflam 
har" (Evrei 4, 14-16). 

Se anticipează epicleza evidentiindu-se rolul euharistie al Sfântului Duh 

"Si ne învredniceşte sa aflam har înaintea Ta, ca sa fie bine primita jertfa noastră si sa se 
salasluiasca Duhul cel bun al Harului Tau peste noi, peste aceste Daruri puse înainte si peste 

tot poporul Tau". 

Cerând ca jertfa noastră sa fie bine primita, conştienţi ca numai prin harul lui Dumnezeu 
putem sa o aducem, ne mărturisim din nou nevrednicia în fata înfricoşătoarei responsabilităţi 
pe care o avem: "Gânditi-va: cu cât mai aspra fi-va pedeapsa cuvenita celui ce a călcat în 
picioare pe Fiul lui Dumnezeu, si a nesocotit sângele testamentului cu care s-a sfinţit, si a 
batjocorit duhul harului" (Evrei 10, 29). 

Primirea jertfei înseamnă salasluirea Sfântului Duh (5) peste clericii slujitori, peste daruri si 
peste tot poporul. Se anticipează astfel si se pregăteşte epicleza evidentiindu-se rolul 

euharistie al Sfântului Duh Care, în timpul anaforalei va fi invocat sa vina nu numai asupra 
darurilor prefacându-le în Trupul si Sângele Domnului ci si asupra Bisericii aratându-o cu 
adevărat a fi Trupul lui Hristos. 

Ne rugam Tatălui ca primind jertfa noastră în altarul cel înţelegător - Hristos, sa ne trimită 

harul Sfântului Duh 

Rugăciunea Sfântului Vasile cel Mare este mai lunga si cuprinzătoare decât cea a Sfântului 
loan Gura de Aur, dezvoltând în general aceleaşi idei. Ea începe cu afirmarea lucrării 
mântuitoare a lui Dumnezeu pentru noi schiţând ceea ce se va dezvolta amplu în anafora: 

"Doamne Dumnezeul nostru, Care ne-ai zidit pe noi si ne-ai adus în aceasta viata, Cel ce ne- 

ai arătat noua caile spre mântuire si ne-ai dăruit noua descoperirea tainelor cereşti, tu eşti 

Cel ce ne-ai pus pe noi în slujba aceasta, cu puterea Sfântului tau Duh. Binevoieşte, dar, 

Doamne, sa fim slujitori ai Legii Tale celei noi si savârsitori ai Sfintelor Tale Taine. 

Primeste-ne pe noi, care ne apropiem de sfântul Tau jertfelnic, după mulţimea milei Tale, ca 
sa fim vrednici a-Ti aduce aceasta slujba cuvântătoare (6) si fara de sânge, pentru păcatele 
noastre si cele din neştiinţa ale poporului, pe care, primind-o în sfântul si cel mai presus de 
ceruri si înţelegătorul Tau jertfelnic (7), întru miros de buna mireasma, trimite noua harul 

Sfântului Tau Duh". 

Dumnezeu, Ziditorul nostru, nu ne-a părăsit deşi am căzut în păcat ci, în marea Sa iubire de 
oameni, ne-a deschis în Hristos calea spre mântuire si a rânduit clericii ca, în puterea 
Sfântului Duh, sa fie savârsitori ai Sfintelor Taine conducând poporul spre împărăţia cerurilor. 
Clericii creştini sunt asemenea Sfântului Pavel si celorlalţi apostoli "slujitori ai Noului 
Testament, nu ai literei, ci ai duhului" (II Cor. 3, 6). 

Având în fata aceasta înfricoşătoare răspundere, protosul se roagă, în numele clericilor, sa fie 
primiţi la Sfântul Altar si învredniciţi sa aducă "jertfa cea fara de sânge", slujba cuvântătoare. 
Sfântul Nicolae Cabasila explica folosirea expresiei "slujba cuvântătoare" pentru jertfa 
euharistica prin faptul ca preotul săvârşeşte aducerea darurilor slujindu-se numai de cuvinte 
sfintitoare, conlucrând la împlinirea ei nu prin fapta ci numai prin cuvintele rugăciunii (8). 

Jertfelnicul cel înţelegător si mai presus de ceruri în care protosul se roagă sa fie primita 
jertfa este însuşi Hristos, Arhiereul, Jertfa si Altarul. Iar primirea jertfei de către Hristos 
înseamnă trimiterea harului Sfântului Duh asupra noastră si a darurilor. 



Liturghia este împlinirea chipurilor Legii Vechi 

"Caută spre noi, Dumnezeule, si priveşte spre slujba aceasta a noastră si o primeşte pe dânsa 

precum ai primit darurile lui Abel, jertfele lui Noe, arderile de tot ale lui Avraam, preoţia 

lui Moise si a lui Aaron si jertfele de pace ale lui Samuel. 

Si, precum ai primit de la Sfinţii Tai Apostoli aceasta slujba adevărata, asa primeşte si din 

mâinile noastre, ale păcătoşilor, aceste daruri întru bunătatea Ta, Doamne, pentru ca, 

învrednicindu-ne a sluji fara prihana la sfântul Tau jertfelnic, sa aflam plata credincioşilor si 

înţelepţilor iconomi, în ziua cea înfricoşătoare a răsplătirii Tale celei drepte". 

Sunt evocaţi drepţii Vechiului Testament ale căror jertfe au fost primite: Abel, Noe, Avraam, 
Moise, Aaron si Samuel. Jertfele lor au fost chipuri ale jertfei celei adevărate adusa de Hristos 

si încredinţata spre slujire Sfinţilor Apostoli. Liturghia se descoperă astfel ca împlinire a 
chipurilor Legii Vechi si actualizare a jertfei lui Hristos, continuare a slujirii adevărate a 
Apostolilor. 

în final se revine la tema învrednicirii scotându-se încă o data în evidenta responsabilitatea 
slujirii la Sfântul Jertfelnic pentru care vom da răspuns în ziua judecaţii, rugându-ne sa fim 
asemenea iconomului credincios care a împlinit voia Stăpânului (Luca 12, 42-44) 

Note: 

1. Pr. Prof. Dr. Dumitru Staniloae, teologia Dogmatica Ortodoxa, voi. I, ed. a Ii-a, Bucureşti, 
1996, p. 178 

2. Egumenul Andrei Wade, Ce fel de Liturghie a săvârşit Sfântul loan Gura de Aur, în Credinţa 
Ortodoxa, anul I, nr. 1 (1996) p. 41 

3. vezi Juan. Mateos, SJ, La celebration de la Parole dans la Liturgie byzantine. Etude 
historique, OCA, 191, Roma, 1971, p. 174-179 

4. Dionisie Areopagitul, Despre Ierarhia Bisericeasca, IV,III,12, în Opere Complete, trad., 
introducere si note de Pr. Dumitru Staniloae, Bucureşti 1996, p. 88 

5. P. Evdokimov, Rugăciunea în Biserica de Răsărit, p.184 

6. logiki latria - expresie folosita pentru indicarea jertfei euharistice, tradusa în ultimele 
ediţii ale Liturghierului cu jertfa duhovniceasca 

7. noeros, a, on - care priveşte inteligenta, înţelegerea de unde traducerea româneasca 
veche: înţelegător; în ultimele ediţii ale Liturghierului tradus cu duhovnicesc 

8. Nicolae Cabasila, Tâlcuirea Dumnezeieştii Liturghii, LI, Bucureşti, 1989, p. 110 

XXXVII 

Ectenia cererilor 

După aşezarea Cinstitelor Daruri pe Sfânta Masa diaconul, sau în lipsa acestuia preotul, 
cheamă poporul prezent în biserica la rugăciune printr-o serie de îndemnuri cunoscute sub 
numele de ectenia cererilor. Aceasta ectenie nu a fost de la început aici în forma de azi, dar a 
pătruns destul de devreme, mărturiile din secolul al Vlll-lea dovedind prezenta ei. (1) Practic 
ectenia este alcătuita, după formula introductiva, dintr-o cerere pentru daruri, trei 
îndemnuri preluate din ectenia mare si ectenia cererilor propriu-zisa la care poporul se 
asociază cu răspunsul „Da Doamne!". 

Sa plinim rugăciunea noastră Domnului. 

Ectenia precum si rugăciunea punerii înainte reprezintă o plinire a ritualurilor Intrării mari 
prin care ne pregătim pentru aducerea sfintei jertfe. Formula introductiva ne atrage atenţia 
asupra acestui lucru si, de asemenea, ne îndeamnă sa ridicam rugăciunea la desăvârşire. 

Pentru Cinstitele Daruri ce sunt puse înainte, Domnului sa ne rugam. 

Poporul din biserica este îndemnat sa se asocieze rugăciunii punerii înainte rostita de către 
protos în altar prin cererea ca Cinstitele Daruri care au fost puse înaintea Domnului pe Sfânta 
Masa sa fie primite de Acesta. Iar primirea lor înseamnă salasluirea Sfântului Duh, în urma 
invocării Lui în timpul anaforalei, peste clerici, peste daruri si peste tot poporul, prefacând 
darurile si adunarea în Trupul lui Hristos. 

Pentru Sfânta Biserica aceasta si pentru cei ce cu credinţa, cu evlavie si cu frica lui 
Dumnezeu intra într-însa, Domnului sa ne rugam. 

Pentru ca sa fim izbăviţi noi de tot necazul, mânia, primejdia si nevoia, Domnului sa ne 

rugam. 

Apară, măntuieste, miluieste si ne păzeşte pre noi, Dumnezeule, cu Harul Tau. 

Prin aceste trei cereri preluate din ectenia mare rugăciunea pentru primirea Cinstitelor Daruri 
continua în mod firesc cu rugăciunea pentru poporul care este adunat în biserica, pentru cei 
care „cu credinţa, cu evlavie si cu frica lui Dumnezeu" au venit sa primească Duhul Sfânt si sa 
se unească cu Hristos aducând sfânta jertfa. Cunoscând dragostea nemărginita a lui 
Dumnezeu, ne încredinţam purtării Lui de grija pentru a fi izbăviţi de toata răutatea. 

Ziua toata desăvârşita, sfânta, în pace si fara de păcat, la Domnul sa cerem. 

într-unui din ultimele sale cuvinte (2) adresate obştii mănăstirii Sfântul loan Botezătorul din 
Essex, Anglia, Arhimandritul Sofronie, ucenicul Sfântului Siluan, sintetiza experienţa sa 
duhovniceasca si întreaga tradiţie filocalica arătând ca scopul vieţii noastre este de a caută 
caile care duc la cunoaşterea existenţiala a Dumnezeului personal făcând experienţa vieţii în 
El. Depăşind logica noastră, în Hristos înţelegem ca Dumnezeu ne-a creat spre a deveni 
posesorii vieţii Lui veşnice, fara de început, spre a deveni asemenea Lui până la identitate, nu 
după fiinţa ci în har, într-o comuniune deplina cu El. Acest program al teologiei celei mai 
înalte îl putem pune în practica începând chiar de astăzi, făcând ca în fiecare zi preocuparea 
noastră sa fie a nu păcătui. Nefacând păcatul ne curăţim mintea, inima si întreaga noastră 

fiinţa de întunericul păcatului, devenind în stare sa simţim nemijlocit ce anume vine de la 
Dumnezeu. Punând zilnic în rugăciune preocuparea noastră de a nu mai păcătui, găsim calea 
cea adevărata care ne duce la cunoaşterea existenţiala a lui Dumnezeu. 

Biserica, prin slujbele sale, exprima acest adevăr atât de simplu si, în acelaşi timp, atât de 
profund si anume ca calea spre cunoaşterea lui Dumnezeu consta în stăruinţa zilnica de a nu 
păcătui, rânduind sa ne rugam în fiecare zi pentru aceasta. 

Rugăciunea 

„învredniceste-ne Doamne în ziua (seara, noaptea) aceasta fara de păcat sa ne păzim noi" 

este un exemplu în acest sens. Ectenia cererilor exprima acelaşi lucru: rugăciunea ca ziua 
întreaga sa o petrecem fara de păcat, în pace, făcând astfel din ea o zi sfânta, desăvârşita. E 
în acelaşi timp o atenţionare asupra zilei de acum, acel astăzi în care se lucrează mântuirea 
si asupra căruia Hristos ne îndeamnă sa ne concentram toata atenţia: „ajunge zilei răutatea 
ei" (Matei 6, 24). Este binecunoscuta viclenia diavolului care ne amăgeşte sa amânam mereu 
(„mâine nu astăzi") momentul pocăinţei. De aceea Biserica, ne îndeamnă ca ziua de astăzi, 
sa-l cerem Lui Dumnezeu si sa ne străduim noi înşine, a o face sfânta, desăvârşita, fara de 
păcat. 

înger de pace, credincios îndreptător, păzitor sufletelor si trupurilor noastre, la Domnul 

sa cerem. 

Sfântul loan Gura de Aur arata în omiliile sale (3) ca acest înger de pace pe care îl cerem este 
chiar îngerul păzitor care ne însoţeşte pretutindeni. Mântuitorul însuşi ne încredinţează de 
existenta îngerului păzitor: „Vedeţi sa nu dispreţuiţi pe vreunul din aceştia mici, ca zic vouă: 
Ca îngerii lor, în ceruri, pururea vad fata Tatălui Meu, Care este în ceruri." (Matei 18, 10). 

îngerul păzitor este un ajutor de nădejde pe care Domnul ni-l da în străduinţa noastră de a nu 
păcătui. Ne rugam ca îngerul păzitor sa ne fie „credincios îndreptător" adică sa fie 
întotdeauna cu noi îndreptându-ne pe calea cea strâmta care duce în împărăţia lui 
Dumnezeu. Ne rugam sa ne fie păzitor atât sufletului cât si trupului, pazindu-ne de păcatele 
care ne duc la pierzare dar si de tot râul care se poate abate asupra noastră. Si ne rugam ca 
îngerul nostru păzitor sa fie un înger al păcii, un înger care sa aducă pacea în sufletul si în 
jurul nostru eliberându-ne de războiul si tulburarea pe care o aduce diavolul. 

Mila si iertare de păcatele si de gresealele noastre, la Domnul sa cerem. 

în năzuinţa noastră de a nu păcătui, de a face din fiecare zi o zi fara de păcat sub ocrotirea 
îngerului păzitor, ne găsim pe noi înşine păcătoşi având nevoie de mila lui Dumnezeu, 
îndrăznim sa-i cerem iertarea păcatelor ştiind iubirea Lui nemăsurata fata de oameni. 

Cele bune si de folos sufletelor noastre si pace lumii, la Domnul sa cerem. 

Cerem pace lumii pentru ca „pacea este mama tuturor lucrurilor bune, fundamentul 
bucuriei" (4) si ne încredinţam iubirii lui Dumnezeu, rugându-L sa rânduiască El cele bune si 
de folos sufletului, adică cele ce sunt spre mântuire. 

Cealaltă vreme a vieţii noastre în pace si întru pocăinţa a săvârşi, la Domnul sa cerem. 

Ne rugam ca „cealaltă vreme a vieţii noastre" sa o petrecem în pocăinţa care aduce pacea în 
suflet. Aceasta petrecere întru pocăinţa a vieţii nu este o perspectiva sumbra ci, din contra, 
îmbucurătoare daca avem o înţelegere justa a pocăinţei. După cum arata părintele Rafail 
Noica pocăinţa nu trebuie înţeleasa la nivel moralist, ca o „miorlăiala pentru boroboaţele 
săvârşite". Pocăinţa este dinamica către veşnicie, „zvâcul lăuntric al unui suflet care 
întrezăreşte ceva din realităţile duhovniceşti si tânjeşte după ele" exprimat de luminânda 
Săptămânii Mari: „Cămara Ta Mântuitorule o vad împodobita si îmbrăcăminte nu am ca sa 
intru întru dânsa...". (5) 

Pocăinţa începe cu viziunea păcatului. Potrivit părinţilor Bisericii a-ti recunoaşte păcatul este 
un mare dar al cerului, mai mare decât vederea îngerilor. „Pocăinţa este un nepreţuit dar ce 
s-a dat omenirii. Pocăinţa este minunea lui Dumnezeu, care ne creează din nou după cădere. 
Pocăinţa este revărsarea inspiraţiei divine asupra noastră, cu puterea căreia noi ne înaltam 
la Dumnezeu, Tatăl nostru, pentru a trai împreuna cu El viata veşnica în lumina iubirii Sale. 
Prin pocăinţa se săvârşeşte îndumnezeirea noastră. Darul acesta a devenit posibil prin 
rugăciunea lui Hristos din Ghetsimani, prin moartea Lui pe Golgota si prin învierea Lui". (6) 

Sfârşit creştinesc vieţii noastre, far a durere, far a rusinare (7), în pace, si răspuns bun la 

înfricoşata Judecata a lui Hristos, sa cerem. 

Ultima cerere ne pregăteşte pentru momentul trecerii din aceasta viata, moment esenţial în 
existenta noastră pentru ca în starea în care ne va afla sfârşitul, în aceea vom rămâne în veci. 
De aceea ne rugam ca sfârşitul nostru sa fie creştinesc, împreuna cu Hristos si mărturisind 
credinţa în El. Conştienţi de neputinţele noastre cerem ca sfârşitul sa ne fie fara durere, fara 
o durere fizica mai presus de puterea noastră, dar mai ales fara durerea de a ne vedea 
lepădaţi de Dumnezeu. Ne rugam apoi ca sa nu fim ruşinaţi atunci când se vor deschide 
cărţile conştiinţei si toate faptele si gândurile noastre vor fi vădite, ci sa dam un răspuns bun 
la înfricosatoarea judecata. Acest răspuns bun nu e o dibăcie avocăţeasca ci răspunsul unei 
vieţi trăite în pocăinţa cu conştiinţa păcătoşeniei proprii. 

Pre Preasfânta, Curata, Preabinecuvăntata, Slăvită Stăpâna noastră, de Dumnezeu 

Născătoare si pururea Fecioara Măria cu toţi sfinţii pomenindu-o, pre noi înşine si unii 

pre alţii si toata viata noastră lui Hristos Dumnezeu sa o dam. 

Ectenia cererilor reprezintă un adevărat program de viata duhovniceasca pentru fiecare 
credincios în vederea unui „răspuns bun la înfricosatoarea judecata a lui Hristos" si pentru a 
putea rămâne de-a pururi uniţi cu El. Gândul la judecata finala este un imbold ca, având 
exemplul si ajutorul Maicii Domnului si al tuturor sfinţilor „pre noi înşine si unii pre alţii si 
toata viata noastră" sa o daruim lui Hristos prin pocăinţa. 

Cu îndurările Unuia-Nascut Fiului Tau, cu Carele bine eşti cuvântat, împreuna cu 
Preasfântul si Bunul si de viata făcătorul Tau Duh, acum si pururea si în vecii vecilor. 

Ecfonisul care încheie ectenia subliniază faptul ca împlinirea tuturor cererilor noastre este 
posibila numai cu îndurările Fiului lui Dumnezeu, Care Si-a dovedit dragostea fata de noi prin 
întruparea si Crucea Sa. 

Note: 

1. Vezi S. Parenti, Nota suU'impiego del termine???S?????? nell'Eucologio Barberini gr. 336 (VIII 
sec), Ephemerides liturgicae 103 (1989), p. 413 

2. Arhimandritul Sofronie, Cum se ajunge la cunoaşterea lui Dumnezeu?, în Tine-ti mintea în 
iad si nu deznadajdui! Spiritualitatea Sfântului Siluan Athonitul. Tâlcuiri teologice, Sibiu, 

2000, p. 299-304 

3. Omilii la Coloseni, 3, 4 

4. Sfântul loan Gura de Aur, Omilii la Coloseni, 3, 4 

5. Criza Bisericii daca ea exista, Conferinţa susţinuta la Alba lulia la 17.04.2003 

6. Arhimandritul Sofronie, Mistica vederii lui Dumnezeu, Bucureşti, 1995, p. 33 

7. a?epa?s???t??,?? - care nu are de ce sa se ruşineze, neacoperit de ruşine, tradus în ediţiile 
mai vechi ale Liturghierului cu neruşinat, termen care a căpătat ulterior sensul principal de 
obraznic si ca urmare a fost înlocuit în ediţiile mai noi cu neînfruntat, care, însă, se 
îndepărtează mult de înţelesul originar. Ca o traducere care sa exprime sensul originar 
propunem fara rusinare. 

XXXVIII 

Sărutarea păcii (I) 

Biserica este umanitatea restaurata în Hristos, chemata sa ajungă la unitate în iubire după 
chipul Sfintei Treimi si mărturisind credinţa în Sfânta Treime. în Biserica omul se împlineşte ca 
persoana în comuniune cu Dumnezeu si cu semenii. De aceea participarea fiecărui credincios 
la Sfânta Liturghie, slujba în care Biserica se înalta, ca Trup al lui Hristos, în împărăţia lui 
Dumnezeu, nu poate fi un act individual ci trebuie sa fie un act personal, în comuniune cu 
Dumnezeu si cu întreaga umanitate. 

„în Sfânta Liturghie umanitatea toata, răscumpărata de Dumnezeu, se unifica si devine o 
icoana. Si aceasta icoana exprima doua aspecte: iubirea si credinţa în Dumnezeu" (1). 

Aceasta unitate în credinţa si în dragoste care, după cum remarca încă din secolul al ll-lea 
d.H. Sfântul Ignatie al Antiohiei (2), caracterizează Biserica, se înfăptuieşte în Sfânta 
Liturghie, în mod concret, înainte de aducerea Sfintei Jertfe, prin doua acte: sărutarea păcii 
si mărturisirea credinţei prin rostirea Crezului. 

Sărutarea păcii a fost prezenta încă de la început în rânduiala Sfintei Liturghii 

Sărutul păcii este unul dintre cele mai vechi ritualuri creştine, menţionat încă din Noul 
Testament. Astfel Sfântul Apostol Pavel îsi încheie patru epistole cu un îndemn la îmbrăţişare 
cu „sărutare sfânta" (Rom 16, 16; I Cor 16, 20; II Cor 13, 12; I Tes 5, 26) iar Sfântul Apostol 
Petru îndeamnă la îmbrăţişare cu „sărutarea dragostei" (I Pt 5, 14). Aceasta „sărutare 
sfânta" sau a „dragostei" este înţeleasa ca o modalitate concreta de dobândire a păcii după 
cum vedem în finalul celei de a doua epistole către Corinteni unde, înainte de îndemnul 
„îmbratisati-va unul pe altul cu sărutare sfânta", Sfântul Pavel scrie: „traiti în pace si 
Dumnezeul dragostei si al păcii va fi cu voi" (II Cor. 13, 11). 

Majoritatea exegeţilor considera ca, epistolele fiind citite în cult, sărutarea sfânta avea 
statutul unui ritual liturgic încă din perioada apostolica: „Ne găsim la Corint, în timpul unei 
adunări a comunităţii. O epistola a apostolului este citita ascultătorilor atenţi; ea se 
încheie; încă un îndemn la bine, unitate, dragoste si pace. Apoi răsuna solemn invitaţia: 
"îmbratisati-va unul pe altul cu sărutare sfânta! Toţi sfinţii schimbaţi sărutul comuniunii 
crestinelt' - si corintenii se îmbrăţişează. Harul Domnului nostru lisus Hristos si dragostea lui 
Dumnezeu si împărtăşirea Sfântului Duh sa fie cu voi cu totilt. "Si cu Duhul taul" - răspunde 
comunitatea. Epistola se încheie si Cina Domnului începe". (3) 

Deşi nu exista documente din perioada apostolica care sa descrie desfăşurarea Sfintei 
Liturghii, încercarea de reconstituire de mai sus reuşeşte probabil sa surprindă destul de bine 
realitatea acelor timpuri. în orice caz sărutarea păcii face parte din ceea ce cercetătorii 
numesc „primul strat" (4) (first stratum) al Sfintei Liturghii (adică ritualurile care au fost 
prezente încă de la început în rânduiala slujbei) fiind atestata cu claritate la mijlocul 
secolului al ll-lea de Sfântul Iustin Martirul si Filozoful. (5) 

în Biserica primara sărutarea păcii era un ritual important al slujirii divine întâlnit si în afara 
Sfintei Liturghii. (6) Potrivit lucrării Tradiţia apostolica, atribuita Sfântului Ipolit Romanul 
(sec. II-III), si Constituţiilor Apostolice (7) (sec. IV) episcopul săruta noii botezaţi după 
mirungere ca semn al primirii în Biserica iar la hirotonia unui nou episcop acesta era sărutat 
de întreaga comunitate ca semn al primirii lui ca pastor. Origen (sec. II-III) consemnează 
obiceiul ca, în încheierea rugăciunii, credincioşii sa-si dea sărutarea păcii pe care Tertulian 

(sec. N-III) o numeşte „pecetea rugăciunii" (De oratione, 18), autentificarea unei rugăciuni 
adevărate. 

Mult timp sărutarea se dădea pe gura 

Un aspect destul de şocant pentru omul modern este faptul ca sărutul păcii se dădea pe gura, 
fara a avea însă nimic senzual sau necurat în el. în mediul iudaic si greco-roman se sărutau pe 
gura doar membrii de familie si prietenii foarte apropiaţi. Sărutarea creştina pe gura era o 
practica neconventionala, atestând conştiinţa puternica a apartenenţei la Biserica ca 
mădulare ale aceluiaşi Trup al lui Hristos. De aceea catehumenii si penitenţii nu aveau dreptul 
sa dea sărutul păcii, ei nefiind în Biserica si sărutul lor nefiind sfânt (Tradiţia apostolica, cap. 
XVIII). Sfântul loan Gura de Aur justifica sărutarea pe gura: „Noi suntem templul lui Hristos. 
De aceea ceea ce sărutam este intrarea, vestibulul acestui templu (...) Prin aceste usi Hristos 
intra în noi (...) când ne împărtăşim (...) Nu este o cinste oarecare cea pe care gura o 
primeşte atunci când primeşte Trupul Domnului. Acesta este principalul motiv pentru care 
dam sărutarea aici". (8) 

Practica sărutării pe gura a supravieţuit mult timp în Biserica. La sfârşitul secolului al Xl-lea 
Sfântul Teofilact al Bulgariei este întrebat de fratele sau Dimitrie de ce în Postul Mare 
sărutarea păcii se da pe umeri si nu pe gura ca în restul anului (9), de unde înţelegem ca 
practica curenta era ca clericii sa-si dea sărutarea păcii pe gura. De altfel ediţiile slave ale 
Liturghierului menţionează până prin secolul al XVII-lea ca sărutarea păcii se da pe gura. 
Treptat s-a generalizat însă practica sărutării pe umeri, asa cum am văzut ca se proceda la 
sfârşitul secolului al Xl-lea în Postul Mare. 

Până în secolul al Xl-lea atât clericii cât si credincioşii îsi dădeau sărutarea păcii 

Sărutarea păcii îsi arata întreaga sa valoare în cadrul Sfintei Liturghii ca moment esenţial în 
care întreaga comunitate, clerici si laici, îsi manifesta unitatea de iubire, condiţie a aducerii 
sfintei jertfe potrivit cuvintelor Mântuitorului: „daca îti vei aduce darul tau la altar si acolo 
îti vei aduce aminte ca fratele tau are ceva împotriva ta, lasă darul tau acolo, înaintea 
altarului, si mergi întâi si împaca-te cu fratele tau si apoi, venind, adu darul tau" (Matei 5, 
23-24). La îndemnul diaconului „îmbratisati-va unul pe altul cu sărutare sfânta!" până prin 
secolele IV-V, „Sa ne iubim unii pe alţii!" mai târziu) toţi participanţii la Sfânta Liturghie îsi 
dădeau sărutarea păcii, fiecare în rândul treptei sale: preoţii cu episcopul si între ei, diaconii 
cu diaconii, laicii cu laicii. în cazul laicilor ritualul se săvârşea între vecinii din biserica astfel 
încât nu se producea tulburare la slujba si nici nu lua timp mult. La început, când creştinii 
stăteau amestecaţi în biserica, sărutul se dădea si între bărbaţi si femei. La scurt timp, 
datorita smintelilor care puteau sa apară, bărbaţii si femeile au fost separaţi în locaş, sărutul 
dându-si-l de acum încolo bărbaţii cu bărbaţii si femeile cu femeile. (10) 

Sărutarea păcii înseamnă îmbracarea fiecăruia si a tuturor în iubirea lui Hristos 

Din secolul al Xl-lea sărutarea păcii se restrânge în general la clericii din altar. Ca urmare 
îndemnul diaconului la dragoste reciproca nu se mai concretizează într-un act, chemarea la o 
acţiune devenind chemarea la o stare sufleteasca. Aceasta acţiune avea însă o importanta 
deosebita fiind „o lucrare sfânta a iubirii, semnul si ritualul văzut prin care - în chip nevăzut 
dar real - se săvârşea revărsarea iubirii lui Dumnezeu în inimile credincioşilor, era 
îmbracarea fiecăruia si a tuturor laolaltă în iubirea lui Hristos" (11). A te îmbracă în iubirea 
lui Hristos înseamnă a primi harul dumnezeiesc care te face sa-ti depăşeşti limitele 
egoismului si sa te asemeni lui Dumnezeu îmbrăţişând pe toţi în iubire, chiar si pe duşmani. A 
te îmbracă în iubirea lui Hristos înseamnă sa nu mai vezi în aproapele tau, începând chiar cu 
cel ce se întâmpla sa fie lângă tine în biserica, un străin sau chiar un duşman, ci un frate. 

înseamnă sa conştientizezi faptul ca Hristos ne uneşte pe toţi în Biserica, ca mădulare ale 
Trupului Sau, prin participare la Sfânta Liturghie. Daruindu-si sărutul păcii creştinii 
mărturisesc credinţa ca se împărtăşesc de iubirea celui ce este prezent în mijlocul lor precum 
a promis: „unde sunt doi sau trei, adunaţi în numele Meu, acolo sunt si Eu în mijlocul lor" 
(Matei 18, 20). De aceea îmbratisându-se ei spun 

„Hristos în mijlocul nostru" - „Este si va fi!" - „Totdeauna, acum si pururea si în vecii 

vecilor!". 

Ritualul sărutării păcii, aşezat înaintea anaforalei si a împărtăşirii, scoate în evidenta faptul 
ca nu putem sa intram în comuniune cu Dumnezeu daca nu suntem uniţi în iubire cu ceilalţi 
membri ai Bisericii: „Daca zice cineva: iubesc pe Dumnezeu, iar pe fratele sau îl uraste, 
mincinos este! Pentru ca cel ce nu iubeşte pe fratele sau, pe care l-a văzut, pe Dumnezeu, pe 
Care nu L-a văzut, nu poate sa-L iubească. Si aceasta porunca avem de la El: cine iubeşte pe 
Dumnezeu sa iubească si pe fratele sau" (I loan 4, 20-21). „Nu se poate înfăptui împreuna 
noastră înălţare spre Cel Unul si spre împărtăşirea de Unul având despărţiţi pe aceia de 
unirea întru pace cu noi" scrie Sfântul Dionisie Areopagitul. (12) 

Sfânta Liturghie presupune si angajarea trupeasca, în relaţia cu Dumnezeu prin 
împărtăşire si în relaţia cu aproapele prin sărutarea păcii 

Sărutarea păcii este un act în care trupul exprima si transmite iubirea fata de aproapele ca 
împărtăşire din iubirea lui Hristos. De la începutul Bisericii s-a înţeles faptul ca în Sfânta 
Liturghie relaţia de iubire fata de aproapele trebuie sa implice si trupul în actul sărutării 
păcii, asa cum relaţia cu Dumnezeu angajează si trupul în actul împărtăşirii. Omul este o 
fiinţa dihotomica, trup si suflet. Trupul, care potrivit învăţăturii Bisericii nu este rau în sine, 
participa alături de suflet la rugăciune. Prin intermediul trupului daruim si primim: aducem 
darul la altar, un dar material constând în pâine si vin dar cu o profunda încărcătura 
simbolica, si primim în schimb însuşi Trupul si Sângele Domnului ca hrana trupeasca. Astfel 
printr-un act trupesc, mâncarea, ne unim cu Dumnezeu si experiem iubirea Lui. Tot asa 
iubirea fata de cel ce, împreuna cu mine este mădular al Trupului lui Hristos, Biserica, si 
participa la Sfânta Liturghie, nu poate sa se rezume doar la o stare sufleteasca ci se exprima 
într-un act trupesc, sărutarea păcii, ca o dăruire si primire efectiva a iubirii. „Sa nu-ti 
închipui ca sărutarea aceasta este o sărutare obişnuita, din acelea ce-si dau prietenii pe 
strada sau în piaţa, arata Sfântul Chirii al Ierusalimului. Sărutarea aceasta uneşte sufletele 
unele cu altele si îndepărtează din suflete orice vrăjmăşie. Sărutarea aceasta este un semn 
al unirii sufletelor si al izgonirii oricărei vrăjmaşii. (...) Sărutarea aceasta este deci împăcare; 
pentru aceasta e sfânta". (13) 

Note: 

1 . Părintele Symeon în Celalalt Noica, mărturii ale monahului Rafail Noica însoţite de câteva 
cuvinte de folos ale Părintelui Symeon, Editura Anastasia, 1994, p. 137 

2. Epistola, către Magnezieni, I, , 2, în Scrierile Părinţilor Apostolici, Bucureşti, 1995, p. 198 

3. H. Lietzmann, Messe und Herrenmahl, de Gruyter, Berlin, 1955, p. 229 

4. vezi Gregory Dix, The Shape of the Liturgy, London, 1945, p. 105 s.u. 

5. Sf. Iustin Martirul si Filozoful, Apologia I, cap. 65 în Apologeţi de limba greaca, Buc, 1997, 
p. 93 

6. vezi Paul de Clerk, Le geste de paix: usages et significations, în Liturgie et charite 
fraternelle, Conferences Saint-Serge, XLVe Semaine d'Etudes Liturgiques, Paris, 1998, Subsidia 
C.L.V. 105, Edizioni Liturgiche, Roma, 1999, p. 102-111 

7. Cea mai întinsa colecţie canonico-liturgica din primele secole creştine datând din a doua 
jumătate a secolului al IV-lea, foarte probabil de origine siriaca, cuprinzând în general, cu 

unele modificări, texte mai vechi. Este importanta pentru ca a păstrat cele 85 de canoane 
apostolice si numeroase rânduieli liturgice printre care si textul complet al Liturghiei numita 
clementina. Cu excepţia canoanelor apostolice, opera a fost osândită de Sinodul II Trulan 
(692) ca „falsificata de eretici" dar îsi păstrează valoarea documentara în special în ceea ce 
priveşte practica liturgica din primele secole. Vezi Pr. Prof. Dr. loan G. Coman, Patrologia, voi. 
II, Bucureşti, 1985, p. 520-521 

8. Omilia 30 la II Corinteni, The Maşter Christian Library, DiskTwo, AGES Software, Rio, Wl 
USA, Version7, 1999, p. 901 

9. la R. Bornert, Les commentaires byzantines de la Divine Liturgie du Vile au XVe siecle, 
Paris, 1966, p. 212 

10. Vezi Robert Taft, Great Entrance. A history of the Transfer of Gifts and other Preanaforal 
Rites of the Liturgy of St. John Chrysostom, second edition, Roma, 1978, p. 389-390 

11. A. Schmemann, Euharistia. Taina împărăţiei, ed. Anastasia, p. 142 

12. Dionisie Areopagitul, Despre Ierarhia Bisericeasca, III, III, 8 în Opere Complete, trad., 
introducere si note de Pr. Dumitru Staniloae, Bucureşti 1996, p. 82 

13. Sfântul Chirii al Ierusalimului, Cateheza a V-a mistagogica, 3, în Cateheze, trad si note de 
Pr. Prof. Dumitru Fecioru, Bucureşti, 2003, p. 359. 

XXXIX 

Sărutarea păcii (II) 

Sărutarea păcii este un ritual liturgic de mare forţa în care omul se deschide fata de 
aproapele si se îmbracă în iubirea lui Hristos printr-un act al trupului care exprima împăcarea 
si unirea sufletelor în iubirea dăruita reciproc. Importanta deosebita a acestui gest al păcii 
este demonstrata de faptul ca este întâlnit în toate riturile liturgice, făcând parte din 
structura originara a Liturghiei. El scoate în evidenta o trăsătura fundamentala a cultului 
creştin si anume ca legătura cu Dumnezeu nu se poate stabili fara o relaţie iubitoare cu 
aproapele. 

„Pace vouă" este mărturisirea si transmiterea păcii treimice 

Principalele momente ale Sfintei Liturghii (lecturile biblice ca împărtăşire cu Dumnezeu 
Cuvântul prin cuvânt, aducerea sfintei jertfe si sfinţirea darurilor prin rostirea anaforalei, 
frângerea si împărtăşirea cu Sfintele Taine) sunt precedate de dăruirea păcii de către întâi- 
statatorul slujbei printr-un gest de binecuvântare însoţit de cuvintele „Pace tuturor", 
mărturisind astfel de fiecare data ca Hristos însuşi este în mijlocul nostru. 

„Pace vouă" este salutul lui Hristos înviat, un salut care nu e un simplu cuvânt de politeţe ci o 
dăruire efectiva a acelei păci (salom) mesianice care înseamnă, potrivit Sfintei Scripturi, 
plenitudine, împlinire, echilibru fericit, armonie. Este climatul specific Noului Legământ al lui 
Dumnezeu cu oamenii în lisus Hristos înviat. Pacea lui Hristos este o pace jertfelnica, rodul 
eshatologic al Crucii, semnul comuniunii regăsite cu Dumnezeu si cu toţi: „Căci în El a 
binevoit (Dumnezeu) sa salasluiasca toata plinirea. Si printr-însul toate cu Sine sa le împace, 
fie cele de pe pământ, fie cele din ceruri, făcând pace prin El, prin sângele crucii Sale" 
(Coloseni 1, 19-20). „Pace vouă" este mărturisirea si transmiterea păcii treimice, este o 
invitaţie de a intra în plenitudinea vieţii treimice în măsura primirii acesteia prin credinţa. (1) 

Rostind „Pace tuturor", protosul binecuvinteaza adunarea în semnul crucii închipuind cu 
degetele literele greceşti care prescurtează numele Mântuitorului (IC XC), arătând astfel ca 
prin Crucea lui Hristos s-a restabilit comuniunea între Dumnezeu si om si noi putem fi facuti 
părtaşi păcii treimice. Prin acest gest protosul, în puterea Duhului Sfânt, transmite, asemenea 
lui Hristos, în mod efectiv pacea „de sus" celor ce sunt gata sa o primească: „Si de va fi acolo 
un fiu al păcii, pacea voastră se va odihni peste el, iar de nu, se va întoarce la voi" (Luca 10, 
6). Credincioşii răspund „Si duhului tau!" amintindu-si lor însisi ca Duhul Sfânt este în protos 
si ca protosul nu face nimic de la el ci harul Duhului este de fata si se pogoară peste toţi. (2) 
Duhul Sfânt face din fiecare participant la Sfânta Liturghie un fiu al păcii, ne face părtaşi 
păcii Dumnezeului Treimic care este pace tainica, adâncime liniştita, plenitudine nedescrisa, 
reciprocitate de iubire. 

Numai atunci când primim pacea de „de sus" în sufletul nostru putem sa ne deschidem cu 
iubire fata de aproapele si sa ne unim în Trupul lui Hristos, Biserica. De aceea dăruirea păcii 
de către protos înainte de anafora este si o inaugurare a ritualului sărutării păcii. Aceasta 
sărutare are ca semnificaţie principala tocmai primirea si transmiterea darului păcii lui 
Dumnezeu, „salom"-ul biblic care este darul mesianic prin excelenta (Le. 2, 14; 24, 36; In. 
20, 19; 21, 26), darul eshatologic caracteristic Noului Israel, devenit un ritual liturgic de mare 
forţa. (3) 

Iubirea dintre noi este o mărturisire de credinţa în Sfânta Treime 

„Sa ne iubim unii pe alţii ca într-un gând sa mărturisim" îndeamnă diaconul la sărutarea păcii 
iar poporul răspunde „Pe Tatăl, pe Fiul si pe Sfântul Duh, Treimea cea de o fiinţa si 
nedespărţita". Nu se ştie exact cum a evoluat aceasta formula liturgica deoarece vechile 
manuscrise liturgice nu cuprind de obicei decât cele rostite de episcop sau preot, partea ce 
revine diaconului fiind eventual indicata de cuvintele începătoare. în orice caz în primele 
secole se folosea expresia paulina: „îmbratisati-va unul pe altul cu sărutare sfânta" (I Cor. 
16, 20). în secolul al X-lea întâlnim îndemnul „Sa ne iubim unii pe alţii!" căruia ulterior i se 
adaugă „ca într-un gând sa mărturisim" (întâlnit în manuscrise din secolul al Xll-lea), 
completare care leagă îndemnul la iubire de mărturisirea credinţei. Răspunsul „Pe Tatăl, pe 
Fiul si pe Sfântul Duh, Treimea cea de o fiinţa si nedespărţita" apare tot din secolul al Xll-lea 
fiind iniţial recitat numai de clerici si apoi preluat de popor. (4) 

în forma ei de azi formula liturgica ce introduce sărutarea păcii scoate în evidenta faptul ca 
iubirea dintre noi este premiza mărturisirii credinţei în Sfânta Treime. Chiar mai mult, însasi 
iubirea dintre noi, ca împărtăşire din iubirea Sfintei Treimi, este o mărturisire de credinţa în 
Sfânta Treime. „Daca n-am simţi valoarea iubirii, care nu ne poate veni decât de la 
Dumnezeu Cel în Treime, nu am lauda si admira cu toata puterea Sfânta Treime si nu ne-am 
sili sa înaintam în ea. Astfel mărturisind credinţa noastră în Dumnezeu cel în Treime nu 
socotim pe Dumnezeu ca un adevăr teoretic ci ne mărturisim credinţa noastră într-un 
Dumnezeu al iubirii în Sine însuşi si izvor al iubirii din noi". (5) 

Hristos este în mijlocul nostru si ne da puterea sa ne iubim unii cu alţii 

în timpul cântării „Pe Tatăl, pe Fiul si pe Sfântul Duh, Treimea cea de o fiinţa si 
nedespărţita" episcopul si preoţii se închina de trei ori în fata Sfintei Mese rostind „lubi-Te- 
voi Doamne, vârtutea mea, Domnul este întărirea mea si scăparea mea si izbăvitorul meu" 
(Ps. 17, 1) si săruta Cinstitele Daruri si Sfânta Masa. 

Practica sărutării, mai întâi numai a Sfintei Mese apoi si a Cinstitelor Daruri, apare prin 
secolul al Xlll-lea fiind introdusa probabil ca un substitut al sărutului păcii la Liturghia 
săvârşita de un singur preot si ulterior generalizata. (6) Acest act este o expresie a dragostei 
fata de Dumnezeu pe care o arătam sărutând Cinstitele Daruri, care se vor preface în Trupul si 
Sângele Domnului, si a Sfintei Mese, altarul pe care se aduce Sfânta Jertfa. 

Dragostea si credinţa în Dumnezeu o exprimam folosindu-ne de cuvintele psalmistului: „lubi- 
Te-voi Doamne, vârtutea mea, Domnul este întărirea mea si scăparea mea si izbăvitorul 
meu" (Ps. 17, 1). Ne arătam astfel dorinţa de a împlini prima porunca a Domnului: „Sa iubeşti 
pe Domnul Dumnezeul tau din toata inima ta, din tot sufletul tau, din tot cugetul tau si din 
toata puterea ta" (Marcu 12, 30). Dumnezeul nostru e Cel ce ne-a iubit mai întâi: „Căci 
Dumnezeu asa a iubit lumea, încât pe Fiul Sau Cel Unul-Nascut L-a dat ca oricine crede în El 
sa nu piară, ci sa aibă viata veşnica" (loan 3, 16). El ne da si noua puterea sa-L iubim si sa ne 
iubim aproapele, chiar si pe vrăjmaşi, el este „vârtutea, întărirea, scăparea si izbăvitorul" 
nostru. Liturghierul precizează ca, pentru a sublinia solemnitatea momentului, acest verset 
poate fi cântat în altar sau la strana. 

în cazul slujbei în sobor episcopul si preoţii, după sărutarea Cinstitelor Daruri si a Sfintei 
Mese, îsi dau succesiv sărutul păcii pe umeri, strângându-si mâna dreapta. Sărutarea se da de 
trei ori în numele Sfintei Treimi, cel dintâi spunând: „Hristos în mijlocul nostru", celalalt 
răspunde „Este si va fi" iar cel dintâi încheie „Totdeauna, acum si pururea si în vecii vecilor". 

Mărturisim astfel ca Hristos este în mijlocul nostru si ne da puterea sa ne iubim unii cu alţii, 
în practica greceasca si slava, după sărutarea umerilor, preoţii îsi săruta reciproc mâinile 
pentru ca Hristos lucrează sfinţenie prin aceste mâini. Sărutarea umerilor, care în timpul lui 
se practica numai în Postul Mare, este explicata de Sfântul Teofilact al Bulgariei prin aceea ca 
„umerii sunt simbolul vieţii active prin care putem purta crucea Domnului pentru a fi 
răstigniţi cu El, în măsura în care ne e posibil". (7) Nu putem sa ne iubim aproapele, inclusiv 
duşmanii, decât lepadându-ne de egoism, asumându-ne crucea si urmându-i lui Hristos (Matei 
16, 24). 

Practicarea din nou a sărutării păcii de către credincioşi ar fi benefica 

Timp de peste zece secole toţi participanţii la Sfânta Liturghie, atât clericii cât si credincioşii, 
îsi dădeau sărutul păcii. După secolul al X-lea acest ritual s-a restrâns la clericii din altar, dar 
restrângerea nu a fost urmarea unei hotărâri a autorităţii bisericeşti. în articolul precedent si 
în cel de fata am încercat sa surprindem importanta deosebita a acestui gest al păcii care 
face parte din structura originara a Sfintei Liturghii. El nu poate fi redus la o stare sufleteasca 
ci implica un act concret prin care iubirea si pacea dumnezeiasca este primita si transmisa 
fratelui din biserica, unindu-ne cu toţii în iubirea lui Hristos si mărturisirea Sfintei Treimi, 
structura supremei iubiri. 

Un gest al păcii este prezent în toate riturile liturgice creştine, forma lui concreta de 
împlinire fiind diferita de la un rit la altul si de la o epoca la alta, în funcţie de contextul 
cultural si tradiţiile locale. Esenţial în ceea ce priveşte sărutarea păcii nu este însă forma 
concreta de împlinire ci faptul de a fi un gest trupesc care sa exprime dragostea curata fata 
de aproapele. 

Din fericire, dăruirea sărutării păcii între credincioşi nu a dispărut cu totul nici în Ortodoxie, 
în cazul tarii noastre, Părintele Dumitru Staniloae da mărturie despre practicarea sărutului 
păcii în unele biserici din Transilvania într-o forma specifica: sărutarea mâinilor credincioşilor 
mai în vârsta de către cei mai tineri urmata de îmbrăţişarea lor, bărbaţi cu bărbaţi si femei cu 
femei. (8) Aceeaşi practica se întâlneşte si la sud de Carpati. (9) Păstrarea pe alocuri în 
Ortodoxie a acestui gest al păcii între credincioşi precum si lipsa unei hotărâri a autorităţii 
bisericeşti care sa-l interzică dovedeşte ca nu exista nici un impediment canonic pentru 
săvârşirea lui. Din contra, importanta sa deosebita în angajarea participării efective a 
credincioşilor la slujba dovedeşte importanta reintroducerii lui, în ultimul timp întâlnind tot 
mai multe iniţiative în acest sens. (10) Mulţi credincioşi au pierdut conştiinţa împreunei slujiri 
la Sfânta Liturghie si tind sa devină simpli spectatori pasivi: nu aduc darul de pâine si vin la 
altar, nu cânta, nu se împărtăşesc decât rareori, nu-si dau sărutul păcii. Sigur, reintroducerea 
sărutului păcii nu rezolva toate problemele, dar este un pas înainte spre o participare deplina 
la slujba. Cei care l-au practicat pot da mărturie ca, atunci când e făcut cu sinceritate, 
sparge efectiv „zidurile" care ne despart de multe ori de cei ce se întâmpla sa fie lângă noi în 
biserica, facându-ne sa ne simţim fraţi. Si sa nu uitam ca mulţi din cei ce părăsesc Ortodoxia 
pentru a merge la secte acuza faptul ca nu au simţit comuniunea si iubirea în Biserica si nu au 
înţeles slujbele. 

în mod concret sărutul păcii între credincioşi se poate da astăzi în timpul cântării „lubi-Te-voi 
Doamne" a cărei interpretare este permisa de Liturghier. Cântarea este foarte potrivita 
pentru acest moment, mărturisind ca iubirea aproapelui îsi ia puterea din iubirea lui 
Dumnezeu. Sărutul se poate da între vecini, ca în epoca primara, bărbaţi cu bărbaţi si femei 
cu femei, fara a se produce tulburare în biserica. Ca forma concreta, adaptându-ne la 
contextul de azi, nu se pune problema sărutului pe gura. Se poate opta pentru forma 
tradiţionala româneasca, sărutarea mâinilor credincioşilor mai în vârsta de către cei mai 
tineri urmata de îmbrăţişarea lor, care însă este greu de aplicat în mediile mai puţin 

tradiţionale, sau pentru simpla strângere a mâinii ca în ritul roman. Credem însă ca cea mai 
potrivita forma este cea practicata de preoţi în altar: strângerea mâinii si sărutarea umerilor 
însoţita de formula „Hristos în mijlocul nostru" - „Este si va fi" - „Totdeauna, acum si 
pururea si în vecii vecilor". Când preotul slujeşte singur îsi poate da sărutarea păcii cu 
paracliserul asa cum se practica si în vechime. (11) 

Sărutarea păcii presupune respingerea oricărei ipocrizii sau viclenii 

condiţie esenţiala pentru ca acest gest sa fie lucrator este sinceritatea lui, respingerea 
oricărei ipocrizii sau viclenii. Textele liturgice si Sfinţii Părinţi atenţionează în repetate 
rânduri asupra acestui lucru. Astfel în Constituţiile Apostolice, după ce se relatează ca la 
momentul sărutării păcii diaconul avertiza: „Nimeni sa nu aibă ceva împotriva cuiva. Nimeni 
sa nu fie făţarnic!" se adaugă: nimeni sa nu o facă precum luda care l-a vândut pe Domnul 
printr-un un sărut. (12) Sărutarea păcii trebuie sa fie expresia iubirii sincere fata de 
aproapele (Origen) (13) si sa nu fie data doar cu buzele ca luda având ura si răutate fata de 
fraţii în credinţa (Theodor de Mopsuestia) (14). Fiind simbolul împăcării interioare despre 
care vorbeşte Evanghelia, sărutarea păcii trebuie sa fie o sărutare a sufletului, o îmbrăţişare 
a inimii si nu doar a buzelor si al gurii (Sfântul loan Gura de Aur) (15). în aceste condiţii 
reactualizarea acestui gest si pentru credincioşi nu constituie o abatere de la tradiţie ci din 
contra, o întoarcere la aceasta, cu efecte benefice pentru slujirea si trăirea ortodoxa. 

Note: 

1 . Yves Fauquet, La formule liturgique „La paix avec vous", „Paix a vous" est-elle un kerygme 
trinitaire? , în Trinite et liturgie, Conferences Saint-Serge, XXXe Semaine d'Etudes Liturgiques, 
Paris, 1983, Subsidia C.L.V. 32, Edizioni Liturgiche, Roma, 1984, p. 99-102 

2. Sfântul loan Gura de Aur, Omilia I la Rusalii, 4, în Predici la sărbători împărăteşti si 
cuvântări de lauda la sfinţi, Bucureşti, 2002, p. 207-208 

3. Paul de Clerk, Le geste de paix: usages et significations, în Liturgie et charite fraternelle, 
Conferences Saint-Serge, XLVe Semaine d'Etudes Liturgiques, Paris, 1998, Subsidia C.L.V. 105, 
Edizioni Liturgiche, Roma, 1999, p. 98 

4. Robert Taft, Great Entrance. A history of the Transfer of Gifts and other Preanaforal Rites 
of the Liturgy of St. John Chrysostom, second edition, Roma, 1978, p. 380-383 

5. Pr. Prof. Dr. Dumitru Staniloae, Spiritualitate si comuniune în Liturghia ortodoxa, Craiova, 
1986, p. 244 

6. Robert Taft, Great Entrance, p. 388 

7. la R. Bornert, Les commentaires byzantines de la Divine Liturgie du Vile au XVe siecle, 
Paris, 1966, p. 212 

8. Pr. Prof. Dr. Dumitru Staniloae, Spiritualitate si comuniune în Liturghia ortodoxa, Craiova, 
1986, p. 246 

9. Pentru localitatea Sălciile, Prahova vezi Virgil Maxim, Imn pentru crucea purtata, ed. 
Antim, 2002, p. 447 

vezi de exemplu precizările Liturghierului în limba franceza editat cu binecuvântarea 10. IPS 
losif Pop, Mitropolitul Europei Occidentale si Meridionale, Monastere de la Theotokos, 
Villebazy, 2002, p. 152 
11. vezi Robert Taft, Great Entrance, p. 388 

12. Cartea a ll-a, 57, 16-17, la Marcel Metzeger, La reconciliation entre les fideles, comme 
condition du baiser de paix dominical dans les „Constitutions Apostoliques", în Liturgie et 
charite fraternelle, Conferences Saint-Serge, XLVe Semaine d'Etudes Liturgiques, Paris, 1998, 
Subsidia C.L.V. 105, Edizioni Liturgiche, Roma, 1999, p. 75 

13. Comentariu la Romani, 10, 33 la R. Bornert, op. cit., p. 61 

14. Omiliile catehetice, 15, 41 la M. Metzger, op. cit, p. 75 

15. De compuctione ad Demetrium, 1, 3 la R. Taft, op. cit., p. 390. 

XXXL 

Crezul (I) 

Sărutul păcii, actul care exprima unirea noastră în iubire prin îmbracarea în iubirea lui 
Hristos, este, în acelaşi timp, o mărturisire de credinţa în Sfânta Treime si o premisa a 
mărturisirii unităţii de credinţa prin rostirea Crezului. Numai uniţi în iubire si mărturisind 
aceeaşi credinţa revelată ne arătam a fi cu adevărat Biserica lui Hristos si putem aduce Sfânta 
Jertfa. 

Credinţa este atât un dar al lui Dumnezeu cât si un răspuns al omului 

Credinţa este întâlnirea omului cu Dumnezeu si cunoaşterea Lui. Ea se naşte în suflet prin 
primirea cuvântului lui Dumnezeu: „credinţa este din auzire, iar auzirea prin cuvântul lui 
Hristos" (Rom 10, 17). Sfânta Scriptura ne învata ca credinţa este o lucrare a harului 
dumnezeiesc vindecător si mântuitor în om: „Iar roadă Duhului este dragostea, bucuria, 
pacea, îndelunga-rabdarea, bunătatea, facerea de bine, credinţa, blândeţea, înfrânarea, 
curăţia" (Gal. 5, 22). Credinţa este mântuitoare: „prin credinţa se va îndrepta omul" (Rom 
3,28) căci „dreptul din credinţa va fi viu!" (Avacum 2, 4). Omul trebuie sa se deschidă acestei 
lucrări a harului prin împlinirea poruncilor adică credinţa sa fie „lucratoare prin iubire" (Gal. 
5, 6). Astfel ajungem ca „Hristos sa Se salasluiasca, prin credinţa, în inimile noastre, 
înrădăcinaţi si întemeiaţi fiind în iubire" (Efes 3, 17). 

Sfinţii Părinţi fac distincţie între credinţa din auzire care ne aduce la Hristos si credinţa care 
constituie însasi viata Bisericii si a membrilor ei despre care Sfântul Pavel spune ca face ca 
Hristos sa se salasluiasca în inimile noastre. Sfântul Maxim Mărturisitorul o numeşte pe prima 
credinţa simpla sau din cele auzite iar pe cea de a doua credinţa desăvârşita sau din cele 
văzute, unitatea si partasia omului cu Dumnezeu. (1) De la credinţa simpla la cea desăvârşita 
se ajunge prin primirea harului în Sfintele Taine ale Bisericii (în special Botezul, Mirungerea si 
Euharistia) si prin angajarea într-un efort ascetic care urmăreşte curăţirea de patimi si 
dobândirea virtuţilor potrivit poruncilor dumnezeieşti. (2) Credinciosul intra astfel, în Biserica, 
într-o relaţie personala, în permanenta creştere, cu Persoanele Sfintei Treimi care revarsă 
darul duhovnicesc, inclusiv pe cel al credinţei. (3) 

Credinţa este aşadar atât un dar al lui Dumnezeu cât si un răspuns al omului. Acest răspuns 
consta în supunerea iubitoare fata de adevărul întrupat în Hristos, revelat de El si mărturisit 
de Biserica. Supunerea iubitoare fata de adevărul revelat presupune cunoaşterea dogmelor 
Bisericii si efortul ascetic personal. Cunoaşterea dogmelor este esenţiala deoarece „orice 
abatere a cunoştinţei noastre intelectuale de la dreapta înţelegere a Revelaţiei se va 
răsfrânge inevitabil asupra manifestărilor duhului nostru. Cu alte cuvinte, o viata cu 
adevărat dreapta este condiţionata de adevăratele concepţii despre Dumnezeu, despre 
Sfânta Treime". (4) 

Dar, după cum arata si Sfântul Isaac Şirul (5), nu ne putem opri la cunoaşterea intelectuala a 
dogmelor deoarece aceasta tine de credinţa simpla sau din auzire. Noi suntem chemaţi ca, 
prin lucrarea poruncilor, sa ajungem la credinţa desăvârşita, adevărul mărturisit prin credinţa 
transformându-se astfel în mântuire si viata. 

Crezul, deşi introdus mai târziu, s-a încadrat organic în rânduiala Liturghiei 

Primirea credinţei „din auzire" care consta în cunoaşterea dogmelor si înaintarea spre 
credinţa desăvârşita, „din cele văzute", se împlineşte în Biserica. Mărturisirea credinţei este 

o parte integranta si indispensabila a slujirii Bisericii. Slujbele în ansamblul lor sunt o 
mărturisire a credinţei, învăţând si comunicând adevărul mântuitor, ajutându-l pe fiecare 
mădular al Bisericii sa participe la acest adevăr. (6) 

Sfânta Liturghie, Taina Tainelor, este în întregime o mărturisire de credinţa si o dăruire a 
credinţei mântuitoare ca cunoaştere a lui Dumnezeu si întâlnire cu El, având ca moment 
culminant împărtăşirea cu Trupul si Sângele Domnului, de aceea după împărtăşire cântam cu 
bucurie: „Am văzut Lumina cea adevărata, am primit Duhul cel ceresc; am aflat credinţa cea 
adevărata, nedespărţitei Treimi închi nandu -ne, ca aceasta ne-a mântuit pre noi". 

Cu toate ca mărturisirea credinţei este un aspect definitoriu al Sfintei Liturghii, practica 
rostirii Crezului, ca moment al mărturisirii comune a credinţei, nu face parte din structura 
originara a Liturghiei, fiind introdusa la Antiohia la sfârşitul secolului al V-lea de patriarhul 
Petru Fullos iar la Constantinopol la începutul secolului al Vl-lea de patriarhul Timotei (511- 
51 8). (7) Cei doi patriarhi erau adepţi ai ereziei monofizite si au introdus Crezul în Liturghie în 
încercarea de a-si demonstra fidelitatea fata de credinţa Sfinţilor Părinţi. Patriarhii ortodocşi 
următori au păstrat practica rostirii Crezului deoarece acesta s-a încadrat organic în rânduiala 
Liturghiei, alaturându-se anaforalei liturgice care până atunci reprezenta principala forma de 
exprimare a dogmelor. 

Crezul a fost formulat la primele doua stnoade ecumenice 

Crezul desemnează, în sens general, o sinteza a învăţaturilor de credinţa creştine 
fundamentale. Crezul se mai cheamă si simbol al credinţei. Termenul de simbol vine de la un 
cuvânt ce însemna parola în taberele militare. Deci pentru creştinii din vechime crezul sau 
simbolul de credinţa era o parola ce îi arata a fi adevăraţi creştini. (8) 

Deşi în Noul Testament nu exista un crez formulat ca atare, încă de la începutul Bisericii au 
circulat scurte formulări, amplificate ulterior, care exprima conţinutul credinţei, ferindu-o de 
erezii. Aceste „crezuri" erau utilizate în legătura cu Botezul, atât pentru instruirea 
catehumenilor cât si pentru mărturisirea credinţei de către aceştia în timpul slujbei. 

în anul 325, la primul sinod ecumenic ţinut la Niceea, pe baza crezurilor baptismale folosite 
în Siria, Palestina si Cezareea, Sfinţii Părinţi, insuflaţi de Duhul Sfânt, elaborează, ca răspuns 
la erezia lui Arie care contesta dumnezeirea Fiului, prima parte a Crezului rostit astăzi la 
Sfânta Liturghie. Sinodul al ll-lea ecumenic, ţinut la Constantinopol în anul 381, ca răspuns la 
erezia lui Macedonie care contesta dumnezeirea Sfântului Duh, completează Crezul de la 
Niceea cu învăţătura despre Sfântul Duh, despre Biserica, Botez, învierea morţilor si viata 
veşnica. Fiind elaborat la sinoadele ecumenice de la Niceea si Constantinopol, acest Crez este 
cunoscut sub denumirea de Crezul niceo-constantinopolitan si este „crezul prin excelenta al 
creştinismului" '(9) recunoscut la sinodul al IV-lea ecumenic de la Calcedon (451) ca expresie 
autentica a credinţei Bisericii universale. Acesta este Crezul introdus în Liturghie la începutul 
secolului al Vl-lea si păstrat până astăzi. 

Rostirea Crezului este o expresie a unităţii de credinţa 

Mărturisirea credinţei prin rostirea Crezului este o expresie a unităţii de credinţa a 
mădularelor Bisericii prin mărturisirea aceluiaşi adevăr mântuitor. 

Credinţa creştina este cunoaşterea si trăirea mântuirii ca restabilire a unităţii cu Dumnezeu 
si, întru El, cu ceilalţi membri ai Bisericii si cu întreaga făptura, după chipul unităţii Sfintei 
Treimi. Este cunoaşterea anticipata, în Biserica, a împărăţiei lui Dumnezeu ca unitate „de 
sus": 

„Dar nu numai pentru aceştia Ma rog, ci si pentru cei ce vor crede în Mine, prin cuvântul lor, 

ca toţi sa fie una, după cum Tu, Părinte, întru Mine si Eu întru Tine, asa si aceştia în Noi sa 

fie una, ca lumea sa creadă ca Tu M-ai trimis. Si slava pe care Tu Mi-ai dat-o, le-am dat-o lor, 

ca sa fie una, precum Noi una suntem" (loan 17, 20-22). 

Unitatea „de sus" este conţinutul vieţii dumnezeieşti treimice. Credinţa înseamnă aşadar 
partasia la unitatea „de sus" cu Dumnezeu si semenii, iar Biserica este tocmai împlinirea 
credinţei, este acea unitate care primeşte, în care se intra si la care devii partas prin 
credinţa. (10) De aceea credinţa nu poate fi individualista. Nu poţi avea credinţa mântuitoare 
în afara Bisericii. Credinţa se dobândeşte si se trăieşte în Biserica, în comuniune cu ceilalţi si 
exprimând unitatea cu ceilalţi. 

Sfânta Liturghie este Taina în care înaintam spre împlinirea desăvârşita de către Duhul Sfânt a 
unităţii „de sus" a Bisericii prin aducerea Sfintei Jertfe si împărtăşirea cu Trupul si Sângele 
Domnului: „Iar pe noi pe toţi care ne împărtăşim dintr-o pâine si dintr-un potir, sa ne uneşti 
unul cu altul prin împărtăşirea Aceluiaşi Sfânt Duh" (Anaforaua Sfântului Vasile cel Mare). 

O condiţie esenţiala pentru ca Duhul Sfânt sa ne unească în Biserica este mărturisirea 
aceleiaşi credinţe revelate. Legătura organica între unitatea credinţei si împlinirea Bisericii în 
Euharistie alcătuieşte centrul vieţii Bisericii. De aceea numai cei uniţi în mărturisirea 
credinţei ortodoxe se pot împărtăşi la Sfânta Liturghie. Rostirea Crezului este dovada 
ortodoxiei credinţei si a unităţii de credinţa, condiţie pentru aducerea Sfintei Jertfe si 
împărtăşirea cu Trupul si Sângele Domnului. 

Rostirea Crezul este o reînnoire a făgăduinţei făcute la Botez 

Crezurile au fost utilizate încă de la începutul Bisericii pentru instruirea catehumenilor si 
mărturisirea credinţei la Botez. Din secolul al IV-lea, după formularea lui la primele doua 
sinoade ecumenice, folosirea Crezul niceo-constantinopolitan s-a impus în practica Bisericii 
mentinându-se până astăzi. Astfel, fiecare creştin ortodox, la Botez, s-a lepădat de satana si 
s-a unit cu Hristos marturisindu-si credinţa prin rostirea acestui Crez fie direct (daca a fost 
botezat matur) fie indirect, prin intermediul nasului (daca a fost botezat prunc). 

La Sfânta Liturghie, rostirea Crezul înseamnă pentru toţi credincioşii o reînnoire a făgăduinţei 
făcute la Botez, o afirmare a calităţii de membru al Trupului lui Hristos, Biserica. 

Rostirea Crezului este si o proclamare a credinţei 

Marea majoritate a creştinilor ortodocşi de astasi au fost botezaţi ca prunci, naşii mărturisind 
credinţa pentru ei. Din păcate putini naşi îsi înţeleg responsabilitatea pe care si-o asuma 
atunci când botează un prunc de a-l îndruma pe calea Bisericii, de a-l învata credinţa. Ca 
urmare mulţi ortodocşi nu cunosc dogmele credinţei noastre. Rostirea Crezului la Sfânta 
Liturghie este un prilej pentru aceştia de a învata tainele credinţei. Aşadar rostirea Crezului 
este si o proclamare a credinţei pentru cei necunoscatori si neînvatati". (11) 

Rostind Crezul ne arătam mulţumirea fata de dragostea pe care Dumnezeu ne-a dovedit-o 

lucrând mântuirea noastră 

Contemplând tainele mântuirii noastre exprimate de Crez nu putem decât sa fim mulţumitori, 
ca anticipare a mulţumirii veşnice din veacul viitor. Mărturisirea dumnezeiescului simbol al 
credinţei, scrie Sfântul Maxim Mărturisitorul, arata mulţumirea tainica pentru raţiunile si 
modurile înteleptei providente dumnezeieşti cu privire la noi, prin care ne-am mântuit, 
mulţumire care va avea loc în veacul viitor". (12) Răspunsul nostru la mântuirea dăruita noua 

128 



de Dumnezeu este credinţa. Rostind Crezul, ca expresie concentrata a credinţei, ne arătam 
mulţumirea fata de dragostea pe care Dumnezeu ne-a dovedit-o lucrând mântuirea noastră. 
Ne pregătim astfel sa ducem, în unitate de credinţa si iubire, mai departe mulţumirea noastră 
prin aducerea Sfintei Jertfe si rostirea anaforalei liturgice. 

Note: 

1. apud Mitropolitul Hierotheus Vlachos, Cugetul Bisericii Ortodoxe, Bucureşti, 2000, p. 64 

2. Petru Damaschin, învăţaturi duhovniceşti, 11,1, în Filocalia, voi. V, trad., introd. si note de 
Pr. Prof. Dumitru Staniloae, Bucureşti, 1976, p. 194 

3. Pr. Prof. John Breck, Puterea cuvântului în Biserica dreptmaritoare, Bucureşti, 1999, p. 129 

4. Arhimandritul Sofronie, Mistica vederii lui Dumnezeu, Bucureşti, 1995, p. 8 

5. La Petru Damaschin, op. cit., p. 194 

6. Pr. Prof. John Breck, Puterea cuvântului în Biserica dreptmaritoare, Bucureşti, 1999, p. 127 

7. Theodor Lectorul, Historia Ecclesiastica, II, 32. Lucrarea este scrisa în anul 528 dar pasajul 
privindu-l pe Patriarhul Petru Fullo este interpolat, ceea ce nu înseamnă ca cele relatate nu 
ar putea fi adevărate. Vezi RobertTaft, Great Entrance, p. 398 

8. Anthony M. Coniaris, Introducere în credinţa si viata Bisericii Ortodoxe, trad. de Constantin 
Fagetan, Bucureşti, 2001, p. 19 

9. Preot Prof. Dr. Ion Bria, Dicţionar de Teologie Ortodoxa, ediţia a ll-a, Bucureşti, 1994, p. 
11-113 

10. A. Schmemann, Euharistia. Taina împărăţiei, ed. Anastasia, p. 154 

11. Sfântul Gherman al Constantinopolului, Tâlcuirea Sfintei Liturghii, trad. de Pr. Prof. Nic. 
Petrescu, în Mitropolia Olteniei, nr. 1-2/1976, p. 64 

12. Mystagogia. Cosmosul si sufletul, chipuri ale Bisericii, trad. de Pr. Prof. Dr. Dumitru 
Staniloae, Bucureşti, 2000, p. 34 

XLI 

Crezul (II) 

Unitatea Bisericii ca trăire anticipata a împărăţiei cerurilor este atât o unitate de credinţa cât 
si de iubire. (1) De aceea mărturisirea unităţii de credinţa prin rostirea Crezului este legata de 
sărutul păcii, ritualul care exprima unitatea de iubire. Propriu-zis dreapta credinţa este 
raţiunea de a fi a iubirii si temeiul neclintit al unităţii. Iubirea nu e de conceput fara dăruire 
deci fara dar. Iar darul iubirii autentice este adevărul; în Biserica adevărul credinţei. Astfel 
unitatea deplina e posibila în credinţa cea una, absoluta, revelată a Prea Sfintei Treimi prin 
Hristos în Duhul Sfânt". (2) 

Numai uniţi prin iubire putem sa mărturisim dreapta credinţa comuna 

Invitaţia diaconului la dăruirea sărutului păcii si răspunsul credincioşilor scoate în evidenta 
faptul ca unitatea de iubire se împlineşte în unitatea de credinţa: Sa ne iubim unii pe alţii ca 
într-un gând sa mărturisim!". Numai uniţi prin iubire putem sa mărturisim într-un gând" 
dreapta credinţa comuna: „Pe Tatăl, pe Fiul si pe Sfântul Duh, Treimea cea de o fiinţa si 
nedespărţita". Acest răspuns este o prima mărturisire sintetica a credinţei în Sfânta Treime, 
întărită de actul concret al sărutului păcii. 

Uşile istoriei se închid si suntem facuti părtaşi ospăţului de nunta al lui Hristos 

Uşile, uşile, cu înţelepciune sa luam aminte!" rosteşte diaconul introducând rostirea 
Crezului. Iniţial prima parte (Uşile, uşile!) era un îndemn adresat ipodiaconilor pentru a 
închide si păzi uşile bisericii si a nu lasă sa intre necredincioşii si catehumenii. Partea a doua 
(Cu înţelepciune sa luam aminte!) este o provocare a atenţiei credincioşilor asupra Crezului 
care urmează a fi rostit. 

Sfinţii Părinţi ne atrag atenţia asupra sensurilor duhovniceşti ale acestui îndemn. închiderea 
uşilor bisericii, scrie Sfântul Maxim Mărturisitorul, arata trecerea celor pământeşti si 
intrarea viitoare a celor vrednici în lumea inteligibila sau la ospăţul de nunta al lui Hristos 
(...); de asemenea, lepădarea desăvârşita a lucrării rătăcite din simţiri". (3) Sfânta Liturghie 
este înălţarea Bisericii în împărăţia lui Dumnezeu. Daca prima parte a Liturghiei, Liturghia 
catehumenilor sau a Cuvântului, exprima deschiderea misionara a Bisericii către lume, cea de 
a doua parte, Liturghia credincioşilor (euharistica) reprezintă separarea Bisericii de lume, 
ieşirea din timp si intrarea în împărăţia lui Dumnezeu. Uşile istoriei se închid si noi suntem 
facuti părtaşi ospăţului de nunta al lui Hristos. în Biserica primara acest lucru era exprimat de 
închiderea efectiva a uşilor bisericii după ce au rămas înăuntru numai cei credincioşi care se 
vor si împărtăşi. 

Este un privilegiu înfricoşător sa rămâi în biserica la Liturghia credincioşilor, privilegiu pe care 
îl conştientizam atât de puţin astăzi. Nu poţi intra la ospăţul de nunta al lui Hristos fara haina 
de nunta pentru ca vei fi aruncat afara (Matei 22, 1-14) de aceea, pentru a ne face vrednici 
trebuie sa lepădăm lucrarea rătăcita din simţiri adică sa ne curatam de toata pervertirea pe 
care patimile au lucrat-o în noi. Cu năzuinţa de a înainta astfel de la credinţa simpla, din 
auzire, la cea desăvârşita, din vedere, sa lepădăm toata grija cea lumeasca, cum ne 
îndeamnă si imnul heruvimic, si sa ne îndreptam toata atenţia spre mărturisirea credinţei prin 
rostirea Crezului. 

Crezul este o sinteza a dogmelor credinţei noastre 

Crezul niceo-constantinopolitan sintetizează învăţătura Bisericii exprimând paradoxurile 
fundamentale (4) ale credinţei noastre si anume unitatea de fiinţa si deosebirea personala 
între Tatăl, Fiul si Duhul Sfânt si, pe de alta parte, unirea dumnezeirii cu umanitatea în 
Persoana Fiului, paradoxuri la baza cărora sta iubirea nemăsurata a lui Dumnezeu din sânul 
Sfintei Treimi revărsata asupra omenirii. Se înţelege de la sine ca nici un crez finit nu poate 
spune vreodată tot ce este de spus despre Dumnezeul cel infinit. Crezul e mai curând o 
declaraţie omeneasca dumnezeieşte insuflata, spre a ne ajuta la înţelegerea lui Dumnezeu. 
Sfântul Pavel numea pe Hristos "darul negrăit" al lui Dumnezeu, ceea ce subliniază faptul ca 
nici un crez nu poate cuprinde vreodată sau sa ajungă la capătul plinătăţii înţelesului lui 
Hristos. Cu toate acestea, recunoscându-ne finitudinea, nu putem ascunde cele ce a făcut 
Dumnezeu pentru noi. Trebuie sa ne rostim credinţa, oricât de nedesavârsit. Aceasta a 
încercat sa facă Biserica prin Crez. Trebuie sa ştim ce anume credem si în Cine credem, daca 
vrem sa trăim ca creştini." (5) 

Cred într-Unui Dumnezeu". 

Crezul începe cu afirmarea unităţii de fiinţa a Sfintei Treimi si continua cu prezentarea 
însuşirilor Persoanelor dumnezeieşti căci Dumnezeu este Unul în fiinţa dar întreit în persoane, 
Tatăl Atottiitorul, Făcătorul Cerului si al pământului, văzutelor tuturor, si nevăzutelor. Cei 318 
Sfinţi Părinţi de la Niceea care au compus Crezul vostru, al tuturor celor ce purtaţi imaginea 
lui Dumnezeu în sine, care sunteţi aleşi, l-au numit mai întâi pe Dumnezeu "Tata", apoi 
"Atotputernic" si "Făcător". (6) Ei au făcut aceasta fiind luminaţi de către Duhul Sfânt al lui 
Dumnezeu. Si au facut-o în primul rând deoarece Cel Preaînalt este Tatăl lui Hristos: Domnul 
dinaintea timpului si a creării lumii. în al doilea rând, deoarece Fiul întrupat al lui 
Dumnezeu a adus ca prim dar oamenilor - acelora care îl urmează - adopţia; adică dreptul de 
a-L numi pe Tatăl Sau, Tata al lor. Tatăl nostru! (...) Fericirea voastră consta si în faptul ca 
Tatăl vostru cel ceresc este si Atotputernic si Făcător" al tuturor celor văzute si nevăzute. 

Si întru unul Domn lisus Hristos, Fiul lui Dumnezeu, 

Unul Născut, carele din Tatăl s-a născut mai înainte de toţi vecii. 

Lumina din Lumina, Dumnezeu adevărat din Dumnezeu adevărat, născut iar nu făcut, Cel 
de o fiinţa cu Tatăl, prin carele toate s-au făcut. 

lisus Hristos este Fiul lui Dumnezeu, de o fiinţa cu Tatăl. Naşterea din veci a Fiului din Tatăl 
este mai presus de puterea noastră de înţelegere. putem asemăna cu naşterea luminii din 
lumina căci Dumnezeu este lumina si nici un întuneric nu este întru El" (I loan 1, 5). Sfinţii 
Părinţi au folosit patru expresii pentru a arata legătura dintre Hristos si Tatăl: Lumina din 
lumina", Dumnezeu adevărat din Dumnezeu adevărat", născut" si de o fiinţa cu Tatăl". Prin 
alte doua expresii se arata legătura între Hristos si creaţie: nu făcut" si prin care toate s-au 
făcut". Hristos nu face parte din creaţie, toate prin El s-au făcut; si fara El nimic nu s-a 
făcut din ce s-a facut"(\oan 1 , 3). 

Carele pentru noi oamenii si pentru a noastră mântuire, S-a pogorât din ceruri, si S-a 
întrupat de la Duhul Sfânt si din Măria Fecioara, si s-a făcut om. 

Si s-a răstignit pentru noi în zilele lui Pontiu Pilat, si a pătimit, si s-a îngropat. 

Si a înviat a treia zi, după Scripturi; Si s-a suit la ceruri, si sade de-a dreapta Tatălui. Si 
iarasi va sa vina cu Slava sa judece viii si morţii, a căruia împărăţie nu va avea sfârşit. 

Opera mântuitoare a Fiului lui Dumnezeu este prezentata în etapele ei principale: asumarea 
firii omeneşti prin întrupare în istorie, pătimirea, moartea, învierea, înălţarea la ceruri si a 
doua venire. 

Si întru Duhul Sfânt, Domnul de viata Făcătorul, Carele din Tatăl purcede, cela ce 

împreuna cu Tatăl si cu Fiul este închinat si slăvit, Carele au grăit prin proroci. Duhul 

Sfânt este a treia Persoana a Sfintei Treimi, Datatorul de viata. 

Daca Fiul îsi ia fiinţa din Tatăl prin naştere, Duhul Sfânt si-o ia prin purcedere din Tatăl. 
Catolicii au adăugat în Crez afirmaţia ca Duhul purcede si de la Fiul (Filioque). Dar Biserica 
Ortodoxa păstrează Crezul în formula originara care reflecta învăţătura Sfintei Scripturi si a 
Sfintei Tradiţii potrivit căreia Duhul purcede numai de la Tatăl iar Fiul îl trimite în lume: Iar 
când va veni Mângâietorul, pe Care Eu îl voi trimite vouă de la Tatăl, Duhul Adevărului, Care 
de la Tatăl purcede, Acela va mărturisi despre Mine" (loan 15, 26). 

întru una, sfânta, soborniceasca si apostoleasca Biserica. 

Sunt enumerate însuşirile Bisericii. Biserica fiind Trupul lui Hristos este una pentru ca Hristos 
nu poate avea mai multe Trupuri. Este sfânta pentru ca Duhul Sfânt împlineşte în ea sfinţenia 
lui Hristos sfintindu-i pe membri ei. Este soborniceasca sau universala pentru ca este 
destinata sa cuprindă toate popoarele, de peste tot si de totdeauna si pentru ca este o 
comuniune de iubire. Este apostoleasca pentru ca păstrează învăţătura Domnului asa cum a 
comunicat-o apostolilor si are succesiunea apostolica a ierarhiei prin hirotonie. 

Mărturisesc un Botez întru iertarea păcatelor. 

Botezul este Taina prin care primim mântuirea lucrata de Hristos, murind si înviind împreuna 
cu El, este Taina prin intram în Biserica si dobândim iertarea păcatelor. Fiecare om poate fi 
botezat o singura data după cuvântul Sfântului Pavel: un Domn, o credinţa, un Botez" (Efes. 
4, 5). 

Aştept învierea morţilor. Si viata veacului ce va sa fie. Amin. 

Nădejdea în învierea morţilor sta în centrul credinţei noastre. Hristos a venit pentru ca sa ne 
dăruiască viata veşnica. El ne-a încredinţat de învierea morţilor prin învierile săvârşite de el si 
mai ales prin propria Sa înviere. Daca se propovaduieste ca Hristos a înviat din morţi, cum zic 
unii dintre voi ca nu este înviere a morţilor? Daca nu este înviere a morţilor, nici Hristos n-a 
înviat. Si daca Hristos n-a înviat, zadarnica este atunci propovaduirea noastră, zadarnica 
este si credinţa voastră. (...) Iar daca nădăjduim în Hristos numai în viata aceasta, suntem mai 
de plâns decât toţi oamenii. Dar acum Hristos a înviat din morţi, fiind începătura (a învierii) 
celor adormiţi. Ca de vreme ce printr-un om a venit moartea, tot printr-un om si învierea 
morţilor. Căci, precum în Adam toţi mor, asa si în Hristos toţi vor învia" (I Cor. 15, 12-22). 

Crezul trebuie rostit în comun de întreaga comunitate 

Rostirea Crezului are aşadar o importanta deosebita: este o expresie a unităţii de credinţa, o 
dovada a ortodoxiei credinţei si, prin aceasta, o pregătire pentru împărtăşire; o mulţumire 
pentru mântuire si o reînnoire a făgăduinţei făcute la Botez de a ne uni cu Hristos si a crede 
Lui; o proclamare a credinţei pentru cei neştiutori; o mărturisire a iubirii lui Dumnezeu 
pentru noi si a dragostei noastre fata de El si între noi. Având în vedere toate acestea, atât 

din punct de vedere liturgic cât si pastoral, se impune rostirea în comun a acestuia de către 
întreaga comunitate. Astfel ne arătam în mod concret unitatea în credinţa si, pe de alta 
parte, fiecare credincios va ajunge sa înveţe Crezul. 

Clătinarea Sfântului Aer simbolizează darul desăvârşit si bogat al Sfântului Duh 

în timpul rostirii Crezului preotul clatină Sfântul Aer deasupra Sfintelor Vase până la cuvintele 
„si a înviat a treia zi, după Scripturi" după care îl împachetează, Cinstitele Daruri rămânând 
în continuare descoperite. Este o practica atestata de patriarhul (monofizit) Sever al Antiohiei 
(+ 538) care ne transmite interpretarea veche potrivit căreia aceasta clătinare aminteşte de 
viziunea Sfântului Petru (Fapt. Ap. 11, 5-10) si simbolizează darul desăvârşit si bogat al 
Sfântului Duh care i s-a descoperit lui Petru ca va cuprinde si neamurile si care se va pogorî 
peste darurile puse înainte prefacându-le în Trupul si Sângele Domnului. (7) 

Note: 

1. Sfântul Ignatie al Antiohiei, Epistola, către Magnezieni, I, , 2, în Scrierile Părinţilor 
Apostolici, Bucureşti, 1995, p. 198 

2. Pr. C. Galeriu, Mărturisirea dreptei credinţe prin Sfânta Liturghie, Ortodoxia, an XXXIII 
(1981), nr.1, p. 36. 

3. Mystagogia. Cosmosul si sufletul, chipuri ale Bisericii, trad. de Pr. Prof. Dr. Dumitru 
Staniloae, Bucureşti, 2000, p. 33 

4. Pr. Prof. Dr. Dumitru Staniloae, Spiritualitate si comuniune în Liturghia ortodoxa, Craiova, 
1986, p. 244 

5. Anthony M. Coniaris, Introducere în credinţa si viata Bisericii Ortodoxe, trad. de Constantin 
Fagetan, Bucureşti, 2001, p.21 

6. Episcop Nicolae Velimirovici, Credinţa poporului lui Dumnezeu, trad. de Diana Potlog, 
Bucureşti, 2001, p. 24 

7. E. W. Brooks, A Colection of Letters of Severus of Antioch from Numerous Syriac 
Manuscripts, PO 14, fasc. 1, Paris, 1920, p. 257-258. 

"Spre tămăduirea sufletului şi a trupului" 

Euharistia este "Taina Tainelor"^), "piscul cel mai înalt al vieţii duhovniceşti" (2), împlinirea 
promisiunii lui Hristos de a rămâne în noi si noi întru El (loan 6, 56). Mintea este copleşiă în 
faţa măreţiei acestei Taine prin care Hristos se face una cu noi, Trupul şi Sângele Său una cu 
trupul şi sângele nostru. Venind să ne împărtăşim mărturisim cu credinţă că în Sfântul Potir se 
află însuşi Preacurat Trupul şi însuşi Preasfânt Sângele lui Hristos, Fiul lui Dumnezeu celui Viu 
pe care îndrăznim a le primi pentru cuvântul Domnului: "Adevărat, adevărat zic vouă, dacă 
nu veţi mânca Trupul Fiului Omului şi nu veţi bea Sângele Lui, nu veţi avea viaţa în vo/. "(loan 
6, 53). 

Sfântul Pavel ne avertizează însă: "Să se cerceteze omul pe sine şi aşa să mănânce din pâine 
şi să bea din pahar. Căci cel ce mănâncă şi bea cu nevrednicie, osândă îşi mănâncă şi bea, 
nesocotind trupul Domnului. De aceea, mulţi dintre voi sunt neputincioşi şi bolnavi şi mulţi 
au murit." (I Cor. 11, 28-30). Ca urmare rugăciunile rânduite de Biserică a fi rostite înainte de 
cuminecare ne atrag atenţia asupra nevredniciei noastre şi, exprimând teama ca Sfintele 
Taine ne-ar putea fi spre osândă din cauza învârtosării noastre, ne cheamă la pocăinţă. 

Din păcate observăm în ultimul timp o alunecare a accentului dinspre aceasta teamă 
cucernică ce vine din conştiinţa nevredniciei dar care nu ne împiedică ci, din contră, ne 
pregăteşte pentru unirea cu Hristos, spre o foarte lumească frică de boală trupească ce ar 
putea fi contactată prin împărtăşirea credincioşilor cu o singură linguriţă. 

Daca aceasta frică de îmbolnăvire poate fi înţeleasă (dar nu acceptată!) în cazul unor oameni 
care, deşi se declară ortodocşi, cunosc prea puţin credinţa ortodoxă şi nu participă la viaţa 
liturgică a Bisericii, lucrurile devin de-a dreptul alarmante atunci când chiar unii dintre 
slujitorii altarului, preocupaţi de "potenţialul biologic al neamului" (vezi Pr. Dr. V Munteanu, 
Pentru sănătatea psihosomatică a noastră, în învierea, anul XI, nr. 19), ajung să susţină acest 
lucru. Ne întrebăm care este credinţa celui care acceptă faptul că Trupul şi Sângele Fiului lui 
Dumnezeu celui Viu poartă cu sine SIDA, bacili de tuberculoză sau alte boli. Sau că Dumnezeu 
îngăduie ca cel ce vine la Sine cu pocăinţă să se îmbolnăvească din cauza linguriţei. Aş 
îndemna pe adepţii acestei teorii să ne prezinte cel puţin un caz de credincios sau preot care 
s-a îmbolnăvit din cauza linguriţei cu care s-a împărtăşit. 

împărtăşirea laicilor cu linguriţa a fost introdusă abia în secolele VIII - IX pentru a se evita 
profanarea Sfintelor Taine dar, încă de la început, linguriţa capătă semnificaţia simbolică a 
cleştelui cu care serafimul a luat cărbunele aprins pentru a curăţa buzele profetului Isaia (3) 
(Isaia 6, 6-7). Trupul si Sângele Domnului este cu adevărat foc care curăţă sufletul şi trupul de 
toată întinăciunea. Ca urmare, de-a lungul secolelor împărtăşania cu aceeaşi linguriţă a fost 
acceptată fără nici un fel de probleme. în aceste condiţii este de-a dreptul ridicol să ne 
punem problema "eventualului efect antiseptic" al Sfintelor Taine. Daca totuşi o facem, 
răspunsul Bisericii îl aflăm chiar în rugăciunea pe care o rostim ca o concluzie a pregătirii 
pentru cuminecare: "Nu spre judecată sau spre osândă să-mi fie mie împărtăşirea cu Sfintele 
Taine Doamne ci spre tămăduirea sufletului şi a trupului". 

Practica schimbării sau a spălării linguriţei după împărtăşirea fiecărui credincios ar putea fi 
justificată de unii, din raţiuni pastorale, pentru menajarea sensibilităţii unor credincioşi. 
Problema este însă greşit pusă deoarece nu este vorba despre un aspect marginal al vieţii 
Bisericii unde putem face compromisuri ci de însăşi centrul acestei vieţi. O condiţie principală 
pe care Biserica o pune celui ce vrea să se împărtăşească este, alături de pocăinţă, credinţa 
că în potir se află Trupul si Sângele Dumnezeului celui Viu. Teama de îmbolnăvire din cauza 
linguriţei dovedeşte lipsa acestei credinţe. Un astfel de om riscă cu adevărat să se 

îmbolnăvească dar nu din cauza linguriţei ci, după cuvântul Sfântului Pavel, din cauza 
nevredniciei. 

Acceptarea schimbării sau spălării linguriţei în timpul împărtăşaniei este un compromis prin 
care noi, slujitorii altarului, ne arătăm îndoiala că în potir se află Hristos, lovind astfel în 
însăşi esenţa credinţei noastre. Dacă suntem cu adevărat preocupaţi de "sănătatea 
psihosomatică a neamului" să ne străduim să mărturisim şi să cultivăm credinţa cea adevărată 
îndemnându-i pe credincioşi să ducă o astfel de viaţă încât, cu pregătirea corespunzătoare, să 
răspundă cât mai des cu "frica lui Dumnezeu, cu credinţă şi cu dragoste" şi fără reticenţe de 
ordin (pseudo-) igienic, chemării preotului de a se împărtăşi cu Trupul şi Sângele Domnului 
"spre tămăduirea sufletului şi a trupului". 

Note bibliografice: 

1. Dionisie Areopagitul, Ierarhia bisericeasca, III, 1 

2. Nicolae Cabasila, Despre viata în Hristos, IV 

3. Pr. Prof. Petre Vintilescu, Liturghierul explicat, Bucureşti, 1998, p.327 

LITURGHIE SI EUHARISTIE 

Euharistia - punctul culminant si raţiunea de a fi a Liturghiei 

Sfânta Liturghie este slujba esenţială în care Biserica se înaltă în împărăţia lui Dumnezeu 
prefăcând viata noastră în comuniune, din iubire, cu Sfânta Treime si între noi. Euharistia 
este punctul culminant si raţiunea de a fi a Sfintei Liturghii. Nicolae Cabasila îsi începe 
tâlcuirea Sfintei Liturghii cu afirmaţia că săvârşirea acesteia are ca obiect prefacerea 
darurilor în dumnezeiescul Trup si sânge al Domnului în scopul sfinţirii credincioşilor prin 
împărtăşirea cu acestea. întreaga rânduială a Liturghiei este o pregătire si un urcuscontinuu 
spre unirea euharistică cu Hristos. 

în Liturghie Hristos este prezent în mod real nu numai în jertfa euharistică ci, după cum 
remarca Părintele Stăniloae, în multe moduri: în cuvintele Sfintei Scripturi citite în Biserică, 
în cuvântul de propovăduire al preotului, în rugăciunile rostite de preot, în cântările 
credincioşilor. Sfânta Liturghie este un ansamblu unitar în care fiecare lucrare ne face 
părtaşi, într-o anumită măsură, lui Hristos si ne pregăteşte pentru unirea deplină cu El prin 
împărtăşirea cu Trupul si Sângele Lui. 

Liturghia - împlinirea pregătirii pentru Euharistie 

Sfânta Liturghie împlineşte pregătirea personală a fiecăruia si pregătirea comunităţii pentru 
Euharistie fiind ultima si cea mai importantă etapă a acestei pregătiri, o împreună înaintare a 
Bisericii, călăuzită de Hristos, spre recunoaşterea si primirea Mirelui. Fiecare Liturghie este 
astfel o actualizare a drumului spre Emaus (Le. 24, 13-35): Hristos vine în mijlocul nostru si ni 
se dăruieşte mai întâi prin cuvintele Sale făcând să "ardă inimile în noi" (Le. 24, 32) si să se 
nască în noi credinţa care să ne ajute să-L recunoaştem si să-L primim în Euharistie, 
înaintarea în Liturghie spre momentul suprem al cuminecării cu Trupul si Sângele Domnului 
presupune o schimbare lăuntrică treptată prin primirea hranei teologice, mâncarea si băutura 
Cuvântului. "De la meta-noia (căinţa) personală a fiecărui credincios si dobândirea "mintii lui 
Hristos" (I Cor. 2, 16) înaintăm la homo-noia (acelaşi gând al) tuturor si la meta-morfoza 
(transfigurarea) a toate (a trupului si a sufletului, a persoanei si a comunităţii) si la 
manifestarea în fiecare si în toţi a tainei Cuvântului întrupat". 

Liturghia Cuvântului si Liturghia Euharistică în unitatea lor realizează unirea cu Hristos 

în afara Proscomidiei, care este o parte introductivă, Liturghia propriu-zisă este formată din 
două părţi indisolubil legate si cu o structură paralelă: Liturghia Cuvântului (catehumenilor) si 
Liturghia Euharistică (credincioşilor). Prima are în centru hrana teologică, împărtăşirea cu 
Dumnezeu Cuvântul prin cuvintele Sale pe care le auzim în lecturile scripturistice si în 
predică. A doua are în centru împărtăşirea cu Dumnezeu Cuvântul întrupat adică cu însuşi 
Trupul si Sângele Lui. Rugăciunile rostite de preot sau credincioşi în ambele părţi ale 
Liturghiei sunt mijloace prin care intrăm în legătură cu Hristos si ne pregătim pentru 
împărtăşirea cu El. Liturghia Cuvântului pregăteşte si se împlineşte în Liturghia Euharistică si 
amândouă, în unitatea lor, realizează întâlnirea si unirea cu Hristos. 

Pregătirea pentru intrarea în împărăţie 

Liturghia Cuvântului se deschide cu binecuvântarea mare care proclamă scopul Sfintei 
Liturghii ca fiind intrarea în împărăţia Treimică a dragostei. Această intrare se poate împlini 
numai prin împărtăşirea cu Fiul lui Dumnezeu întrupat care a biruit moartea prin cruce. 

Ectenia Mare este o rugăciune atotcuprinzătoare care îmbrăţişează întreaga lume chemându- 
ne să lăsăm toată grija personală si să ne identificăm cu rugăciunea Bisericii, învăţând 
ierarhia creştină a valorilor. 

Antifoanele ne pregătesc pentru intrarea în împărăţie arătându-ne starea în care trebuie să 
ne apropiem de Dumnezeu (antifonul I: "Binecuvintează suflete al meu pe Domnul") 
mărturisind credinţa în Fiul lui Dumnezeu care ne-a deschis calea spre împărăţie si ne 
dăruieşte puterea de a intra în ea (antifonul II: "Unule Născut"). Antifonul III, Fericirile, ne 
pune în fată condiţiile intrării în împărăţie. 

Intrarea Mică constând în purtarea Evangheliei, icoana Cuvântului lui Dumnezeu, prin mijlocul 
credincioşilor si intrarea prin uşile împărăteşti, care simbolizează uşile cerului, în altar, 
imagine a împărăţiei lui Dumnezeu, aminteşte întreaga lucrare a Fiului. 

Dumnezeu Cuvântul S-a întrupat si a venit în lume "ca să lumineze pe tot omul care vine în 
lume" (In. 1,9) si a trecut prin mijlocul oamenilor pentru a se face cunoscut si pentru a-L face 
cunoscut pe Tatăl ("Dacă M-ati fi cunoscut pe Mine si pe Tatăl Meu L-ati fi cunoscut" In. 14,7) 
si a-i conduce astfel, cu Sine, în împărăţie. 

Consumarea euharistică a Cuvântului 

Cântarea trisaghionului, după cum o arată rugăciunea corespunzătoare, uneşte îngerii si 
oamenii în slăvirea lui Dumnezeu descoperindu-ne sfinţenia lui Dumnezeu si pregătindu-ne 
pentru primirea Cuvântului Lui. Lecturile scripturistice plasate în contextul doxologic al 
trisaghionului arată "modul în care Cuvântul lui Dumnezeu ajunge în biserică venind nu pur si 
simplu din trecut, ca o carte sau un canon fixat ci, mai ales, din realitatea eshatologică a 
împărăţiei". Părinţii Bisericii (Clement Alexandrinul, Origen, Sfântul loan Gură de Aur, Sfântul 
Grigore Teologul) subliniază că, în Liturghie, Cuvântul este consumat euharistie, ne 
împărtăşim de Dumnezeu prin cuvintele Sale. De aceea rugăciunea care precede Evanghelia 
este o adevărată epicleză pentru ca Duhul Sfânt să facă prezent Cuvântul lui Dumnezeu în 
mijlocul Bisericii Sale. 

Locul firesc al predicii este în continuarea Evangheliei reprezentând primirea Evangheliei în 
unitatea Bisericii peste care odihneşte Duhul Sfânt, o parte esenţială a Liturghiei Cuvântului. 

Actualizarea Cinei celei de Taină 

Liturghia Euharistică este o actualizare a Cinei cele de Taină si, implicit, a celor patru lucrări 
săvârşite atunci de Hristos: "a luat" (pâinea), "a mulţumit si a binecuvântat", "a frânt" si "a 
dat" (ucenicilor). Acestor patru lucrări le corespund patru părţi ale Liturghiei: Intrarea Mare, 
anaforaua, frângerea, împărtăşirea. 

"A luat" - Intrarea mare este centrul ritualurilor preanaforale care au ca scop pregătirea 
materială a altarului si a darurilor si pregătirea duhovnicească a slujitorilor si a credincioşilor 
pentru aducerea jertfei duhovniceşti si împărtăşire. Imnul heruvic scoate foarte bine în 
evidentă acest lucru. El nu se referă strict la procesiune asa cum în mod greşit a fost înţeles 
uneori prin analogie cu Liturghia darurilor mai înainte sfinţite. Heruvicul este o introducere la 
întreaga acţiune liturgică de la anafora la împărtăşanie. îi învaţă pe credincioşi că ei, care vor 
cânta cântarea întreit sfântă a heruvimilor (Sfânt, Sfânt, Sfânt Domnul Savaot..., din timpul 
anaforalei) trebuie să lase toată grija lumească (Sus să avem inimile) ca să-L primească 
(upodexomai) pe Hristos în împărtăşanie. 

Sfântul Ignatie al Antiohiei arată că în Biserică trebuie să fie unire în credinţă si dragoste. De 
aceea, înainte de înălţarea jertfei euharistice, această unitate se trăieşte prin două acte 
liturgice: sărutarea păcii si rostirea Crezului. Credem că asa cum, în multe biserici, s-a 
revenit la practica rostirii în comun a Crezului, ar fi de dorit o revenire si la practica sărutării 
păcii si între credincioşi (bărbaţi cu bărbaţi si femei cu femei) deoarece "sărutarea aceasta 
uneşte sufletele unele cu altele si îndepărtează din suflete orice vrăjmăşie". 

"A mulţumit si a binecuvântat"- Anaforaua este o lungă rugăciune de mulţumire adresată lui 
Dumnezeu Tatăl prin care se aduce jertfa euharistică. în vechime protosul adunării 
euharistice o rostea cu voce tare, în auzul credincioşilor care se asociau numai la ecfonisul 
final prin răspunsul "Amin". Termenul de anafora înseamnă ridicare, înălţare, ofrandă, jertfă. 

Anaforaua îsi are izvorul în rugăciunea de mulţumire si binecuvântare rostită de Mântuitorul în 
seara Cinei celei de Taină. în Biserica primară ierarhii aveau dreptul să improvizeze textul 
anaforalei dându-i o redactare personală, respectând însă o anumită schemă comună tuturor 
liturghisitorilor în ceea ce priveşte ideile exprimate. Cu timpul s-au impus anumite anaforale 
redactate de diferite personalităţi ale Bisericii. în Biserica Ortodoxă s-au păstrat în uz 
anaforalele Sfinţilor loan Gură de Aur si Vasile cel Mare. 

Având structura unei cuvântări, a unei istorisiri publice despre slava lui Dumnezeu si opera 
Lui, anaforaua este, mai ales în cazul Sfântului Vasile cel Mare, o adevărată sinteză a 
teologiei ortodoxe exprimată în formă doxologică. Ea are o structură trinitară, în cinstea 
Sfintei Treimi, putând identifica în cadrul ei trei părţi în care se face referire specială la 
lucrarea fiecărei Persoane treimice urmate de rugăciunea de mijlocire generală a Bisericii. 

Anaforaua liturgică - rugăciunea centrală a Sfintei Liturghii 

în cursul anaforalei se aduce mulţumire lui Dumnezeu pentru toate binefacerile Sale, se face 
pomenirea lucrării mântuitoare a Fiului lui Dumnezeu, se înaltă darurile de pâine si vin si se 
invocă Duhul Sfânt spre sfinţirea acestora. Cuvântul se uneşte astfel cu Taina, pâinea si vinul 
se prefac, prin pogorârea Duhului Sfânt, în Trupul si Sângele Domnului. 

Anaforaua scoate în evidentă faptul că actualizarea lucrării mântuitoare a lui Hristos se face 
prin săvârşirea Sfintei Liturghii iar primirea roadelor acestei lucrări se face prin cuminecarea 
celor prezenţi cu Sfintele Taine (scopul acestei slujbe): "Pentru ca să fie celor ce se vor 
împărtăşi spre trezirea sufletului, spre iertare păcatelor, spre împărtăşirea cu Sfântul Tău 
Duh, spre plinirea împărăţiei cerurilor, spre îndrăznirea cea către Tine iar nu spre judecată 
sau spre osândă"(anaforaua Sfântului loan Gură de Aur). Tot anaforaua ne descoperă si sensul 
eclezial al împărtăşaniei care depăşeşte abordarea ei strict individualistă: "Iar pe noi pe toţi 
care ne împărtăşim dintr-o pâine si dintr-un potir să ne uneşti unul cu altul prin împărtăşirea 
aceluiaşi Duh Sfânt"(anaforaua Sfântului Vasile cel Mare). Reiese clar astfel că participarea la 
Liturghie se împlineşte prin împărtăşirea cu Trupul si Sângele Domnului. 

Rostirea cu voce tare a anaforalei în Biserica primară era expresia împreunei -slujiri a clerului 
si poporului în Sfânta Liturghie. Sfântul loan Gură de Aur arată că "tot poporul binecredincios, 
laolaltă cu ceata preoţească, în picioare si cu mâinile ridicate aduc înfricosătoarea Jertfă". La 
Sfânta Liturghie nu pot fi spectatori pasivi. Credincioşii slujesc alături de cler si, pentru a 
sluji, este nevoie ca ei să audă si să înţeleagă rugăciunile rostite de preot în numele lor. 

începând cu sec. V-VI s-a răspândit tot mai mult obiceiul citirii în taină a anaforalei. Acest 
obicei nu s-a impus datorită unor motive care să tină de esenţa Liturghiei ci din dorinţa de a 
câştiga timp printr-o rostire mai grăbită a anaforalei atunci când Liturghia s-a lungit ca 
urmare a introducerii imnelor cântate de credincioşi. Nu există nici o reglementare a 

autorităţii bisericeşti care să indice citirea în taină a anaforalei. Din contră, împăratul 
Justinian prin Novella 137, cap. VI din 25 martie 565 interzice citirea în taină a anaforalei". 
Dar măsura sa nu a putut opri răspândirea acestui obicei. S-a ajuns astfel ca rânduiala 
Liturghiei să ia înfăţişarea "unui serviciu dublu: de o parte unul cu caracter tainic săvârşit în 
tăcere de către liturghisitor în altar, iar altul exterior, perceptibil si executat de către diacon 
si popor (strană, cântăreţ, cor) în văzul si auzul tuturor. Faptul acesta a făcut ca poporul să 
rămână din ce în ce mai străin si mai opac fată de partea ce revine preotului adică tocmai de 
ceea ce este esenţial si fundamental în acţiunea Liturghiei". 

în consecinţă apar si explicări ale Liturghiei care absolutizează rolul clerului transformându-i 
pe credincioşi în simpli spectatori. Dezvoltarea în paralel a iconostasului si înţelegerea greşită 
a acestuia ca un zid despărţitor între cler si credincioşi care ascunde lucrarea clerului a făcut 
ca uneori să se ajungă la identificarea caracterului tainic al Liturghiei cu păstrarea secretului 
în ce priveşte ceea ce preoţii fac si rostesc. Dar această înţelegere vine în contradicţie 
flagrantă cu sensul profund al cultului creştin ortodox de împreună-slujire a clerului si 
credincioşilor. 

Paralela făcută între iconostas si citirea în taină a rugăciunilor în sensul despărţirii si 
ascunderii de credincioşi este greşită dovedind o neînţelegere a sensului iconostasului. 
Iconostasul nu ascunde ci descoperă realitatea veşnică împărăţiei cerurilor, el nu desparte ci 
uneşte Biserica pământească cu cea cerească pentru că iconostasul nu este un perete 
despărţitor ci un suport pentru icoane. Icoana învaţă, descoperă si uneşte de aceea 
iconostasul oferă toate posibilităţile unei participări depline si conştiente în cel mai înalt grad 
la Liturghie. "Deplinătatea liturgică constă în prezenta iconostasului si în a face rugăciunile 
euharistice accesibile poporului. Numai în acest chip cuvântul si icoana îsi vor dobândi 
deplinătatea înţelesului lor". 

Citirea în taină a rugăciunilor Liturghiei a afectat serios caracterul catehetic al Sfintei 
Liturghii. în lipsa unei explicaţii speciale Liturghia a devenit tot mai neînţeleasă de popor, 
unitatea dintre Liturghie si Euharistie nu a mai este percepută. "Credincioşii au ajuns să nu 
mai priceapă rostul sacru, al Sfintei Liturghii si să participe tot mai rar la săvârşirea ei". 

Omul modern vrea să înţeleagă ceea ce face si de aceea, în ultimul timp, tot mai mulţi 
teologi subliniază importanta revenirii la citirea cu voce tare a rugăciunilor Liturghiei si în 
primul rând a anaforalei care are un rol esenţial în pregătirea pentru împărtăşanie. 

"A frânt"- După anaforaua liturgică urmează ultimele ritualuri pregătitoare pentru 
cuminecare: 

♦ Rugăciunea "Tatăl nostru" în care credincioşii îsi mărturisesc unitatea frăţească, cer 
iertarea păcatelor si "pâinea cea spre fiinţă" adică însuşi Trupul Domnului. 

♦ Exclamaţia "Sfintele sfinţilor!" atrage atenţia la cele sfinte adică Trupul si Sângele 
Domnului sunt numai pentru sfinţi. 

♦ Răspunsul "Unul Sfânt, Unul Domn lisus Hristos" arată că numai El este sfânt si izvor al 
sfinţeniei dar" si noi suntem sfinţi dar nu prin fire ci prin participare, prin nevointă si 
rugăciune". 

♦ Frângerea propriu-zisă a agnetului 

"A dat"- Ultima parte a Liturghiei, împărtăşirea, este împlinirea si raţiunea de a fi a întregii 
slujbe care este o înălţare continuă spre acest moment suprem. Unirea cu Hristos înseamnă a 
vedea "lumina cea adevărată, a primi Duhul cel ceresc, a afla credinţa cea adevărată", este 
"culmea vederii, a luminii si a comuniunii cu Dumnezeu". 

Acum putem cu adevărat să ieşim "cu pace" din biserică ducând pacea si darul lui Dumnezeu, 
primite la Liturghie, acasă si pretutindeni unde ne găsim. 

Concluzii 

întreaga rânduială a slujbei ne descoperă faptul că Liturghia este împlinirea pregătirii pentru 
Euharistie iar Euharistia este punctul culminant si raţiunea de a fi a Liturghiei. Ca urmare 
câteva concluzii se impun: 

♦ Liturghia este o lucrare comună a întregii Biserici, o împreună înaintare spre unirea cu 
Hristos. De aceea orice manifestare a evlaviei individuale care face abstracţie de slujbă 
(citirea unor rugăciuni, îngenunchieri etc.) sunt total nepotrivite. 

♦ împărtăşirea credincioşilor în afara Liturghiei este o excepţie care nu se aplică decât în 
cazul bolnavilor. în restul cazurilor este o îndepărtare de la sensul autentic al slujbei. 

♦ Participarea la Liturghie se împlineşte prin împărtăşire. Liturghie la care nu se cuminecă 
decât clericii îsi atinge doar în mică măsură scopul. De aceea idealul spre care trebuie să 
tindem este ca cei care participă la slujbă, având pregătirea potrivită, să se si împărtăşească. 

